Coperta de: DUMITRU ȘMALENIC 


M 
— 


ISBN 973-9067-02-6 


IOAN SCURTU 


7099.90 


MONARHIA $ N 
X ROMÂNIA 
1866-1947 45 


1 


INSTAURAREA DINASTIEI STRĂINE 


Odată cu modernizarea “societăţii, oamenii politici și 
cărturarii români au manifestat o preocupare tot mai sus- 
ţinută privind forma de guvernămînt *. Exista, desigur, 
o anumită tradiţie și o experienţă seculară, care și-au pus 
amprenta asupra evoluţiei societăţii românești în epoca 
modernă. Avem în vedere instituţia domniei, care a repre- 
zentat — secole de-a rindul — autoritatea de stat 
în relaţiile interne și internaționale. Au existat domni 
prestigioși, care s-au identificat cu aspiraţiile poporului 
român — amintim doar pe Mircea cel Bătriîn, Ștefan cel 
Mare, .Mihai Viteazul —, după cum au existat și domni 
nevolniți care (mai ales în secolele al XVII-lea şi al 
XVIII-lea) n-au onorat demnitatea pe care o ocupau. 

Modernizarea structurilor statale a adus în prim plari, 
pe de o parte, problema modului în care domnul (suve- 
ranul, monarhul) îşi exercită puterea, iar de cealaltă parte 
schimbarea radicală a formei de guvernămiînt, prin instau- 
rarea unui regim republican. 


Încă de la sfîrşitul secolului al XVIII-lea și începutul 
celui de al XIX-lea au apărut proiecte de organizare a 
statului sub forma unei republici. Astfel, proiectul de 


* În e'aborarea acestei lucrări am folosit cartea Contribuţii 
privind viața politică din. România: Evoluţia formei de guvernă- 
mint în istoria modernă şi contemporană, pe care am publicat-o 
în 1988 la. Editura Ştiinţifică. şi Enciclopedică (668 pagini). 


Constituţie «elaborat în jurul anului 1786 preconiza o 
„republică aristo-democraticească“ 1; în 1802 un grup de 
„şase moldoveni și valahi“ a plecat la Napoleon Bonapar- 

e „pentru a obţine permisiunea de a constitui ţările lor 
în republici“ +. >. În. 1834 era semnalată, la Sibiu, o societate - 
care urmărea întemeierea unei republici prin unirea celor 
rei tări române?. În. Țara Românească activa în 1840. 
societatea secretă condusă de Dimitrie Filipescu, în progra- 
mul căreia figura: şi . „oblăduirea ţării într-o cîfmuire re- 
bublicană* 4, 

Ideile republicane au fost promovate și de cărturarii 
aparţinînd Școlii Ardelene. Astfel, Ion Budai-Deleanu, în 
opera sa fundamentală, »Țiganiăda“, scrisă într-o primă 
formă în 1800, şi: definitivată în 1812, pleda pentru un 
regim republican : „În republică omul se ridică / La vred- 
nicia sa cea deplină, / Fie de viţă mare sau mică, / Aibă 
avuţie multă sau puţină, | Totuşi asemenea drepturi are: 

' Cu _ acela care este mai mare /...] În republică-s toţi ce- 
:ăţenii /Fraţi şi fii ai unei maice bune; / Ei sînt a ţării 
deobşte  moştenii, / Legea pe toţi asemenea-i pune; 
"Și de are careșvași osăbire./ E singur cel cu îmbunătă- 
țire / Care-i mai vrednic dregătoreşte / Ales fiind cu 
Jeobște voinţă ; I. Însă nu dă porunci volniceşte / După 
a sa părere şi putinţă, /.Ci fieşcare dregătoriu / E numa 
de legi împlinitoriu“ 5. 

Revoluţia. din 1848 a prilejuit o puternică manitestare i 

a concepțiilor republicane. În Proclamaţia de la Izlaz din 
3/21 iunie 1848 se cerea ca domnul să fie ales diñ „toate 
stratele societăţii“ pe termen de cinci ani, după care el 
„rămîne iară cetăţean, fiu al patriei“ 6.. În programul inti- 
tulat Dorinţele Partidei Naţionale în Moldova, elaborat 
de Mihail Kogălniceanu, se cerea: „Domn ales din. toate 
stările societăţii“ 7. | 

Cel care a sintetizat cel mai bine concepția republi- 
cană a revoluţionarilor de la 1848 a fost Nicolae Bălcescu. 
in Manualul bunului român, marele democrat-revoluţio- 
nar şi cărturar arăta: „Cuvîntul republică este o vorbă 
veche, care va să zică lucru al tuturor. Republica este un 
stat in care oameni adunaţi îngrijesc singuri de: soarta 
lor, fără a-și pune stăpini pe cap, avînd în lucrarea lor 

drept regulă dreptatea şi drept ţintă frăția. Într-o republică 
poporul nu ascultă decit de șlujbași aleși de dinsul chiar 
cu treabă hotărită și pe vreme. hotărită. Acești slujbaşi 
sînt deopotrivă cu toți ceilalți oameni. Ei poruncesc nu- 
mai în numele poporului și sînt datori a lucra numai 
pentru dînsul,  ascultînd legea făcută de diînşii, şupu- 
nîndu-se la privegherea necurmată a cetățenilor și stind 
totdeauna gata de a da înapoi slujba cu care au fost însăr- 
cinaţi cînd s-a: sfirșit vremea pentru care a primit-o“. Și 
Nicolae Bălcescu continua : „Așadar, de nevoie e ca romă- 
nii să se întocmească în republică democratică și într-un 
stat. întocmit astfel ca în vîrsta legiuită tot românul să 
aibă glas la alegerea deputaţilor, la adunarea obştească 
a ţării, care adunare să fie a face legile trebuincioase 
ţării și a alege un om cinstit și vrednic care să poarte 
grija de cirmuirea trebilor ţării și,. cîtă vreme se va purta 
bine, să-l ţie în loc, iar de nu să-l depărteze de îndată“ 8. 


= Pe de altă parte, unii oameni politici români, avînd 
în vedere. situaţia internaţională a Principatelor, au emis 
ideea aducerii pe tron a unui principe străin, dintr-o -di- 
nastie europeană. Principele străin avea semnificaţia asi- 
gurării unui „sprijin. extern pentru existența statelor ro- 
fnânești, grav amenințate de cele trei imperii vecine: 
țarist, otoman și habsburgic. În intervalul 1710-1812 pe 
teritoriile Moldovei și Munteniei au avut loc numeroa% 
războaie între marile puteri, cele două ţări române trăind 
efectiv 23 de ani de război 5, cu toate consecinţele decurgînd 
de aici (rechiziţii, distrugeri, nesocotirea drepturilor lor 
istorice etc.). Deosebit de grav este faptul că marile pu- 
teri vecine au trecut la ocuparea și chiar anexarea unor 
teritorii românești : Imperiul habsburgic a ocupat între 
1718-1739 Oltenia şi a anexat partea de nord a Moldovei 
- (Bucovina) în 1775, Imperiul țarist a rupt în 1812 din 
trupul Moldovei partea din're Prut -şi Nistru (Basarabia). 
Revoluţiile române din 1821 şi din 1848 — care ezpri- 
mau voinţa de dreptate socială, libertate şi unitate a po- 
porului nostru — au fost înfrînte tot prin intervenţia 

militară a marilor imperii vecine. 
În aceste împrejurări este .de înţeles că opţiunea oa- 

menilor politici români pentru un domnitor dintr-o di- 
nastie străină — cu specificarea expresă şi repetată ca 
aceasta să nu aparţină Rusiei, Turciei sau Austriei — avea 
în vedere salvgardarea existenţei statului român, afirma- 
rea lui ca entitate distinctă în rîndul statelor europene şi, 
în perspectivă, obținerea independenţei patriei. 

Adunările ad-hoc — convocate pe baza tratatului de la 
Paris din 18/30 martie 1856 — au hotărît unirea Moldo- 
vei și Munteniei, sub conducerea unui „principe străin 
ereditar, ales dintr-o dinastie domnitoare de-ale Europei, 
ai cărei moştenitori născuţi în țară am dori să fie crescuţi 
în religia ţării“ 10. Se urmărea ‚în fond, desprinderea Prin- 
cipatelor din aria de dominație a Imperiului Otoman și, 
în perspectivă, dobîndirea independenţei lor. Marile pu- 
teri au sesizat această intenţie şi au respins ideea princi- 
pelui străin, cerînd alegerea cite unui domn în fiecare 
Principat, care să fie „fiu din tată născut în Moldova sau 
în Ţara Românească“ 11. Dînd dovadă de ingeniozitate po- 
litică, românii au ales ca domn în.cele două Principate 
una și aceeași persoană : Alexandru Joan Cuza. 


Pentru. spiritul nou care se inaugura în sistemul de gu- 
vernămînt este semnificativ jurămîntul depus de Alexandru 
Ioan Cuza în fața Adunării elective : „Jur, în numele prea 
Sfintei Treimi şi în faţa ţării, că voi păzi cu sfințenie drep- 
turile şi interesele Principatelor Unite ; că în toată domnia 
mea voi veghea la respectarea legilor pentru toţi şi în 
toate şi că nu voi avea înaintea ochilor mei decit binele 
şi fericirea nației române. Aşa Dumnezeu şi compatrioții 
mei să-mi fie întru ajutor“ 12 Așadar, domnitorul sean- 
gaja față de ţară, faţă de popor, ceea ce însemna materia- 
lizarea concepţiei revoluţionarilor de la 1848. 

Domnia lui Alexandru. loan Cuza a marcat o etapă 
importantă în evoluţia istorică a poporului român. Prin- 
cipalul obiectiv urmărit de Cuza la începutul, domniei 
sale a fost recunoaşterea Unirii de către marile puteri. 
După o amplă acţiune diplomatică, acest obiectiv a 
fost atins ; rînd.pe rînd, Franța, Rusia, Marea Britanie, 
Sardinia, Prusia, apoi și Austria și Imperiul Otoman re- 

cunoscind pe Alexandru Ioan Cuza ca domn al Principa- 
telor Unite pe timpul vieţii sale. 

Pe plan intern s-a acţionat pentru unificarea şi cen- 
tralizarea aparatului de conducere a statului, a servicii- 
lor de vamă și telegraf, administrative, a cursului monetar, 
a forţelor armate. În ziua de 22 ianuarie 1862 s-a consti- 
tuit la Bucureşti primul guvern unic al țării, sub conduce-. 
rea lui Barbu Catargiu, iar două zile mai tirziu, la 24 ia- 
nuarie, se deschidea ședința comună a Adunării Moldo- 
vei și a Adunării Munteniei, în cadrul căreia Cuza a pro- 
clamat unirea definitivă a Principatelor sub numele de 
România, avînd capitala la București. 

Dintre reformele adoptate din inițiativa lui Alexandru 
loan Cuza se remarcă cea agrară, din august 1864, în ur- 
ma căreia au fost împroprietărite 463 554 de familii cu 
1 810 311 ha 3%, fapt ce i-a creat domnitorului o mare po- 
pularitate în rîndurile țărănimii. 

Treptat, politica lui Alexandru Ioan Cuza a provocat 
împotrivirea tot mai energică, atit a conservatorilor, afec- 
taţi mai ales de reforma agrară, cît și a burgheziei ra- 
dicale („roșii“) care-l acuza pe domnitor de tendinţe au- 
tocratice. La începutul anului 1863 s-a repus în circula- 
ție ideea aducerii unui domn străin 14. În iunie 1865 I. 
C. Brătianu, C.A. Rosetti, Ion Ghica, Grigore Brincovea- 
nu, Constantin Brăiloiu, Dimitrie Ghica, Anastasie Panu 
şi Gh. Știrbey au semnat un. act prin care se legau „ca 
la caz de vacanţă a tronului să susţinem prin toate mij- 
loacele alegerea unui principe străin, dintr-una din fa- 
miliile domnitoare din Occident. Astfel dar, ne legăm pe 
onoare să votăm un principe străin și să stăruim în acest 
vot pînă îl vom dobiîndi“'15. În acest scop, I..C. Brătianu 
și I. Ghica au plecat în țările occidentale cu misiunea de 
a sonda terenul pentru un eventual candidat. 

În cursul anului. 1865 îndemnurile.la detronarea lui 
Cuza deveniseră tot mai frecvente. În acest context, Ale- 
xandru loan Cuza, în Mesajul de deschidere adresat par- 
lamentului la 5/17. decembrie 1865, a ţinut să afirme : „Eu 
voiesc să fie bine ştiut că niciodată persoana mea nu va 
fi nici o împiedicare la. orice eveniment care ar permite: 
de a consolida edificiul politic la a cărui.așezare am fost 

fericit a contribui. În Alexandru Ioan I, domn al româ- 
nilor, românii vor găsi totdeauna pe colonelul Cuza, pe 
acel colonel care a proclamat în Adunarea ad-hoc şi Ca- 
mera electivă a Moldovei marile principii ale regeneraţiei 
României şi care, fiind domn al Moldovei, declara oficial- 
mente Înaltelor Puteri Garante, cînd primea și coroana 
Valahiei, că el primește această îndoită alegere ca expre- 
siunea neîndoielnică și statornică a voinţei naţionale pen- 
tru Unire — însă numai ca un depozit sacru“ î6, 


Avertizat că s-ar pregăti un complot împotriva sa, 
Cuza nu și-a luat măsuri de apărare. În noaptea de 11/12 
februarie 1866 a avut loc, după expresia lui N. Iorga, o 
„murdară conspirație de politicieni“ 17. Trupe din Regi- 
mentul 7 de linie şi două baterii de artilerie s-au îndreptat 
spre palat. Aici, garda comandată de maiorul Lecca era 
alături de complotiști. Un grup de ofiţeri şi civili a pă- 
truns în clădire, forțind ușa camerei în care dormea Cuza. 
Ofițerii, cu revolverele în mîfini, îi cer să abdice, prezen- 
tîndu-i decretul deja redactat: „Noi, Alexandru Ioan I, 
conform dorinței națiunii, depun astăzi 11/23 februarie 
1866 cîrma guvernului în mîna Locotenenţei Domnâști 
și “ministerului ales de popor“ : 18. Deşi avea pistoale la 
îndemînă, Cuza n-a opus nici o rezistenţă şi a iscălit foaia 
ce i-a fost prezentată, pe spatele unuia dintre complotiști, 
căpitanul Pilat. Apoi Cuza a fost scos din palat ‚trecînd 
printre două rînduri de soldaţi întorși cu spatele spre 
a nu-l vedea pe fostul domn — așa de mare era teama de 
o eventuală reacţie a ostașilor —, suit intr-o trăsură cu 
coșul ridicat și dus în casa uhui devotat al lui C. A. Ro- 
setti. În noaptea de 14/15 februarie este expediat din. 
țară. Ultimele lui cuvinte la părăsirea Bucureştiului au. 
“fost : „Să dea Dumnezeu să-i meargă ţării mai bine fără 
mine, decît cu mine. Să trăiască România !“ 19. 


Aşa cum 'aprecia istoricul Constantin C. Giurescu, de- 
cretul semnat de Cuza, potrivit căruia actul era. conform 
dorinţei întregii naţiuni și că ministerul era „ales de po- 
por“ erau „de circumstanţă, spre a face impresie asupra 
opiniei publice ; în realitate, nu era de loc -dorința «na- 

ţiunii întregi», căci ţăranii care formau peste optzeci la 
sută. din populaţie, ca şi muncitorimea din oraşe şi chiar 
o bună parte din burghezia mică şi mijlocie erau Pentru 
Cuza ; nici guvernul — în care maiorul trădător Lecca 
era acum ministru de război — nu fusese «ales de po- 
por», ci numit de Locotenenţa Domnească. adică de trei 
dintre complotiști“ 20. | 

Fără a intra în detalii, este limpede că domnia de 7 
ani a lui Alexandru loan Cuza a reprezentat o perioadă 
luminoasă din istoria poporului român și că, fără a idea- 
liza personalitatea domnitorului, rămîne pe 'de-a-ntregul 
valabilă aprecierea lui Mihail Kogălniceanu că „nu gre- 
șelile l-au răsturnat, ci faptele lui 'cele bune“ 21, 

Este semnificativ faptul că prima grijă a complotiști- 
lor a fost aceea de a pune mîna pe arhiva lui Cuza, care 
— în loc să fie depusă la Arhivele Statului — a intrat în 
posesia lui D. A. Sturdza (unul dintre complotiști), iar 
acesta a păstrat-o pînă în 1912, cînd a predat-o lui Ion 
Bianu, bibliotecarul Academiei Române, cu recomandarea 
de a fi pusă la dispoziţia publicului mai tîrziu. Abia în 
1928 — după încetarea din viaţă atit a lui D. A. Sturdza, 
cît şi a lui I. I. C. Brătianu, fiul celui care luase parte la 
răsturnarea lui Cuza — arhiva a devenit accesibilă 2. 


Noua conducere, într-o proclamaţie adresată ţării, se 
angaja să mențină „cele patru puncte votate de națiune 
și de Divanurile ad-hoc: unirea, 'autonomia, principele 
străin, guvernămiînt constituţional“ 2%, ceea ce însemna re- 
luarea firului politic convenit în 1857-1858. | 

La propunerea lui Ion Ghica, președintele Consiliului 
de Miniștri, parlamentul a aclamat ca domn al României 
pe principele Filip de Flandra, fratele regelui Leopold 
II al Belgiei ; s-a depus jurămînt de credinţă faţă de noul 
domnitor şi s-a numit o delegaţie care să meargă în Bel- 
gia pentru a-i oferi tronul României 2. 

Alegerea lui Filip de Flandra se datora faptului că 
Belgia avea cea mai avansată Constituţie din Europa și 
o monarhie recunoscută pentru respectul său faţă de re- 
gimul constituţional. Dar Napoleon al III-lea nu putea 
primi favorabil această alegere, întrucît Filip de Flandra 

aparținea familiei de Orleans, pretendentă la tronul Fran- 
tei. Din această cauză — anticipînd opoziţia lui Napoleon 
al III-lea — ministrul de externe al Belgiei a făcut cu- 
noscut că comitele de Flandra nu acceptă calitatea de 
principe al României %. 


După eşuarea acestei acţiuni, Ion C. Brătianu a fă- 
cut tatonări la Paris — unde se desfăşura Conferinţa Pu- 
terilor Garante — iar în ziua de 14/26 martie transmitea 
la București : „Aici dispoziţiuni bune. Anglia are de ase- 
menea convingerea că un principe străin este posibil. Can- 
didatul Angliei este Hohenzollern“ 2%. Primind încuviin- 
tarea. guvernului, Brătianu s-a deplasat la. Düsseldorf, 
unde la 19/31 martie a avut o discuţie, cu principele Ca- 
rol Anton de Hohenzollern, guvernatorul Rhenaniei, pre- 
cum și cu cel de-al doilea fiu al său, Carol, în vîrstă de 
27 de ani*, locotenent în regimentul al II-lea de dragoni 
al gărzii prusiene. Ion C. Brătianu i-a propus tînărului 
ofiţer să primească tronul României. „Prinţul răspunse 
că nu se simţea destoinic pentru o astfel de misiune, deşi 
curajul nu i-ar fi lipsit, de aceea nu putea să dea acum un 
răspuns hotărît ; afară de aceasta, nu cunoştea încă deloc 
intenţiile regelui Prusiei, şeful familiei, și fără învdirea 
li nu putea să facă' un pas atît de importânt“i 27. Răs- 
punsul a fost considerat de Brătianu ca pozitiv, drept care 
a transmis în ziua de 20 martie/1 aprilie la Bucureşti: . 
„Carol de Hohenzollern primeşte Coroana fără condițiuni. 
S-a pus imediat în relaţiune cu Napoleon III“ 28, 


Pentru a pune marile pu.eri în faţa faptului împlinit, 
la 30 martie / 11 aprilie Locotenenţa Domnească a publicat 
o proclamaţie către popor, recomandind alegerea prin ple- 
biscit a principelui Carol-Ludovic de Hohenzollern ca domn 
al României, sub numele de Carol 1%. Plebiscitul s-a des- 
făşurat între 2/14 — 8/20 aprilie 1866. Pentru asigurarea 


* Carol s-a născut la 8'20 aprilie 1839. Absolvise Școala de 
cadeți din Münster (1856), Şcoala de artilerie şi geniu din Berlin 
(1857), audiase cursuri de literatură franceză la Universitatea 


din Bonn (1863). A participat câ voluntar în războiul purtat de 
Prusia împotriva Danemarcei (1864). | 

succesului, guvernul a folosit întregul aparat de stat (pre- 
fecţi, subpreiecţi, comisari extraordinari, primari, notari, 
ş.a.), a apelat la preoţi să-și dea „concursul moral“ și a 
insufla locuitorilor „spiritul faptului împlinit“ %. În u- 
nele localităţi a existat o stare de rezistență faţă de ple- 
“piscit. Astfel, într-un raport al comisarilor extraordinari 
pentru județul Dimboviţa se arăta că sătenii „se sfiau a 
semna plebiscitul“ sub motiv că „domnitorul străin le va 
schimba religia și că, nevoind legea rurală, le va lua înapoi 
moşiile“ 3i. Radu Rosetti nota că ţăranii din comuna Căiuţi 
(jud. Bacău) au declarat că ei „nu au avut nici un temei 
de nemulțumire împotriva lui Cuza care le-a dat pămîn- 
turile şi i-a scăpat de boieresc şi nu vor să aleagă pe 
Hopînţol, un neamţ pe care nu-l cunoaşte nimenea“ 33, 
Acelaşi Radu Rosetti aprecia că.rezultatul oficial (689 969 
voturi pentru 124 837 abţineri şi 224 contra %) nu reflec- 
ta situația reală, întrucît voturile împotriva s-au ridicat 
„la multe zeci de mii“ %. | 


Carol a avut, la 7/19 aprilie, o discuție cu Otto von 
Bismark, cancelarul Prusiei, care l-a sfătuit „să ia ho- 
tăriîrea indrăzneaţă de a pleca direct spre România“ %. La 
rindul său, regele Wilhelm I. i-a recomandat lui Carol să 
fie prudent şi a conchis : „Dumnezeu să te aibă în paza 
sa'* 39. 

Încurajat de aceste cuvinte, principele Carol a plecat 
la 29 aprilie/llmai în Elveţia, la Zürich, unde a obținut 
un pașaport fals, pe numele: Karl Hettingen ..călătorind 
la Odesa în afaceri“.Apoi s-a deplasat, între 3/15 — 6/18 
mai, pe traseul Augsburg — München — Salzburg — 
Viena — Pesta — Timişoara — Baziaș (ultima staţie a 
căilor ferate. austriece). Călătoria pe teritoriul Imperiu- 
lui Habsburgic nu era lipsită de riscuri, deoarece izbucni- 
rea războiului dintre Austria şi Prusia era iminentă, iar 
Carol, ofiţer în armata prusacă, putea fi arestat şi împuş- 
cat. Acesta a fost motivul pentru care el a călătorit cu: 
pașaport fals, puniîndu-și ochelari fumurii, pentru a nu fi 
identificat. | 

După două zile de așteptare a vaporului la Baziaș, în 
ziua de 8/20 mai, Carol a urcat pe vas într-o cabină de 
clasa a II-a. Aici s-a întilnit cu I.C. Brătianu, care venea 

de la Paris %. Carol şi. Brătianu n-au schimbat nici o vor- 
bă între ei, prefăcindu-se că nu se cunosc, pentru a evita 
orice complicaţie (vaporul era austriac). După o transbor- 
dare la Orşova, pe un vapor mai mic, deoarece nivelul 
Dunării era scăzut, Carol a ajuns cu bine la Turnu Seve- 
rin, pe pămîntul. României, în ziua de 8/20 mai, ora 16%. 
Abia în acel moment, scoțindu-şi pălăria, I. C. Brătianu. 
l-a salutat pe cel ce venea în calitate de domnitor al Ro- 
mâniei. 


Guvernul a organizat o .primire fastuoasă proaspătu- 
lui. domnitor. Pe de altă parte, âflind de sosirea lui Carol, 
grănicerii — de fapt ţărani care apărau linia Dunării 
— “s-au răsculat %, temîndu-se că vor pierde pămîntul 
primit prin reforma agrară din 1864. Primarul oraşului 
Calafat informa că grănicerii au refuzat să-l întîmpine 
pe noul domnitor, strigînd : „Nu mergem ! că noi am ju- 
rat credință lui Cuza, cerem să ni se dea Ioan I şi nu vrem 
pe Carol, pe care l-au pus ciocoii“40. Prefectul judeţului 
informa că grănicerii din Dăbuleni „mi-au răspuns că nu 
cunosc decit ordinele: comandantului și că au jurat cre- 
dinţă numai fostului domn și că nu cunosc pe altul“ 44, 

Sosind în Capitală, la 10/22 mai 1866, Carol s-a prezen- 
tat în fața parlamentului unde a depus iurămâîntul : „Jur 
a fi credincios legilor ţării, a păzi religiunea românilor, 
precăm- şi integritatea teritoriului ei, şi a domni ca domn 
constituţional“ * 42. Intr-o scurtă alocuţiune, noul domni- 
tor își exprima devotamentul „fără margini către noua 
mea patrie și acel neînvins respect către lege, pe care 
l-am cules în exemplul alor mei. Cetăţean azi, mîine, de 
va fi nevoie, soldat, eu voi împărtăşi cu d-voastre soarta 
cea bună ca şi pe cea rea“ ^3, 

În aceeaşi zi, Adunarea Deputaţilor, pentru a da o anu- 
mită satisfacţie Puterilor Garante, care cereau domn pămin- 
tean, a adoptat în unanimitate, legea prin care se acorda 
naturalizarea  (împămiîntenirea) familiei princiare de Ho- 


* Textul a fost citit de locotenentul domnesc Nicolae Hara- 
lambie, iar principele Carol a spus în limba română: „Jur!“ 

henzollern 41. Comentînd această decizie, Cezar Bolliac 
întreba pe deputaţi „care sînt serviciile ce a adus Româ- 
niei principele de Hohenzollern“ şi aprecia că el nu cu- 
noştea „nici datinile, nici natura, nici religiunea, nici le- 
gile țării noastre care, după ce ați vîndut opinca iarăși 
privilegiilor, arvuniţi şi țara întreagă străinului“ ^» 

2. 


“DOMNIA LUI CAROLI 
DE HOHENZOLLERN-SIGMARINGEN 


Curînd după venirea lui Carol în ţară, parlamentul a 
votat, în ziua de 29 iunie /11 iulie 1866, o nouă Consti-. 
tuţie, pe care domnitorul a depus următorul jurămint À 
„Jur a păzi Constituțiunea și legile poporului. român, a 
menținea drepturile lui naționale si integritatea terito- 
riului“ 1. 


Legea fundamentală din -1866 a constituit baza juridică 
a instaurării regimului monarhiei constituționale. Ea avea 
la bază principiul democratic al separării puterilor în 
stat. Puterea legislativă se exercita în colectiv de domn 
și de Reprezentanţa Naţională (alcătuită din Adunarea De- 
putaților şi Senat); nici o lege nu putea fi supusă sanc- 
țiunii domnului decit după ce s-a discutat şi votat li- 
ber de majoritatea ambelor Adunări; inițiativa legilor 
este dată fiecăreia din cele trei ramuri ale puterii legis- 
lative. Puterea executivă era încredinţată domnului „care 
o exercita în mod regulat prin Constituţiune“ (art. 35). 
Puterea judecătorească se execută de curţi şi tribunale ; 
hotăririle și sentințele se pronunță în virtutea legii și se 

execută în numele domnului. 

Constituția avea la bază principiul potrivit căruia su- 
veranul „domneşte dar nu guvernează“. În acest spirit 
art. 92 prevedea : „Persoana regelui este neviolabilă. Mi- 
niștrii lui sînt răspunzători. Nici un act al regelui nu 

poate avea tărie dacă nu va fi contrasemnat de un minis- 
tru, care prin aceasta chiar devine răspunzător de acel 
act“. | | 

În litera ei, Constituţia din 1866 a fost printre cele 
mai „avansâte din Europa acelor ani, oferind o bază te- 
meinică pentru dezvoltarea democratică a statului român. 
De asemenea, se cuvine subliniat că România era primul 
stat constituţional liberal din sud-estul Europei, oferind 
un exemplu demn de urmat de popoarele aflate în această 
arie geografică. | | 

Art. 82 stabilea: „Puterile constituţionale ale domnu- 
lui. sînt ereditare, în linie coboritoare directă și legitimă 
a măriei sale principelui Carol I de Hohenzollern-Sigma- 
ringen, din bărbat în bărbat prin ordinul de primogeni- 
tură și cu excluderea perpetuă a femeilor şi coboritorilor 
lor. Coboritorii măriei sale vor fi 'crescuţi în religiunea 
ortodoxă a Răsăritului“. 

O semnificaţie deosebită avea faptul că legea funda- 
mentală a „fost promulgată fără aprobarea Puterilor Ga- 
rante, nu menţiona dependenţa faţă de Imperiul Otoman, 
iar denumirea oficială de Principatele Unite a fost înlo- 
cuită cu cea de România, ceea ce: vădește limpede aspira- 
ţia spre independenţă a naţiunii române 2. : 


Prin urcarea lui Carol I de Hohenzollern-Sigmaringen 
pe tronul României marile puteri au fost puse în faţa fap-: 
tului împlinit ; rezistenţa lor s-a diminuat treptat. Ceâ mai 
importantă stavilă a fost înlăturată în octombrie 1866, 
cînd principele Carol a făcut o vizită la Istanbul, în timpul 
căreia a primit firmanul de numire din partea sultanu- 
lui. Este de remarcat că domnitorul nu s-a conformat tu- 
turor normelor stabilite de Poartă, afirmind prin atitu- 
dinea sa aspiraţia României spre independenţă. Iată com- 
portarea în acea zi hotăritoare de 12/24 octombrie 1866 : 
„Lîngă sofaua pe care se așezase sultanul s-a pregătit 
un scaun pentru prinț; prințul Carol însă face uz de 
privilegiul său de prinţ de singe, dă scaunul la o. parte, 
ceea ce produce o clipă de confuzie şi se aşează lîngă su- 
veranul său (...) În convorbire nu se atinge politica ; se 
schimbă numai asigurări de prietenie. În sfirşit, sultanul 

întinde cu un gest cam încurcat tinărului prinţ o hirtie, 
firmanul ; acesta, fără a-l desface, îl puse pe masă înain- 
tea sa și cere voie să prezinte pe miniștrii săi rămași în 
camera de alături și câre, după programul stabilit, trebuia 
să rămînă acolo, dimpreună cu cealaltă suită, pînă avea 
să se arate sultanul. Fără a aştepta încvuiințarea, prințul 
Carol deschide el însuşi uşa şi cheamă înăuntru pe cei 
doi miniştri ai săi. După ce îi prezintă, însărcinează pe 
ministrul său de externe, prinţul Stirbey, să ia cu dînsul 
«hîrtia»“ 3. În capitala Turciei, domnitorul Carol s-a. în- 
treţinut cu reprezentanţii corpului diplomatic, a fost de- 
corat de sultan cu ordinul „Osmanie“ în smaralde și dia- 
mante, a primit defilarea gărzii imperiale, acte ce nu îu- 
seseră îngăduite pînă atunci nici unui domnitor român. 
Era limpede că apartenenţa lui Carol la o familie dom- 
nitoare europeană „impunea Porții otomane acordarea res- 
pectului politic cerut de uzanţele diplomatice“ *. 


Primii ani de domnie a lui Carol I s-au căracterizat 
printr-o agitată viață politică, printr-o mare gali 
guvernamentală (în perioada mai 1866 — marii. 1871 s 
succedat 10 guverne şi s-au efectuat peste 30 de marii), 
prin ample mişcări antimonarhice și republicane. Cauzele, 
acestei situaţii sint multiple, ele tinînd, în principal, de 
lupta pentru imprimarea unui anumit ritm al evoluției 
României şi, mai ales, al regimului politic. Înțelegerea 
dintre liberali şi conservatori în acțiunea de înlăturare a 
lui Cuza şi aducerea. pe tron a unui principe străin nu 
putea, în mod obiectiv, să dureze, astfel că lupta între 
cele două fracțiuni s-a declanșat chiar în cursul anului 
1866. Fiecare grupare urmărea să influenţeze în sensul 
intereselor ei pe noul domnitor, folosind în acest scop 
o gamă largă de metode şi mijloace, de la supralicitarea 
calităţilor personale ale lui Carol, la ameninţarea cu de- 
tronarea. | | 

Deosebit de semnificativă este — pentru starea de spi- 
rit din ţară — alegerea lui Alexandru loan Cuza în ia- 
nuarie 1870 ca deputat la colegiul IV (al ţăranilor) din 
judeţul Mehedinţi, vot repetat, cu același rezultat, în apri- 

lie 1870, precum și alegerea fostului domnitor ca senator 
la colegiul al II-lea din Tr. Severin, tot în 1870. 


În ianuarie 1870 s-a declanșat o criză guvernamentală 
în momentul în care s-a prezentat în parlament un pro- 
iect de lege, subscris de mai mulţi deputaţi, prin care 
se acorda un „apanaj“ de 300 000 lei pe an principesei 
Elisabeta, soția lui Carol I. Acest act a provocat o puter- 
nică reacţie în opinia: publică, „dota“ fiind considerată un 

„furt. pentru naţiune“. În faţa acestei situaţii, Dimitrie 
Ghica a trebuit să declare că guvernul nu putea primi 
acea dotaţie, întrucît, situaţia finaciară a ţării era grea, 
iar Vasile Boierescu — care întoemise proiectul de lege 
— a trebuit să-și prezinte demisia. Peste citeva zile, la 
27 ianuarie, Dimitrie Ghica a fost nevoit să depună man- 
datul guvernului, locul său fiind luat, la 3 februarie 1870, 
de Al. G. Golescu 5. 


Liberalii-radicali desfăşurau o susținută agitaţie. anti- 
monarhică şi republicană. Ei au orgânizat o conspirație. 
avînd reţele în șapte orașe, între care. București, Ploieşti, 
Craiova, Piteşti, Buzău, precum şi în tabăra de la Fur- 
ceni. În fruntea conspiratorilor se afla Eugeniu Carada, 
prim-redactor al ziarului „Românul“, ajutat de Constan- 
tin Ciocîrlan, fost prefect al Foliţiei Capitalei, de maiorul 
C. Pilat (ginerele lui C. A. Rosetti) și de dr. Sergiu. Mis- 
carea trebuia să se declanșeze în noaptea de 7/19—8/20 
august, dar ofițerii conspiratori de la Furceni au cerut 
aminarea ei, pentru a vedea rezuitatul războiului dintre 
Franța și Prusia. Totuşi, Alexandru Candiano-Popescu, 
seful grupului din Ploieşti, n-a acceptat propunerea de 
amiînare 6. În noaptea de 7/19—8/20 august el, împreună 
cu un grup de susţinători, între care Matache Nicolau, fost 
deputat şi primar, au reuşit să ocupe prefectura şi tele- 
graful. Clopotele bisericilor au început să sune, iar popu- 
laţia s-a adunat în centrul oraşului. Aici, în faţa mulţimii, 
Al. Candiano- Popescu a anunţat căderea domnitorului, nu- 
mirea unei regențe în frunte cu generalul N. Golescu şi a 
unui nou guvern, avind la Ministerul de Război pe I. C. 
Brătianu. El însuși s-a proclamat prefect al judeţului Pra- 

hova. Vestea a fost primită cu entuziasm : „cetăţenii din 
mulțime, nemaiputind înăbuși acest sentiment de bucurie 
în inima lor, începură să strige: «Ura! am scăpat de 
nemți !» Un steag tricolor s-a ridicat din mulţime şi Can- 
diano-Popescu, împreună cu membrii consiliului comunal 
şi un preot îmbrăcat în odăjdii, în fruntea a „trei mii de 
oameni“ s-a îndreptat spre cazarma dorobanţilor, unde 
sergentul de la depozitul de. muniţie a primit ordin să 
împartă arme „la popor“. Pe la ora 6 dimineaţa, Candia- 
no-Popescu s-a deplasat la unitatea militară, prezentind 
maiorului Polizu, comandantul unităţii, următoarea. tele- 
gramă : „Vă fac cunoscut că prinţul Carol s-a detronat 
astă noapte de către popor. În numele. guvernului provi- 
zoriu vă ordon a lua comanda garnizoanei şi pe dată a 
supune armata la jurămînt pentru noul guvern. Totoda- 
tă vă veţi pune la ordinele prefectului Alexandru Can- 
diano-Popescu, veţi menţine ordinea, iar de urmare veți 
raporta pe dată“. Telegrama era „semnată“ de I.C. Bră- 
tianu — ministru de război ad-interim, și de M. Costache 
Epureanu — ministru de interne. Dar maiorul Polizu n-a 
dat crezare telegramei și a declarat că va apăra cazarma. 

În faţa acestei situaţii, Al. Cândiano- Popescu a mers 
la închisoarea orașului, unde a eliberat. „un număr de ares- 
taţi“, apoi, în calitate de prefect, a dat ordin de: concen- 
trare a tuturor dorobanților și grănicerilor din judeţ 

Pe la ara 10 a expediat căpitanului Georgescu, coman- 
dantul grănicerilor din Predeal, o telegramă, prin care 
anunţa : „Principele Carol răsturnat, guvernul provizoriu 
instalat, avînd de cap pe generalul N. Golescu ca regent ; 
sint prefectul districtului, numit de guvernul provizoriu ; 
concentrați imediat grănicerii. şi în 24 de ore, dacă se 
poate, să fiţi la Ploiești. Aștept de la patriotismul d-voas- 
tră și de la energia d-voastră acest serviciu“. Totodată, 
el a expediat ziarului „Albina“ din Pesta o telegramă cu 
următorul ‘conținut : „Principele Carol răsturnat, guver- 
nul provizoriu înfiinţat sub titlul de regență. În Ploiești 
mare entuziasm“. Circumspect,. Iuliu Filipescu, șeful. sta- 
ţiei telegrafice din Predeal, a anunțat guvernul din Bu- 
curești și a oprit cele două telegrame, fără a le mai 
transmite. 

Guvernul A trecut la arestarea celor bănuiţi de parti- 
cipare la complot — între care Eugeniu Carada, I.C. Bră- 
tianu, general N. Golescu, B.P. Hasdeu, Anastasie Stolojan. 

Nedispunînd de forţele Militare necesare, fără a fi 
asigurat acţiunii sale a pregătire temeinică, Al. Candia- 
no-Popescu n-a putut organiza rezistenţa, astfel încît a 
trebuit să, abandoneze lupta. „Conspiratorii“ au fost tri- 
miși în faţa Curţii de Juraţi din Tîrgovişte, dar la 17/29 
octombrie 1870 toţi cei 41 de acuzaţi au fost achitați. 


Profund nemulţumit de. această situaţie, Carol I s-a 
adresat la 27 noiembrie / 7 decembrie 1870 Puterilor Ga- 
rante, exprimîndu-și „temerea de a nu mai putea stăpiîni 
patima partidelor politice ce domnesc în România“ şi pro- 
punerea ca — „soarta ţării să fie regulată de Congresul în 
perspectivă. Numai un regim stabil și tare ar putea lu- 
cra cu folos împotriva pagubelor .ce suferă înlăuntru şi în 
afară țara, care, cu toată bogăţia resurselor ei, se află 
acum în cea mai tristă situaţie“ 7. i | 

Concomitent cu acește demersuri, Carol a: pregătit un 
memoriu, cuprinzînd modificările ce trebuiau aduse Cons- 
tituţiei şi sistemului de conducere a ţării 8. El preconiza 
inființarea. unui Consiliu de Stat, cu atribuţii largi, res- 
trîngerea. prerogativelor Adunării Deputaților şi a drep- 
tului de vot, crearea unui Senat permanent cu membri 
numiţi, limitarea libertăţii presei, desfiinţarea gărzii. ci- 
vice ş.a. În acest fel, se urmărea întărirea puterii dom- 
nului, întronarea unui regim de ordine şi autoritate; 
evident, pentru aceasta se impunea modificarea Constitu- 
tiei, socotită de. Carol prea liberală. 

Atitudinea lui Carol a suscitat vii ‘discuții în parla- 
ment. Solicitaț să-și spună părerea în. legătură cu situaţia 
creată, primul ministru Ion Ghica a declarat lui Carol I: 
„dacă ţara este pusă în necesitatea de a opta între prinţ 
şi Constituţie, Constituţia va fi preferată“ 9. 

Nici răspunsurile Puterilor Garante la scrisoarea sa 
nu au fost încurajatoare. La 8/18 ianuarie 1871, cancelarul 
Otto von Bismark îi scria că „Alteța Voastră nu poate să 
se aștepte din partea străinătăţii la nici un ajutor, ci mai 
curînd la rea voinţă ; așa încît ea e nevoită a nu lua re- 
zoluţiuni decit bizuindu-se fumai și numai pe resursele 

de care dispune în propria sa ţară“, precizînd. că „îmi 
este penibil a nu putea da Alteţei Voastre alte sfaturi şi 
speranțe mai bune“ 10. 


Carol însă era decis să nu cedeze şi să-şi impună 
punctul de vedere, amenințînd cu abdicarea. De aceea, 
„după o îndelungată chibzuinţă“ 11, el a redactat o sceri- 
soare către un prieten fictiv, Auerbach, care a apărut în 
ziarul „Augsburger Allgemeine Zeitung“ la 15/27 ianua- 
rie 1871, fiind reprodusă şi în presa românească. În scri- 
soare, Carol aprecia că după cinci ani de domnie n-a pu- 
tut aduce „decît puține servicii acestei frumoase ţări. Mă 
întreb adesea a cui e vina? A mea care n-am cunoscut 
firea acestui popor sau chiar a acestui popor care nu vrea 
să se lase să fie condus și nu ştie să se călăuzească el în- 
suşi ?* Concluzia. era .că imputarea nu-l putea atinge pe 
el, ci pe cei „care s-au erijat ei înșiși în diriguitorii aces- 
tei ţări“ ; aceștia au transplantat în România ideile occi- 
dentale, astfel încît ţara trecea brusc de la „un regim des- 
potic la. o; Constituţie atît de liberală încât” nici un popor 
din Europa nu are alta la fel“. Carol își exprima voinţa 
de a se întoarce „în scumpa mea patrie, al cărei puternic 
magnet n-a încetat o clipă să m-atragă din nou în orele 
grele ce am trebuit să le petrec. Regret doar din tot- su- 
fletul că buna mea voinţă a fost atît de mult nesocotită 
şi rășplătită cu nerecunoștință“ 12, 

La 30 ianuarie / 11 februarie 1871 deputatul N. Blaren- 
berg a interpelat guvernul asupra scrisorii lui Carol, în- 
trebind de ce acesta nu o declara falsă, întrucît prin ea se 
aduceau jigniri poporului român 13. El a calificat amenin- 
tarea domnitoru'ui cu părăsirea ţării ca „un act de de- 
zertare, un act de înaltă trădare“ 14, 

Această agitaţie se desfăşura. pe un fond internațional 
dominat de ‘războiul franco-prusac declanşat în iulie 1870. 
După o suită de bătălii, care a culminat cu cea de la Se- 
dan (1—2 septembrie), împăratul Napoleon al III-lea era 
silit să capituleze, pierzîndu-și tronul.. La 23 august / 4 sep- 
tembrie 1870 a fost proclamată Republica a I-a- şi s-a 
constituit un guvern al „apărării naţionăle*. “Trupele pru- 
sace. au trecut la asedierea Parisului, iar la 6/18 ianuarie 

1871 regele Prusiei, Wilhelm, s-a încoronat, în sala oglin- 
zilor din Versailles, ca împă:at al Germaniei. La 15/28 ia- 
nuarie Parisul a capitulat. - 


Opinia publică românească ı primit cu consternare 
vestea înfrîngerii Franţei : ':milinţele la care era supus 
poporul francez de către invadatori. a sporit și mai mult 
indignarea împotriva imperialismului german 'şi a „neam- 
tului“ aflat pe tronul R-mâniei, mai ales după ce s-a aflat 
că domnitorul a trimis împăratului Wilhelm I o telegra- 
mă de felicitare „pentru victoriile obţinute în realizarea 
unității imperiului germ: i“ 15. La rindul ei, colonia ger- 
mană. din București a găsit de cuviință să sărbătorească 
cu mult fast și în plin centru’ Capitalei (sala Slătineanu, 

ulterior Capșa) ziua de naştere a împăratului Wilhelm I. 
Participarea consulului prusac von Radovitz la festivi- 
tățile din 10/22 martie 1871 inprima acestora un caracter 
oficial. 

Dar, abia începuse banchetul, cînd, pe la orele 8 sea- 
ra, O ploaie: de pietre s-a abătut asupra geamurilor sălii 
Slătineanu. Era reacţia populaţiei Capitalei, care: nu pu- 
tea tolera un asemenea afront t6. Manifestanţii au început 
să scandeze lozinci antidinas:ice și republicane. Clopote- 
le bisericilor sunau în semn de. alarmă, felinarele au fost 
stinse, iar din mulţime se auzeau strigăte : „Trăiască re- 
publica ! La palat !“ alea Mogoşoaiei era tixită de lume, 
care se îndrepta amenințătoare spre palatul domnesc. 

Alertat, Carol şi-a trimis aghiotantu: la preşedintele 
Consiliului de Miniştri și la prefe iul ooliţiei Capitalei, 
cerîndu-le șă ia măsuri pentru restatilirea ordinei. În- 
trucît autorităţile păreau paralizate, g-neralul Alexan- 
dru Solomon, comandantul. diviziei Bucureşti, a interve- 
nit, scoţind armata în stradă. Cînd preşedintele Consiliu- 
lui de Miniştri, Ion Ghica, sosit la _aţa lacului, i-a cerut 
să retragă trupele spre a nu da naştere la o ciocnire sîn- 
geroasă, generalul a replicat : „Demo: clizaţi trupa prin 
șovăiala d-voastră !“ și a dat ordin ce soldaţii să ocupe 
toate străzile ce duceau spre palat şi chiar palatul pentru 
a-l proteja pe monarh. Mulțimea a fost somată sa se îm- 
prăștie, dar masele au continuat toată noaptea de 10/22— 
11/23 martie să. ocupe străzile din centrul Capitalei. 

“Primul ministru Ion Ghica s-a prezentat la palat după 
ora unu noaptea, unde Carol 1 i-a cerut, pe un ton impe- 
rativ, să demisioneze. Totodată, i-a făput cunoscut că va 
convoca. în dimineaţa zilei respective Locotenenţa Dom- 
nească pentru a-i preda puterea, el fiind hotărît să abdice. 


Carol era mai decis ca oricînd să joace totul pe o carte 


Sfaturile ce-i veneau din afară i::ergeau în aceeaşi di- 
recţie. La 1/12 ianuarie 1871, regele Wilhelm al Prusiei îi 
scria : „Alteța voastră singură ştie de ce elemente dis- 
pune ţara spre a înlătura o anarhie amenințătoare şi de 
a întemeia o stare de lucruri mai durabilă și mai bună“ 17, 
Țarul. Rusiei îi sugerase: „În România există elemente 


conservatoare ; teama de ce a: urma după retragerea voas- 


tră va contribui poate să 'le grupeze în jurul vostru“ 18. La 
rîndul său, Karl Anton de Hohenzollern, tatăl lui Carol, 
îi scria la 10/22 februarie o lungă scrisoare care se încheia 
cu.aceste sfaturi : „Sfirșesc cu proverbul : «bate fierul cît 
e cald». Cuptorul trebuincios pare să fie aprins ; așadar, 
la lucru, cu tărie și curaj... Rezultatul va fi poate rege- 
nerarea ; dacă nu, în numele lui Dumnezeu, retragerea 
cu toate onorurile, faţă dje o sarcină imposibilă“ 19 

În dimineaţa zilei de 11/23 martie, Carol a trimis după 
D.A. Sturdza, pe care l-a însărcinat:să convoace Locote- 
nenţa Domnească din 1866, instituită: după abdicarea lui 
Cuza. La ora 11 și jumătate la palat au sosit Lascăr Ca- 
targiu și Nicolae Golescu ; cel de al treilea membru al Lo- 
cotenenţei Domnești, colonelul N. Haralambie, nu se afla 
în București. Pe un ton: ferm, Carol le-a adus la cunoș- 
tință hotărîrea sa de a abdica şi a trece Locotenenţei Dom- 
nești conducerea statului, | 

Efectul „jocului pe o singură carte“ începea să se facă 
simţit. Cei doi „îl conjura să renunțe la această hotărire. 
Catargiu îi arată nenorocirile ce ar dezlănţui asupra Ro- 
mâniei prin abdicarea sa : falimentul statului şi anarhia 
generală ar fi urmările de neînlăturat ale acestui demers. 
Ei nu s-ar putea înfățișa înaintea Camerei după un astfel 
de act al prinţului sub povara unei astfel de răspunderi. 
De aceea se văd amindoi siliţi să refuze misiunea ce li 
se încredinţează“ 2. 

Acesta a fost „momentul psihologic“. Exponenţii cla- 
selor conducătoare nu se puteau dispensa de Carol şi 
domnitorul a înţeles acest fapt. În consecință, el a decla- 
rat că „vrea să mai chibzuiască o dată și că ar consimţi. 
poate să-și schimbe părerea în caz cînd interlocutorii săi 
ar fi în stare să-i prezinte un minister :capabil să treacă 
bugetul şi legea finanţelor prin Cameră. Dar nu poate. 
da o asigurare formală, și dacă parlamentul. nu răspunde 
acestei invitaţii, va părăsi de îndată țara“ 21. Așadar, nu 
era vorba numai de un „guvern tare“, ci şi de modifica- 
rea atitudinii Adunării Deputaţilor, care în repetate rîn- 
duri își exprimase ostilitatea faţă de domnitor. 

La ora 13, lon Ghica s-a prezentat în Adunarea. De- 
putaților, pentru a-şi face cunoscută demisia din funcţia 
de preşedinte al Cânsiliului de Miniştri. Au sosit apoi 
Lascăr Catargiu şi N. Golescu, care i-a convocat pe depu- 
taţi în ședință secretă, pentru a le expune situația. În 
timp ce Lascăr Catargiu cerea pe un ton imperativ accep- 
tarea condiţiilor puse de. Carol. o mare parte a deputaţilor 
protesta cu energie, neezitînd să-l atace pe domnitor şi 
instituția monarhică însăşi. După mai multe ore de dez- 
bateri, şedinţa s-a închis fără a se fi.luat vreo hotărire. 

În seara aceleiași zile, Carol l-a însărcinat pe Lascăr 
Catargiu cu formarea noului guvern. Situaţia continua să 
fie incertă. Mulțimea, care se adunase în Dealul Mitropo- 
liei, împrejurul Adunării Deputaţilor, se pusese în miș- 
care spre palat. Carol l-a făcut răspunzător pe prefectul 
poliţiei de menţinerea ordinei, dar acesta își prezentă de- 
misia. Reprezentanţii Puterilor Garante au venit și ei la 
palat, „spre a fi lîngă prinţ în clipa primejdiei. Prinţul 
Carol le expune situaţia ; ei îl felicită toți că nu vrea să 
dezlănțuiască catastrofa“ 2. 

În oraş fierberea era în creștere ;'ca măsură de preve- 
dere, palatul a fost încercuit de trupe. La miezul nopții, 
Lascăr Catargiu a anunțat pe Carol că a reuşit să for- 
meze guvernul, care urma. să depună jurămîntul a doua 
zi dimineaţa. „Prințul le șpune că speră ca, cu ajuto- 
rul unor bărbați atît de hotărîți să ajungă a domina ac- 
tuala situațiune, ale cărei greutăți nu li se ascunde, si 
predă primului ministru, după rugămintea” sa, decretul de 

dizolvare a Camerei, pentru caz de nevoie“ 23. Într-adevăr, 
Lascăr Catargiu s-a dovedit „bărbat curajos“ ză acționînd 
energic pentru imprăştierea "manitestanţilor și restabili- 
rea ordinei. 


Mișcarea antidinastică şi republicană” a fost înfrîntă, 
nu doar momentan, ci pentru. mai multă vreme. Cauzele 
acestei înfringeri sînt multiple, ele ţinind atît de eontextul 
concret istoric, intern şi internaţional, cît. și de perspec- 
tivele generale ale unei asemenea mişcări. Dincolo de ra- 
ţiunile, de clasă sau grupare socială se afla realitatea că 
statul român nu putea trăi într-o permanentă agitaţie. 
Problema formei de guvernămiînt nu putea fi obiect de 
licitaţie zilnică. Se impunea o stabilitate politică, singura 
capabilă să asigure o dezvoltare firească a ţării, în fața 
căreia se aflau atitea probleme de rezolvat, în plan eco- 
nomic, social, cultural, politic și mai ales naţional. Agi- 
taţiile politice, oricît ar fi fost ele gustate de cetățeni, 
absorbeau energii şi capacităţi ce puteau fi utilizate cu 
mai mult folos pentru dezvoltarea statului modern român. 
În plus, prin caracterul lor foarte subiectiv, adesea dema- 
gogic, agitaţiile politice creau o imagine deformată asu- 
pra realităţilor românești, a uriașului efort depus de po- 
porul român pentru dezvoltarea patriei sale. | 

În acest moment istoric forma de guvernămînt monar- 
hic-constituţională coreşșpundea necesităţilor obiective ale 
înaintării României pe calea progresului, pentru limita- 
rea decalajului creat faţă de statele din centrul și apusul 
Europei, ca urmare a secolelor de dominație otomană. 

În desprinderea unei concluzii politice majore oamenii 
de stat. români au ţinut seama şi de situaţia internaţiona- 
lă a ţării, de cadrul geopolitic în care se afla România. 
Ei au înţeles că un regim republican în România nu era 
agreat de marile imperii vecine : otoman, țarist și habs- 
burgic. La 14/26 martie 187} soseau la Bucureşti tele- 
grame din Istanbul prin care se anunţa că „trupele tur- 
cești vor năvăli în România cum vor izbucni tulburări“ 3%. 
Imperiul țarist și cel habsburgic urmăreau statornic ocu- 
parea teritoriului românesc si au făcut-o în repetate rîn- 
duri, tinzînd, în: fond, spre desființarea statului român. De 

asemenea, victoria Prusiei asupra Franţei și proclamarea 
Imperiului german a influenţat conduita politică a oame- 
nilor politici români. I.C. Brătianu aprecia, în ianuarie. 
1871, că detronarea lui Carol putea să. provoace României 
consecinţe fatale, iar M. Kogălniceanu considera că pără- 
sirea tronului de către Carol „ar putea să aducă, mai cu 
seamă în momentele de astăzi, multe pericole asupra” ţă- 
rii“ 26 Ei aveau în vedere, desigur, reacţia negativă a Ger- 
maniei în cazul abdicării lui Carol şi proclamării repu- 
blicii în România. 

În asemnea condiţii, „sentimentele republicane atît de 
puternic dezvoltate în opinia publică românească grâţie 
activităţii liberalilor radicali şi fracţionişti au trebuit să 
se încline în faţa unei raţiuni de stat“ 2%. 


Totuşi, viaţa politică a continuat să fie agitată, mai ales 
de grupările din opoziţie ; acestea, în lupta pentru do- 
'borirea guvernului şi cucerirea puterii, recurgeau adesea 
la manifestații de stradă, care uneori îmbrăcau forme vio- 
lente. 

În presă - — „Românul“, „Alegătorul liber“, ,„Ghim- 
pele“, ş.a. — apăreau tot mai multe articole împotriva lui 
Carol I. Fruntașul liberal Ion Câmpineanu declara, în 
Cameră, că între ţară şi tron este un abis“ 23, D.A. Sturd- 
za publica în ziarul „Politik“ din Praga articolele antidi- 
nastice sub. semnătura Erdmann von Hahn, pe care apoi 
ie traducea şi publica în „Românul“ ; aceste articole au 
fost ceva mai tîrziu adunate în broşura Germania, Româ- 
nia şi principele Carol de Hohenzollern %. Gh. Mirzescu 
scria şi el o broşură grăitoare prin însuși titlul ei : Spionul 
prusian sau Principele Carol de Hohenzollern, domn al 
României. . 

Asemenea forme de luptă politică — cu mobli 
„opiniei publice“ şi organizarea de. manifestații împotri- 
va guvernului, cu utilizarea largă a presei, cu tipărirea de 
broșuri de demascare, cu folosirea unui limbaj violent şi 
cu acuzaţii reciproce fără acoperire în fapte — au deve-. 
nit o constantă a vieţii publice din România acelei. peri- 
oade. „Șahul“ la rege era des utilizat în lupta opoziţiei 

pentru obținerea guvernului, astfel că, treptat; cetăţenii 
s-au obișnuit cu aceste practici politice. 


Un obiectiv fundamental al poporului român era dobiîn- 
direa independenţei de stat a României. Încă de la 
urcarea sa pe tron, Carol a acţionat în acest spirit. 

În contextul agravării crizei Orientale şi a iminenței 
unui nou război între Rusia și Imperiul Otoman, diploma- 
ţia românească a acţionat pentru obţinerea independenţei. 
La 4/]6. aprilie 1877 a fost semnată convenţia de la Bu- 
cureşti, în temeiul căreia trupele rusești aveau dreptul să 
' treacă pe teritoriul României, jar Rusia se abliga „a men- 
ţine şi a face să se respecte drepturile politice ale statu- 
lui român, astfel cum rezultă din legile interioare și tra- 
tatele existente, precum şi a apăra integritatea teritorială 
a României“ %. În ziua de 12/24 aprilie începea războiul 
ruso-turc, iar artileria turcă a bombardat localităţile ro- 
mânești de la Dunăre. Prima ripostă românească s-a în- 
registrat la 26 aprilie / 8 mai, cînd tunarii din Calafat au 
deschis focul asupra Vidinului și a navelor turcești aflate 
în port. „Asta-i muzica ce-mi place-!“ a rostit domnito- 
rul Carol. Războiul pentru independenţă începuse. 

Întrunit la 9/21 mai 1877 parlamentul a proclamat „in- 
dependenţa absolută a României“ 3t. După eşecul repeta- 
telor încercări de a cuceri Plevna — cel mai important 
punct strategic din zona Balcanilor — marele duce Ni- 
colae (comandantul suprem al forţelor ruse din Balcani) 
a adresat la 19/31 iulie 1877 domnitorului român urmă- 
'toarea telegramă: „Turcii, îngrămădind cele mai mari 
mase la Plevna ne nimicesc. Rog faceţi fuziune, demons- 
trație şi dacă-i posibil trecerea Dunării, ceea ce doreşti 
să faci. Între Jiu şi Corabia această demonstraţie este in- 
dispensabilă pentru a uşura mişcările noastre“ %. La 30 iu- 
lie / 11 august şi 6/18 august marele duce Nicolae trimi- 
tea domnitorului român telegrame cu un conținut simi- 
lar %. Participarea armatei române — refuzată iniţial, mai 
mult sau mai puţin deschis, de ţar — devenise indispen- 
sabilă pentru trupele ruseşti. 

În ziua de 16/28 august a avut loc la cartierul imperial 

-de la Gorni Studen întîlnirea lui Carol I cu ţarul Alexan- 
'dru al II-lea şi marele duce Nicolae. La întrebarea marelui 
duce Nicolae dacă. domnitorul avea intenția de å comanda 
personal armata română, Carol. a răspuns că aceasta „se 
înţelege de la sine“. Marele duce a opinat că acest fapt 
ar produce multe greutăţi, deoarece domnitorul român nu 
ar putea fi pus sub ordinele unui general rus. „Fireşte că- 
nu“ a răspuns domnitorul, „insă zece generali ruşi, ar pu- 
tea fi puși. sub ordinele mele“. După această discuţie, ta- 
rul l-a condus pe Carol în cortul ce-i era pregătit, unde, 
peste citeva minute, marele duce Nicolae i-a oferit, în 
numele ţarului Alexandru II, comanda supremă asupra 
tuturor trupelor ruseşti din fața Plevnei. „Mare onoare şi 
mare răspundere !“ 34 notează Titu Maiorescu. | 

Prezenţa celor 38 000 de ostaşi români pe frontul de 
la Plevna a schimbat radical raportul de forţe în defa- 
voarea turcilor. La 30 august a început cel de al treilea 
atac asupra Plevnei, în cursul căruia românii au reușit, 
cu grele sacrificii, să cucerească reduta Griviţa I. Carol I 
s-a pronunţat de la început pentru evitarea atacurilor 
frontale, uşor de respins de apărătorii otomani, aflaţi la 
adăpostul unor puternice centuri -de forturi, legate între 
ele prin tranşee. Atacurile îndrăzneţe, dar neizbutite, din 
lunile august—septembrie 1877 au. dovedit justeţea acestei 
concepții, singura soluţie pentru înfrîngerea inamicului fi- 
ind încercuirea completă şi trecera la războiul de pozi- 
ție — asedierea sistematică 5. După lupte grele și un lung 
asediu, Plevna a fost cucerită la 28 'noiembrie/ 10 de- 
cembrie 1877, cînd comandantul cetăţii, Osman Paşa, s-a 
„predat %. Ostaşii români s-au acoperit de glorie nu nu- 
mai în luptele de la Plevna, dar şi de la Rahova, Smirdan 
şi Vidin, pecetluind cu sîngele lor independenţa de stat a 
României. În ordinul de zi către armată, semnat de Ca-. 
-rol I la Plevna la 2/14 decembrie 1877 se arăta : „Poves- 
tea faptelor măreţe ale trecutului, voi aţi imbogăţit-o cu 
povestea faptelor nu mai puţin mari ce ați săvirșit, şi car- 
tea veacurilor va păstra, pe neștersele ei foi, numele aces- 
tor fapte alături de numele vostru“ 77. - 

Ca urmare a înfrîngerii militare suferite, Imperiul O- 
toman a cerut armistițiul. La 10/22 ianuarie 1878 domni- 

torul “Carol I a adresat marelui duce Nicolae o scrisoare 
prin Care .cerea ca România, Care contribuise la obține- 
rea victoriei, să participe la tratativele de pace 38. Dar gu- 
vernul țarist n-a acceptat această cerere, astfel că trata- 
tul de la San Ștefano s-a semnat la 19 februarie/3 mar- 
tie 1878. fără participarea delegaților României. Acest 
fapt a provocat o vie indignare în opinia publică româ- 
nească și proteste ale parlamentului şi guvernului român %. 
Relaţiile româno-ruse au cunoscut o bruscă deteriorare 
ca urmare a faptului că armatele ţariste retrase din su- 
dul Dunării se comportau în România ca trupe de ocu- 
paţie. De altfel, generalul A. R. Drenteln, comandantul 
trupelor ruse din România, redactase o proclamaţie către 
locuitorii Bucureştiului în care afirma că ocuparea capi- 
talei era urmarea complicaţiilor politice survenite în ul- 
timul timp. La 26 martie/7 aprilie domnitorul Carol şi 
ministrul de externe Mihail Kogălniceanu au făcut cu- 
noscută ‘hotărîrea ca, în caz de ocupaţie a unor puncte 
strategice de către armata rusă, guvernul ţării şi armata 
română să se retragă în Oltenia și să ia poziţii de apă- 
rare pe linia Carpaţilor 40. Atunci cînd guvernul de la 
Petersburg a ameninţat că. „România va fi dezarmată“, 
Carol a replicat „fostului său prieten de o clipă în faţa 
Plevnei“, țarul Alexandru al II-lea, că „Armata română 
va putea fi nimicită, dar niciodată dezarmată !“ 41 

Cu prilejul Congresului de la Berlin, deschis la 1/13 iu- 
nie 1878 pentru a revizui pacea de la San Ștetano, repre- 
zentanţii României — Ion C. Brătianu şi M. Kogălnicea- 
nu — au fost „auziţi dar nu ascultați“ 42. Tratatul din 
1/13 iulie 1878 recunoștea independenţa de stat a României, 
precum si reunirea Dobrogei ^u patria mamă. Pe de altă 
parte, România a fost nevoita „să retrocedeze M.S. împă- 
ratului Rusiei“. trei judeţe din sudul Basarabiei &. 


La 9/21 septembrie 1878 Consiliul de Miniștri a hotă- 
rit ca domnitorul Carol. I să poarte titlul de „Alteţă-re- 
gală“. Prin aceasta se urmărea, pe de o parte, afirmarea 
' României în arena internaţională — ca un stat indepen- 
dent și suveran, care a rupt definitiv cu trecutul de va- 
salitate faţă de Poartă — iar, pe de altă parte, consolida- 

rea poziţiei lui Carol și ridicarea prestigiului dinastiei de 
Hohenzollern în faţa celorlalte monarhii europene íí, 


Pentru a asigura stabilitate şi continuitate dinastiei 
de Hohenzollern, Consiliul de Ministri a. insistat pentru 
reglementarea succesiunii la tron 535. Deoarece Carol I nu 
avea copii *, s-a trecut la aplicarea articolului 83 din Cons- 
tituţie care preveda : „în lipsă de coboritori în linie băr- 
pătească ai Măriei Sale Carol I de Hohenzollern Sigmarin- 
gen, succesiunea tronului se va cuveni celui mai în vîrstă 
dintre frații săi sau coboritorilor acestora“ 16. Atit fra- 
tele mai mare al lui Carol, principele Leopold de Hohen- 
zollern, cît și nepotul cel mai în vîrstă au notificat că re- 
nunță la calitatea de moștenitori ai tronului României, 
astfel că succesiunea a revenit lui Ferdinand **, cel de al 
doilea fiu al principelui Leopold. Prin „pactul de familie“ 
din mai 1881, patronat de. însuşi împăratul Germaniei, 
Wilhelm I, şeful familiei de Hohenzollern, ‘Ferdinand de 
Hohenzollern, nepotul lui Carol I, a fost confirmat ca 
moştenitor al tronului României 


Problema proclamării României ca regat şi a lui Ça- 
rol I ca rege a farmat obiectul. unor discuţii. La 13 mar- 
tie 1881, Titu Maiorescu a acuzat pe liberali că „în fun- 
dul sufletului lor sînt republicani“ */. Pentru a dovedi 
E acestei afirmații, guvernul a depus a doua 

, 14 martie, proiectul de lege prin care parlamentul, în 
Ae dreptului de suveranitate .a națiunii, „Proclamă 
de rege al României pe Alteța Sa Regală prințul Carol 1“ 
Propunerea fiind primită în unanimitate, s-a depus pro- 
iectul de lege care prevedea: „Articolul I. România ia 


* La 3/15 noiembrie 1869, Carol I s-a căsătorit cu Elisabeta 
de Wied (născută la 17/29 decembrie 1843). În anul următor, la 
27 .august/8 septembrie 1870, Elisabeta a născut o fetiţă, căreia 
i s-a dat numele de Maria. Îmbolnăvindu-se de scarlatină, Maria 
a murit la 28 martie/9 aprilie 1877. Elisabeta nu a mai născut 
alt. copil. 

** Ferdinand Victor Albert Meinrad, principe de H6henzol- 
lern, s-a născut la 12/24 august 1865; era fiul principelui Leo- 
pold de Hohenzollern şi al principesei Antoneta, infanta Por- 
tugaliei. 

titlul de Regat. Domnitorul ei, Carol I, ia, pentru sine 
şi moştenitorii săi, titlul de rege al României. Articolul 
II.  Moştenitorul tronului va purta titlul de principe 
regal“ ʻ8, | | 

. Proiectul a fost adoptat în unanimitate de ambele 
Corpuri legiuitoare *. Apoi o delegație, avînd în frunte pe 
principele Dimitrie Ghica (preşedintele. Senatului) şi C. 
A. Rosetti (preşedintele Adunării Deputaţilor), a pre- 
zentat legea lui Carol I. În ziua de 14/26 martie 1881 a 
avut. loc ceremonia la palat în cadrul căreia a fost pro- 
mulgată legea privind proclamarea regatului. În rapor- 
tul Consiliului de Miniştri, citit la ceremonie, se arăta 
„România, constituită în regat, completează și încoro- 
nează opera regenerării sale. Ea își dă un nume, care 
este în acord cu poziţia ce a dobîndit ca stat independent 
Domnul României este suveranul său, şi acest suveran 
luînd titlul de rege, nu face decit să continue a exercita 
suveranitatea domnului“ *%. Nu era deci vorba de o mă- 
rire de prerogative constituţionale, ci de: o titulatură 
nouă, considerată a fi în acord cu statutul de independentă 
absolută a României. | 

= Datorită funeraliilor tarului Alexandru al II-lea (des- 
făşurate la 15/27 martie 1881), festivitățile consacrate pro- 
clamării regatului au fost amînate pentru 10 mai, cînd 
se împlineau 15 ani de la urcarea lui Carol pe tron. Cu 
acel prilej, preşedintele Adunării Deputaţilor şi preșe- 
dintele Senatului au înmînat regelui Carol și reginei Eli- 
sabeta coroanele făcute din oţelul unui tun cucerit de la 
turci. în războiul de independenţă 5%. În cuvîntul de mul- 
țumire, Carol a afirmat că primeşte coroana „ca un sim- 
bol al independenţei și al puterii României“ 51. 

În iunie 1884 parlamentul a decis modificarea Consti- 
tuţiei, stabilind regatul ca formă de guvernămint. Atri- 
buţiile regelui au rămas cele stabilite pentru domnitor în 
1866. Prin modificarea articolelor 58—70 din Constituţie, 
rumărul colegiilor electorale s-a redus de la IV la III; 
s-a extins dreptul de vot prin. scăderea censului și prin 


* Au lipsit, „fără arătare de motive“, 42 deputaţi şi 27 se- 
natori. șa r 


scutirea de cens la colegiul II a tuturor celor care ab- 
solviseră clasele primare 52. De asemenea, s-a modificat 
articolul 24. privitor la regimul presei ; s-a introdus pre- 
cizarea că se interzicea arestul preventiv în delictele 
de presă, dar s-a eliminat alineatul care prevedea că 
cenzura era suprimată și nu va putea fi reînființată. De- 
lictele de presă se judecau de juriu, „afară de. cele care 
s-ar comite în contra persoanei regelui și familiei regale 
sau contra suveranilor statelor străine“. Aceste delicte se 
vor judeca de tribunalele ordinare „după dreptul co- 
mun“ 55. Prin acest articol se urmărea. asigurarea iñ- 
tangibili tăţii instituției monarhice, scoaterea regelui Carol 
I șia familiei sale de sub atacurile presei. 

Clasa conducătoare și-a făcut un titlu de onoare din 
a „lega“ cit mai strîns familia domnitoare de „solul“ 
românesc şi a-i crea a situaţie materială cit mai bună. 
Încă de la venirea în ţară, Carol a primit în dar palatul 
domnesc din Calea Victoriei şi două moşii. avind peste 
45 000 ha, în judeţele Iaşi și Neamţ. Lista civilă, sta- 
bilită în 1866 la 2 milioane franci. aur pe an a crescut 
la 3,5 milioane ffanci în 1881 şi la 5 milioane franci 
în 1894. Pe lingă aceste sume statul român acorda su- 
veranului cite .20 000 franci lunar pentru întreţinerea 
familiei 5%. 

În ziua de 4 iunie 1884 a fost propus, din inițiativă 
parlamentară, proiectul legii pentru înființarea dome- 
-niilor Coroanei. 

Mai mulţi deputaţi au vorbit împotriva proiectului 
de lege, apreciindu-l ca neconstituționăl, deoarece con- 
ferea suveranului atribuţii care nu erau înscrise în legea 
fundamentală a ţării. Pentru a asigura votarea acestuia, 
guvernul a decis postarea de militari la ușa parlamentului 
pentru ca .deputaţii să nu părăsească incinta Adunării 
Deputaţilor. Proiectul a fost adoptat la 5 iunie cu 77 
voturi pentru, 16 contra și 4 abţineri... 

Domeniile Coroanei erau alcătuite din 12 moșii, aflate 
in judeţele Brăila, Dolj, Ilfov, Neamţ, Prahova, Rm. Sărat, 
Suceava. şi Vaslui, avind o suprafaţă totală de 132 110 
ha“, Astfel, monarhul devenea unul dintre cei mai 
mari moşieri din România. Treptat. Carol I s-a implicat 

tot mai puternic în activităţi industriate, devenind ac- 
ţionar la fabrici de postav, de bere, de conserve, de 
brînzeturi, de ciment din Azuga, a deschis marele de- 
pozit de vinuri „Pivniţele Rhein“, a preluat acţiuni la 
fabrica de hîrtie Bușteni, la întreprinderea forestieră 
„Goetz“, la 'şocietatea de asigurare „Dacia“, la intreprin- 
derile forestiere, Cloșani“, la rafinăriile „Astra-Română“, 
„Româno-Americană“, „Concordia“, „Steaua Română“ 
ş.a. De asemenea, familia regală a obținut pachete de 
acțiuni la Banca de Scont, Banca Marmorosch, Blank et. 
comp., Banca Românească, Banca Generală Română. 


La 19 aprilie /1 mai .1889 principele Ferdinand, moş- 
tenitorul Coroanei, a sosit în România. Curînd după ve- 
nire, tînărul principe á creat serioase probleme familiei 
domnitoare, deoarece voia să se căsătorească cu Elena 
Văcărescu, domnişoară de onoare a reginei Elisabeta. 
Acest act nu era îngăduit de Statutul Casei Regale, care. 
prevedea obligaţia membrilor acesteia de a se căsători 
cu persoane aparținind unor familii domnitoare din alte 
state. Prevederea fusese inclusă în scopul de a se îm- 
piedica aservirea monarhiei ungi familii și de a evita 
disputele interne pe această temă. Regina Elisabeta a 
încurajat idila dintre cei doi, dar în fața opoziţiei Con- 
siliului de Miniştri şi a oamenilor politici în general, 
Carol 1 i-a cerut lui Ferdinand să aleagă între Elena 
Văcărescu şi tron 5. S-a creat o adevărată dramă: în. 
1891 regina Elisabeta a plecat în străinătate — mai întîi 
la. Veneția, apoi la domeniul părintesc de la Wied — 
anunţindu-și intenția de a divorța de Carol.I; la rîndul 
său, Ferdinand s-a. retras la Sigmaringen, amenințind 
cu sinuciderea. 5! în timp ce Elena Văcărescu a luat şi 
ea calea exilului, renunţind pentru totdeauna de a reveni 
în România *. 

Pină la urmă, raţiunea de stat a învins sentimentele, 
fie ele oricît de sincere și de curate. La 29. decembrie 
1892 / 10 ianuarie 1893, principele Ferdinand s-a căsătorit 
cu Maria de Edinburg, nepoata reginei Victoria a Marii 
Britanii. Ca urmare, lista civilă a lui Ferdinand a fost 
urcată de la 300 000 lei aur (stabilită în momentul ve- 
nirii lui în ţară), la un milion de lei — moștenitorul 

tronului devenind cap de familie %. Pentru tinăra familie 
a fost rezervat palatul Cotroceni din București şi s-a 
construit palatul Pelişor la Sinaia. 


Principesa Maria, frumoasă şi cochetă, piăcîndu-i viața 
de societate,constituia o prezență insolită la Curte, unde 
regele Carol I impusese o viață sobră, rigidă, studiată, 


distantă. Este adevărat că a născut şase copii*, dintre 
care trei băieți — cel mai mare, Carol, devenind moşte- 
nitorul tronului — dar felul ei de a -fi, relaţiile: extra- 


*” 


conjugale de notorietate publică, i-au atras repetate re- 


proșuri din partea regelui Carol şi a reginei Elisabeta. 
Principesa Maria avea relaţii „specialek mai ales cu Barbu 
Stirbey — „prinţul alb“ cu o ţinută tipic: englezească, 
care-i amintea soţiei moștenitorului Coroanei de ţara ei 
de origine **. 


După proclamarea regatului - mișcarea antimonarhică 
și republicană a conţinuat să fie o prezenţă activă în 
viața politică a României, cunoscînd unele momente de 
mare intensitate. O susținută campanie a desfăşurat ziarul 
„Lupta“, condus de Gh. Panu, liderul liberalilor radicali. 
Urmărind îndeaproape activitatea regelui, Panu ajungea 
la concluzia că acesta. încălca legea fundamentală a ţării ; 
intrucit Constituţia era .un contract între două. părţi — 
rege și cetăţeni, iar una din părți, adică monarhul, nu o 
respecta, soluţia „nu poate fi decît demiterea“. În 
aprilie 1887, Gh. Panu a publicat articolul Omul periculos 
în care aprâcia că încheierea convenției comerciale pro- 
vizorii cu Austro-Ungaria se datora regelui Carol I: „In-: 
stigatorul. acestei manoperi, omul care a impus voinţa 
sa străină ministerului şi Camerei este acea ființă care de 
ani este la noi instrumentul străin, este acel personaj 


+ Aceşti copii erau: Carol (1893), Elisabeta (1894), Mari-. 
oara (1900), Nicolae (1907), Ileana (1909), Mircea (1913). 

A O Argetoianu relatează: „La Curtea noastră, secretele 
alcovului erau secretele tuturor, şi cu destrăbălata educaţie pe 
care o primise, în continua ei promiscuitate cu slugile, aflase 


'şi odraslele dinastiei istorioarele mai mult sau mai puţin pipărate 


pe care oamenii şi le povesteau pe şoptite. Anecdota cu frageda 
Elisabeta chemînd pe mica Ileana la fer’ astră cu cuvintele : 

egoist și neiubitor de ţară care se numește rege și care 
în realitate nu este decit cînd o catană nemțească, cînd 
un ulan prusac“. În continuare, Gh. Panu scria: „Astăzi 
mai mult decit oricind, este constatat că izvorul tuturor 
relelor, omul care comite abuzuri şi permite guvernului 
să. facă totul este regele. El este samsarul tuturor tră- 
dărilor intereselor naţionale, el este sufletul blestemat 
al regimului care ne guvernează“: Și conchidea.:  „Pe- 
ricolul cel mare este acest om, trebuie deci pus la rezon. 
Trebuie ca ţara în picioare să-i. zică cuvintele care s-ar pă- 
rea că pentru dînsul au fost inventate : „Il faut se soumettre 
ou sê demettre*. A mai tolera în condiţiile actuale in- 
fluenţa sa nefastă este a voi să vedem ţara subjugată și 
politicește, şi economicește“ 61. | 

Guvernul aprecia: că prin acest articol Gh. Panu a 
depăşit cadrul normal al discuțiilor privind rolul politic 
al regelui, ajungînd la insulte și calomnii „în directă 
atingere cu codul penal“. Într-adevăr, acuzat de les ma- 
jestate, Panu a fost chemat în judecată şi condamnat la 
doi ani închisoare și 500 lei amendăt2. Pentru a evita 
detenţiunea, Gh. Panu s-a refugiat la Paris. 


Manifestaţii antimonarhice au avut loc la lași, în 
aprilie 1887 6, cu prilejul unei vizite a lui "Carol în ca- 
pitala Moldovei. O mare amploare a cunoscut manifestaţia 
antimonarhică desfășurată în București, în martie 1888, 
cind regele „se găsi înaintea luptelor de stradă în fața 
palatului /.../ Panu, grațiat, fusese primit cu un en- 
tuziasm pe care nu-i îndreptăţea grosolănia atacurilor lui 
contra regelui, înfățișat ca un avar și un exploatator. 
Avintul violent al tinărului conservator N. Filipescu co- 
‘manda acțiunea de. răsturnare“ 6%. Jandarmeria şi armata 
au intervenit brutal, încercînd să oprească înaintarea mul- 
ţimii 65, dar. presiunea a fost atit de puternică, încît valul 


„Vino iute să vezi pe tatăl tău“, ca să vadă pe prinţul Barbu 
Știrbey coborînd din automobil, a făcut pe vremuri înconjurul 
Bucureştilor' (C. Argetoianu, Pentru cei de mîine. Amintiri din 
vremea celor de ieri, în Monarhia de Hohenzollern văzută de 
contemporani, Bucureşti, Edit. Politică, 1968, P- 440). 

* Trebuie să se plece sau să plece. 

.manifestanţilor a rupt cordoanele, invadînd piața palatu- 
lui. Deputaţii opoziţiei au intrat în palat, cerind să fie 
primiţi de rege, însă acesta nu a acceptat decit să a- 
corde audienţă lui G. Vernescu în ziua următoare. C. 
Gane descrie astfel scena: „In timpul acesta regele, de 
la o 'fereastră, privea liniștit spectacolul. Regele Carol 
sus la o fereastră deschisă şi Lascăr Catargi pe peron, 
în fața unei uși închise! 1871—1888! O pagină de psi- 
hologie, mâi mult încă decit o pagină de- istorie. Dar 
mulțimea creşte. Ea strigă : „Trăiască regele ! Jos Bră- 
tianu !“ Carol I salută cu un deget și pleacă de la fe- 
reastră. — jar peste cinci.minute, deodată se aude un 
ropot de cai şi escadronul de jandarmi călări întră în 
curte, cu sabia scoasă, șarjind mulțimea“ %. - 


„Au urmat, după expresia lui Nicolae Iorga, „douăzeci 
de ani de dominație a Coroanei“ 67, în care regele a 
ştiut să. ţină în mînă balanţa puterii, folosind cu pre- 
cădere sistemul rotativei guvernamentale prin alternarea 
la condurerea ţării a conservatorilor cu liberalii. 

Manifestările . antimonarhice ale grupărilor burgheze 
şi moğereşti au continuat. Astfel, în februarie - mai 1892 
Partidul Naţional - Liberal condus de Dimitrie Brătianu 
publica în oficiosul „Voința națională“ articole cu tit- 
luri ca acestea : Coroana şi Providența, Coroana şi Lacheii, 
în care eră atacat regele Carol I, ba chiar şi regina Eli- 
sabeta, pentru activitatea ei literară 68. 

În aprilie 1893 noul preşedinte al Partidului Naţional 
-Liberal, D.A. Sturdza (ales în noiembrie 1892) a în- 
cercat să organizeze o manifestaţie în faţa palatului re- 
gal, dar a fost împiedicat de armată 69, Atacuri împo- 
triva regelui s-au înregistrat şi în 1894, cînd oficiosul 
liberal „Voința naţională“ scria : „Regele să-și aleagă : 
nu voieşte să se desfacă de asasinii săi? Poporul român 
este stăpin pe el şi dator să-şi croiască o altă soartă“ %. 

Asemenea manifestări: erau lipsite de sinceritate, a- 
vind un caracter politicianist. Se spunea că D.A. Sturdza 
mergea la palat după fiecare manifestare antimonarhică 
a partidului său, pentru a se dezvinovăţi: „Nu eu, ma- 
jestate“ 71. Îndată ce. căpătau puterea, „vajnicii antidi- 
nastici& deveneau „prea supușii şi prea plecaţii servi- 

tori“ ai regelui (formulă ce figura și în actele oficiale). 
D. A+ Sturdza— care nu o dată l-a atacat pe monarh — 
nu ezita să sărute mina regelui Carol la recepţiile de la 
palat 72; încercînd să introducă acest obicei ca element 
de protocol. | 


La sfîrşitul secolului al XIX-lea și începutul celui 
de al XX-lea s-a dezvoltat o mișcare antidinastică și re- 
publicană * exprimată, în principal, prin intermediul 
presei. Pe. această linie s-au evidenţiat ziare şi reviste 
ca: „Adevărul“, „Drepturile omului“, „Lupta“, „Repu- 
blica română“, „Facla“. Se remarcă aportul unor ziarişti, : 
scriitori și oameni de cultură cu un prestigiu de necon- 
testat, precum Al. Beldiman, C. Mille, N.T. Orăşanu, 
N. Fleva, Gh. Panu, Bogdan Petriceicu Hasdeu, Al. Ma- 
cedonski, Al. Vlahuţă, Traian Demetrescu, Ion N. Roman, ` 
Anton Bacalbașa, N. D. Cocea, Tudor Arghezi. Spre exem- 
plu, ziarul „Adevărul“ apărea în ziua de 10 mai în doliu 
(chenar negru), iar pe frontispiciu avea scris cu litere 
„Mari : „Să te fereşti române de cui străin în casă“ (alu- 
zie. la Carol I). Directorul ziarului, Alexandru Beldiman, 
în corespondenţa: pe care o ţinea, lipea singur mărcile pe 
plicuri, de fiecare dată timbrele cu chipul lui Carol fiind 
puse cu capul în jos. Gazeta „Republica română“ scria 
la- 20 mai 1890: „să căutăm o adevărată soluţie trebui- 
toare neapărat ţării şi naţiunii românești și care soluţie 
nu poate fi alta decit: Înlăturarea cu orice preţ a mo- 
narhiei, și mai cu seamă a dinastiei străine. Schimbarea 
formei de guvernămint și concretizarea prin legi, pre- 
cum şi aplicarea în fapt. a principiilor liberale proclamate . 
prin Constituţie. Atunci ţara va intra în suveranitatea 
ei, cînd capul statului ar fi un președinte de Republică 
de neam, singe și religie cu a românilor. Numai atunci 
România va fi-liberă şi independentă. Numai atunci su- 
veranitatea poporului nu va fi o parodie“ 73. 

Poetul Traian Demetrescu punea în gura lui Carol I 

* Vezi ampla lucrare Gindirea social-politică antimonarhică şi 
republicană din România. Antologe, : studiu introductiv și note 


de Gheorghe Ghimeş, Bucureşti, Edit. Ştiinţifică şi Enciclopedică, 
1979. î [3 

aceste cuvinte : „Am fost german, voi fi german / Și sînt. 
/ O, ţară, vitreg mi-este al tău / Pămint! / Dacă pe 
tronu-ți stau cu-așa / Plăcere, / E pentru că tu-mi eşti 
izvor / De-avere !%. La rîndul său Constantin Mille scria: 
„Vivat rex, vivat! Oh ! Altădată / Poporu-n strade altfel 
răcnea / Şi-un cap de rege jos cădea. / Aşa poporul era, 
odată / Mîndru de dînsul, rău cu cei răi / Și ţara mîndră 
de fiii săi“ 74, 


Crearea Partidului. Social-Democrat al Muncitorilor 
din România, în 1893, a asigurat mișcării antimonarhice 
și republicane mai multă consistenţă. În programul a- 
cestui partid se cerea : „Intoarcerea domeniilor Coroanei 
la stat. Restringerea - prerogativelor regale şi mai ales 
a dreptului de a schimba ministerele şi a dizolva şi pro- 
roga toate Corpurile legiuitoare“ 75, 

__Acţioniînd în acest spirit, deputatul socialist Vasile G. 
Morţun propusese în 1891 un proiect de lege care pre- 
vedea : „Faţă de nevoia ce are ţara de moşiile date ca 
apanagiu Coroanei, pentru îndestularea muncitorilor agri- 
coli, propunem următorul proiect de lege: Articol unic: 
Cele 12 moșii care alcătuiesc dotațiunea Coroanei, insti- 
tuită în 1884, se vor relua în stăpiînire de stat, se vor 
parcela şi se vor pune imediat în vînzare în conformi- 
tate cu: legea vinzării bunurilor statului“ 76. Chiar dacă 
proiectul n-a avut o finalitate practică, el rămiîre semni- 
ficativ şi demonstrează. o certă atitudine antimonarhică. 


Pentru a evita atacurile antidinastice, dar şi în confor- 
mitate cu propria-i fire, Carol I a căutat să se impună 
printr-o viaţă personală exemplară, prin exactitate și 
corectitudine *. El nu a îngăduit existenţa unei camarile 


* La castelul Peleş, Carol primea adesea vizitatori din în- 
treaga ţară, mai ales elevi, cărora le arăta viaţa „modestă* pe 
care o ducea, neezitind să arate că- și. cîrpește singur ghetele. În- 
tre darurile pe care le oferea românilor cu prilejul Crăciunului 
„ceasornicul era nelipsit“, tocmai pentru a atrage atenția asupra 
punctualităţții şi a folosirii chibzuite a timpului: (G. P. Georgescu, 
Amintiri din cei 7 ani ca adjutant pe lingă regele Carol I, în 
Din viața regelui Carol I, p. 87). 

şi a interzis reginei Elisabeta să se amestece în treburile 
politice ale României *. 

Regele Carol I a urmărit să acrediteze ideea — care 
era și convingerea lui — că îndeplinea un rol civilizator: 
în ţara pe care o conducea, cultivînd şi membrilor fa- 
miliei regale o asemenea mentalitate. Nicolae Iorga, se- 
sizind acest aspect. și fiind solicitat să țină lecții de is- 
torie pentru Carol, fiul lui Ferdinand şi nepotul re- 
gelui, mărturisea: „Am ținut să învederez ce nu i se 
„spusese lui Carol Į: că aici nu e o mină de barbari, 
care să trebuiască a fi ridicați de o dinastie energică și 
inteligentă la rangul naţiunilor civilizate, ci un vechi 
şi nobil popor care-şi are locul, deşi. pe 'nedrept necu- 
noscut, în istoria lumii“ 77, 

Permanent preocupat de asigurarea prestigiului mo- 
narhiei, Carol I s-a aflat în situaţia, tragică pentru un om, 
de a fi mereu izolat, de a nu avea nici un prieten, de a 
nu putea depăși anumite convenţii protocolare. Soţia sa, 
Elisabeta, mărturisea că „și în somn el poartă Coroana 
pe cap“ 18. Moartea fetiţei, lipsa unui alt copil, deosebi- 
rile de temperament între el şi soție, au contribuit la 
accentuarea însingurării în care trăia. 

Persoana lui Carol I. inspira respect, nu însă și o 
dragoste umană, atit de necesară totuși unui autentic 
conducător. Rigiditatea dusă la extrem, spiritul de or- 
dine ce părea unora a fi disciplină militară se manifesta 
în viaţa de zi cu zi, ca și în momentele solemne. 

Carol I, care avea o mare reticenţă în relaţiile cu oa- 
mienii politici români, a introdus maniere „prusace“, ri- 
gide, care i-au atras numeroase critici. Din acest punct 
de vedere era semnificativă ceremonia de investire a 
noului guvern : „Regele primeşte jurămîntul în unifor- 
ma lui pe care o purta mereu parcă numai în poziție de 
drepţi, într-un fel rigid după felul ofițerilor prusaci. 
Jurămintul era citit de fiecare cu mîna pe cruce, după 


* Regina Elisabet se ocupa mai ales de arta populară ro- 
mânească, de muzică şi de literatură, piăcîndu-i să fie încon- 
jurată de cei mai valoroşi cărturari români la „șezătorile* pe 
care le organiza la palat. Ea însăși a publicat mai multe lucrări 
literare şi a făcut traduceri, pe care le-a semnat cu pseudonimul 
Carmen Sylva. 

care era iscălit în ordinea în care miniștri erau așezați, 
ordinea vechimii“ 79. I. G. Duca, participant la o asemenea 
ceremonie, nota : „aveam impresia că sîntem o companie. 
militară. Atunci mi-am dat și mai bine seama cum acest 
principe introdusese, în toate, formele militarismului ger- 
man, de care toată fiinţa lui era îmbibată“ %. Faptul că 
regele întindea miniştrilor. săi un singur deget, iar celor 
„privilegiați“ cel mult două depete“ 8, avea desigur o 
semnificaţie bine calculată. | 


_ Clasa conducătoare a depus mari eforturi pentru a 
sădi ideea monarhică în conştiinţa poporului român, adu- 
cînd elogii activităţii lui Carol I şi succeselor obţinute de 
România în timpul domniei sale. Din acest punct de ve- 
dere sînt semnificative serbările jubiliare desfășurate în 
1906, cu prilejul împlinirii a 40 de ani de. domnie a 
lui Carol I. S-a organizat pe Cimpul Libertăţii — numit 
de atunci parcul „Carol. I“ (azi „Parcul Libertăţii“) — 
prima mare expoziţie naţională cuprinzînd. principalele 
realizări în domeniul economiei — îndeosebi al industriei, 
agriculturii şi mijloacelor de: transport. Se evidenţiau suc- 
cesele obţinute după 1866, dar mai ales după 1877, odată 
cu proclamarea independenţei, cînd s-a dezvoltat indus- 
tria naţională, România a fost acoperită cu o.reţea de 
căi ferate, s-au construit depouri şi gări (intre care şi 
Gara de Nord din Bucureşti), s-au amenajat docurile și 
antrepozitele de la Brăila. și Galaţi, s-au pus bazele na- 
vigaţiei fluviale și maritime moderne. S-a modernizat 
sistemul naţional de apărare, a fost construită linia for- 
tificată Focşani - Nămoloasa - Galaţi și centura de apă- 
rare a Bucureștiului. Recunoscînd preocuparea lui Carol 1 
pentru modernizarea ţării, se cuvine subliniat faptul că 
aceste realizări erau rodul muncii poporului român, al 
eforturilor şi sacrificiilor sale pentru dezvoltarea și con- 
solidarea patriei. 

Societatea româneaşcă de la 1906, ca și Întreaga dom- 
nie a lui Carol — departe de a fi una a abundenței si 
armoniei — cum încercau să acrediteze oficialitățile, era 
confruntată cu grave contradicții. În acea atmosferă de 
automulțumire și de fast cu care oficialităţile marcau cei 
40 de ani de domnie a lui Carol I, Nicolae Iorga scria un 

vehement articol privind situaţia ţăranului român : „În- 
grijiţi-vă, o, voi, eminenţi cîrmuitori de ţară şi de dru- 
muri frumoase, pe care să le semănaţi cu femei de la 
tirguri şi cu bugetivori de cancelarii îmbrăcaţi în haine 
de gală pentru a juca pe cit se poate mai strălucit rolul 
de ţăran român. 

lar pe vita cimpului respingeţi-o-n pumni, . ascunde- 
ţi-o în vizuini, ca să nu strice bucuria risipei din anul 
jubiliar. Tăiaţi mîna pelagroasă care scrie pe pereţii au- 
riţi ai salelor de banchete un nou „Mane, Tekel, Fares“ de 
ameninţare“ 82 


Cruda realitate a ieșit la iveală peste mai puţin de un 
an, cînd s-a declanșat marea răscoală ţărănească din 1907, 
Flăcările răscoalei au luat rapid o amploare îngrijorătoare. 
Pe de altă parte, guvernele de la Petersburg şi Viena 
plănuiâu o intervenţie militară, cu consecinţe imprevi- 
zibile pentru independența României 8. În acest context, 
Carol I a încredinţat guvernul lui D.A, Sturdza, prè- 
sedintele Partidului Naţional - Liberal, avind la Interne 
pe Ion I.C. Brătianu şi la Război pe generalul Alexandru 
Averescu. 

În manifestul dat publicităţii de noul guvern, la 15/ | 
28 martie se aducea la cunoștința ţăranilor că „regele a 
încuviinţat“ luarea unor măsuri pentru „a îndestula ce- 
reri drepte şi legitime“, între care desființarea taxei de 
5 lei a legii pentru asigurarea în contra lipsei de po- 
rumb provenită din secetă, a taxei către stat pentru de- 
calitrul de vin; arendarea pămîntului statului și așeză- 
mintelor publice la ţărani; întărirea băncilor. populare ; 
o nouă lege a învoielilor agricole; o lege pentru înfiin- 
tarea Casei. Rurale ș.a. După precizarea că „acestea sînt 
dorinţele M. S. regelui şi ale guvernului său“, manifestul 
ţinea să exprime hotărîrea de „a înfrina cu energie ne- 
orînduielile şi a pedepsi cu asprime pe cei care ar. căuta 
să se folosească de prădăciuni“ 5. Dacă promisiunile erau 
„doar paleative — pentru că hu vizau problema funda- 
mentală, care` generase ridicarea ţăranilor la luptă, şi: 
anume lipsa de pămînt — amenințările au fost imediat 
traduse în viață, procedindu-se la una dintre cele mai 
crunte represiuni din Întreaga istorie a României. 

( 

„Bătrinul rege“ a fost direct părtaș la această repre- 
siune, folosind calitatea sa de „cap al puterii armate“. 
După „potolirea“ răscoalei, Carol I a hotărît să păstreze 
chiar el documentele, pentru a împiedica dezvăluirea în- 
tregului adevăr asupra represiunii %. În 1912, cînd la 
putere se aflau conservatorii, s-a descoperit că. circa 30 
de dosare din 1907.dispăruseră de la Ministerul de In- 
terne. Al. Marghiloman, fhinistrul de interne și N.-Fi- 
lipeseu, ministrul. de război, au denunțat public pe li- 
berali care, în timpul guvernării lor din 1907—1910, au 
sustras dosarele pentru că ele conţineau documente pri- 
vind „instigaţiile“ la răscoală şi poruncile liberalilor 
de „măcelărire“* în masă a ţăranilor. După cinci săp- 
tămini de agitaţie pe această temă, Carol I i-a declarat 
lui Marghilomân : „Dosarele sînt la mine“ &. Stupefiaţi, 
“conservatorii au renunţat la dezbaterile pe această temă. 

Comentind acest act, într-un virulent pamflet, N. D. 
“Cocea ‘scria: „Azi, dosarele pline de sînge țărănesc în- 
chegat, dovezile crimelor brătieniste, în loe să stea în 
lăzile Ministerului de Interne, zac pecetluite în birourile 
majestăţii sale. Azi, palatul e gazdă de hoți, regele com- 
plice de asasini. Azi, cetățenii dornici: de oprirea ţării 
din cursa-i spre prăpastie vor trebui să strige: Jos re- 
gele oligarhic! Jos complicele asasinilor din 1907! Jos 
găzduitorul hoţilor de dosare ! Trăiască republica !“ 87 

Cind, în toiul opoziţiei antiliberale, Nicolae Filipescu 
a readus în discuţia publică problema represiunilor din 
1907, Mihail Pherekide s-a prezentat în audienţă la rege 
spre a-i cere ca „dacă în adevår la 1907 s-au săvirşit 
omoruri inutile din ordinul miniştrilor, regele, în vir- 
tutea dreptului ce-i acordă Constituţia, să trimită în ju- 
decată pe. miniştri de la 1907“ 388. Dar — așa cum s-a 
comunicat şi în presă — râgele „a răspuns că nu există 
nici un cuvint ca să fie trimis înaintea Curţii de Ca- 
saţie fostul guvern, fiindcă, venit la putere în 1907, în 
împrejurări foarte grele, el și-a făcut datoria pe deplin 
și atunci şi în cursul guvernării sale spre deplina. sa- 
tisfacţie a Coroanei“ 5, 


După 1907 se const:tă o recrudescenţă a literaturii 
antimonarhice. Împotriva regelui, a politicii pe care. o 

promova, a goanei după avere și-au ridicat glasul scri- 
itori prestigioși, precum I.L. Caragiale, George Coşbuc, 
Tudor Arghezi, N.D. Cocea. La 13 martie 1910, cînd 
se implineau trei ani de la izbucnirea marii răscoale 
țărănești, N. D. Cocea a început să editeze „Facla“, care 
a devenit una dintre cele mai temute gazete antimo- 
narhice şi republicane. La 21 iulie 1912 în „Facla“ apărea, 
sub semnătura Alex. Filimon (pseudonimul lui Alexan- 
dru Filipescu), articolul Ploșnița, în care se prezenta 
imaginea dezolantă (pelagră, sifilis, analfabetism, foame, 
represiuni) a unei țări peste care „domnește regele sam- 
sar, fabricantul de bere, de brînză, de sticlă şi de hîrtie 
proprietarul de case și de pămînturi încălcate, dețină- 
torul acțiunilor tramvaielor comunale, inițiatorul tuturor ` 
cartelurilor şi trusturilor, samsarul' fabricilor Krupp și 
intermediarul tuturor băncilor germane, păstrătorul do- 
sarelor însiîngerate, ploşnița care îşi suge viaţa din mi- 
ze. :a unei ţări de robi“. 

Profund “iritat, regele Carol I a hotărît să intenteze 
proces gazetei „Facla“. Aflind această veste, gazeta scria 
în numărul său din 28 iulie 1912: „Majestatea sa la 
bară cu redacţia „Faclei“! Quelle aubaine!* Ce șansă: 
pentru noi, modeșştii miînuitori ai condeiului, să stăm față 
— chiar și înaintea unei magistraiuri ariviste, putrede și 
pătimașe — cu Statthalter-ul german al coloniei latine 
de la gurile Dunării ! Ce minunat prilej pentru noi, fiii 
brazdei românești, să putem scuipa adevărul regelui brîn- 
zei şi hoitului magistraturii /.../ Acolo, la bara unde 
ne va chema, vom spune. celui trimis să ne jupoaie și 
să ne umilească ce gîndesc toţi în ţara aceasta, ce puţini 
cutează să spună totuşi /.../ Şi vom fi pedepsiţi. Dar ne 
vom fi făcut datoria, vom fi făcut să triumfe adevărul“. 

În faţa acestei atitudini, Carol și-a dat seama că nu 
era de nivelul regelui României să se judece cu un simplu 
particular, care urmărea să folosească” procesul pentru a 
amplifica acțiunile antidinastice, punînd în joc nu numai 
principii, ci şi viața intimă a familiei regale. 

După marea. răscoală din 1907, pentru orice om po- 
titic roroân a devenit limpede că- problema țărănească tre- 

buie să-și găsească o rezolvare, că societatea însăși tre- 
buie primenită. Regele Carol I era și el, într-o anumită 
măsură, conştient de această realitate. La 22 martie 1907 
el spunea lui Al. Marghiloman : „România întreagă tre- 
buie refăcută, că totul s-a prăbuşit“ %. Carol afirma- că 
dreptul de proprietate nu putea fi violat %1, că „proprieta- 
tea mare alcătuiește partea cea mai însemnată” a bogăției 
-țării şi că propăşirea întregii noastre agriculturi atirnă 
de menţinerea ei“? 

Cu fermitatea care-l caracteriza, I. I. C. Brătianu a 
reuşit să obţină consimțămintul regelui Carol I pentru 
realizarea reformelor, condiționat de „moderațiune“, de 
„temperarea stîngii Partidului Naţional - Liberal și de în- 
ţelegerea cu conservatorii asupra modificării Constituţiei. 
Declanșarea primului război mondial a făcut ca problema 
reformelor să fie scoasă de pe ordinea de zi. 


Politica externă a României după obţinerea indepen- 
denţei. de stat a cunoscut mutații semnificative. Ostili- 
tatea vădită a Rusiei faţă de România, scăderea influenţei 
Franţei și creșterea rolului Germaniei au permis lui Carol 
I să-și materializeze văditele sale simpatii pentru ţara de 
origine, prin încheierea unui tratat de alianţă. El a fost 
perfectat: în condiţii mai puţin obișnuite : Carol I a fost 
invitat la Berlin ca naş la botezul unui fiu al prinţului 
Wilhelm (viitorul împărat Wilhelm. al II-lea), iar cu acest 
prilej a fost stabilit cadrul proiectatului tratat ; apoi s-a 
deplasat la Viena unde, la 18 / 30 octombrie 1883, a fost 
semnat tratatul prin care România şi Austro - Ungaria se 
angajau să-şi vină în ajutor în cazul unui atac neprovo- 
cat 9%. În aceeași zi, la acest tratat — încheiat pe o pe- 
rioadă de 5 ani — a aderat și Germania. 

La vremea respectivă tratatul a avut o reală semni- 
ficaţie : România a ieșit din izolarea politică de care era 
ameninţată și a evitat posibilitatea unei înțelegeri între 
Austro-Ungaria şi Rusia pe seama sa; ţara şi-a conso- 
lidat poziţiile în sud-estul Europei, a dobindit anumite 
garanții de securitate, putindu-se consacra operei de dez- 
voltare internă. Totodată, tratatul a consolidat poziţiile 
dinastiei de Hohenzollern și prin aceasta încrederea ma- 
rilor puteri — Austro-Ungaria şi Germania — în politica 

Româhiei, pe care o considerau un factor de stabilitate 
în această zonă a Europei %. 

Incheiată într-o anumită conjunctură, din raţiuni de 
stat, alianța cu Austro-Ungaria n-a fost niciodată popu- 
lară în România, datorită politicii de asuprire naţională 
exercitată de monarhia habsburgică asupra românilor din 
Transilvania și Bucovina. Înţelegînd această realitate, Ca- 
rol I a ţinut tratatul secret, el nefiind cunoscut decît de 
cîțiva oameni politici români, și aceasta cu prilejul sem- 
nării şi prelungirii lui % 

Existenţa tratatului n-a putut evita starea de tensiune 
între România şi Austro-Ungaria, generată de voinţa po- 
porului român — de pe ambele versante ale Carpaților — 
de a trăi în graniţele unuia şi aceluiaşi stat. a 

Promovind politica de prietenie cu Germania și Aus- 
tro-Ungaria, regele României nu s-a considerat aliatul 
guvernului maghiar 9, Semnificativ este și articolul pu- 
blicat de un ziar german care apărea la Budapesta, în 
care era relatată o discuţie a lui Ioan Slavici cu Carol I: 

„L-am întrebat pe Majestatea Sa, dacă dorea să-l salute 
pe rege care se afla atunci în Ungaria ? — Regele ? Care 
rege ? m-a întrebat Majestatea Sa. — Regele Ungariei, 
doar! — Nu cunosc nici un rege al Ungariei; nu cu- 
nosc decit pe împăratul Austriei, care este prietenul meu 
și pe care vreau să-l văd ; mă duc să-l întîlnesc la Viena, 
la Praga sau la Graz, dar în Ungaria, niciodată. — Ma- 
jestate, pot fi publicate aceste cuvinte ? — Ceea ce spun 
eu, toată lumea poate și trebuie să audă“ %. 

Regele Carol I a fost, și nu putea să nu fie, pentru 
ameliorarea situaţiei. românilor din Transilvania şi, în 
perspectivă, pentru unirea acestui străvechi teritoriu ro- 
mânesc cu patria mamă. Într-o discuţie avută în 1905 cu 
Theodor Mihali, fruntaş al Partidului Naţional Român, 
regele și-a exprimat „convingerea intimă că Transilvania 
se va uni înţr-o zi cu România prin izbînda principiilor 
de dreptate“ %. Semnificativ este şi faptul că Theodor 
Mihali a fost primit de regele Carol I pe parcursul a 
15 ani de 22 ori, suveranul interesîndu-se îndeaproape de 
situația românilor din Transilvania şi de lupta lor îm- 
potriva asupririi maghiare. 

Participarea unui mare număr de români din Transil- 
vania și Bucovina la festivitățile jubileului regal, des- 
făşurat în România, în anul 1906, primirea entuziastă de 
care aceştia s-au bucurat, a constituit o puternică mani- 
festare a voinței de unire a întregului popor român, în 
cadrul unuia și aceluiași stat. Sesizand acest aspect fun- 
damental, Nicolae Iorga consemna : „Bucureştii din acea 
vară 1906 devenise într-adevăr capitala poporului româ- 
nesc. Nu era suflet simţitor care să nu se simtă altfel 
după asemenea priveliști. Se pregătise numai ceva pentru 
trecut, acela personificat de un rege obosit, bolnav şi 
trist, şi corurile: bănăţene, ardelene, bucovinene chemau, 


peste toate legăturile, simpatiile şi fidelităţile lor, viito- 
rul“ 100. 


Politica independentă a României, ințensul ei proces 
.de. modernizare, au exercitat o adevărată atracţie pentru 
popoarele din zona sud-est europeană. Din acest punct 
de vedere este 'de menţionat că regentul bulgar, Ştefan 
Stambolov a propus, în 1885, lui Carol I tronul Bulgariei, 
sub forma unei „uniuni personale“. În consens cu toți 
oamenii politici români, Carol I a refuzat, înțelegind că 
Rusia și Austro-Ungaria nu erau dispuse să tolereze ca 
un. Hohenzollern să domnească atit în România, cît şi în 
Bulgaria 11, 


Promovind o politică de echilibru între marile puteri, 
România a evitat să se angajeze, efectiv, de partea unuia 
sau altuia din blocurile politico- militare constituite la 
sfîrșitul secolului al XIX-lea şi începutul celui de al XX- 
lea, străduindu-se să menţină relații amicale cu toate sta- 
tele. O expresie a acestei politici o constituie faptul că 
în aprilie 1909 Caroll a primit bastonul de feldmareșal 
al armatei germane 107, iar. în decembrie 1912.de mareșal 
al armatei ruse 103. 


Declanșarea celui de al 'doilea război balcanic, la 16/29 
iunie 1913, ca urmare a acţiunii Bulgariei, incitată de 
Austro-Ungaria (care urmărea slăbirea Serbiei) a deter- 
minat România să intervină. În ziua de 27 iunie/10 iulie 
România a declarat război Bulgariei. Practic, acest act 

constituia primul pas concret spre desprinderea din ali- 
anța cu Austro-Ungaria ; cînd trupele române au trecut 
Dunărea, soldaţii scandau : „În Ardeal !“, fapt ce exprima 
o înaltă conştiinţă politică şi naţională 10. 

În calitate de comandant suprem al armatei, Carol I a - 
trecut Dunărea pe podul de vase de la Turnu Măgurele, 
îndreptindu-se spre sud. Bulgaria a fost nevoită să ceară 
pace, astfel încît a fost evitată o confruntare militară efec- 
tivă, Negocierile de pace s-au desfășurat în București, fi- 
nalizîndu-se la 28 iulie/10 august 1913. Prin tratatul în- 
cheiat, sudul Dobrogei (Cadrilaterul), teritoriu împărţit în 
două județe — Durostor, după vechiul nume roman al ce- 
tăţii Silistra, stăpînită odinioară de Mircea cel Bătrin, şi 
Caliacra — a intrat în componența României 105. Pacea de 
la București „a constituit un important moment al rela- 
ţiilor internaţionale. Era prima în care hotăriri: importante 
fuseseră luate de micile state din sud-est fără amestecul 
direct al marilor puteri“ 1%, | 

După pacea de la Bucureşti, „O răceală de gheaţă a in- 
tervenit în raporturile dintre România și Austro-Unga- 
ria“ 107. Pe măsură ce relaţiile cu Austro-Ungaria se dete- 
riorau, se constată o ameliorare a raporturilor cu Rusia. 
Ajuns în fruntea guvernului la 4/17 ianuarie 1914, Ion I. 
C. Brătianu a făcut ca politica românească să încline tot 
mai mult spre Antantă. Întilnirea dintre Carol I şi ţarul 
Nicolae al II-lea la Constanţa (1/14 iunie 1914), urmată de 
vizita ministrului de externe al Rusiei, Sazonov, în Româ- 
nia și plimbarea acestuia, împreună cu I. I. C. Brătianu 
la Predeal şi în-sudul Transilvaniei — semnifica o orien- 
tare in politica externă care nu era în spiritul tratatului 
din 1883 10. 


Asasinarea lui Franz Ferdinand, moștenitorul Coroanei 
habsburgice, în ziua de 15/28 iunie 1914 la Sarajevo, a 
constituit pretextul pentru declanșarea primului război 
mondial. La 14/27 iulie 1914, împăratul Franz Joseph îl 
anunţă pe Carol I despre războiul pe care Austro-Ungaria 
era hotărită să-l declare împotriva Serbiei, exprimindu-și 
speranța că „vechea ta prietenie şi legăturile noastre a- 
micale sînt pentru mine tot atitea garanţii că tu vei avea 
o înţelegere sinceră a hotăririlor ce am luat în acest caz 

grav“ 109. Peste cîteva zile, la: 18/31 iulie, împăratul Wil- 
helm al II-lea îi scria regelui român : „Gîndurile mele se 
îndreaptă către tine, care ai ridicat astfel un zăgaz în fa- 
ţa valului slav. Eu am încredere că tu vei fi credincios pri- 
etenilor tăi și că vei împlini neapărat datoriile tale de ali- 
at“ 110. În acelaşi spirit, la 20 iulie/2 august, cancelarul. 
Germaniei, Bethman-Hollveg, telegrafia lui Carol I : „Ce- 
rem mobilizarea imediată. a armatei române şi îndreptarea 
ei împotriva Rusiei“ 111, 


În aceste împrejurări, regele a decis convocarea unui 
Consiliu de Coroană pentru: 21 'iulie/3 august 1914 112, Ca- 
rol a intrat în sala de muzică a castelului Peleș din Sinaia 
„congestionat şi emoționat“, însoţit de principele moş- 
tenitor "Ferdinand și, fără nici o introducere, a declarat: 
„Războiul. general å izbucnit. Se dă marea luptă în care 
pentru o întreagă perioadă istorică se va stabili harta și 
soarta popoarelor. Desigur că în acest război vor fi învin- 
gători şi învinşi. Dar e neîndoielnic că cei dinăinte şi ire- 
vocabil meniţi să fie învinși vor fi neutrii. Așa fiind, 
după matură chibzuinţă,. convingerea mea adînoă e că 
datoria României e să execute tratatele ce o leagă de Tri- 
pla Alianţă 113 

Pentru a fi mai convingător, Carol I „a scos dintr-o ca- 
setă de fier tratatul încheiat de el și contrasemnat de Ion 
Brătianu tatăl, în 1883, reinnoit sub guvernele Catargiu, 
Sturdza şi Maiorescu, a căror. iscălitură o purta. Nimeni 
altul dintre bărbaţii noştri politici, care. se perindaseră 
la cîrma statului, nu văzuse misteriosul document“ 114, 
Carol considera o chestiune de demnitate ca România 
să-şi respecte iscălitura. 

Dar cei prezenți s-au pronunţat pentru neutralitate, 
arătînd că tratatul semnat în 1883 .avea în vedere situa- 
ţia în care Austro-Ungaria ar fi fost atacată ori, în realita- 
te, aceasta atacase Serbia, astfel încît România nu era 
obligată să intervină. Singur P.P. Carp s-a pronunţat pen- 
tru intrarea în acţiune alături de Germania şi Austro-Un- 
garia ; fruntașul conservator a evocat tratatul din 1883, 
dar şi necesitatea solidarizării cu regele : „Cum lăsați pe 
omul aista singur !?“ a întrebat fruntașul conservator, 

arătind spre Carol- I. Şi, în faţa lipsei de reacţie a parti- 
cipanţilor, PP. Carp a observat : „Sire, ţin să se constate 
că în ceasul cel mai grav pentru ţară şi la sfîrsitul unei 
lungi domnii închinate  propăşirii naţionale, Majes- 
tatea Voastră este părăsită de toate partidele și de toți 
sfetnicii“. Cu aceste cuvinte, ` „Carp urmărea să arunce 
„„vreascuri peste focul ce ardea: în sufletul bătrînului Ho- 
henzollern, hădăjduind că astfel va cîştiga, poate, partida 
si-l va face pe rege ca, într-un moment de revoltă şi de 
energie, să treacă peste voia sfetnicilor săi şi să de- 
clare singur războiul“ 115. Dar.regele nu s-a hazardat, ci, 
după ce a cerut din nou fiecărui participant: să: se pronunțe 
prin da sau nu, văzînd quasi-unanimitatea celor ce se de- 
clarau . împotriva intrării în acţiune, a conchis : „Constat 
că reprezentanţii ţării, aproape- în unanimitate, au cerut 
neutralitatea. Ca rege constituţional mă supun voinţei 
d-voastră. Mi-e frică însă că prestigiul ţării va ieși micşo- 
rat din ședința de astăzi și mă tem că aţi luat o hotărire 
de care România-se va căi în viitor“ 116, 


Carol I a fost grav afectat de hotărîrea adoptată de 
Consiliul de Coroană. „După patruzeci și opt de ani... mă 
văd aproape singur“ 117, mărturisea el lui C. Stere. Pro- 
fund mîhnit, regele scria la 14 august lui Wilhelm al 
II-lea, împăratul Germaniei : „După o discuție de trei ore, 
în care am pus în joc toată elocvența mea și am respins 
în modul cel mai hotărît argumentele aduse (cu excepţia 
d-lui Carp, care însă este părăsit de partizanii săi), /Con- 
siliul de Coroană/ s-a pronunţat totuși, cu o unanimitate 
la care nu mă aşteptam, împotriva aplicării tratatului (...). 
Nu e nevoie să mai dau asigurări cît de mult sufăr din 
cauza situaţiei momentane și a stării de spirit necugetate 
a ţării mele ; dificultăţile sînt greu de învins, căci eu nu 
pot începe singur, fără un guvern responsabil, un război 
față de care întreg poporul se împotriveşte“ 118. 

Așadar, în momentul decisiv, regele Carol I nu şi-a pu- 
tut impune punctul de vedere în problema politicii ex- 
terne a României, a atitudinii faţă de război, fiind nevoit 
să ţină seama de opinia publică, de atitudinea covîrșitoa- 
rei majorități a oamenilor politici români. Dacă în 1866 

dinastia străină fusese adusă pentru că românii nu se pu- 
teau impune în faţa marilor puteri ale Europei, în 1914 
Consiliul de Coroană bloca opţiunea reprezentantului ace- 
leiași dinastii, considerînd-o neconformă cu interesele esen- 
tiale ale României. Practic, conducerea politicii externe 
românești a fost preluată de I. I. C. Brătianu. 

La 27 septembrie /10 octombrie Carol I înceta din viață 
la castelul Peleș, iar ia 2/15 octombrie era înmormîntat la 
mănăstirea Curtea de Argeş, ctitoria lui Neagoe Basarab, 
refăcută în timpul domniei sale. : 

„Ţi-a fost credincios pînă la moarte“ t19, telegrafia re- 
gina Elisabeta * împăratului german Wilhelm al II-lea, în 
acele zile grele pentru ea. Şi, într-adevăr, așa a fost. . 

Ottokar Czernin, ministrul Austro-Ungariei la Bucu- 
rești, afirma : „Regele Carol a murit de război. Ultimele 
săptămîni au fost o tortură pentru bătrînul domnitor, 
căci el primea comunicările pe care gu i le adresam, ca 
niște lovituri de biciu. Eu primisem însărcinarea ca să în- 
cerc totul pentru a obţine cooperarea României şi a tre- 
buit să merg atit de departe, încît să-i amintesc că cuvîn- 
tul dai nu îngăduie nici o şovăire, că un tratat este un 
tratat și că onoarea îi poruncește să tragă sabia. Mi-aduc 
aminte. de o scenă literalmente emoţionantă, cînd bătrînul 
rege, plingînd tare, se prăbuși pe biroul său şi încercă, 
cu mîinile tremurătoare, să-și smulgă de la gît ordinul 
„Pour le merite“ / cea mai înaltă decorație prusiană, crea- 
tă de Frederich cel Mare, primită de Carol ca ofiţer ger- 
man în 1864 /, pe care o purta în permanenţă. Pot spune, 
fără nici o exagerare, că l-am văzut prăpădindu-se zi cu 
zi, supt aceste continue lovituri de măciucă și că excita- 
rea sufletească, în care trăia, i-a scurtat, desigur, zilele“ 120. 


Cei 48 de ani de domnie a lui Carol I au marcat u etä- 
pă de mari progrese a României în plan economic, social, 
administrativ, politic, cultural.. Sistemul de guvernare 
stabilit prin Constituţia din 1866 și-a dovedit viabilitatea, 
iar- regimul politic a evoluat pe o linie democratică. in 


* Regina Elisabeta a murit la 18 februarie 1915. 

același timp, el lăsa familiei regale o situație materială 
deosebită *. | 

În acea toamnă a anului 1914, sentimentul general al 
opiniei publice românești a fost acela de ușurare pentru 
faptul că dispăruse principala stavilă în calea alianţei Ro- 
mâniei cu Antanta și intrarea ei în războiul pentru unita- 
tea naţională. Mihail- Manoilescu nota în memorile sale : 
„în clipa cînd s-a răspîndit vestea morţii regelui a fost — 
în ciuda oricărei decenţe — o bucurie cum numai tineretul, 
totdeauna dispreţuitor: de forme, poate să arate. Toți eram 
fericiţi că moartea bătrînului rege însemna căpătarea li- 
bertăţii pentru România de a merge impotriva Austro- 
Ungariei“ 124, 


* Inventarul averii regelui Carol I, întocmit la 1 octombrie 
1914, se prezenta astfel : 


Avere imobilă 
A. Moşii 


Moşia Broşteni, jud. Suceava. 

. Moşia Slobozia-Zorleni, jud. Tutova. 

Möşia Monastirea, jud. Ilfov: 

Moşia Poeni, jud. Iaşi. A 

. Moşia Predeal, care se compunea din următorii munți : 

— Cumpătul, Piatra Arsă, Jepii şi Coştila (com. Buşteni); 

— pai zale Susaiul, Retivoiul, Fața Găvanei (com. Pre- 
eal) 

— Clăbucetul Baiului, Clăbucetul Azugei, Unghia Ursului 
cea mică, Sorica-Dutca (com. Azuga) ; 

— Doamnele şi Răzoarele, Virful lui Drăgan (com. Co- 
marniic) ; 

— Jumătate din Lacul Roşu în devălmăşie cu moştenito- 
rii Gh. Gr. Cantacuzino (com. Azuga) ; 

— 1/4 din Podurile în devălmăşie cu statul (com. Teşila). 


B. Case dimprejirul . Palatului Regal din Capitală 
servind ca dependențe : 

1. Imobilul din str. Cimpineanu nr. 20 şi 22; 
2 ip 4 nr. 24 şi 26 ; 
Di FR nr. 28 şi, 30 ; 
4. nr. 32 şi 34; 
5. Imobilul din str. Grigorescu (Modei) nr. 5; 
JO a e nr.9; œ 
T. nr. 20; 

8. Imobilul “din str. Palatului nr. 1; 

9. Imobilul din str. Ştirbei Vodă nr. 3; 

10. Imobilul din str. Ştirbei Vodă nr: 4; . 
11. Casa grădinarilor din grădina palatului . ; 

12. Terenul din str. Grigorescu (Modei) nr.*24 ; 
= 13. Terenul din şoseaua Mihail Ghica nr. 39. 


Averea mobilă 


1. 84 categorii de titluri (rentă, acţiuni, obligaţiuni), între 
care la Banca Naţională a României, Bank of Roumania, Banca 
Generală Română, Banca de Credit Român, National Bank of 
Egypt, Anglo Ostern-Bank, Elektro Bank Zürich, Deutsche Bank, 
Dresdner. Bank, General Ełectric comp.,' Stabilimentul balnear 
Sinaia, Fabrica de hîrtie Letea, Fabrica de postav. Azuga, Fa- 
brica de hirtie Buşteni, Fabrica de hîrtie Cîmpulung, Fabrica 
de bere Azuga, Sticlăria română Azuga, Fabrica de cherestea 
Goetz, Fabriea de şampanie Azuga. 

2. 7 comandite, împrumuturi. Şi conturi curente. 

3. 8 posturi. numerar, în bănci şi la Casa Regală (Arh. ist. 
centrală; fond Casa Regală; dos. 88/1914, f. 1—5). 


Galeria de tablouri — care potrivit testamentului urma să 
rămînă pe de-a-ntregul în ţară, ca proprietate. a Coroanei Ro- 
mâniei — conţinea 214 tâblouri, evaluate la 6642500. lei aur 


(Arh. ist. centr., fond Casa Regală, dos. 90/1914, f. 55). 

REGELE FERDINAND 


La 28 septembrie/1! octombrie 1914, principele moş- 
tenitor Ferdinand a depus jurămîntul în calitate de rege 
al României ; într-un scurt discurs, el a dat asigurări că 
va fi „un bun român“ í, ceea ce în împrejurările de atunci 
însemna că nu se va 'opune sentimentelor generale ale 
poporului român. | 

Noul rege „era pentru. cei mai mulți un necunoscut 
şi un neţinut în seamă, pentru cîțiva o taină, aproape 
pentru nimeni o siguranţă“ 2. Principele moştenitor Ferdi- 
nand fusese ţinut de regele Carol I la distanţă de trebu- 
rile politice, singurul domeniu în care el a putut activa 
fiind armata — unde a parcurs toate gradele militare de 
la sublocotenent pînă la cel de general de corp de ar- 
mată. Se ştia că avea o bună cultură generală, vorbea 
curent cinci limbi: străine, era pasionât de botanică. Prea 
puţin totuși. 

Ferdinand avea un defect fundamental pentru un șef 
de stat : timiditatea. O timiditate organică, accentuată de 
campania dusă împotriva sa de presa antimonarhică şi 
republicană care l-a „gratulat“ cu expresii dintre cele 
mai -pitoreşti : „urechiatul“, „moş Teacă“, „chibiţul“. 


Problema esenţială din acea vreme era atitudinea faţă 
de război, găsirea modalităţilor adecvate de acţiune în 
vederea făuririi statului naţional unitar român. În această 
privinţă, curentul filoantantist cîștigase o persoană foarte 

influentă — pe regina Maria. Ea a depus un efort perse- 
verent şi continuu pentru a-i zdruncina lui Ferdinand 
convingerile. filogermane și a-l determina să accepte in- 
trarea României în război alături de Antantă 3. Regele 
Ferdinand — născut, ca şi Carol I, în Germania, făcînd 
pregătire militară în acea ţară — era convins de victoria 
Puterilor Centrale. Aflindu-se în vara anului 1915 la Bră- 
ila, suveranul a primit o delegaţie a exportatorilor de ce- 
reale care s-au plins de falimentul ce-i așteaptă din pri- 
cina. închiderii strîmtorilor Mării Negre. Regele le-a răs- 
puns categoric: „Și vor fi închise pînă la sfîrșit, căci 
Aliaţii [Antanta] nu vor învinge“. Fiind de faţă, regina 
Maria a replicat : „Ba da, ba da“ 4. 

Ea nu a rămas, precum regina Elisabeta, departe de 
viața politică, ci s-a implicat direct, acţionînd nu numai 
pe lingă rege, dar şi participind la convorbiri cu diplomaţi 
străini și fruntaşi ai vieţii politice din România. Într-o 
discuţie cu I. G. Duca, regina Maria spunea : „N-am venit 
în Româniă ca după. 20 de ani să renunţ la Coroana Ro- 
mâniei. Nu mi-am sacrificat tinerețea și nu m-am ostenit 
să dau ţării acești moştenitori de Coroană ca să-i văd acum 
rătăcind. prin lume ca principi germani în exil. Eu de 
țara asta nu mă despart. Înţeleg aspiraţiunile ei și le 
îmbrățișez. De altminteri, unde să merg ? Eu : germană 
nu sînt, la drepturile mele de principesă engleză m-aţi 
obligat să renunţ cînd m-am măritat, altă patrie decît 
România nu am“ 5. 


Perioada neutralității s-a caracterizat prin aprige con- 
fruntări între gruparea, majoritară, care milita pentru in- 
trarea României în război alături de Antantă şi cei care 
cereau intrarea în luptă alături de Puterile Centrale. Ape- 
lul la rege căpăta accente dramatice. La 15 februarie 1915, 
„Nicolae Filipescu se adresa astfel regelui Ferdinand : „Vei 
fi cel mai mare voievod al ţării, împodobindu-te cu tit- 
luruile :lui Mihai Viteazul: Domn al întreg Ardealului, 
al Țării Româneşti şi al Moldovei... Sau, răpus în cel mai 
suprem avînt de vitejie a neamului, vei fi totuşi sfințit 
ca erou naţional. De nu va fi nici una, nici alta, grozav 
mă tem că nici praf nu se va alege de dinastie. De aceea, 

măţirea ce ţi-o urăm, Sire, este să te încoronezi în Alba 
Iulia sau să mori pe Cîmpia de la Turda“ ê. 

Desfăşurarea operaţiunilor militare pe frontul de Vest, 
“dificultăţile cu. care se confrunta. Antanta i-au determinat 
pe generalul M. V. Alexeev, șeful Marelui Stat Major al 
armatei ruse și pe generalul Joseph Joffre, comandantul 
șef al armatelor franceze, să ceară, în iunie 1916, intrarea 
României în război „acum ori niciodată“ 7. În acest con- 
text a fost semnată convenţia politică din 4/17 august 
1916 între România, pe de o parte și Franta, Marea Bri-: 
tanie, Italia şi Rusia, de cealaltă parte, prin care Antanta 
recunoștea legitimitatea unirii Bucovinei, Transilvaniei şi 
Banatului cu România 8. Convenţia militară, iscălită în 
aceeași zi, stabilea cooperarea militară între cele două 
părţi, obligaţia României de a intra în luptă pînă la 15/28 
august 1916 ?. 


În ziua de 14/27 august 1916 a avut loc, în marea su- 
fragerie a palatului Cotroceni din București, Consiliul de 
Coroanăf!0. Deschizind ședința, regele a declarat : „Am con- 
vocat aici pe mai marii ţării nu ca să le cer un sfat, ci 
ca să le cer sprijinul. Văd situaţia în aşa fel, încît nu mai 
putem rămine în neutralitate. De aici înainte victoria Pu- 
terilor Centrale este exclusă. Guvernul meu, care crede 
şi él că a venit momentul să începem războiul, a. și avut 
o consfătuire cu unul din guvernele beligerante“. Regele 
a ţinut să precizeze că pentru a lua o asemenea decizie 
a trebuit să se învingă pe sine (aluzie la faptul că intra 
în război împotriva ţării în care s-a născut), fiind că- 
lăuzit numai de interesele superioare ale României. Ca şi 
la Consiliul de Coroană din 1914, cel care s-a opus ca- 
tegoric poziţiei exprimate de aproape toţi cei prezenţi a 
fost P.P. Carp; el n-a ezitat să-i amintească regelui că 
era un Hohenzollern şi că atunci cînd interesele patriei 
de origine și patriei adoptive coincid, nu trebuia să ia o 
atitudine care să contrazică aceste duble interese. Regele 
a replicat: „Domnule Carp, șiiu foarte bine că sînt un 
Hohenzollern, nu era nevnie să mi-o aminteşii dumneata. 
Dacă interesele patriei de origine ar corespunde cu cele 
ale României n-aş ezita să adcpt opiniile dumneavoastră ; 

această soluţie ar fi fost cea mai uşoară pentru mine. Dar 
scormonind adînc în conștiința mea, am ajuns, cu durere, 
la concluzia că interesele României nu merg alături de 
cele ale Austro-Ungariei şi, în consecinţă, cu cele ale Ger- 
maniei. A trebuit să-i impun inimii mele tăcerea; asta 
n-a fost ușor; cu sufletul torturat am luat hotărîrea de 
a-mi face datoria faţă de poporul român ale cărui destine 
le conduc. Cu durere, dar cu convingerea că decizia din 
aceste zile este singura care concordă cu destinul ţării 
mele, România“. Cu _încăpăţinarea-i caracteristică, P. P. 
Carp a ripostat: „Sire, am trei fii, îi voi trimite pe toți 
trei pe front, totuși doresc înfrîngerea armatelor române, 
căci prefer România învinsă alături de Germania, decît- 
victorioasă alături de Rusia“. La aceste. cuvinte „regele a 
tresărit, ros la față, dar foarte stăpîn pe el, şi a zis: 
— Domnule Carp, respect toate părerile, dar nu. pot lăsa 
să treacă ultimele dv. cuvinte. Ele nu sînt expresia ade- 
văratelor dv, simţăminte. Îmi închipui că au izvorît în 
focul discuţiunii dintr-un moment de necugetată mînie. 
— Ba de loc, răspunse Carp. — Ba da, ba da, insistă re- 
gele părinteşte“. Martor al scenei, I.I.C. Brătianu i se 
adresă lui Carp.: „Atunci ia-ţi fiii înapoi şi dă-i în armata 
germană“. 


În seara zilei de 14/27 august ministrul României la 
Viena a prezentat ministrului de externe al Austro-Unga- 
riei declaraţia de război a României 11. A doua zi dimi- 
neaţa a fost difuzată Proclamația către țară, semnată de 
regele Ferdinand și de meimbrii guvernului, în 'care se 
arăta : „Războiul, care de doi ani a închis tot mai strîns 
hotarele noastre, a zdruncinat adînc vechiul așezămint 
al Europei şi a învederat că pentru viitor numai pe teme- 
iul naţional se poate asigura viața paşnică a popoarelor. 
Pentru neamul nostru el a adus ziua așteptată de vea- 
curi de conştiinţa naţională, ziua Unirii lui după vremuri 
îndelungate de nenorociri și de grele încercări. Înaintașii 
noştri au reușit să întemeieze statul român prin Unirea 
Principatelor, prin războiul Independenţei, prin munca lor 
neobosită pentru rehașşterea națională. Astăzi ne este dat 
nouă să întregim opera lor închegiînd pentru totdeauna ceea 

ce Mihai Viteazul a înfăptuit numai pentru o clipă, uni- 
rea românilor de pe cele două părţi ale Carpaţilor“ 12. 

Deși a luptat cu eroism și spirit de sacrificiu, armata 
română — copleșită de numărul și mai ales de tehnica 
inamicului — a fost nevoită să se retragă din Transilva- 
nia, apoi:din Oltenia, Muntenia și Dobrogea. Conform or- 
dinului din 20 noiembrie / 3 decembrie 1916, trupele ro- 
mâne s-au retrast treptat pe aliniamentul Rimnicu Să- 
rat — Viziru, între Carpaţi şi Dunăre, care fusese ame- 
najat cu tranșee, adăposturi betonate și reţele de sirmă 
ghimpată. | 


La 12/25 noiembrie regele, apoi și guvernul român 
la 20 noiembrie / 3 decembrie, au părăsit Bucureştiul, ple- 
cînd spre Iași, care a devenit Capitala vremelnică a Ro- 
mâniei. A urmat o perioadă foarte gtea pentru poporul ro- 
mîn, inclusiv ' pentru monarhie. În teritoriul ocupat, 
autorităţile germane susțineau că „oficial Regatul Româ- 
niei nu mai există. Au oprit ca să fie pomenit în biserici 
regele şi chiar să se pronunţe numele lui“ 13, În cadrul 
consfătuirii conducătorilor politici şi militari germani din 
17/30 — 18/31 mai 1917 s-a hotărît „detronarea Hohen- 
zollernilor din România“ 14, Şi unii oameni politici ro- 
mâni rămași în teritoriul ocupat —mai ales P.P. Carp 
şi C. Stere — se pronunţau pentru. înlăturarea dinastiei 
de Hohenzollern 5. 


Revoluţia rusă din februarie 1917 și înlăturarea ţa- 
rismului a avut puternice repercusiuni asupra României. 
Soldaţii ruşi de pe frontul din Moldova au inceput să se 
frăminte. N. Iorga consemna faptul că in martie—aprilie 
1917 se avea în vedere o lovitură de stat „prin care re- 
gele și familia regală să fie prinși şi duși în Rusia pentru 
a avea o soartă asemenea cu a dinastiei rusești“ 16. Infor- 
mat despre acţiunile ce aveau loc împotriva dinastiei, re- 
gele a hotărît să plece pe front ; N. Iorga „scrise în stra- 
dă“ 17 proclamația pe care suveranul urma să o citească 
în faţa ostasilor *. Într-adevăr, ajungind la Răcăciuni (Ba- 


+ 1. G. Duca afirmă că textul cuvîntării a fost pregătit de 
Barbu Știrbey (I. G. Duca, Memorii, vol. II, p. 166). 

cău) 18 în ziua de 23 martie / 5 aprilie 1917, regele Fer- 
dinand s-a adresat ostașilor Armatei a II-a cu aceste cu- 
vinte : „Vouă, fiilor de ţărani, care aţi apărat cu braţul 
vostru pămîntul unde. v-aţi născut, unde aţi crescut, vă 
spun eu, regele vostru, că pe lingă răsplata cea mare a 
izhînzii, aţi -cîştigat totodată dreptul de a stăpîni “într-o 
măsură mai largă pămîntul pe care v-aţi luptat. Vi se va 
da pămînt.. Eu, regele vostru, voi fi întîiul a da pildă; 
vi se va da și o largă participare la treburile statului“ 19. 
În iunie 1917 parlamentul a decis modificarea Constituţiei 
pentru a se putea trece la legiferarea reformei agrare şi 
a celei electorale. 


Preocuparea centrală era aceea a frontului în vederea 
reluării ostilităţilor. Regele Ferdinand a .fost investii cu 
calitatea de comandant âl trupelor româno-ruse, fiind aju- 
tat de generalul rus Saharov (apoi Scerbacev) şi de ge- 
neralul român Constantin Prezan. | 

În armata României s-a înrolat și un număr însemnat 
de voluntari ardeleni și bucovineni, hotăriîţi să contribuie, 
chiar cu preţul vieţii lor, la realizarea idealului naţional. 
În cuvîntarea rostită în ziua de 8 iunie 1917, cu prilejul 
depunerii jurămîntului de către primul contingent al sol- 
daţilor ardeleni și bucovineni, regele Ferdinand spunea : 
„Vouă ţara vă spune «bine aţi venit», căci în voi ea vede 
întiile raze ale unui soare nou ce răsare din întuneric ; 
pe voi orașul: acesta unde s-a înfăptuit Unirea Principa- 
telor, vă salută cu iubire ca pe întiii soli ai unirii nea- 
mului“ 20. 

Luptind cu un eroism legendar, ostașii români au în- 
scris în marea carte a istoriei patriei memorabilele vic- 
torii de la Mărăşeşti, Mărăşti și Oituz ; ei au reușit, în 
vara anului 1917, să ţină piept ofensivei inamice, să ape- 
re glia străbună, să împiedice realizarea planului Puteri- 
lor Centrale de a ocupa întreg teritoriul ţării şi” de a li- 
chida statul român independent ?t. În ordinul de zi cătrè 
ostași, regele Ferdinand le spunea la 12/25 august 1917 : 
„Cu piepturile voastre aţi ridicat un zid mai tare decit 
granitul /.../ Cu mindrie mă uit la voi şi vă aduc mul- 

țumirile mele călduroase și recunoștința mea ofiţerilor și 
trupei care v-aţi purtat atît de bravi. Onoare acelora care 
și-au lăsat viața pentru apărarea patriei lor“ 22. 


Retragerea Rusiei din război, ca urmare a revoluţiei 
din 25 octombrie / 7 noiembrie 1917, a obligat România 
— rămasă singură în fața Puterilor Centrale — să mear- 
gă pe calea păcii separate. La 26 noiembrie / 9 decembrie 
a fost semnat armistițiul de la Focșani, iar la 29 ianua- 
rie / 11 februarie s-a constituit guvernul Averescu cu 
misiunea de a negocia pacea. Noul guvern a trimis o de- 
legaţie la Bucureşti pentru a lua contact cu oamenii po- 
litici români rămași în teritoriul ocupat. Aici, P.P. Carp 
a refuzat să discute, afirmînd că el nu recunoaşte ca rege 
pe Ferdinand și nici guvernul numit de el. CC. Arion 
a încercat să-l înduplece : : „Coane Petrache, dacă l-au ier- 
tat împărații, iartă-l și d-ta“ %. Totul a fost în zadar; 
fruntașul conservator a dat următorul răspuns pentru a 
fi transmis la Iași: „D-l P.P. Carp vă roagă să spuneţi 
respectuos Majestății Sale că, după. părerea lui, chiar dacă 
regele ar semna pacea cu Puterile Centrale, rămînerea lui 
pe tron at da loc la o serie de convulsiuni, care ar,face. 
dinastia imposibilă şi ar îngreuna vindecarea rănilor cau- 
zate printr-o politică fatală“ 2. La rîndul său, C. Stere 
elaborase un proiect de alianţă personală cu împăratul 
Wilhelm al II-lea al Germaniei, pe care l-a expus „cu căl- 
dură“ lui Al. Marghiloman la 3/16 ianuarie 1918: „Am 
avea — susţinea el — aici un vicerege și am avea pri- 
vilegiul unei guvernări căreia Australia şi Canada i-au 
apreciat binefacerile. O Românie tare nu se poate con- 
cepe cu o monarhie care tremură în fața partidelor. Di- 
nastia nu are la noi puterea tradiţiilor. Trebuie dar să-și 
ia puterile din afară: o alianţă personală poate singură 
să dea această putere“ %. 

În ziua de 5/18 februarie, Al. Averescu a avut o dis- 
cuție la Buftea cu feldmareșalul Mackensen, care i-a spus 
că „prima chestiune de regulat este aceea a dinastiei. Mi-a 
făcut — notează Averescu — confidenţa că este hotărită 
schimbarea dinastiei, lucru la care au convenit și frun- 
tașii noștri „din București. Am spus mareșalului că, pen- 

tru mine, acesta este punctul cel mai greu; că deoarece 
am primit mandatul de șef al guvernului de la actualul 
rege, nu pot sub nici un cuvînt conveni la decapitarea su- 
veranului meu. Mareșalul a convenit că situaţia nu este 
plăcută, dar știe că împăratul este fixat asupra acestui 
punct. I-am spus că în cazul acesta voi merge personal 
şi imediat la Berlin. L-am rugat pe el să-mi solicite o 
audiență la Kaiser“ 3%.:La 10/23 februarie, Mackensen i-a 
comunicat lui Averescu că „a vorbit prin fir special cu 
împăratul şi că împăratul are încredere că intenţiunile 
mele de a încheia pacea. sînt sincere și de aceea mă con- 
siliază să merg fără șovăire înainte, să nu am grijă de 
chestiunea dihastiei și să contez pe sprijinul Germaniei 
în toate tratativele şi pe al lui în special“ 2. 

În acest. fel s-a conturat perspectiva negocierii pe baza 
recunoaşterii lui Ferdinand ca suveran al României; el 
însă trebuia tratat cu toată severitatea, ca. unul ce „im- 
pinsese+ România în războiul împotriva Puterilor Centrale. 
În ziua de 14/27 februarie 1918 a avut loc la Răcăciuni 
(Bacău) întîlnirea între regele Ferdinand și ministrul de 
externe austro-ungar O. Czernin. Cu acest prilej repre- 
zentantul guvernului de la Viena a pus problema păcii 
într-o manieră ultimativă : „dacă regele Ferdinand vrea 
să facă pace imediat în condiţiile convenite de cele patru 
puteri aliate, condiţii din. care nu poate fi schimbată nici 
o iotă și a căror comunicare constituie scopul venirii mele 
azi. Dacă regele nu le acceptă, continuarea luptei este ine- 
vitabilă și aceasta înseamnă sfîrşitul României. şi al di- 
nastiei“ 28, Czernin, care în calitate de ministru al Aus- 
tro- -Ungariei în România fusese de atitea ori indus în 
eroare de regele Ferdinand în anii neutralității, găsise 
acum prilejul să se răzbune. 

La Consiliul de Coroană din 19 februarie / 4 martie 
regele Ferdinand a făcut „o expunere aproape plingînd, 
conchizînd că trebuie să ne supunem împrejurărilor şi că 
din sacrificiul ce facem poate va ieși recompensa meri- 
tată“ 2. Intervenind în discuţie, principele Carol a afir- 
mat că, „deși nu este constituţional, din partea reginei de- 
clară, în numele femeilor române, că este trist că nu se 
rezistă pînă la ultima extremitate ș. că speră că se- va 

găsi un bărbat de stat destul de patriot care să împiedice 
pe rege de a semna o astfel de pace“ %. Ferdinand s-a 
mulțumit să-l mingiie pe cap, iar cînd Averescu a de- 
clarat că era gata să-și prezinte demisia, i-a spus: „nu 
luaţi în seamă avîntul tinereţii“ 31. Consiliul de Coroană 
a hotărit ca România să încheie pace separată cu Pute- 
rile Centrale. 

Pe această bază, la 24 aprilie-/ 7 mai 1918, guvernul 
Marghiloman a semnat — în sala de la palatul Cotroceni, 
unde se ţinuse Consiliul de Coroană din august 1916, care 
hotăriîse intrarea României în război — tratatul de pace 
cu Puterile Centrale. O pace impusă prin forță şi dictat. 

P.P. Carp exprima aspre critici la adresa lui Al. Mar- 
ghiloman; care „n-a voit să înţeleagă. că în vremurile aces- 
tea oamenilor politici nu le mai este îngăduit luxul de 
a face pe trepăduşii palatului în detrimentul neamului lor. 
“D-l Marghiloman a voit să-și facă un titlu de glorie sal- 
vînd dinastia, dar pierzînd din vedere faptul că, angajîn- 
du-se pe calea aceasta, pacea dorită și impusă de Aus- 
tria și în special de unguri și bulgari sub auspiciile că-, 
rora a lucrat în detrimentul ţării şi în profitul — trecă- 
tor de altfel — al dinastiei pe care își închipuie că a sal- 
vat-o definitiv“. După opinia lui Carp, „pacea pe care 
trebuia s-o. semneze România era pacea punctului de ve- 
dere german, cu sacrificarea dinastiei şi în schimb apă- 
rarea integrală a tuturor intereselor ei vitale în prezent 
și în viitor“. Bătrinul conservator conchidea că „ferici- 
rea acestei ţări nu stă în menţinerea actualei dinastii, 
care cu prilejul acesta a vîindut-o în mod josnic, ci în 
prietenia cu un stat puternic care i-ar putea da o dinhstie 
de pe urma căreia ar putea repara toate nenorocirile inau- 
gurate de d-l Marghiloman cu cedarea Carpaţilor“ 32. 

Se cuvine subliniat faptul că regele Ferdinand n-a ra- 
tificat tratatul de pace, astfel că — potrivit Constituţiei 
României — acesta nu a avut un caracter legal. 


Alături de problemele războiului și ale păcii — funda- 
mentale pentru istoria naţională, — monarhia a fost con- 
fruntată și cu alte chestiuni, ale căror implicaţii s-au evi- 
denţiat în anii următori. 

Pe lingă activitățile sale politice, prin care urmărea, 
în principal, să-l influențeze pe Ferdinand, și preocuparea 
pentru acţiunile organizate de Crucea Roşie, care i-a atras 
apelativul de „mama răniților“, regina Maria şi-a găsit 
o nouă pasiune sentimentală: colonelul canadian Joe 
Boyle 33. Acesta venise în România la sfîrşitul anului 1917 
în numele Crucii Roşii canadiene, insinuîndu- se la Curte 
şi reuşind să ia locul lui Barbu Știrbey, ca principal fa- 
vorit al reginei Maria. Evident, acest aşpect era bine cu- 


noscut de oamenii politici şi de o bună parte a opiniei 
publice.. 


Dar cel care a făcut din aventurile sale sentimentale 
adevărate probleme de stat a fost principele Carol, moş- 
tenitorul Coroanei. În contextul greutăților prin care tre- 
cea ţara şi Coroana, Carol devenise sceptic în legătură cu 
perspectivele monarhiei în România. Potrivit unor infor- 
mații el ar fi declarat : „Știu bine că în 20 de ani Româ- 
nia, ca toate celelalte ţări, va fi republică ; de ce să fiu 
împiedicat atunci să trăiesc cum vreau ?“ %. 

În consecinţă, la 27 august / 9 septembrie 1918, ea 
părăsit, deghizat în uniformă de afiţer rus, unitatea mi- 
litară pe are o comanda * (aflată la Tg. Neamţ) și în ziua 
de 31 august / 13 septembrie 1918 s-a căsătorit la Odesa 
cu Ioana Maria Valentina (Zizi) Lambrino, fiica deceda- 
tului maior Constantin Lambrino. Astfel, Carol săvirşise 
o dublă ilegalitate : abandonase unitatea, ceea ce în lim- 
bajul justiţiei militare însemna dezerțare, pasibilă cu: pe- 
deapsa capitală, și încălcase Statutul Casei Regale, care 
interzicea membrilor acesteia să se căsătorească cu per- 
soane ce nu aparțineau unei familii domnitoare. 

Regele a purtat discuţii cu principalii oameni politici. 
Al. Marghiloman a declarat : „Prinţul trebuie decăzut din 
prerogativele sale ; prinţul Nicolae proclamat în locul său, 
şi pentru. el făcută o educaţie severă şi serioasă“ 35, Regele 
era însă şovăitor pentru că, zicea el, „Și eu am avut o 
chestiune sentimentală“ 36. ` 

Ferdinand a luat iniţiativa consultării. foștilor preşe- 
dinţi ai Constliului de Miniștri aflaţi la Iaşi (I.I.C. Brătianu 


è Carol comanda, onorific, Regimentul 3 Vinători. 

și Al. Averescu), precum și a altor oameni politici pentru 
a lua o decizie: În timp ce II.C. Brătianu s-a declarat îm- 
potriva unei hotărîri pripite și radicale, întrucît Carol „nu 
era încă matur“ şi trebuia să i se dea timp „să se coacă 
la minte“ 37, Al. Averescu a şusținut categoric că prin- 
cipele nu avea „nici o calitate pentru domnie“. Cu acest 
prilej generalul a relatat faptul că. la-29 octombrie 1916, 

cînd a primit ordinul să se retragă din Valea Prahovei în 
fața trupelor de ocupaţie, Carol a rămas să benchetuiască 
pină la ora 2 noaptea, astfel că inamicul ajunsese la nu- 
mai 20 de km de: localitatea în care se afla principele. 
moștenitor 3%. 

În calitatea sa de. șef. suprem al armatei și de cap al 
familiei domnitoare, Ferdinand a hotărît să-l pedepseas- 
că pe Carol cu 75 de zile „arest“ la mănăstirea Horaiţa 
(judeţul Neamţ), începînd cu data de 9/22 septembrie %.. 

„Arestul“ consta în interdicţia de a părăsi mănăstirea ; 
aici el a fost vizitat de rege și de regină, care i-au arătat 
necesitatea desfacerii căsătoriei, sugerîndu-i-se că ar pu- 
tea întreţine, în contihuare, raporturi „neoficiale“ cu Zizi 
Lambrino. 

Simultan, se făceau puternice presiuni asupra acesteia, 
„sfătuirid-o, făcîndu-se oarecare sacrificii bănești în fo- 
losul său“ 40 pentru a o determina să renunţe la mariajul 
oficial cu principele Carol. Ea însă ţinea să devină „Zizi 
de Hohenzollern“, astfel încît toate încercările s-au do- 
vedit zadarnice *, 

După îndelungi insistențe, Carol a acceptat, la 29 oc- 
tombrie/1l noiembrie, să declare în scris că nu se opune 
la „anularea actului de căsătorie încheiat la Odesa“ îi. 
În aceeași zi, regele. Ferdinand a hotărît „amnistierea“ 
principelui. La 8 ianuarie 1919 Tribunalul de Iliov a ho- 
tārît desfacerea căsătoriei, dar cei doi au continuat să 
trăiască împreună. 

+ : Într-o scrisoare adresată primului ministru şi semnată 
„Z. de Hohenzollern“ ea protesta împotriva încercărilor de a des- 
„face o căsătorie „perfect legală“ şi-i cerea să nu admită o „aşe- 


menea inomenie“ (Arh. ist. centr., fond Casa Regală, Principele 
Carol, dos. 2/1919, nepaginat). 

Anul 1918 a intrat în istoria României prin hotăririle 
adoptate de adunările plebiscitare de la Chişinău (27 mar- 
tie / 9 aprilie), Cernăuţi (15/28 noiembrie) și Alba Iulia 
(18 noiembrie / 1 decembrie), prin care Basarabia, Bu- 
covina și Transilvania s-au unit cu patria mamă, fău- 
rindu-se astfel statul naţional unitar. 

La 18 noiembrie / 1 decembrie 1918 capitala ţării a 
redevenit oraşul București, regele, guvernul, autorităţile 
centrale care funcționașeră în mod provizoriu la Iaşi, 
fiind primite 'cu entuziasm de populaţie. Cu acest pri- 
lej, ministrul de război, generalu] Eremia “Grigorescu, a 
înmînat regelui Ferdinand cartea de mareşal 42. 

Actele de_Unire au fost prezentate regelui şi guver- 
nului. Primind, la 1/14 decembrie delegația Marelui Sfat 
Naţional ales la Alba-Iulia, regele Ferdinand I a subli- 
niat : „Ne-aţi adus nu numai dorul împlinit a cîtorva mi- 
lioane” de suflete, ne-aţi adus inimile lor, şi în primirea 
plină de dragoste frăţească ce a-ţi găsit-o la noi, aţi pu- 
tut simţi pulsul ţării mume ce bate în acelaşi ritm cu 
al vostru /.../ După Basarabia, după Bucovina, mai lipsea 
o piatră din cele mai scumpe: Ardealul cu ţinuturile din 
Ungaria locuite de români. Azi ne-aţi adus și această ul- 
timă piatră a clădirii, care încoronează marea operă de 
unire. Putem privi cu încredere în viitor, căci temeliile 
sînt puternice“ 43, 

Unirea din 1918 încorona lupta seculară a poporului 
român pentru a trăi în cadrele unuia şi aceluiaşi stat. Fer- 
dinand I s-a aflat în consens. cu voinţa naţiunii, avînd fe- 
ricirea de a deveni regele tuturor românilor. Nicolae Ior- 
ga, cu excepţionala-i putere de sinteză, aducea un vi- 
brant elogiu tuturor celor care au contribuit la făurirea 
marelui act al Unirii, făcînd această precizare ce se cu- 
vine' a fi subliniată : „Fără a uita pe nimeni din cei care 
au colaborat la această faptă a Unirii, de la general și 
de la fruntaş ardelean, pînă la ultimul ostaș și ţăran, 
omagiul recunoștinţei noastre să se îndrepte azi către 
poporul acesta întreg de oriunde şi din toate vexeurile, 
martir şi erou“ 4. 

Anii războiului și rezultatul.la care s-a ajuns — Ma- 
vea Untre — i-au întărit regelui Ferdinand convingerea 
că Ion I.C. Brătianu era „zodia bună“ a României şi a 
dinastiei, astfel că a renunţat la prerogativa sa constitu- 
țională de arbitru în disputa dintre partidele politice şi 

a devenit un susținător fervent al preşedintelui Parti- 
““dului Naţional-Liberal. Într-o discuţie cu Ioan Lupaș re- 
gele Ferdinand declara : „prefer să cad cu Brătianu, dacă 
ar fi să se întimple, dar este singurul în care am încre- 
dere“ 45. Într-o anumită împrejurare regele a mărturisit 
că avea cunoştinţă de aprecierile potrivit cărora Brătienii 
reprezintă o a doua dinastie în România, dar că el nu 
vedea nimic rău în aceasta“ 46. 


La sfirșitul războiului, regele Ferdinand a trecut prin 
situaţii dificile. Faptul că în mai multe state europene mo- 
narhia s-a prăbușit, iar Austria, Ungaria, Cehoslovacia, 
Polonia, Germania, Turcia au adoptat forma de stat re- 
publicană a exercitat o influenţă asupra unei părți a po- 
pulaţiei românești. 

Organele Ministerului de Interne semnalau că în adu- 
nările zilnice care âveau loc la sediul Partidului Socia- 
list din Bucureşti, „la care iau parte foarte mulţi lucră- 
tori şi lucrătoare, membri äi acestui partid, vorbitorii, con- 
ducători ai mișcării scciauste, ca I.C. Frimu, Gh. Cristes- 
cu, Ilie Moscovici ş.a. criticau dinastia, în timp ce: mul- 
țimea aplauda şi striga «Trăiască republica !»“ 17, La 
10/23 decembrie 1918, după un miting organizat la se- 
diul Partidului Socialist şi al sindicatelor, muncitorii 
timplari au manifestat pe stradă scandînd : „Jos regele, 
să se ducă unde s-au dus ceilalți monarhi !* 18. În aceeași 
zi, participanţii la o mare manifestaţie populară — cefe- 
riști, tîmplari, tipografi, lucrători la Regia Monopoluri- 
lor Statului ş.a. — nu numai că nu s-au descoperit atunci 
cînd au văzut automobilul regal, dar au început să scan- 
deze „Trăiască republica !“ 49, 

În ziua de 13/26 decembrie: 1918- fostul ministru: 
V.Th: Cancicov nota : „Trecînd azi spre casă pe la ora 1 
pe Calea Victoriei, am văzut. Ministerul de Industrie — 

Casa Vernescu — complet înconjurat, curte şi stradă, de 
o imensă mulţime... Erau. greviștii Capitalei. Nici urmă 
de autoritate. Pe poarta mare a intrării era înfipt un 
imens steag roșu: Pe ușa de la intrare în minister era 
fixată o placardă de cîțiva metri lungime, tot de pînză 
roșie, pe care sta scris cu litere de -o palmă : «Trăiască 
Republica Socialistă !». Pe zidurile clădirii şi pe tot lun- 
gul grilajului de. fier erau înfipte alte placarde roşii... 
«Jos ciocoii !», «Jos burghezia capitalistă !», «Jos rege- 
le !»“ 3. Cînd coloanele de manifestanți au ajuns în piaţa 
Teatrului Naţional, la ordinul generalului. Alexandru Măr- 
giheanu, armata a' început să tragă, fiind uciși — potrivit 
datelor oficiale — 6 oameni, iar alți 15 fiind grav ră- 
niţi 5t, Peste zece ani gerieralul Mărgineanu avea să afir- 
me : „S-au scris multe despre «măcelul-de la 13 decem- 
brie»... Am primit chiar și unele reproşuri.. Dar marea, 
mea - satisfacție e că am fost felicitat și sărutat pe ambii 
obraji de regele Ferdinand“ 52, 

Deoarece. în manifeste şi broşuri editate de socialişti 
se aduceau aspre critici la adresa monarhiei şi se cerea 
proclamarea republicii, Ministerul de Interne a dat ordin 
organelor în subordine să confişte. imediat asemenea ma- 
teriale, iar cei care le răspîndeau. să fie „arestaţi și tri- 
miși în judecata Curţilor Marţiale“ 53, | 

La 24 octombrie 1919, Gheorghe Tănase, secretarul 
sindicatelor din Iaşi, a publicat în gazeta „Moldova so- 
cialistă“ articolul Armata, Coroana și forma. de guvernă- 
mint, în care afirma că regele „face politică liberală‘, 
conchizind că: „În felul cum astăzi guvernează Coroana 
în ţara românească, împotriva voinței poporului, ea s-a 
scoborit la rolul de a primi îndemnuri și a asculta de in- 
teresul familiei Brătianu şi ca atare vom duce lupta îm- 
potriva acestui nenorocit fel în care Coroana își înţelege 
menirea“. Pentru acest articol Gh. Tănase, acuzat de 
les-majestate, a fost trimis în judecată și condamnat la 
2 ani închisoare * şi 2-000 lei amendă %. 


* După citeva luni de detenţie, el a fost eliberat la 11 apri- 
lie. | | 

La 1 august 1919 principele Carol a renunţat din nou 
la prerogativele sale de moștenitor al Coroanei 55. În ziua 
de 8 ianuarie 1920 Zizi Lambrino a născut un copil, bo- 
tezat Mircea Grigore, pe care Carol l-a recunoscut ca 
fiul său %. După unele tergiversări, Carol a acceptat, la 
20 februarie 1920, să declare „nulă și neavenită“ scrisoa- 
rea din'1 august 191957, drept care a fost trimis într-o 
excursie „de studiu“ în jurul globului. În acest timp Zizi 
Lambrino. — asupra căreia s-au exercitat puternice pre- 
siuni — a fost nevoită să părăsească România împreună 
cu fiul ei, în schimbul unei subsțanţiale pensii viagere La 


La rîndul său, Carol și-a încheiat excursia la 17 sep- 
tembrie 1920, dar nu s-a întors imediat în ţară, ci a rămas 
în Elveţia unde, prin grija reginei Maria, se afla prin- 
cipesa: Elena, fiica regelui Constantin al Greciei. Căsă- 
toria lui Carol cu Elena s-a oficiat la 10“ martie 1921, 
iar. la 23 octombrie acelaşi an s-a născut Mihai — viito- 
rul rege al României. Nemulţumiţi de faptul că regele 
Ferdinand chemase, la 19 ianuarie 1922, pe- I. I.C. Bră- 
tianu la putere, deși Partidul Național- -Liberal avea doar 
7 deputați din cei 368, toți liderii partidelor politice din 
opoziție au refuzat, în mod ostentativ, să meargă la palat 
cu prilejul botezului principelui Mihai, deoarece Coroana 
ajunsese „vasală Brătienilor“ 58, 


+ Potrivit convenției dintre Administrația Casei Regale şi 
Banca Generală a Ţării Românești, semnată la 2 iulie 1920, 
Zizi Lambrino primea o rentă anuală echivalentă cu venitul a 
5 la sută pe an al unui capital de- 2 200.000 franci francezi, adică 
116 000 franci elvețieni, începînd cu 1 iunie 1920. După 20- de 
ani de la data acestei înţelegeri, banca trebuia să pună la dis- 
poziția lui Zizi Lambrino întregul capital de 2200000 franci 
francezi. Pentru „cheltuielile din trecut“ ea primea „odată pen- 
tru totdeauna“ suma de 500000 lei. În schimb, Zizi Lambrino 
se obliga să nu facă nici un demers, publicaţie şi „nici un alt 
act vexatoriu sau dăunător pentru vreunul din membrii fami- 
liei regale, oricare ar fi el“. De asemenea, ea a fost: obligată 
să predea toate scrisorile primite de la Carol, în schimbul sumei 
de 50 000 franci francezi (Ahr. ist. centr., fond Regele Carol II, 
Arh. personală, dos. 23/1919—1927, f. 1—3). 

Noul şef al guvernului a obţinut de la rege decretul 
de dizolvare a Corpurilor legiuitoare și de organizare a 
alegerilor în martie 1922 ; noul parlament căpăta caracte- 
rul de Adunare Naţională Constituantă, încălcindu-se ast- 
fel articolul 128 din Constituţie care prevedea organi- 
zarea de alegeri obișnuite, în urma cărora Corpurile 
legiuitoare aveau să se pronunţe dacă. sînt de acord cu 
revizuirea ; după adoptarea deciziei se trecea la o nouă 
convocarea corpului electoral pentru-a alege Adunarea 
Naţională Constituantă. Cu toate aceste prevederi legale, 
deși toate partidele din opoziţie au protestat împotriva 
conferirii caracterului de Constituantă parlamentului ce 
urma să fie ales în martie 1922, regele Ferdinand a ră- 
mas ferm pe poziţia sa. În timpul campaniei electorale 
„Gazeta ţăranilor“, organul central de presă al Partidului 
'Părănesc,publica o Scrisoare către Măria Sa în care se 
arăta : „S-a zvonit pe la noi prin sat cum că Măria Ta 
te-ai cam oțărît pe ţară 7.../ leşitu=ţi-a prin țară o vorbă 
de ocară, cum că adică Măria Ta ai fi căzut în lanţurile 
unei cocoane, Camarila, pripășită pe la curtea Măriei 
Tale și că acea cocoană ar fi pusă la cale de juraţii de 
ciocoi să te poarte după pofta inimii lor“ 59. Organele Mi- 
nisterului de Interne informau că în unele localităţi din 
județele Călăraşi și Dolj se făcea propagandă pentru re- 
publică 60 co 


Problema încoronării regelui Ferdinand şi a reginei 
Maria la Aiba Iulia a fost discutată încă din 1920, în 
timpul guvernului Averescu, dar regele a cerut aminarea 
ei sub pretextul că „costumele -regale, al său și al re- 
ginei, comandate în străinătate, nu erau gata“ 1, Chesti- 
unea a fost reluată de cabinetul liberal care, la 24 au- 
gust 1922 — într-o ședință desfăşurată la Sinaia6?2 — a 
decis organizarea în toamnă a festivităților încoronării. 
Pentru a evita disputele şi a asigura actului „solemnita- 
tea“ şi „unanimitatea“ necesare, regele a avut discuţii cu 
şefii partidelor, din opoziţie. Succesul discuţiilor a fost nu- 
mai parţial : Al. Averescu a acceptat fără rezerve să par- 
ticipe la festivități, iar N. Iorga a consimţit şi el, „din de- 
votament faţă de Coroană şi din iubire. faţă de buna rîn- 
duială“, făcînd precizarea : „Bineînţeles însă, cînd se va 

încorona dl. Ion Brătianu nu voi avea aceeași atitudine“ 62. 
Conducătorii Partidului Naţional şi ai Partidului Țărănesc 
au refuzat să „participe, sub motiv că încoronarea a fost 
coboriîtă „la rolul unei simple demonstraţii de partid“ 64, 
fapt ce a "mîhnit pe regele Ferdinand, care n-a putut uita 
niciodată afrontul liderilor celor două partide. 

În ziua de 15 octombrie 1922, după serviciul religios 
desfășurat în catedrala de la Alba Iulia, recent_construită 
numită şi „catedrala încoronării“, regele Ferdinand şi-a 
pus. pe- cap” vechea coroană de oțel căreia i. s-au. adăugat 
însemnele Basarabiei, Bucovinei și Transilvaniei. A ur- 
mat „ospăţul încoronării“, în sala Unirii (pentru oficiali- 
tăți) și pe platoul din fața cetăţii (pentru circa 30-000 de 
participanţi) 65. A doua zi s-a desfăşurat în București, la 
Arcul de Triumf, un. spectacol evocînd. lupta. “poporului 
român pentru unitate statală 6, La ceremonie- au parti- . 
cipat oficialități din Franţa,. Italia, Spania, Cehoslovacia, 
Grecia, Iugoslavia, Marea Britanie, Olanda, Norvegia, Da- 
nemarca, Japonia, Belgia şi Portugalia, fapt ce semnifica 
o largă recunoaștere internaţională a existenţei statului 
naţional unitar român ®. 


Acceptind să. se încoroneze sub guvernul LIC. Bră- 
tianu, regele dovedea că era hotărît să menţină Partidul 
Naţional-Liberal la putere, fără a ţine seama de opinia 
partidelor din opoziţie. Incurajat de atitudinea 'lui Fer- 
dinand, guvernul a hotărit să pună în dezbaterea Cor- 
purilor legiuitoare proiectul noii Constituţii. Aceasta a 
suscitat noi și ample discuţii, opoziţia organizînd nume- 
roase adunări de protest, în care se cerea regelui demi- 
terea imediată a liberalilor de la guvern. Agitaţia princi- 
palelor partide de opoziţie a nemulţumit pe suveran, care 
a declarat că „trebuie să se facă Constituţia“, precizind : 

„cu scandal de stradă nu se vine la putere“ 68.. 

Proiectul de Constituţie a fost aprobat de Adunarea 
Deputaţilor la 26 martie 1923 şi de Senat la 27 martie. 
La 28 martie guvernul a înaintat regelui raportul pentru 
sancţionarea noii Constituţii. În aceeași zi, Partidul Ţă- 
rănesc și Partidul Naţional au adresat „un ultim apel“ 
suveranului, rugîndu- să „nu-şi pună semnătura pe Consti- 
tuţia liberală“ 6%, pe care "ele 0 considerau „o emanațţie a 

concepției absolutiste a puterii executive“, declarînd-o 
„fără putere de lege şi de drept nulă“. Dar regele nu a luat 
în seamă acest apel şi a semnat decretul prin care se. 
promulga noua Constituţie, care a apărut la 29 martie 
1923 în „Monitorul Oficial“. Potrivit noii Constituţii, pu- 
terile suveranului rămineau cele din 1866, ceea ce în- 
semna menţinerea formei de guvernămint monarhic-con- 
stituţională. Legea fundamentală a menţinut prevederea 
potrivit căreia delictele de presă se judecau de către ju- 
raţi, cu unele excepţii — între care și delictele „împo- 
triva suveranilor ţării,” principelui moștenitor, membrilor 
familiei regale și dinastiei“ (art. 26) — care se iudecau 
de tribunalele ordinare, potrivit dreptului comun. 


Regele Ferdinand, sfătuit de Brătianu, n-a ezitat să 
facă uz de noile prevederi ale Constituţiei, intentînd pro- 
ces lui N. D. Cocea pentru articolul Răspunzătorul, pu- 
blicat în „Facla“ la.24 martie 1923. În articol se prezenta 
atmosfera. în care s-a dezbătut proiectul de Constituţie, 
agitația partidelor din opoziție şi măsurile „de mînă forte“. 
luate de guvern. Responsabil pentru această situație era 
considerat regele Ferdinand, care în ianuarie 1922, „a 
adus pe Brătieni la putere și-i menţine de-atunci la cîrma 
statului“, a susținut direct guvernul în acţiunea lui, in- 
clusiv cînd acesta a scos armată în.stradă. De aceea, N.D. 
Cocea ţinuse să avertizeze că: „Baionetele, oricît de nu- 
meroase, n-au apărat niciodată pe regii nemernici de ine- 
vitabila răspundere. Baionete destule au avut şi mo- 
narhii Franței şi țarii Rusiei. Regele Ferdinand al Ro- 

căile opresiunii şi ale ghilotinei“ 70, Lui N. D. Cocea 
s-a intentat un proces de les majestate, fiind AEA 
la 18 luni *. 

Procesul a avut efectul politic scontat, întrucît după 
1923 n-au mai apărut, în presa legală, articole în care să 
fie atacată deschis instituţia monarhică şi să se preconi- 


* A fost eliberat după 9 luni. 


zeze un regim republican. A contribuit la aceasta și cen- 
zura preventivă, care nu îngăduia publicarea materiale- 
lor prin care erau criticaţi suveranul sau membrii fami- 
liei domnitoare. 


Principele Carol nu vedea cu ochi buni situaţia în care 
se afla regele Ferdinand, exprimiîndu-și hotărîrea, de a 
„elibera“ monarhia de- sub tutela lui I.I.C. Brătianu 71. Pe 
de altă parte, Carol — nesatisfăcut de soţia sa Elena — 
întreținea relaţii extraconjugale de notorietate publică cu 
Elena Lupescu, soţia unui căpitan, versată în „a face 
dragoste“ 2. Trimis în noiembrie 1925 să reprezinte fa- 
milia regală română la funeraliile reginei Alexandra a, An- 
gliei, Carol s-a întilnit cu Elena Lupescu la Paris, ple- 
cînd împreună în Italia. De aici la 12 decembrie a trimis 
o scrisoare regelui Ferdinand prin care își anunța ho- 
tărirea „irevocabilă“ de a renunţa la calitatea de moşte- 
nitor al tronului 7. Regele a hotărît să-l trimită în Italia" 
pe Constantin Hiott, ministrul Casei Regale, pentru a 
discuta cu Carol şi a vedea „dacă principele este con- 
știent de consecinţele hotăririi sale“ 7. După discuţia 
avută, Carol a semnat o nouă scrisoare de renunțare la 
28 decembrie, cu care Hiott a venit în ţară. 


A. 

În ziua de 30 decembrie 1925 a avut loc la Sinaia un 
Consiliu de Coroană care a început printr-o scurtă cu- 
vintare a regelui Ferdinand %. După ce a arătat situaţia 
grea în care era pusă dinastia prin actul renunţării lui 
Carol, suveranul a spus: „Dacă un asemenea act ar fi 
fără precedent din partea lui, aş mai păstra poate iluzii 
şi speranţe /.../ Grija ce port acestei Coroane nu-mi în- 
găduie să las vreo posibilitate de reînnoire a unei ase- 
menea crize care e deja prea mult că s-a putut repeta“ 
În concluzie, regele a cerut participanților să-i dea spri- 
jinul „pentru ca' această hotărîre să fie înţeleasă de ţară 
și adoptată fără frămintări cu formele legale pe care le 
reclamă. Și pentru aceasta chiar în ziua de azi vă rog 
să luaţi cunoştinţă de renunţarea principelui Carol, în 
urma căreia să se păşească fără întîirziere la măsurile le- 

gale pentru recunoașterea principelui Mihai ca principe 
moştenitor al României“. După dezbateri contradictorii, 
toţi participanţii au acceptat propunerea regelui. 


La. 4 iânuarie 1926, Adunarea Naţională Constituantă 
a luat-hotărîri importante : acceptarea renunţării lui Ca- 
rol, proclamarea lui Mihai ca moștenitor al tronului, in- 
stituirea unei Regenţe (alcătuită din principele Nicolae, 
patriarhul Miron Cristea şi Gh. Buzdugan), . pentru even- 
tualitatea că Mihai ar ajunge rege înainte de vîrsta ma- 
joratului (18. ani), modificarea Statutului Casei Regale %. 
Aceste legi s-au constituit în „actul de la 4 ianuarie 
1926“. 

Acest act marca o serioasă dereglare a mecanismului 
parlamentar-constituţional, punea într-o situație delicată 
însăşi instituţia monarhică. El a provocat vii frămiîntări 
în viața politică, „a determinat importante regrupări de 
forţe, care s-au răsfrînt asupra evoluţiei regimului politic 
din România. Așa cum remarca C. Argetoianu, criza di- 
nastică „a devenit peste noapte pivotul politicii româneşti. 
Oamenii politici și partidele au fost supuşi unei noi cla- 
sificări și socotiți apți sau inapţi pentru guvernare după 
cum puteau fi sau nu bănuiţi că ar favoriza o eventuală 
revenire a prinţului“ 77. 


Desigur, actul de la 4 ianuarie 1926 însemna o con- 
solidare a pozițiilor Partidului Național- Liberal, întrucît 
de la Curte fusese eliminat omul care se opunea în mod 
categoric tendinței șefului liberal de a-și subordona mo- 
narhia. Comentînd acest act şi apreciind că prin de- 
ciziile luate influența dominatoare a lui Brătianu la Curte 
crescuse considerabil, N. Iorga nota : „Acum nu mai erau 
doi stăpîni în România, ci unul singur: Ion Brătianu. 
Dinastia de Argeș biruise cu totul pe cea de Sigmarin- 
gen“ 18, 

La 11 februarie 1926, regele Ferdinand a hotărît ca 
fostul principe să primească numele de Carol Caraiman, 
eliberindu-i-se un pașaport diplomatic. Carol s-a stabilit, 
împreună cu Elena Lupescu, la Paris. 

În dimineaţa zilei de 20 iulie 1927 regele Ferdinand 
a încetat din viaţă, iar la 23 iulie a fost înmormîntat — 
„cu o pompă vană și rece“ 7% — în biserica mănăstirii 
Curtea de Argeș, alături de înaintașul său, Carol I. 


Cei 13 ani de domnie a regelui Ferdinand au marcat 
importante evoluţii în istoria poporului român : perioada 
neutralității, participarea României la războiul pentru 
eliberarea Transilvaniei şi Bucovinei, infrîngerile militare 
din toamna anului 1916, marile izbînzi de la Mărăşti. Mă- 
răşești şi Oituz din vara lui 1917, pacea înrobitoare de la 
Bucureşti (mai 1918). Deasupra tuturor acestor fapte şi 
„evenimente se află făurirea statului naţional unitar ro- 
mân în 1918, prin unirea Basarabiei, Bucovinei și Tran- 
silvaniei cu patria mamă. A urmat munca pentru conso- 
lidarea statului naţional unitar, lupta pentru dezvoltarea 
democratică a ţării. Dincolo de avatarurile unei vieţi po- 
litice, adesea agitate, se impune realitatea că România a 
cunoscut o evoluţie pozitivă, a parcurs o etapă impor- 
tantă pe drumul civilizaţiei și progresului. 

4. 


REGENTA 


În după-amiaza zilei de 20 iulie a avut loc şedinţa 
comună a Adunării Deputaților şi Senatului, în cadrul 
căreia cei trei regenți — principele Nicolae, patriarhul 
Miron Cristea şi Gh. Buzdugan — au depus următorul 
jurămînt : „Jur credinţă Majestății Sale regelui Mihai I. 
Jur a păzi” Constituțiunea și legile poporului român, a 
menține drepturile lui . naționale şi integritatea terito- 
riului“ í, 

La 2 august a fost adoptat proiectul de lege pentru 
fixarea listei civile a Casei Regale, potrivit căreia regele 
Mihai dispunea de 22 milioane lei (dintre care 6 mili- 
oane pentru regenții Miron Cristea și Gh. Buzdugan), 
principele Nicolae de 7 milioane, regina Maria de 20 
milioane, iar principesa Elena (mama lui Mihai) de 7 mi- 
lioane 2. 


Prin intrarea în funcțiune a Regenței incepea o eta- 
pă nouă în istoria monarhiei din România, care era pusă 
într-o situaţie precară. Din, acel moment pentru toată lu- 
mea era limpede că instituția monarhică devenise un de- 
cor și că întreaga putere se afla, de fapt, în mîinile lui 
I.I.C. Brătianu, președintele Partidului Naţional-Liberal. 
Patriarhul Miron Cristea și Gh: Buzdugan — care-și da- 
torau înalta demnitate de regenţi lui I.I.C. Brătianu — 
erau covirşiţi de personalitatea acestuia. Principele Ni- 
colae — care nu avea nici o vocaţie pentru politică şi 

accepta sarcina de regent ca o povară de care s-ar fi de- 
barasat cu bucurie — recunoștea; şi el, autoritatea de- 
plină a lui I.I.C. Brătianu. Într-un anumit sens, acesta 
este momentul cînd dominaţia preşedintelui Partidului Na- 
țional-Liberal a ajuns la zenit. | 


Dacă în timpul vieţii regelui partidele din opoziţie nu 
aveau întotdeauna curaj să-l acuze deschis pe suveran 
că este înfeudat liberalilor, acum criticile la adresa: Re- 
genţei — care întruchipa instituţia monarhică — au de- 
venit directe. Acest fapt a ieşit în evidenţă chiar în ṣe- 
dinţa Corpurilor legiuitoare din 25 iulie 1927, cînd Iuliu 
Maniu a declarat că Regența a fost alcătuită „fără con- 
„cursul liber exprimat al naţiunii“, adică al naţional-ţă- 
răniștilor. Totodată, el a afirmat că Regența, care exista 
în fapt, avea obligaţia să asigure respectarea strictă a le- 
galitățţii și drepturilor cetățenești și, în primul rînd, să 
dizolve parlamentul pentru a se organiza alegeri libere 3. 
Declaraţia” preşedintelui Partidului Naţional-Țărănesc a 
fost imediat respinsă de I.I.C. Brătianu, ca fiind „in con- 
trazicere cu elementarul simţ politic reclamat de la cei 
„care năzuiesc a reprezenta interesele obşteşti“ . 

Așadar, încă din momentul morţii regelui Ferdinand 
se conturau grupări, cu vederi substanţial diferite, pri- 
vind instituţia Regenţei : o grupare — în frunte cu Par- 
tidul Naţional-Liberal —. care acţiona pentru menţinerea 
actului de la 4 ianuarie pe baza căruia ființa Regența, în 
timp ce o altă grupare — reprezentată în primul rînd de 
Partidul Naţional-Ţărănesc .(creat la 10 octombrie 1926) 
—recunoştea Regența doar ca un fapt împlinit, supunind-o 
unor critici virulente, ameninţind cu anularea actului de 
la 4 ianuarie și cu aducerea lui Carol în ţară. 

Astfel,fostul principe devenea „un steag al păturilor 
potrivnice dictaturii liberale“ 5; Avea dreptate Simona La- 
hovary cînd aprecia că, sub ameninţarea unei Regenţe 
care să dureze 15 ani, „opoziţia se transformă în carlism, 
fără entuziasm pentru persoana principelui, ci în con- 
vingerea — omenească, de altfel — că cui pe cui se 
scoate“ 6. 

La 31 iulie Carol a făcut o declaraţie ziarului parizian 
„Le Matin“, in care ţinea să precizeze că „pentru un mo- 
tiv de demnitatek a fost „silit de împrejurări grave, de 
către persoane şi prin mijloace asupra cărora cred de 
cuviinţă să mă abţin de a da astăzi lămuriri“, să re- 
nunțe la prerogativele sale de moştenitor al Coroanei. 
Carol susținea că „legendele de ordin sentimental“ ce au 
fost răspîndite „nu au nici o legătură cu hotărîrea mea“. 
Exprimîndu-şi deschis veleităţile de pretendent la tron, 
Carol 'conchidea .„Această situaţie îmi dă dreptul să in- 
tervin personal /.../ niciodată n-aş putea pregeta de-a 
mă supune poporului meu şi de a răspunde chemării 
sale, cînd ea s-ar îndrepta către mine“ 7. 

Aceasta este prima declaraţie. publică în care fostul 
principe își exprima dorința de a reveni în ţară pentru 
a ocupa tronul. Guvernul a interzis publicarea ei în presa 
românească şi a confiscat ziarele străine venite în Ro- 
mânia, în care era cuprinsă declaraţia lui Carol. Toto- 
dată a fost dat publicităţii un comunicat — numai pentru 
presa străină — în care se afirma. că declaraţiile fostului 
principe „n-au avut nici un răsunet“ 8 în ţară. 


Pentru a preîntimpina orice încercare a lui Carol de 
a veni în România, I.G. Duca a elaborat, la sugestia lui 
I. 1..C. Brătianu, la 20 august 1927, documentuleintitulat: 
Instrucţiuni. permanente. în vederea unei eventuale re- 
întoarceri clandestine în țară a: fostului principe Carol. 
Documentul avea în -vedere diferitele ipoteze în care Ca- 
rol s-ar putea întoarce în ţară și modul în care organele 
Ministerului de Interne trebuiau să acţioneze. Astfel, dacă’ 
fostul principe era identificat la graniţă, autorităţile erau 
obligate să-i interzică intrarea în ţară, iår dacă era de- 
pistat în. interiorul ţării, trebuia imediat arestat și ex- 
pediat — sub o severă pază — la București. Instrucţiunile 
prevedeau că în eventualitatea că acesta ar opune re- 
zistenţă, trebuia arestat cu forţa, iar la nevoie „se va 
face uz de armă pînă la sfărîmarea completă a rezis- 
tenţei“ 9. 

Pe măsură ce se contura perspectiva revenirii lui Ca- 
rol pe tron, la “Paris şi în ţară s-a constituit un grup de 
susținători ai acestuia — numiţi „carliști“ — care-şi pro- 
punea să creeze un curent de opinie în favoarea fostului 
principe. 


I. I.C. Brătianu urmărea cu atenție încordată activi- 
tatea carliştilor şi mai ales contactele diferiților oameni 
politici cu fostul principe. Se pare că, în acele momente 
dificile, preşedintele Partidului Naţional-Liberal se gîn- 
dea la eventualitatea instaurării unui regim republican 
în România. Un fruntaș liberal, Victor Iamandi, afirma 
că I. I.C. Brătianu „n-avea: nici o încredere în principele 
Nicolae şi în patriarh, iar pe Buzdugan îl considera un 
jurist onest, dar nu o figură de suprafaţă capabilă să se 
opună presiunilor în favoarea revenirii lui Carol pe tron. 
Soluţia Titulescu președinte de republică i se părea mult 
mai bună. Mai întîi, odată schimbată forma de “stat, ar 
fi fost mult mai greu să se revină la monarhie. În al 
doilea rînd, Titulescu se bucura și înăuntru și în afară 
de un asemenea prestigiu, încît înlăturarea lui apărea 
imposibilă. Un guvern naţional-țărănist supravegheat de 
Titulescu devenea suportabil şi cel mai important partid 
de opoziție ar fi consimţit astfel la instaurarea republicii. 
Cit privește stinga, indiferent de nuanțe, ea nu putea 
refuza sprijinul ei unei mișcări republicane“ 10. 
© Pentru a lovi în curentul carlist, guvernul liberal a 
decis arestarea lui Mihail Manoilescu, fost subsecretar 
-de stat, la 23 octombrie 1927, sub motiv că urmărea 
schimbarea ordinii constituționale existente. Procesul în- 
ceput la 10 noiembrie s-a încheiat la 14 noiembrie prin 
achitarea lui M. Manoilescu îi. Astfel că ceea ce trebuia 
să fie o lovitură dată carliștilor s-a transformat într-un 
răsunător eșec pentru guvern. 


Peste zece zile, la 24 noiembrie 1927, a incetat din 
viaţă Ion I.C. Brătianu, președintele Consiliului de Mi- 
niştri şi al Partidului Naţional-Liberal. N. Iorga aprecia, 
cu deplin temei, că în acea zi de 24 noiembrie 1927 se 
sfirşea „o dominație fără pereche ca autoritate în lunga 

serie a cabinetelor ministeriale din epoca intitulată con- 
stituțională 12. 

Regența a numit în funcţia de președinte al Con- 
siliului de Miniștri pe Vintilă Brătianu, devenit preşe- 
dinte al Partidului Naţional-Liberal. Dar acesta nu era 
plămădit „din aluatul din care se dospesc cîrmuitorii de 
țări şi de” noroade“ 13, iar partidul său va intra într-un 
evident declin. | 

Vintilă Brătianu s-a menţinut ferm pe linia apărării 
actului de la 4 ianuarie 1926, în timp ce Partidul Naţio- 
nal-Ţărănesc, principalul partid de opoziţie, n-a ezitat ` 
să folosească amenințarea cu aducerea principelui Carol 
pentru obținerea puterii: Iuliu Maniu declara că, dacă 
Regența va continua să „favorizeze pe liberali“, național- 
tărăniştii se vor considera „absolut liberi“, fie „să facem 
apel la prinț, fie să instituim republica“ 14, 


Partidul Național-Țărănesc a desfăşurat o vastă cam- 
panie de răsturnare a guvernului liberal, care a culminat 
cu adunarea de la Alba Iulia din 6 mai 1928. Cu acest 
prilej s-a înregistrat prima încercare a lui Carol de a 
veni în România. După repetate discuții cu fruntași ai 
Partidului Naţional-TȚărănesc, s-a convenit venirea lui 
Carol la Alba Iulia în timpul marii adunări opoziţioniste, 
urmind ca la 10 mai să fie proclamat regele României. 

La 21 aprilie 1928, Carol s-a deplasat în Anglia, unde 
a făcut declaraţii presei și a difuzat un manifest adresat 
„poporului României -Mari“, în care afirma: „Declar că 
am părăsit ţara fără voia mea, forțat de împrejurări ne- ` 
norocite /.../ Am fost silit, pe de o parte, de o peînţele- 
gere asupra direcției în care țara era condusă de un gu- 
vern: — consecințele le simțim încă astăzi —, iar pe de 
altă parte, de triste conflicte matrimoniale“. Și apoi, 
foarte clar: „Vreau să mă înapoiez, prin voința voastră, 
spre a conduce România la locul ce i se cuvine în lume 
și spre a continua opera celor doi mari regi ai noștri. 
Doresc să mă înapoiez la copilul meu și să fac din el un 
demn urmaş al dinastiei“ 15, Uri colaborator al său, Barbu 
Ionescu, a închiriat de la societatea „Imperial Airway“ 
două avioane, avind trei locuri fiecare, în vederea trans- 

portării cîtorva ziarişti doritori să asiste la adunarea de 
la Alba-lulia. În realitate, pasagerii erau fostul principe 
Carol (căruia i s-a procurat un pașaport fals, pe numele 

„căpitanului Le Mesureur“) și cîțiva. dintre intimiï săi 
colaboratori. Convins că planul era perfect, Caral. a fă- 
cut noi declarații presei engleze, afirmînd că „sînt. de 
aşteptat evenimente importante care pot hotărî soarta 
tronului“ în România 16.. 

Alertat de guvernul de la Bucureşti, Ministerul . de 
Interne al Angliei a pus sub o strictă supraveghere pe 
fostul principe al României 17. La 6 mai, ora 4 dimineaţa, 
autorităţile engleze au interzis decolarea celor două a- 
vioane de pe aeroportul Croydon, sub motiv că pasagerii 

„nu avâau actele în regulă“ 18. Participanţii la adunarea 
de la Alba Iulia au scrutat în zadar ceřul pentru a zări 
avionul. care trebuia să-l aducă pe fostul principe. „Sur- 
priza senzaţională“ de care vorbeau naţional-ţărăniștii nu 
s-a produs. 


La rîndul său, guvernul Vintilă Brătianu a obţinut un 
important succes pe linia discreditării fostului principe 
determinînd-o pe principesa Elena ca în ziua de 7 iunie. 
1928 să adreseze primului preşedinte al Curţii de Apel 
din București o petiție, pran care solicita desfacerea că- 
sătoriei sale cu Carol, deozrece acesta o părăsise şi lo- 
„cuia în străinătate, „und&:xtuce în mod public o viaţă 
absolut inconciliabilă cu demnitatea căsătoriei“ 19. În şe- 
dința secretă din 21 iulie 1928, Curtea de Apel a pro- 
nunţat sentinţa de divorţ, întrucît Carol părăsise domi- 
ciliul conjugal, fapt ce constituia „o insultă gravă adusă 
soţiei“ 4 20, 


Nemaiponnd face față presiunii național-țărăniştilor, 
la 3 noiembrie .1928 Vintilă Brătianu a demisionat, iar 
la 10 noiembrie s-a 'constituit guvernul Iuliu Maniu. 


Pe măsură ce timpul trecea, Regența se dovedea a fi 
O instituţie tot mai șubredă şi lipsită de autoritate. Con- 
tribuia la aceasta din. plin principele Nicolae, care în 
loc să fie coloana de rezistenţă a Regenţei, dovedea un 

total dezinteres politic. La numai citeva săptămîni după 
ce devenise regent, principele Nicolae intrase în relaţii cu 
Ioana Săveanu, născută Dumitrescu, soția avocatului Radu 
Săveanu, fiul fruntașului liberal N.N. Săveanu. Automo- 
bilist pasionat și petrecăreţ din fire, principele Nicolae se 
înjura birjăreşte cu alţi șoferi și provoca adesea scanda- 
luri publice. Astfel, într-o zi l-a pălmuit, în plină stradă, 
pe profesorul universitar Emanoil Antonescu, deoarece 
acesta nu se dăduse suficient de repede la o parte din 
calea mașinii princiare, silindu-l pe Nicolae să oprească. 
Într-o altă zi regentul a hotărît, din proprie inițiativă, să . 
împrejmuiască cu sîrmă ghimpată o parcelă din pădurea 
Snagov, pe care a decis să-și construiască un palat. Gu- 
vernul, pus în fața faptului împlinit, a stabilit ca Mini- 
sterul Agriculturii şi Domeniilor să doneze acea parcelă 
principelui Nicolae, oferindu-i şi 4 milioane de lei pen- 
tru construirea palatului. Cu un alt prilej guvernul a 
oferit lui Nicolae o importantă sumă de bani, cu care 
acesta a cumpărat un imobil pe strada Modrogan, pe care 
l-a dăruit amantei sale, Ioana Dumitrescu, care şi-a luat 
numele de Ioana Dolete. | B 
Obligațiile de regent îi princinuiau o stare de nervo- 
zitate, cu atît mai mult cu cît era convins că numai da- 
torită lui Carol ajunsese în această funcție. Iată ce scria 
fratelui său, Carol, la 17 ianuarie 1929: „Mă zbat ca un 
nebun să pot să îmi ţin capul pe'umeri /..;/ nu voi fi- 
mirat dacă. dictatura va trebui instaurată peste un an, 
poate chiar mai devreme. Guvernul încearcă să facă bine, 
însă sînt mulţi proşti şi fără experienţă /.../ Regența este 
o porcărie fără autoritate şi cu trei capete, grea de dus 
și proastă conducătoare. Mare prostie ai făcut să te cări, 
dar ce mai, dacă nu erai tu, eram eu. Acuma să vedem 
cum putem să împăcăm capra şi varza“ 21, Carol a căutat 
să speculeze cît mai mult starea de spirit a fratelui său, 
scriindu-i, la 4 februarie 1929, că „ar fi nevoie mai mult 
ca oricînd să fim unul lingă altul, căci pentru unul sin-. 
gur e greu, dar fiind doi, cu același suflet, cu același. 
sînge, s-ar putea face mult /.../ Tu eşti înconjurat de duş-. 
mani apropiaţi și mai îndepărtați. Cu „porcăria cu trei 
capete“, cum îi zici [se vede că lui Carol i-a plăcut această 

caracterizare făcută Regenţei], nu trebuie sperat că va fi 
destulă tărie să răzbească. Trebuie găsită o altă soluție, 
şi aia s-o găsim sfătuindu-ne ii a 22, 


La 7 octombrie 1929 s-a _produs,. pe neașteptate, des- 
completarea Regenţei, ca urmare a morţii lui Gheorghe 
Buzdugan. Întrunit la 9 octombrie, parlamentul trebuia - 
să aleagă un al treilea regent %. Dintre luările de cuvint 
a reţinut atenţia cel rostit de Ioan Flueraş, care a decla- 
rat: „Partidul Social-Democrat consideră că instituţiunea 
monarhiei, prin prerogativele politice cu care înzestrează 
Coroana, constituie o restrîngere esenţială a principiului 
suveranităţii populare, care trebuie să stea la baza ori- 
cărui stat modern și care nu poate fi realizat pe deplin 
decit în republica democratică. Partidul Social-Democrat, 
deşi este în principiu adept al formei de guvernămînt re- 
publicane, nu poate rămîne indiferent atunci cînd, pe 
baza legilor existente, se alege unul din conducătorii sta- 
- tului“. După această afirmare a convingerilor sale repu- 
blicane, Partidul. Social- Democrat protesta împotriva mo- 
dului de acțiune a guvernului naţional-țărănist. I. Flue- 
raş preciza că alegerea trebuia „să fie conștientă“, can- 
didaţii să fie cunoscuţi din vreme, iar această cerinţă nu 
era îndeplinită : „Nici opinia publică, nici deputaţii şi se- 
natorii chemaţi să aleagă n-au cunoscut dinainte pe can- 
didaţi, n-au avut vreme nici să-şi scruteze conștiința și 
să vadă dacă alegerea care se face astăzi corespunde in- 
tereselor prezente și viitoare ale ţării“. În consecinţă, 
grupul parlamentar social-democrat nu-și „putea lua răs- 
punderea pentru hotărîrea de azi“. | 

La sugestia lui Iuliu Maniu, în funcţia de regent a 
fost ales Constantin Sărăţeanu, fost consilier la Curtea de 
Casaţie şi Justiţie. Această alegere a nemulţumit profund 
Partidul Naţional-Liberal. I.G. Duca declara : „Tentativa 
d-lui Maniu de a cobori Regența la nivelul combinațiilor 
sale de partid şi de familie rămîne şi constituie o gravă 
“atingere adusă unei instituţii care, prin natura ei, tre- 
buie să fie un arbitru suprem în afară și deasupra tutu- 
ror partidelor politice“ 24. O opinie simlară avea şi Par- 
tidul Poporului, care declara că guvernul, „neţinînd sea- 

ma nici de prevederile Constituţiei, nici de indicările cu- 
minţeniei politice, a recurs la procedee arbitrare“ 3%, lo- 
vind astfel grav în prestigiul Regenţei. 


Într-o vreme cînd tensiunea politică și socială creştea 
necontenit, Regența se dovedea a fi depăşită de eveni- 
mente. Patriarhul îi declara lui Octavian Goga că nu pu- 
tea lua nici o hotărîre, deoarece el nu reprezenta „decit 
33 de procente“ 326, iar lui Nicolae Iorga îi mărturisea: 
„Regența nu merge pentru că nu are cap. Prinţul își fu- 
mează ţigările, Sărăţeanu cercetează cărţile, eu, un preot, 
nu pot decît să încerc a împăca“ 77. Și totuși, Regența 
era, conform Constituţiei, „capul statului“, însă autori- 
tatea ei era minată și nimeni nu credea în mod sincer în 
capacitatea ei. 


La rîndul lor, carliştii au devenit foarte activi, strecu- 
rînd articole în ziar, difuzind manifeste şi broşuri în care 
susțineau că situaţia grea din ţară se datora faptului „că-i 
lipseşte un stăpîn, care să rămînă arbitru cu autoritate 
deasupra partidelor politice. Ţara noastră a avut unul, 
care este însă astăzi departe de noi, dar al cărui suflet pal- 
pită pentru noi. Poporul nostru, care a iubit şi iubeşte din 
«tot sufletul pe prinţul Carol, consideră actul de la 4 ianu- 
arie 1926 ca o crimă. Cetăţeni, actul este nul. Fiţi gata în 
orice moment a readuce pe prinţul Carol. Cetăţeni, nedrep- 
tatea făcută prinţului și ţării trebuie reparată prin orice 
mijloc şi cît mai repede. Juraţi voi şi copiii voştri credinţă 
prinţului și fiţi gata în orice moment pentru ziua sosirii 
lui, pentru că el este salvatorul“. Într-un alt manifest se 
adresa următorul apel : „mergeţi din casă în casă şi spu- 
neţi rudelor, prietenilor şi cunoscuţilor voştri că dezbi- 
narea, mizeria şi nedreptatea nu vor înceta în ţara noas- 
tră decit odată cu întoarcerea lui Carol salvatorul, sin- 
gurul care va putea duce națiunea pe drumul cel bun“ 28. 


Analizînd situaţia din ţară, Carol a desprins concluzia 
că existau condiţii favorabile revenirii lui în ţară, fără 
sprijinul direct al vreunui partid politic, dar profitînd de 

divergențele existente între ele. Acţiunea trebuia realizată 
prin. surprindere, punînd principalii factori politici în faţa 
faptului împlinit. În consecinţă, a convocat pentru ziua 
de 27 mai 1930, la castelul Coesmes (aflat la 180 km de 
Paris), o consfătuire la care au participat : Nicolae Tătă- 
.ranu (ataşatul militar al României în Franţa), Puiu Dumi- 
trescu (secretarul său particular) şi Victor Precup. Cu acest 
prilej s-a pus la punct planul revenirii lui Carol în ţară. 
Acesta urma să părăsească Franţa într-un automobil, de- 
plasindu-se la Minchen, unde trebuia să urce la bordul 
unui avion care să-l aducă în ţară. S-a prevăzut o escală de 
alimentare la Someş-șat (lîngă Clu,), după care avionul 
urma să pornească spre Bucureşti şi să aterizeze pe platoul 
din preajma palatului regal de la Cotroceni. În cadrul con- 
sfătuirii s-a decis ca Nicolae Tătăranu să se deplaseze la ` 
München pentru a închiria un avion, iar Victor Precup să 
se întoarcă la Bucureşti pentru-a avea o discuţie „de son- 
daj“ cu Iuliu Maniu, după care să meargă la Grupul II 
Aviaţie din Someş-sat pentru a organiza primirea lui 
Carol 2%. 

Conform celor stabilite, la 3 iunie, Carol, împreună cu 
Puiu Dumitrescu şi Nicolaie Gatoski, au plecat de la Paris 
spre Miinchen, unde au ajuns la 5 iunie. În dimineaţa ur- 
mătoare. fostul ptincipe s-a îmbarcat în avionul închiriat 
de Tătăranu în schimbul sumei de 44 000 franci francezi. 
După survolarea teritoriului Austriei şi Ungariei, avionul 
(marca „Farman“) a avut o pană de ulei, fiind nevoit să 
aterizeze la Vadul Crişului. Întrucît aparatul nu, sosise la 
ora fixată pe aerodromul Grupului II Aviaţie din Someş- 
sat, căpitanul Cristescu a fost trimis să cerceteze fişia ae- 
riană pe care trebuia să vină Carol. Foarte curînd a des- 
coperit avionul aflat în pană ; după alimentarea acestuia 
cui ulei, cele două avioane.au pornit spre Cluj. Dar, un 
nou ghinion! „Farmanul“ lui Carol a capotat, avînd o 
defecţiune de motor. -Atunci fostul principe s-a urcat la. 
bordul avionului pilotat de Cristescu şi la ora 19 a aterizat 
pe aerodromul Grupului II Aviația Aici a fost întîmpinat 
de Victor Precup. şi de colonelul Dahinten, care luaseră 
măsuri pentru securitatea pretendentului la tronul Româ- 
niei. După o scurtă pauză, la ora 19,25, Carol s-a urcat 

într-un avion marca „Po6tz“ pilotat de căpitanul Opriş, 
pornind spre Bucureşti. Acesta n-a riscat o aterizare în 
plină noapte pe platoul de la Cotroceni şi s-a îndreptat 
spre aerodromul Băneasa, care avea instalație pentru ilu- 
minatul pistei. Era ora 22,05 cînd comandantul aeropor- 
tului, maiorul aviator Alexandru Cantacuzino-Paşcariu — 
care tocmai se pregătea să plece — a observat semnalul 
unui avion care cerea permisiunea să aterizeze. Coman- 
dantul a ordonat aprinderea luminilor, astfel că aparatul 
a aterizat în bune condițiuni. A coborit mat întîi căpita- 
nul Opriş, apoi Carol, care avea faţa acoperită cu o eşar- 
fă neagră. Fostul principe a trăit un moment de panică, 
văzînd că nu-l aştepta nimeni ; el şi-a exprimat teama 
că a fost trădat și lăsat la discreţia politicienilor * 

Aflind că persoana misterioasă era Carol, Cantacuzino- 
Paşcanu s-a oferit să-l ducă, cu mașina sa, la cazărmile 
regimentelor 2 şi 9 vînători, pentru a-l pune în contact 
cu coloneii Paul Teodorescu și Gabriel Marinescu. După o 
scurtă vizită făcută la aceste unităţi militare, care l-au 
luat „sub protecţia“ lor, Carol s-a îndreptat spre palatul 
Cotroceni %. Aici a fost întîmpinat de principele Nicolae, 
care l-a îmbrăţijat cu bucurie. De la Cotroceni, Carol i-a 
telefonat lui Iuliu Maniu, care i s-a adresat cu „Bine ați 
venit, Alteță“. Din discuţia avută, Carol a înțeles că pre- 
ședintele Consiliului de Miniştri nu era hotărît să respecte 
actul de la 4 ianuarie 1926. Condiţiile puse de liderul na- 
țional-ţărănist — de a fi proclamat regent, de a nu în- 
gădui revenirea Elenei Lupescu şi de a-şi reface căsătoria 
cu principesa Elena — au fost respinse de Carol 3i. Apoi, 
fostul principe a avut discuţii cu mai mulţi oameni poli- 
tici, între care și Gh. Brătianu ; toţi s-au pronunţat pen- 
tru înlăturarea actului de la 4 ianuarie 1926. 

În fond, se derula o adevărată lovitură de stat împo- 
triva ordinii constituţionale, monarhice existente, Carol 
Caraiman acționînd pentru detronarea lui Mihai, regele 
României. | 

* Într-o lucrare apărută în 1935, acest moment este descris 
astfel : „„Nesfirşite urale izbucneau frenetic din piepturile mulți- 
mii. Doamnele cu şiroaie de lacrimi pe obraz fluturau batiste 


în aer“ (Carol al II-lea, regele românilor. Cinci ani de domnie. 
8 iunie 1930—8 iunie 1935, Bucureşti, 1935, p. 35). 

Pentru starea de spirit a naţiunii din acel moment sînt 
semnificative relatările lui Nichifor Crainic, unul dintre 
cei mai înfocaţi carliști.: „Ceea ce m-a mirat în decursul 
acelei zbuciumate zile / de 7 iunie 1930 / a fost lipsa 
marilor manifestații populare care să aclame pe cel sosit, 
arătîndu-i că inima`mulțimii bate pentru el“ 32. În fața 
acestei situații, Nichifor Crainic s-a dus la locotenent-co- 
lonelul St. Zăvoianu, şeful Organizaţiei: foştilor ofiţeri şi 
invalizi de război, împreună cu care a „colindat Capitala“, 
pentru a găsi participanţi fa o manifestaţie procarlistă. 
La rîndul său, Corneliu Zelea Codreanu, aflat la Iaşi, a 
cerut telefonic fruntașilor Gărzii de Fier din Bucureşti 
să mobilizeze pe toţi legionarii la o'demonstraţie de sim- 
patie faţă de Carol 3. Abia în după-amiaza zilei de 7 iunie 
a putut fi organizată o manifestaţie sub lozinca „Trăiască 
regele Carol al II-lea !“. 


Întrunit în dimineaţa zilei de 7 iunie, Comitetul Exe- 
cutiv al Partidului Naţional-Liberal a hotărît să rămînă 
„în chestia constituţională cu nestrămutată hotărire la 
punctul de vedere de apărare a ordinii legale stabilite 
prin actul regelui Ferdinand din 4 ianuarie 1926“ %. Luînd 
cuvîntul cu acest prilej, I. G. Duca a spus: „De mult CU- 
getam la această chestiune și în dese rînduri mi-am pus 
în conștiința mea judecata acestei chestiuni care bănuiam 
că va surveni, cum s-a şi întîmplat. Am scrutat tot ce-mi 
putea spune judecata și conștiința mea și două motive: 
unul de ordin etic şi altul de ordin politic şi naţional mă 
împiedică definitiv să primesc soluţia de azi. Am fost 
prea strîns legat de opera regelui Ferdinand I și a lui Ion 
I. C. Brătianu, am slujit ţara sub conducerea acestora în 
timpuri care prin nimic nu se pot şterge, aşa încît este fi- 
resc să urmez în totul hotărîrea lor. Aș considera că mă 
dezonorez făcînd altfel şi, deci, să sfirșesc cariera mea 
politică cu un act de dezonoare“. El a apreciat că „Fapta 
de astă noapte este cea mai primejdioasă consolidării noas- 
tre naţionale şi situaţiunii ţării în toate privinţele“. 
Totodată, a dat asigurări că de la această poziţie „nimic 
în lume nu mă va abate“ %. Potrivit unor surse, I. G. Duca 
ar fi declarat că „preferă să i se taie mîna decit s-o în- 

tindă aventurierului“ 3% După numai cîteva zile el avea 
să regrete amarnic aceste afirmaţii, punîndu-le pe seama 
dorinţei subiective de a nu supăra pe Vintilă Brătianu, 
care-l suspecta că vrea să-i uzurpe şefia partidului 37. 


Sub motiv că „nu a putut realiza în sînul cabinetului 
acordul asupra chestiunii constituţionale“, la 7 mai, ora 
18, Iuliu Maniu a prezentat demisia guvernului, invociad 
considerente de ordin „moral“, şi anume că nu putea con- 
tribui la detronarea regelui Mihai I, căruia îi jurase cre- 
dință. Regența a încredinţat conducerea guvernului lui 
Gh. Gh. Mironescu ; acesta a anunţat convocarea Repre- 
zentantei Naţionale în ziua de duminică, 8 iunie, „pentru 
a decide asupra exercitării prerogativelor regale“ 38 

5. 


REGELE CAROL AL II-LEA 


Întruint la 8 iunie 1930, parlamentul a decis anularea 
legilor adoptate la 4 ianuarie 1926, astfel încît succesiu- 
nea, revenea lui Carol, care a fost proclamat rege. Princi- 
pele Mihai a primit titlul de Mare Voievod de Alba Iulia. 

După depunerea jurămîntului, regele Carol al II-lea a 
rostit un discurs în care, deşi a insistat asupra ideii că nu 
venea cu gînduri de răzbunare şi că a șters din inimă „și 
cea din urmă umbră de mîhnire“, a ţinut să afirme că 
pribegia i-a fost silită, că n-a renunţat de bună voie la 
drepturile și la obligaţiile ce-i reverieau în calitate de 
moştenitor al tronului, ci silit „de aceia care au încercat 
prin acţiunea lor nechibzuită să rupă legătura indisolubilă 
dintre mine şi tot ce simte româneşte“. Lăsînd să se înţe- 
leagă că regele Ferdinand fusese silit să accepte îndepăr- 
tarea fiului său de la tron, Carol a susţinut că sufletul 
acestuia „se bucură a-și vedea împlinit ultimul său gînd 
şi cea mai fierbinte a sa dorință“. Noul rege şi-a declarat 
hotărîrea de a strînge „într-un mănunchi pe toţi cei care 
au voinţa şi puterea de a colabora pentru propăşirea pa- 
triei“ şi a adresat un apel la toţi românii, „fără deosebire 
de opinie politică“, să se strîngă în jurul tronului t, 


Singurul partid care rămăsese ostil actului de la 8 iunie 
era Partidul Naţional-Liberal. La 9 iunie 1930 a avut loc 
şedinţa Comitetului Executiv al acestui partid, în cadrul 
căreia Vintilă Brătianu a ţinut să declare că renunţarea 

lui Carol la prerogativele sale n-a fost un act impus, ci 
„s-a făcut de bună voie“, protestind împotriva faptului că 
Ferdinand fusese prezentat de noul rege ca „o unealtă a 
unui partid politic“. Șeful Partidului Naţional-Liberal a 
acuzat pe regenţi că şi-au călcat jurămîntul şi a apreciat 
că evenimentul de la 8 iunie era „Actul disperat al unui 
guvern care crede să-și refacă situaţia în acest mod“, 

conchizînd că, restauraţia“* reprezentă „o simplă încer- 
care. de aventură, fără durată mare“2. Cu acest prilej 
s-a hotărît excluderea lui Gh. Brătianu din partid, deoarece 
încălcase linia stabilită de conducerea acestuia privind or- 
dinea constituțională. 

În replică, Gh. Brătianu a constituit un alt Partid 
Naţional Liberal, care s-a bucurat de sprijinul regelui. 
Este semnificativ faptul că în cursul lunii iulie Gh. Bră-. 
tianu a fost primit de Carol al II-lea de trei ori; de ase- 
menea, în cadrul întîlnirilor organizate de georgiști se 
trimiteau telegrame de omagiu căre rege, la care acesa 
răspundea cu satisfacţie şi „îndemnuri de succes&ă, 

Sub presiunea colaboratorilor săi, Vintilă Brătianu a 
trebuit să ceară audiență la regele Carol al II-lea, care 
i-a fost acordată în ziua de 9 iulie 1930. Acest moment 
marca „reluarea raporturilor” normale între Partidul 
Naţional-Liberal și Coroană“. 


Curînd după urcarea sa pe tron, Carol al II-lea a 
făcut o adevărată „curăţenie“ la palat, înlocuind cea mai 
mare parte a personalului din vremea regelui Ferdinand 
și a Regenţei cu „oameni noi“, care-i erau total devotați. 
Cea mai importantă schimbare a fost înlocuirea lui 
Constantin Hiott din funcţia de mareșal al palatului cu 
generalul Constanţin Ilasievici5. De asemenea, a instituit 
funcţia de secretar particular al regelui, care a fost în- 
credinţată lui Puiu Dumitrescu. Florian Marinescu, 
directorul Casei Regale și al contabilităţii, a fost numit 
administratorul Casei Regale”, Din suita acestor schimbări, 
una a avut consecinţe politice majore : înlocuirea gene- 
ralului Eracle Nicolescu, prefectul Poliţiei Capitalei, cu 
colonelul Gabriel Marinescu, instalat în acest post la 11 
iunie 1930 8. 

Pentru a anihila din punct de vedere politic pe regina 
Maria, Carol al II-lea i-a interzis pur şi simplu mamei sale 
să mai desfăşoare o acțiune publică sau să aibă discuţii cu 
oameni politici ; la 16 iunie 1930 ea.a trebuit să se sta- 
bilească la castelul din Balicic 9. Carol a interzis accesul 
lui B. Știrbey la Curte şi a pus o echipă specială de infor- 
matori să-l urmărească pas cu pas, pentru a-l prinde 
„complotind“ împotriva suveranuluit0. In aceste condiţii, 
B. Stirbey a hotărît să se autoexileze, venind foarte rar 
în ţară şi evitînd orice discuţii cu caracter politicii. 

De asemenea, Carol a decis ca fosta sa soție să poarte 
titlul de „Majestate“, iar nu de regină, fapt ce dovedea 
limpede.că nu era dispus să-și refacă familia. 


Din iniţiativa guvernului Maniu (constituit la 13 iunie 
1930) parlamentul a adoptat legea prin care lista civilă 
a regelui era fixată la 40 milioane lei anual, sumă apre- 
ciată în expunerea de motive ca fiind „foarte redusă în 
comparaţie atît cu listele civile ale altor suverani actuali, 
cît şi cu cele care le primeau regii României înainte de 
război“. Proiectul de lege menținea dotaţiile ce reveniseră 
în trecut reginei Maria, M. S. Elena şi marelui voievod 
Mihai, „statul român urmînd să continue a-și îndeplini 
datoriile sale de recunoștință“. Totodată, se fixa că regina 
Maria beneficia de 20 milioane, M. S. Elena de 7 milioane; 
iar Mihai de 7 milioane lei 22. 


În ziua de 12 august 1930 Elena Lupescu sosea în Ro- 
mânia însoţită de ministrul M. Manoilescu. În staţia de 
frontieră Episcopia Bihorului se găseau Eugen Bianu (di- 
rectorul Siguranţei) şi Ilie Rău (inspector de Siguranţă 
la Oradea). Manoilescu a cerut celor doi-să-nu cerreteze 
compartimentele 9 şi 10, căci acolo se găsea soţia sati. 

Pînă la sfîrșitul anului Elena Lupescu a stat ascunsă 
la Sinaia, după care s-a mutat în vila din Aleea Vulpache 
din Bucureşti, care a devenit centrul intrigilor politice din 
România. 

Odată cu venirea Elenei Lupescu în ţară, s-a constituit 
camarila regală, alcătuită din mari industriași şi bancheri 
(Max Auschnitt, Nicolae Malaxa, Nicolae Tabacovici, Aris- 
tide Blank), oameni politici (Mihail Manoilescu, Nae Io- 

nescu), prietehi personali ai. lui Carol şi ai Elenei Lupescu 
(Puiu Dumitrescu, Gabriel Marinescu, Felix Wieder) etc. 
Această grupare urmărea să-și impună voinţa peste nor-. 
mele constituţionale şi: peste capul partidelor politice. 


Încă de la sfîrşitul anului 1930, din inspiraţia camarilei 
s-a declanşat o campanie împotriva partidelor politice şi 
pentru un guvern. de „uniune naţională“. Acest obiectiv - 
a fost atins în aprilie 1931, cînd s-a constituit guvernul 
Iorga. Odată cu decretul de numire, Carol i-a dat preşe- 
dintelui Consiliului 'de -Miniştri şi lista cabinetului. Era 
pentru prima dată cînd un rege ål României își permitea 
acest gest. N. Iorga nu i-a dat nici o atenţie, scriind, ceva 
mai tirziu, că lista „aceea“ sau oricare alta, îmi era indi- 
ferent”, deoarece „Nu era vorba, ca într-un guvern al 
meu, cu oamenii mei, care să mă cunoască, să mă stimeze 
și să mă iubească, de a avea o inițiativă în toate ministe-.. 
rele, ci numai de a încerca sfaturi prietenești, pe care le 
primeşte cine vrea“ îî. În fond, guvernul Iorga constituia 
„replica pe care regele o dădea partidelor politice care nu 
au înțeles să răspundă la apelurile ce li s-au adresat şi 
-era în acelaşi timp o lecţie pentru ele, arătîndu-le că ţara 
se poate conduce la nevoie şi cu un guvern în afara parti- 
delor“ 


Pe lingă atît de. complicatele probleme economice şi 
sociale, guvernul a trebuit să se implice și. în unele ches- 
tiuni ale familiei domnitoare, iar pentru rezolvarea aces- 
tora să se consume - importante fonduri materiale. ale sta- 
principesei Heana cu Anton de Habsburg, guvernul a tre- 
buit să doneze miresei — la cererea expresă a regelui — 
un colan de briliante în valoare de 2 800 000 lei 16. Carol 
a: îi-lea a folosit prilejul pentru a scăpa. de sora sa şi a 
za o nouă lovitură reginei Maria, pentru care Ileana era 
capilul favorit 17. Sub motiv că prezenţa unui Habsburg 
pe teritoriul României ar fi putut da naștere la nemulţu- 
miri, mai ales în Transilvania, Carol a acceptat căsătoria 
numai cu condiţia ca tinăra pereche să se stabilească în 
străinătate, putind veni în ţară cel mult o lună pe an, şi 
atunci cu aprobarea sa £8. 

„Noi probleme s-au ivit în legătură cu principele Ni- 
colae, care s-a căsătorit cu Ioana Dolete Săveanu. Dar, în 
decembrie 1931, Tribunalul de Ilfov a anulat această că- 
sătorie. De asemenea, Carol al II-lea, de comun acord 
cu guvernul, a decis ca principele Nicolae să se stabilească 
în străinătate, primind în schimb o sumă iniţială de 500 009 
de lei, iar apoi cîte 50 000 de franci pe lună.-Dar în apri- 
lie 1932 Nicolae s-a întors pe neaşteptate în ţară. După 
violente discuţii între Carol al II-lea şi Nicolae, s-a ajuns 
la un nou aranjament, şi anume ca principele. Nicolae să 
plece în străinătate pentru „a-şi căuta sănătatea“, timp 
de un an, fără a avea vreo calitate oficială și neputindu-se 
prezenta drept căsătorit cu E Doete, primind, în continuare, 
sumele de bani stabilite 1 

La 17 februarie 1932 s-a ajuns la un acord între Carol 
al II-lea şi Elena, potrivit căruia aceasta se obliga să nu 
stea mai mult de patru luni în România, ea putind lua 
pe Mihai încă două luni pe an cu ea în străinătate. Acor- 
dul prevedea asigurarea unui trai corespunzător situației 
de mamă a principelui moştenitor, regele trebuind să-i 
verse anual o rentă de 7 200 000 de lei (din lista civilă 
achitată de statul român). Elena. se angâja să înceteze 
orice acţiune de defăimare a regelui, atît prin organele 
de presă din străinătate, cît şi în sînul familiilor domni- 
toare înrudite sau împrietenite cu dinsa; ea se angaja 
să-şi -stabilească domiciliul.în Florenţa, unde urma să-şi 
cumpere o casă ; pentru cumpărarea acelei case şi pentru 
spesele:de instalare, regele se obliga să verse, odată pen- 
tru totdeauna, suma de 30 000 000 lei ; pricipesa ceda re- 
gelui vila ei de la Mamaia şi ferma de la Crevedia. Carol 
i-a cerut mihistrului C. Argetoianu „să găsească o so- 
luţie“, adică să plătească statul angajamentele financiare 
asumate de suveran. În consecinţă, au fost luate 27 de 
milioane lei de la fondul timbrului de aviaţie, cu care gu- 
vernul a cumpărat vila de la Mamaia şi 3 milioane lei din 
fondul de. încurajare a agriculturii pentru ferma de la 
Crevedia ; pînă la urmă, ferma a fost vîndută. generalului 
Condeescu, astfel că guvernul a suportat „numai“ 28 din 
cele 30 milioane lei 20. 

Aceste cheltuieli-se făceau. în timp ce erau aplicate noi 
taxe pe piine, pe acte juridice, pe produsele petroliere ; 

în decembrie 1931 a fost introdusă curba „de sacrificiu, 
prin care se fixa un împozit suplimentar de 15% asupra 
salariilor. Nivelul de trai al maselor cobora vertiginosa În 
rezoluţia votată de congresul Federaţiei Corpului Didactic 
din 29 mai 1932 se arăta: „Cei 40 000 de învăţători sînt 
muritori de foame. Din bugetul prădat și sărăcit nu s-a 
găsit nici un ban. pentru aceia care sînt creatorii de con- 
ştiinţă românească. De şase luni învățătorii nu au mái 
primit salarii“ 21. 


Întărirea rolului camarilei în viața economică şi poli- 
tică a ţării a generat numeroase reacţii. O campanie în- 
verşunată a desfăşurat Al. Averescu, preşedintele Parti- 
dului Poporului. O deosebită impresie a creat articolul 
Madame du Barry, publhuat în „indreptarea“ din 26 mai 
1932, în care mareșalul Averescu făcea o evidentă analo- 
gie cu yţiitoarea“ regelui Ludovic al XV-lea şi Elena Lu- 
pescu. O devărată senzație a produs în opinia publică ar- 
ticolul Minciuna stă cu regele la masă, publicat la 2 no- 
iembrie 1931 de Stelian Popescu în „Universul“, cel mai 
răspîndit ziar din România. Autorul afirma că cele des- 
crise de' Vlahuţă nu au dispărut, „ba din contra continuă 
cu şi mai mare intensitate“, drept care cerea „să înlăturăm 
minciuna care a fost instalată. la masa regelui“ 22 


Guvernul Iorga n-a putut face faţă grelelor problem 
cu care se confrunta ţara, mai. ales financiare, demisio- 
nind la 31 mai 1932, act ce marca eșuarea guvernării 

„peste partide“. În faţa acestei situaţii, regele a trebuit 
să revină la guvernarea întemeiată pe partidele politice. 


La 1 noiembrie 1932 s-a ajuns la o convenţie între gu- 
vernul român prezidat de Iuliu Maniu şi Elena, fosta so-: 
ţie a lui Carol al II-lea, care completa acordul din 17 fe- 
bruarie 1932 şi punea capăt diferendelor existente sau vi- 
itoare între suveran şi fosta lui soție. Documentul preciza 
că Elena va putea sta: în România, dar orice sosire şi orice 
plecare trebuia adusă în timp util la cunoştinţa guvernu- 
lui şi nu putea avea loc decît cu agrementul prealabil al 
regelui și cu consimțămîntul guvernului român, În tim-. 

pul șederii. ei în România, Elena primea vizita lui Mihai 
„pe cit de des posibil, ţinînd seama de împrejurări şi 
consideraţiile de studii“. Dacă Elena nu va fi stat în ţară 
6 luni pe an, ea avea dreptul de a primi vizita lui Mihai 
timp de două luni în Elveţia; dacă Elena dorea ca vizita 
lui Mihai să aibă loc pe teritoriul unei țări străine, alta 
decît Elveţia, ea trebuia să obţină în prealabil agrementul 
regelui și consimţămiîntul guvernului român pentru alé- 
gerea acelei ţări. Lista civilă anuală a Elenei era de 
7 000 000 lei, plătibilă direct de Ministerul de Finanţe şi 
liberă de orice sarcină. Elena a primit la semnarea con- 
venţiei 8 milioane lei, reprezentînd restul din preţul de 
vînzare al palatului din Mamaia, astfel încît întregul preț 
i-a fost achitat; documentul preciza că Elena nu con- 
tribuia la întreţinerea palatului de pe Şoseaua Kiseleff 
decît proporțional cu durata şederii sale în România. 

-= Aşadar, faţă de convenţia din 17 februarie 1932, Elena 
obținea unele avantaje : putea sta oricît în România, nu 
numai 4 luni, cum se prevăzuse în prima convenție, putea 
avea alături de ea pe Mihai un termen mai lung (nu doar 
cel mult 6 luni. pe an), obținea plata listei civile direct 
de guvern, fără a mai depinde, material de Carol al II-lea. 
"Totodată, cu prilejul semnării convenției, ea a trebuit 
să se angajeze că se va abține de la orice declaraţie de 
presă sau manifestare publică referitoare, direct sau in- 
direct, la statul român și la membrii dinastiei și familiei 
regale române. În ședința din 4 noiembrie 1932, Consiliul 
de ‘Miniştri a aprobat acordul încheiat între guvernul ro- 
mân și Elena. La rîndul său, Carol al II-lea a declarat 
în scris că primește convenţia semnată de Elena și pre- 
ședintele Consiliului de Miniştri 2. 


"Conflictele sociale din -anii crizei economice au culmi- 
nat cu greva muncitorilor de atelierele C.F.R. „Griviţa“ 
din București. La 16 februarie 1933 guvernul prezidat de 
Al. Vaida-Voievod a recurs la forța armelor, înregistrîn- 
du-se — potrivit comunicatului oficial — „3 morţi, 16 ră- 
niţi grav şi mulţi alţi răniţi“ 2. Regele a avut partea. lui 
de contribuţie la acest act represiv : în calitate de coman- 
dant suprem al armatei a avizat utilizarea acesteia împo- 

triva muncitorilor ; conducerea’ operaţiufiilor militare a 
fost încredinţată lui Gabriel Marinescu, prefectul poliţiei 
Capitalei, membru de bază al camarilei ; somaţia adre- 
sată muncitorilor de locotenent-colonelul Romulus Ho- 
tineanu în dimineaţa zilei de 16 februarie s-a făcut în 
numele regelui Carol al II-lea. Într-un interviu acordat 
ziarului francez „Le Journal“ la 21 februarie. 1933, regele, 
după ce recunoştea că a trecut „printr-o încercare“, de- 
clara pe un ton categoric că „ordinea va fi păzită cu orice 
preț“. 


În. noiembrie 1933 regele a încredințat mandatul for- 
mării noului guvern lui I. G. Duca, preşedintele Partidului 
Naţional-Liberal (Vintilă Brătianu încetase din viaţă în 
decembrie 1930). in. discursul rostit la 14 noiembrie, cu 
prilejul depunerii jurămîntului, I. G. Duca şi-a exprimat 
„mulţumirile recunoscătoare“ pentru încrederea acordată, 
asigurîndu-l pe suveran de „întregul devotament“ al gu- 
vernului. La rîndul său, Carol al II-lea și-a: exprimat ho- 
tărîrea de a lucra „în cea mai strînsă colaborare“ cu gu- 
vernul %. Astfel, la trei ani şi jumătate după, discursul 
privind actul „restauraţieiu și cinci ani de la circulara prin 
care se cereau măsuri drastice împotriva lui Carol, mer- 
gîndu-se pînă. la lichidarea fizică a acestuia, I1.' G. Duca 
devenea primul sfetnic al regelui Carol al II-lea. | 

Deoarece legionarii trecuseră pe scară mare la acte de 
violenţă, atacînd mai ales autorităţile de stat, prin. Jur- 
nalul Consiliului de. Miniştri din 9 decembrie 1933 s-a 
decis dizolvarea Gărzii de Fier %. Replica nu s-a. lăsat 
_aşteptată. În ziua de 29 decembrie 1933 I. G. Duca a fost 
asasinat pe peronul gării din Sinaia. Dispariţia lui I. G. 
Duca a ușurat manevrele suveranului, care s-a văzut din- 
tr-o dată scăpaț de un om politic incomod, adept convins 
“al regimului parlamentar-constituţional întemeiat pe par- 
tide politice şi, prin urmare, adversar al planurilor autori- 
tare şi dictatoriale. 

În acea atmosferă de panică au fost arestaţi numeroşi 
legionari şi susținători ai Gărzii de Fier, printre care şi 
Nae lonescu. De asemenea, Nicolae Titulescu a condiționat 
rămiînerea sa în fruntea. Ministerului de Externe de: înlă-— 

turarea. lui Puiu Dumitrescu, aflat in relaţii amicale cu . 
- căpeteniile legionare 77. Eliminarea lui Nae Ionescu şi a 
lui Puiu Dumitrescu din rîndul camarilei regale a întărit. 
rolul Elenei Lupescu în cadrul acestei grupări oculte. 
Procesul asasinilor lui I. G. Duca s-a încheiat la 5 apri- 
lie 1934 prin achitarea principalelor căpetenii legionare. 
Un fruntaş legionar declara : „Noi, gardiştii, sîntem pro- 
fund recunoscători regelui. că a supravegheat ca cercetă- 
rile justiţiei militare să se facă în cea mai strictă legali- 
tate. Am ieşit din închisoare cu două sentimente întărite : 
adînc devotament pentru rege şi încrederea deplină în. 
armată. Am vrea ca Mejestâtea Sa să știe că tineretul din 
întreaga ţară, care ascultă de lozinca Gărzii, îi stă necon- 
diţionat la dispoziţie. Mai mult încă, noi toți sîntem de 
părere să punem forţa naţională a tineretului la dispoziţia 
suveranului, eare s-o utilizeze cum va crede de cuviinţă“ 2%. 
Carol al II-lea a urmărit să folosească Garda de Fier îm- 
potriva adversarilor săi politici, care nu erau puțini. 


Între aceştia s-a aflat şi lt. col. Viotor Precup, unul 
dintre susţinătorii lui Carol în vremea „exilului“. Acest 
ofiţer avusese un rol important în achitarea lui M. Ma- 
noilescu în -noiembrie 1927, fapt ce a contribuit la dez- 
voltarea curentului „carlist“ şi a participat efectiv la ve- 
nirea lui Carol în tară la 6 iunie 1930. Profund afectat de 
modul în care regele înțelegea să domnească, de influ- 
ența: pe care o exercita asupra sa camarila, Victor Precup 
— împreună cu alţi ofiţeri — a pus la cale un complot 
ce viza lichidarea fizică a lui Carol al II-lea şi a Elenei 
Lupescu în noaptea de 8 aprilie 1934. Dar cu puţin timp. 
înainte de producerea atentatului, complotul. a fost des- 
coperit 2%. În urma unei instrucţii sumare, la 21 aprilie 
1934, Tribunalul militar a decis condamnarea lui ‘Victor. 
Precup şi a altor 12 ofiţeri la cîte 10 ani „temniţă grea, 
sub acuzaţia de atentat la viața regelui şi. încercare de 
răsturnare a guvernului legal al. Mării. z 

-La rîndul. său, generalul Ion Antonescu, locțiitorul çe- 
fului Marelui Stat Major, a întocmit un plan de înzes- 
' trare a armatei române în decembrie 1934. Ministrul de 

război, generalul Paul Angelescu —- apropiat al Elenei 

Lupescu — a refuzat să-l aprobe, fapt ce l-a determinat 
pe Antonescu să-și acuze superiorul de incapacitate şi 
afacerism. Intervenind, Carol al II-lea a hotărît destituirea 
lui I. Antonescu şi numirea generalului N. Samsonovici în 
fruntea Marelui Stat Major. Totodată, guvernul a decis 
să interzică orice discuţie pe această temă şi a confiscat 
ziarele „Epoca“ şi „Universul“, care publicaseră articole 
elogioase la adresa lui I. Antonescu şi criticau actul în- 
locuirii sale %. „Cazul Antonescu“ a format obiectul unor 
aprinse dezbateri în Adunarea Deputaţilor, în cursul că- 
rora s-au exprimat critici vehemente împotriva amestecu- 
lui camarilei în treburile politice, inclusiv în. ceea ce pri- 
veşte apărarea ţării 31. 


Cunoscutul medic chirurg Dimitrie Gerota a tipărit şi 
multiplicat la locuință sa publicaţia „Crezul - nostru“, pe 
care o distribuia prin poştă unui mare număr de intelec- 
tuali din întreaga țară. În articolul Monarhia cu camarilă 
sau Republică ? publicat la 18 noiembrie 1935, dr. Dimi- 
trie Gerota scria: „Ne-am fi așteptat ca cel puţin după 
suirea pe tron și după ce a jurat pe Constituţie, regele 
Carol II să aibă o atitudine de demnitate și conformă 
“acelui jurămînt. Dar realitatea afost alta : regele Carol II 
a dovedit şi de această dată că nici vîrsta, nici rolul de 
rege nu l-au schimbat; el a rămas acelaşi om, cum a 
fost prinţul Carol ; legile ţării pentru. el n-au - -valoare ; 
interesele ţării sînt subordonate. intereselor şi ambițiilor 
sale personale ; morala şi etica sînt fleacuri bune pentru 
alții, jurămiînt, cuvînt de onoare, adevăr, rușine... pre- 
ţuiesc pentru regele Caro] tot atît cît istoria documentată 
ne spune că preţuiau pentru prinţul Carol al României. 
El nu numai că nu s-â gindit să stringă și să consolideze 
partidele politice, pentru a le utiliza în folosul ţării, ci, 
din contră, el este autorul destrămării și fragmentării aces- 
tor partide în 16 grupuleţe, pentru ca acum, în deriziune, 
să apeleze la unirea lor“. După asemenea aprecieri, dr. 
D. Gerota desprindea o concluzie fundamentală : „Cel mai 
just răspuns pe care: poporul român trebuie să-l dea ar 
fi proclamarea Republicii... Republica într-un stat demo- 
crat este starea superioară a dezvoltării politice, este- ne- 
gaţiunea monarhismului şi a absolutismului“ 32 

Acuzat de les majestate, dr. D. Gerota a fost arestat și 
depus la închisoarea Malmeson ; în semn de protest, stu- 
denții de la Facultatea de Medicină au declarat grevă 
şi au făcut cunoscut, prin manifeste lipite pe zidurile mai: 
multor clădiri din Bucureşti, că dacă profesorul lor, „ares- 
tat pentru a fi spus adevărul“, nu va fi eliberat, ei vor 
întinde greva la toate facultăţile de medicină din ţară. 
Pentru a nu incita şi mai mult spiritele, guvernul a decis 
punerea doctorului Gerota în libertate. Dar profesorul și-a 
continuat activitatea împotriva camarilei şi a lui Carol 
al II-lea, astfel că la sfîrşitul anului 1936 a fost arestat din 
nou şi depus la Jilava. Procesul însă a fost amiînat suc- 
cesiv, deoarece autorităţile şi regele însuşi nu doreau să 
dea preă mare extindere acestui caz, astfel că dr. Dimitrie 
Gerota a fost eliberat din închisoare 2, 


O intensă campanie împotriva tendinţelor dictatoriale 
ale regelui şi a camarilei a desfășurat Iuliu Maniu. Într-un 
discurs diri 26 iunie 1936 el afirma că Elena Lupescu „a 
adunat în jurul său o ceată de aventurieri, care au aca- 
parat conducerea ţării şi șoptesc la urechile regelui visuri 
dictatoriale“ 34. De asemenea, Al. Averescu, Gr. Filipescu 
şi Gh. Brătianu au ținut numeroase discursuri — inclusiv 
în parlament — şi au publicat un mare număr de articole 
în presă, cerînd respectarea spiritului şi literei Constituţiei 
din 1923. 


La rîndul său, Carol al II-lea şi camarila sa au desfă- 
șurat o luptă energică împotriva adversarilor politici. În 
acest scop, atît regele, cît şi Elena Lupescu şi-au creat 
cîte o reţea proprie de informatori (paralelă cu cea ofi- 
cială, a statului), care avea misiunea de a-i supraveghea 
pe uliu Maniu, Al. Averescu, Grigore Filipescu şi alţi 
oameni politici. Directorul general al Poștei, Telegrafului 
şi Telefonului a creat un serviciu special de interceptare 
a convorbirilor telefonice, trimiţind periodic rapoarte in- 
formative Elenei Lupescu 3% 


Departe de a fi un factor de echilibru între partidele 


politice, așa cum cereau normele constituționale, Carol al 
Il-lea a urmărit cu perseverenţă măcinarea acestora. În 

iunie 1930 a contribuit la „spargerea“ Partidului Naţio- 
nal-Liberal prin crearea unui alt partid Naţional-Liberal 
condus de Gh. Brătianu ; dar acesta n-a acceptat să de- 
vină un instrument în mîinile camarilei şi s-a distanțat 
treptat de Carol al II-lea, pronunţindu-se pentru respec- 
tarea Constituţiei din 1923. Totuşi, regele a reuşit să atragă 
din acest partid unele personalităţi, în frunte cu Constantin 
C. Giurescu. În februarie 1935, un informator scria lui 
Carol al II-lea : „ţin să aduc la cunoștință Majestății Voas- 
tre că poate conta pe loialitatea integrală a lui Gizrescu 
şi a grupului său. Între Brătianu şi Giurescu prăpastia se 
sapă tot mai mult. Giurescu a intervenit recent pe lingă 
Brătianu, cerîndu-i răspicat să atenueze atacurile la adresa 
Coroanei și ameninţind cu plecarea“ 36. 

În 1932 Catol al II-lea a contribuit la scindarea Parti- 
dului Poporului prin desprinderea grupării condusă de 
O. Goga, care á creat Partidul Naţional-Agrar. În 1935 
acest partid a fuzionat cu Liga Apărării N ațional-Creștine' 
luînd astfel ființă Partidul Naţional-Creştin, care se pro- 
nunţa pentru restrîngerea drepturilor. şi libertăţilor demo-. 
„cratice şi creșterea rolului monarhiei în viața de stat 7. 

De o atenţie specială s-a bucurat, din partea regelui, 
Partidul Național- Țărănesc, care a suferit şi el importante 
sciziuni : în 1932, prin plecarea grupării lui Grigore Iu- 
nian, care a creat Partidul Radical-Ţărănesc, şi în 1935, 
cînd Al. Vaida-Voevod a întemeiat o organizaţie proprie, 
Frontul Românesc. De asemenea, Carol al II-lea a reușit 
să atragă gruparea „centristă“ din Partidul agora pă- 
rănesc în frunte cu Armand Călinescu. za 


Chemarea. la guvern al lui Gh. Tătărescu, în ianuarie 
1934, a generat ample frămîntări în Partidul Naţional- 
„Liberal, mai ales între gruparea „tinerilor“, care avea un 
rol preponderent în guvern, şi cea a „bătrînilor“ (în frunte. 
cu Constantin I. C. Brătianu), care deţinea conducerea 
partidului. Gh. Tătărescu s-a depărtat tot mai mult de 
programul partidului, desfășurindu-şi activitatea potrivit 
sugestiilor lui Carol al II-lea. Acest fapt l-a determinat 
pe C. I. C. Brătianu să înainteze regelui, la 5 decembrie 
1935, un memoriu intiulat sugestiv.: De ce nu pot avea 

încredere în d-l Tătărescu, în care se arăta că guvernul 
promova o politică opusă doctrinei şi programului Parti- 
dului Naţional-Liberal. -Şeful partidului afirma, între al- 
tele, că el nu era de acord cu permanentizarea stării de 
asediu şi a cenzurii, cu intenţia guvernului de a modifica 
Constituţia în sensul lărgirii prerogativelor regale. Carol 
însă nu numai că n-a cerut guvernului să revină pe linia 
programatică a Partidului Naţional-Liberal, ci din contra, 

a acţionat pentru înlocuirea lui C. I, C. Brătianu prin Gh. 

Tătărescu. la preşedinţia acestui partid %, fără a reuşi însă 


După ce ani.în şir s-au bucurat de sprijinul politic, 
moral şi material al lui Carol al II-lea, în 1935—1936 legio- 
narii îşi manifestau tot mai deschis hotărîrea de a ieși de 
sub tutela regelui. Acest fapt a ieşit pregnant în: evidență 
cu prilejul Congresului studenţilor legionari desfăşurat la 
Tg. Mureş în zilele de 2-5 aprilie 1936. Modul cum a fost 
conceput Congresul — ca o manifestaţie de forţă a legio- 
narilor, desfăşurarea acestuia — cu critici vehemente nu 
numai la adresa partidelor, dar și a „forţelor oculte care 
întunecă Coroana regală“ %, adoptarea deschisă a metodei 
suprimării fizice a adversarilor — între aceştia Elena Lu- 
pescu şi Gabriel Marinescu, membri de bază ai camarilei ; 
violențele de dinainte şi mai ales după congres ; reacția. 
opiniei publice, inclusiv a aproape unanimităţii oamenilor 
politici, au contribuit la deteriorarea relaţiilor dintre Carol 
al II-lea şi Cornelu Zelea Codreanu, ajungîndu-se la o 
ruptură definitivă în februarie 1937 4%. 


. În acest context, principele Nicolae, revoltat de faptul 
că regele refuza să recunoască legalitatea căsătoriei con- 
tractate în 1931 cu Ioana Dolete, a decis să recurgă la un 
„şantaj politic“ intrînd în legătură cu Garda de Fier şi 
oferindu-i sprijin material *i. Aflînd, regele a sugerat lui 
Gh. Tătărescu să ceară prinţului Nicolae să plece într-o 
călătorie în străinătate, dar acesta a refuzat categoric. 
Pentru a forţa o hotărire, Carol al II-lea a decis convo- 
carea Consiliului de Coroană în seara zilei de 9 aprilie 
1937, care a hotărît eliminarea principelui Nicolae din rîn- 
dul membrilor familiei regale ®. El era obligat să se sta- 

bilească în străinătate, primind din partea guvernului Ro- 
mâniei cîte 500 000 de lei pe lună, începînd cu 1l aprilie 
1937 %. Profund afectată de această hotărîre *, regina Ma- 
ria scria în jurnalul său : „Amiîndoi fiii mei, în acest ceas 
tîrziu, după ce m-au abandonat atît de crud, sînt acum 
şi mai înverșunaţi, iar eu sînt sfișiată între ei“ 4% 


La expirarea celor patru ani de guvernare liberală, în 
noiembrie 1937, deşi C. I. C. Brătianu se pronunţase pen- 
tru retragerea Partidului Naţional-Liberal în opoziţie, Gh. 
Tătărescu a acceptat, la cererea regelui, să formeze un nou 
guvern. Mai mult, el a încheiat cartel electoral cu Partidul 
German și cu Frontul Românesc, organizații de dreapta, 
prodictatoriale, punind într-o situație delicată Partidul 
Naţional-Liberal. 

Pe de altă parte, la 25 noiembrie 1937, Iuliu Maniu, 
Corneliu Zelea Codreanu și Gh. Brătianu au încheiat un 
pact de neagresiune, urmărind să „asigure corectitudinea 
alegerilor, să înconjoare actele şi limbajul de violenţă şi 
denigrare“, fapt ce „nu împiedică afirmarea ideologiei 
proprii şi discuţia de bună credință“ 45, 

Desfăşurate într-o atmosferă de mare confuzie politică, 
alegerile parlamentare din 20 decembrie 1937 n-au dat 
cîştig de căuză nici unui partid. În aceste condiţii, Carol 
al II-lea a încredinţat mandatul de formare a noului gu- 
vern lui O. Goga, preşedinte al Partidului Naţional-Creş- 
tin, care obținuse în alegeri abia 9,150/, din voturi 4 Mi- 
nisterul de Interne a fost încredinţat lui Armand Călinescu 
care a părăsit Partidul Naţional-Țărănesc, punîndu-se des- 
chis în slujba lui Carol al II-lea. 

Începutul anului 1938 s-a caracterizat printr-o puter- 
nică ascensiune a Gărzii de Fier, care ataca cu încrince- 
nare regimul democratic, recurge la numeroase acte de 
violenţă, se pronunţa deschis pentru schimbarea orientă- 


* Desigur, regina Maria avea motive să fie tristă în legătură 
cu situația copiilor ei: Carol, căsătorit în 1921, era divorţat din 
1928 şi trăia cu Elena Lupescu ; Elisabeta, căsătorită în 1921, 
divorțase în 1934 ; Marioara, măritată în 1922, a rămas văduvă 
în 1934 ; Nicolae se căsătorise cu o femeie oarecare şi era exclus 
din rîndul familiei regale ; Ileana, căsătorită cu Otto de Habs- 
burg nu avea dreptul să locuiască în România. 


110 


rii politcii externe a României, alăturînd-o Axei Roma- 
Berlin. Aflat la guvern, O. Goga dorea să cîştige cu orice 
preţ alegerile parlamentare din martie 1938 ; în acest scop 
el a negociat şi a ajuns la un acord secret cu Corneliu Z. 
Codreanu, potrivit căruia legionarii urmau să sprijine în 
alegeri listele Partidului Naţional-Creştin 47. 


Forţele democratice. erau derutate şi dezbinate, fapt 
ce a permis lui Carol al II-lea să acţioneze decisiv pentru 
atingerea obiectivului său politic. 

Prin lovitura de stat din 10 februarie 1938 regele l-a 
demis pe O. Goga şi a constituit un nou guvern, sub pre- 
ședenţia patriarhului Miron Cristea. În ziua de 11 febru- 
arie a fost decretată starea de asediu pe întreg cuprinsul 
țării, menţinerea ordinei publice și siguranţei statului tre- 
cînd în mîinile autorităților militare ; au fost numiţi noi 
prefecţi de județe din rîndul ofiţerilor cu grad de loco- 
tenent-colonel sau colonel %8. 

Constituţia din 1923 a fost suspendată, fiind elaborată 
o nouă lege fundamentală care a fost promulgată la 27 
martie 1938. Potrivit noii Constituţii, regele era declarat 
„capul statului“ (art. 30) şi în această calitate era organul 
prin care -naţiunea, titulara suveranităţii, își manifesta 
toate puterile. Regele exercita puterea legislativă prin 
Reprezentanţa Naţională, puterea executivă prin guvern, 
iar hotărîrile judecătoreşti se executâu în numele său. Gu” 
vernul erà numit de suveran şi răspundea numai în faţa 
sa. Miniştrii, nemaiavînd o bază parlamentară, depindeau 
direct de suveran. Acesta putea refuza fără motive sanc- 
țiunea legilor adoptate de parlament (art. 31); în timpul 
cît Adunările legiuitoare erau dizolvate și în intervalul 
dintre sesiuni regele putea să facă decrete cu putere de 
lege ; semnarea tratatelor politice şi militare cu statele 
străine nu mai avea nevoie de acordul panlamentului. Erau 
totodată menținute drepturile pe care suveranul le avusese 
prin. Constituţia anterioară. Deşi beneficia de drepturi atît 
de largi, Carol al II-lea a menţinut principiul potrivit că- 
ruia „Persoana regelui este inviolabilă. Miniștrii săi sînt 
răspunzători. Actele de stat ale regelui. vor fi contrasem- 
nate de un ministru care, prin aceasta însăşi, devine răs- 

punzător de ele“ (art. 44). Constituţia à dat o lovitură 
votului universal, urcînd limita de vîrstă pentru dreptul 
de vot de la 21 la 30 de ani; aveau drept de vot numai 
ştiutorii de carte ; regele numea jumătate dintre membrii 
Senatului. Deputaţii şi senatorii erau obligaţi să depu::5 
jurămînt de credinţă faţă de Carol al II-lea (art. 48) ; : 
ei aveau dreptul de a adresa întrebări şi interpelări mi- 
niştrilor, dar nu le puteau da vot de blam. 

„__ Regimul instaurat la 10 februarie, instituționalizat prin 
Constituția din 27 februarie 1938, marca o modificare a 
formei de guvernămînt din România. Monarhia îşi asigura 
o poziție dominantă, precumpănitoare în sistemul politic 
al ţării, parlamentul, guvernul şi chiar puterea judecăto- 
rească fiind subordonate regelui Carol al II-lea. 

La 30 martie 1938, s-a instituit Consliul de Coroană — 
ca organ permanent consultativ, cu membri numiţi de 
rege. 

. În aceeași zi a fost publicat decretul-lege pentru di- 
zolvarea partidelor politice, care stabilea că acestea își vor 
putea relua activitatea „în condiţiile şi cu formele pre- 
văzute într-o lege specială ce se va întocmi în acest 
scop“ 49 Prin decretul din 30- martie se desfiinţează un 
element fundamental al regimului democratic, al oricărei 
societăţi moderne. 

Dintre acțiunile iniţiate se remarcă reforma adminis- 
trativă din 14 august 1938, pe baza căreia se înfiinţa O 
nouă unitate : ținutul. Au fost create 10 ţinuturi, în fruntea 
cărora se aflau rezidenţi regali numiţi de rege. Primarii și 
prefecţii nu mai erau aleşi, ci numiţi pe scară ierarhică. 
La 12 octombrie s-au înfiinţat breslele, care înlocuiau sin- 
dicatele ; ele erau concepute ca organizaţii profesionale cu 
caracter guvernamental. 

Prin decretul-lege din 15 decembrie 1938 toți băieţii 
| între 7-18 ani şi toate fetele între 7-21 de ani făceau ad 
din Straja “Ţării, al cărei .comandant suprem era regele 5 

În ziua de 16 decembrie 1938 a apărut decretul-lege 
privind înființarea Frontului Renaşterii Naţionale 51i, al 
cărui scop declarat era „mobilizarea conştiinţei naţionale 
în vederea întreprinderii unei acţiuni solidare şi unitare 
româneşti de apărare şi propăşire a patriei şi de consoli- 

dare a statului“'. Urmărind să dezintegreze vechile. partide 
prin atragerea unor cadre în posturi de conducere, se pre- 
ciza“că Frontul Renaşterii Naţionale era „unica organi-: 
zaţie politică în stat, orice altă activitate politică decît 
aceea a Frontului Renaşterii Nationale fiind socotită clan- 
destină“ , contravenienţii fiind pedepsiţi cu degradarea ci- 
vică între 2-5 ani. Numai Frontul avea dreptul de a fixa 
şi depune candidaturi în alegeri. Era pentru prima dată 
în istoria României cînd se legifera sistemul partidului 
unic, făcîndu-se un pas decisiv spre totalitarism 

În zilele de 1-2 iunie 1939 au avut loc alegeri parla- 
mentare. În listele electorale au fost înscrişi 2025123 
cetăţeni(față de 4 649 163 în 1937), care aveau de ales 258 
deputaţi din 462 candidaţi ; o treime din totalul candi- 
daţilor erau foști parlamentari, iar două treimi candi- 
dau pentru prima dată? Aşa cum era de aşteptat, ale- 
gerile s-au soldat cu victoria Frontului Renaşterii N ațio- 
nale, singura organizație care a depus liste electorale. 

Presa şi radioul — principalele mijloace de informare 
în masă — au fost puse în slujba lui Carol al II-lea şi 
a regimului său: Împlinirea, în 1939, a 100 de ani de la 
naşterea lui Carol I a prilejuit publicarea cuvîntărilor 
acestuia (sub îngrijirea lui Constantin C. Giurescu), a unor 
volume de amintiri şi omagiale, precum şi ridicarea sta- 
tuii sale ecvestre (operă a marelui sculptor iugoslav Ivan 
Mestrovici) în faţa palatului regal din Bucureşti. În mar- 
tie 1939 a fost dezvelită statuia regelui.Ferdinand în Chi- 
şinău, realizată de Oscar Han. Deşi relaţiile dintre Carol 
al'Il-lea şi regina. Maria au fost adesea încordate, cu pri- 
lejul morţii acesteia (iulie 1938) au fost organizate fune- 
ralii naționale °. 


+ A fost înmormiîntată în biserica mănăstirii Curtea de Ar- 
ges, alături de Carol I, Elisabeta şi Ferdinand. Pe baza unei 
dispoziții testamentare, inima i-a fost scoasă, pusă fntr-o mică 
raclă de aur, împodobită cu stemele provinciilor României Mari, 
şi depusă la capela ortodoxă din. grădina casei ei de la Balcic. 
Referindu-se la ultimii ani de viață ai reginei Maria, H. Prost 
scria : „Alungată din Regenţă, îndepărtată de Carol al II-lea, ea 
s-a văzut redusă la o viaţă inutilă între grădinile sale de la 
Balcic şi Bran, colecţiile sale de porţelanuri de Copenhaga şi 
de cădelnițe“ (Henri Prost, Destin de la Roumanie. 1918—1954, 
Paris, Editions Berger-Levrault, 1954, p. 118) 

Regele a folosit calitatea pe care o avea pentru a-și 
spori veniturile, care şi așa erau considerabile. Un singur 
exemplu poate fi semnificativ : În octombrie 1938 Carol 
al-II-lea a împlinit 45 de ani. Cu acel prilej i s-au oferit 
numeroase daruri, care mai de care mai substanţiale. Gu- 
vernatorul Băncii Naţionale, Alexandru Otulescu, a ob- 
ținut aprobarea Consiliului de conducere al acestei inști- 
tuţii pentru a oferi lui Carol o hartă a României gravată 
pe o placă de aur; placa avea 16 kg. Regele a apreciat 
execuţia hărţii, dar a întrebat : „Unde sînt munţii ? Lip- 
sesc munţii“. În consecință, Banca Naţională a mai scos 
20 de kg. aur, realizînd harta în reliaf. „De astă dată 
capul încoronat a fost pe deplin mulțumit. I-a plăcut 
harta“ 53 


Regimul lui Carol al II-lea s-a caracterizat printr-o 
mare instabilitate și incoerenţă. În intervalul 10 februarie 
1938 — 6 septembrie 1940 s-au perindat la cîrma ţării 9 
guverne. „Larga adeziune populară“ cu care regele se 
miîndrea era o iluzie în coridiţiile în care propaganda os- 
tilă regimului era interzisă, iar presa partidelor politice 
suprimată. 

Deşi a înghiţit fonduri enorme, Straja Tării avea un 
caracter formal, neavînd o reală aderenţă în masa par- 
ticipanţilor. | | 

Consiliul de Coroană. n-a putut asigura regimului in- 
fluenţa şi prestigiul urmărite de Carol al II-lea. În mo- 
mentele critice din vara anului 1940, regele s-a văzut ne- 
vo'c să invite la ședințele Consiliului de Coroană oameni 
politici care-i erau adversari declaraţi și să asculte din 
partea lor rechizitorii dintre cele mai dure. Astfel, un 
organism oficial conceput ca un sprijin al "regimului s-a 
transformat într-un cadru de manifestare a unor persoane 
ostile regelui. 

Frontul Renaşterii Naţionale (F.R.N.) n-a putut căpăta 
consistenţa dorită de rege. Cei peste 3,5 milioarie de mem- 
bri pe care-i avea încă din ianuarie 1939 54. nu se simțeau 
legaţi între ei, fiind, cei mai mulţi, "înscrişi din oficiu 
(membrii breslelor, funcţionarii de stat. ș.a.), iar alții — 
doritori să ocupe posturi — din oportunism politic. Frontul 

nu avea un program şi o ideologie clare. În afară de cîteva 
lozinci de proslăvire a suveranului și de justificări, adesea 
naive, a .regimului instaurat la 10 februarie 1938, F.R.N. 
nu a putut îmbogăţi peisajul politic al ţării. cu aproape 
nimic. El era o anexă, care se manifesta la zile festive 
şi parăzi, cînd o masă de uniforme (albastre sau albe) 
inunda instituţiile publice şi pieţele. Vechile -asperităţi 
între grupările politica care-l sprijineau pe Carol al II-lea 
nu numai că nu s-au tocit, dar chiar s-au amplificat, 
fiecare. voinid să tragă foloase cît mai consistente de pe 
urma noului regim. De altfel, la 22 iunie 1940, Carol al 
Il-lea a hotărît transformarea Frontului Renaşterii Na- 
tionale’ în Partidul. Națiunii 55, declarat „partid unic şi 
totalitar“, aflat sub conducerea supremă a regelui. Astfel, 
regimul de la 10 februarie 1938 a degenerat în totalitarism, 
regele Carol al II-lea devenind primul dictator din istoria 
României. | | 

Parlamenţul căruia Carol afirma că i-a dat un con- 
ţinut nou, cu adevărat reprezentativ, s-a dovedit și el o 
instituţie incomodă pentru regim. Conform decretului 
din 3 iunie 1939, deputații şi senatorii au fost obligați să 
depună. jurămînt de credinţă faţă de rege şi să poarte üni- 
forma F.R.N. Între cei care au refúzat s-au aflat şi per- 
sonalități de marcă, precum Iuliu Maniu, C. I.C. Brătianu, 
dr. N. Lupu, I. Mihalache (senatori de drept). În timp ce 
mulţi deputaţi au găsit de datoria lor să laude pe rege, 
care a „salvat“ ţara, alţii au adoptat o atitudine critică 
faţă de regim. Tradiţia parlamentară de șapte decenii crea- 
se o mentalitate democratică, și anume aceea de a con- 
trola activitatea guvernamentală și a se implica în toate 
problemele interesînd statul român. Acest fapt. i-a deter- 
minat pe Carol al II-lea să reducă durata sesiunilor, astfel 
încît parlamentul ales. în iunie 1939 a funcţionat numai 
două luni, la 5 iulie 1940 fiind închis de rege. 

Breslele au cunoscut şi ele o evoluţie spectaculoasă, 
multe dintre ele desfășurînd o activitate neconvenabilă 
regimului, care a procedat la dizolvarea lor. 

Desfiinţate la 30 martie 1938, partidele politice şi-au 
continuat activitatea, în limite mai restrinse. Gh. Țătă- 
rescu a fost declarat, la 5 aprilie 1938, exclus din Partidul 

Naţional-Liheral 56, funcţia de secretar general al acestui 
partid fiind încredinţată, încă de la 17 februarie 1938, 
lui Constantin (Bebe) Brătianu %. La rindul-său, Iuliu Ma- 
niu a anunțat înlăturarea. din Partidul Naţional-Tărănesc 
a lui Mihai Ralea, Petre Andrei şi altor fruntaşi național- 
ţărănişti în momentul în care aceştia au acceptat demni- 
tăţi din partea lui Carol al II-lea 3%. 

Apreciind că. ceasul biruinţei legionare „incă nu a su- 
nat“, la 21 februarie. 1938, Corneliu Zelea Codreanu a dat 
o circulară prin care.hotăra încetarea activităţii partidu- 
lui „Totul pentru Țară“ şi a. mişcării legionare 59. Strata- 
gema n-a reușit, astfel că în urma unei scrisori adresată 
la 26 martie 1938 lui Nicolae Iorga (prin care acesta era 
acuzat -de „necinste . sufletească“), Corneliu Z. Codreanu 
a fost trimis în judecată şi condamnat la 6 luni închi-— 
soare pentru ultragiu adus unui ministru în funcţiune 60. 
În timp ce se desfăşura procesul, au fost efectuate des- 
cinderi la locuinţele unor cadre legionare, iar în noaptea. 
de 18/19 aprilie au fost arestaţi și internaţi în lagăr nu- 
meroşi legionari 61. 

Pe baza documentelor găsite îh Casa Verde (sediul 
central al Gărzii de Fier), care atestau activitatea antina- 
țională a Gărzii de Fier, lui Codreanu i s-a intentat un 
nou ‘proces, fiind condamnat în ziua de 27 mài 1938 — 
pe baza rechizitoriului . scris de Armand Călinescu — ia 
10 ani muncă silnică pentru „crima de deţinere și repro- 
ducere în public de acte secrete interesînd siguranţa sta- 
tutului“, „uneltire contra ordinei sociale“ şi „răzvrătire“ 62. 


Deteriorarea situaţiei internaţionale ca -urmare a po- 
liticii agresive ʻa Germaniei şi Italiei şi a conciliatoris- 
mului Marii Britanii şi Franţei a culminat cu „acordul“ 
de la München (29 septembrie 1938). Carol al II-lea a făcut 
vizite la Londra și Paris, care s-au soldat cu un eşec. 
La întoarcerea spre ţară, el a avut, în ziua de 24 noiem- 
brie 1938, o întrevedere cu A. Hitler la Brechtensgaden. 
Hitler a căutat să intimideze pe rege, adresîndu-i-se în 
termeni ultimativi : „România este chemată acum de a 
se hotări pentru Reich sau contra lui, clar, răspicat, des- 

chis, cinstit şi sincer, dar imediat, nu mt tirziu, cînd ar 
avea cuțitul la git“. În mod concret, fiihrerul a cerut ca 
România să se retragă din Societatea Naţiunilor, să de- 
nunțe toate tratatele oficiale şi secrete, precum și conven- 
țiile militare şi economice, să încheie un tratat de ali- 
anţă cu Germania, care să devină baza întregii politici in- 
terne şi externe a ţării, să aducă Garda de Fier la putere 6 
ceea ce regele n-a acceptat. Întors în țară, Carol a decis 
lichidarea principalelor căpetenii Jegionăre. În noaptea de 
29/30 noiembrie 1938 au fost omoriţi — în timp ce erau 
transportaţi de la închisoarea din Rm. Sărat la cea din 
Jilava — Corneliu Z. Codreanu şi alți 13 legionari %. 


Viaţa internaţională a continuat să se deterioreze. La 
15 martie 1938 trupele hitleriste au ocupat Cehoslovacia, 
la 23 august 1939 a fost semnat pactul Molotov-Ribbentrop. 
prin care Germania şi Uniunea Sovietică își împărțeau 
sferele de influenţă. În protocolul adiţional secret se pre- 
ciza : „În privința Europei sud-estice, partea sovietică ac- 
centuează interesul pe care-l manifestă pentru Basarabia. 
Partea germană îşi declară totalul desinteressement po- 
litic faţă de aceste teritorii“ 65. Citeva zile mai tirziu, la 
1 septembrie 1939, s-a declanşat cel de-al doilea război 
mondial. 

Întrunit la 6 septembrie 1939, Consiliul de Coroană a 
decis „observarea strictă a regulilor neutralității stabi- 
lite prin convențiile internaţionale faţă de beligeranţii din 
actualul conflict 66. 


- Peste puţină vreme, la 21 septembrie 1939, legionarii 
- l-au asasinat pe Armand Călinescu, preşedintele Consiliu- 
lui de Miniştri. Vestea uciderii lui Armand Călinescu 
a provocat un val de indignare: în întreaga ţară. În 
„acest context, Carol al II-lea a constituit un nou guvern, 
“în frunte. cu generalul Gh. Argeşanu, avînd la interne pe 
generalul Gabriel Marineşcu. Noul cabinet â luat măsuri 
hotărite. împotriva Gărzii de Fier : au fost executate prin- 
cipalele. căpetenii legionare, precum şi un număr de le- 
gionari din fiecare judeţ. În cursul represiunilor de. după 
10 februarie 1938 au fost ucişi peste 300 de legionari. 
între care aproape toţi fruntașii 57, 

La sfîrşitul anului 1939 Carol al II-lea a iniţiat po- 
litica de „reconciliere națională“, cerind tuturor români- 
lor să colaboreze pentru apărarea intereselor țării. În timp ` 
ce liderii național-țărănişti și liberali au reșpins această 
politică, Mişcarea Legionară a înçeput tratative cu gu- 
vernul; Un număr mare de legionari àu făcut declarații de 
renunțare la convingerile lor și de loialitate față de re- 
gim. Prin deciziile Ministerului de Interne din martie și 
aprilie 1940 s-a trecut la „eliberarea în masă a legionari- 
lor. din lagăre și închisori 5. O mare parte a gardiştilor 
care fugiseră în Germania s-au întors în țară. În ziua 
de 18 aprilie Carol al II-lea-a primit la palat o delegație 
de legionari, oficializind politica de reconciliere. 

Victoriile Germaniei pe frontul de vest, mai ales ca- 
pitularea Franţei la 22 iunie 1940, au creat o situaţie 
dramatică pentru România, care nu mai putea conta pe. 
nici un sprijin extern. În acest context, la 26 iunie 1940, 
guvernul de la Moscova a adresat României un ultima- 
tum prin care cerea să i se cedeze Basarabia şi nordul 
Bucovinei 69. întrunit îri ziua de 27 iunie, ora 12, Consi- 
liului de Coroană a cerut începerea unor tratative cu par- 
tea sovietică 70. Carol al II-lea, deşi era împotriva ce- 
dării teritoriale, a acceptat punctul de. vedere al majori- 
tăţii. Dar în noaptea de 27/28 iunie guvernul sovietic a 
adresat o nouă notă ultimativă, prin care cerea ca „pină 
cel tirziu la 28 iunie, ora 12“, România să evacueze. Ba- 
sarabia şi nordul Bucovinei. În acest context, guvernul 
român a trebuit să primească condiţiile de evacuare im- 
puse de Uniunea Sovietică 7Î. Marea dramă a României 
începuse. | 

Regele Carol al II-lea a căutat să încline decisiv orien- 
tarea politicii externe spre Germania. Pentru a cîştiga bu- 
năvoinţa. lui Hitler, în noul cabinet, constituit la 28 iunie, ` 
tot sub preşedinţia lui Gh. Ttătărescu, Horia Sima á fost 
numit subsecretar de stat la Ministerul Educaţiei Naţio- 
nale. Astfel, pentru: prima dată de la crearea sa, Garda de 
Fier devenea partid politic de guvernămînt. La 30 iunie 
regele a comunicat lui Fabritius, ministrul Germaniei la 
Bucureşti, hotărîrea. României de a renunţa la garanţiile 

anglo-franceze și dorinţa de a se ajunge la un acord gene- 
ral cu Reichul ; la 1 iulie Carol al II-lea a solicitat ca o 
misiune militară germană. să fie trimisă în România 72, 


În ziua de 4 iulie o delegaţie alcătuită din 12 foşti mi- 
niştri, în frunte cu Iuliu Maniu și C. I. C. Brătianu, s-a 
prezentat la palat într-o audiență colectivă 73, cerind. re- 
gelui să constituie un guvern de concentrare naţională. 
Dar Carol al II-lea a decis formarea în aceeași zi a unui 
cabinet prezidat de Ion Gigurtu; acest act a marcat 
schimbarea bazei politice a regimului, deoarece persoanele 
aparţinind grupărilor lui. Gh. Tătărescu şi Armand Că- 
linescu au fost înlăturate, locul lor fiind luat de oameni 
politici care erau dispuși să meargă pe linia concesiilor 
față de.Germania. În acest guvern, prezidat de I. Gigurtu, 
legionarii erau reprezentaţi prin : Horia Sima (Ministerul 
Cultelor şi Artelor), Vasile Noveanu (Ministerul Inventa- 
rului Avuţiei Naţionale) și Augustin: Bideanu  (subsecre- 
tariatul de stat la. Ministerul de Finanțe). : 

La 9 august a fost adoptat decretul-lege privitor la 

„starea juridică a' locuitorilor evrei din România“ 74, prin 
"care aceştia nu aveau dreptul să ocupe funcţii publice, să 
facă parte din consilii de administraţie, să dobîndească 
proprietăți rurale, să fie militari de carieră ș.a. Prin aceste 
măsuri, regele: urmărea să cîştige încredere Germaniei şi, 
în acelaşi timp, să obţină sprijinul legionarilor. Calculele 
sale s-au dovedit însă falimentare. La 6 iulie, Horia Sima 
a demisionat din guvern, pentru a putea acționa nestin- 
gherit în vederea organizării legionarilor și a obţinerii 
puterii cu sprijinul Germaniei. Gestul său a fost urmat, 
peste trei zile, de ceilalţi legionari. La 20 iulie: o delegaţie 
de membri. ai Gărzii de Fier, în frunte cu însuşi Horia 
Sima, s-a prezentat la palat, cerînd regelui să i se încre- 
dinţeze misiunea de a forma noul guvern 5, 


La rîndul său, Hitler a adresat, la 15 iulie 1940, o scri- 
soare lui Carol al II-lea, prin care făcea un aspru rechi- 
zitoriu la adresa politicii externe a României, atrăgîndu-i 
atenţia că „orice încercare de a înlătura prin manevre tac- 
tice de vreun fel .sau altul pericolele care ameninţă ţara 

dumneavoastră trebuie să / sufere / și va suferi un eșec. 
Sfîrşitul, mai devreme sau mai tîrziu — şi poate în foarte 
scurt timp — va fi chiar distrugerea României“ 16. Hitler 
cerea ca România să pornească imediat pe calea „înțelege- 
rii“ cu Ungaria și Bulgaria, punind la bază cesiuni teri- 
toriale în favoarea acestora. 

Tratativele româno-bulgare. desfășurate la Craiova în- 
tre 19 și 21 august s-au încheiat cu cedarea Cadrilateru- 
lui, granița dintre cele două state fiind stabilită pe linia 
existentă în 1912. Negocierile româno-ungare de la Turnu 
Severin (16—24 august) au eșuat, astfel că Germania și 
Italia au convocat la Viena pe miniştrii de externe ai Ro- 
mâniei și Ungariei pentru ziua de 29 august. Aici li s-a 
comunicat că Ribbentrop şi Ciano și-au asumat rolul de 
„arbitri“ 77. 

Întrunit în noaptea de 29/30 august, Consiliul de Co- 
roană a decis, după lungi discuţii, să accepte „arbitrajul“ 
Germaniei şi Italiei. De altfel, Carol al II-lea a declarat 
ceva mai tîrziu că chiar dacă Consiliul de Coroană ar fi 
respins „arbitrajul“, el ar fi uzat de prerogativele s sale și 
l-ar fi primit 78. | 

În ziua de 30 august celor două delegaţii li s-a pre- 
zentat hotărîrea „arbitrilor“ (graniţa între cele două state 
fusese fixată de însuși A. Hitler la 27 august) 9. Apoi, în 
noaptea de 30/31 august a avut loc un nou Consiliu de 
Coroană, pentru a lua cunoştinţă despre conţinutul dic- 
tatului de la Viena. Fiind primit de rege înainte de şe- 
dinţă, Iuliu Maniu a făcut un aspru rechizitoriu la adresa 
regimului de după 10 februarie 1938, a întregii domnii a 
lui Carol -al II-lea, conchizind: „În politică greșelile se 
plătesc şi se sancţionează, ca şi în viaţa socială de toate 
zilele“ — „Va să zică sinteţi de părere să abdic ?“ — a 
întrebat regele. -— „Da Majestate, nu văd altă ieşire“, a 
căzut răspunsul liderului naţional-ţărănist 8. Conșiliul de 
Coroană a decis, cu majoritate de voturi, să accepte sen- 
tinţa de ia Viena. 

Sfărimarea integrităţii teritoriale a României în vara 
anului 1940 a fost rezultatul politicii de forță și dictat 
instaurată în viaţa internaţională, al presiunilor și ame- 

ninţărilor la care ţara a fost supusă din partea marilor 
puteri, al faptului că întregul ei sistem de alianţe fusese 
lichidat, neputind conta pe nici un ajutor extern. 

Imediat ce au aflat despre dictatul de la Viena, masele 
au ieșit în stradă, manifestînd energic împotriva Germa- 
niei hitleriste și a Italiei fasciste care au rupt o parte din 
trupul României dăruind-o Ungariei horthyste, care a 
ajuns astfel în stăpînirea unui 'străvechi teritoriu româ- 
nesc. Neţinînd seama de legea stării de asediu, muncitori, 
ţărani, funcţionari, intelectuali, tineri, bătrîni, femei şi 
bărbaţi, comunişti, liberali, naţional-ţărăniști sau. de alte 
orientări politice și-au exprimat într-o unanimitate. im- 
presionantă refuzul de a accepta dictatul de la Viena. 

Manifestanţii asociau pierderile. teritoriale suferite de 
politica. lui Carol al II-lea, care nu-și îndeplinise princi- 
pala obligație — aceea de a menţine integritatea terito- 
rială a României. În mai puţin de trei luni, ţara pierduse 
99.738 km? (33,8%, din suprafaţa totală) şi 6.821.000 lo- 
cuitori (33,3 °% din populaţia sa) &!. 


În acel context a apărut în prim plan: figura genera- 
lului I. Antonescu. Acesta era cunoscut ca un adversar: 
înverșunat al regelui Carol al II-lea, mai ales după ce, la 
sfîrşitul lunii iunie 1940, prezentase regelui o scrisoare 
prin 'Care se oferea să salveze „ce mai este-cu putinţă 
de salvat, din coroană, din ordine și din graniţe“ ; el cerea 
suveranului să nu mai asculte de „forţele oculte“ care 
„ne-au adus unde ne găsim“ 82. Drept răspuns, Carol a 
decis la 9 iulie internarea generalului la mănăstirea Bis- 
trita (Vilcea). Constatind incapacitatea ‘luy Gigurtu de a 
stăpîni situaţia din ţară, regele a decis să-l înlocuiască 
cu o persoană țapabilă să restabilească ordinea, care să. 
aibă autoritate în armată, să se bucure de încrederea Găr- 
zii de Fier și, totodată, să nu întimpine opoziţia lui iuliu 
Maniu şi a lui C. I. C. Brătianu. Persoana care întrunea 
aceste atribute — și care, după opinia sa îi putea asigura 
tronul — era generalul Antonescu. 

În ziua de 4 septembrie, regele l-a numit pe Ion An- 
tonescu în funcția de preşedinte al Consiliului de Miniş- 
tri. După discuții avute cu Iuliu Maniu, Const. 1. C. Bră- 

tianu şi Horia Sima, precum și cu Wilhelm Fabritius, mi- 
nistrul Germaniei la București, generalul Antonescu i-a 
cerut lui Carol al II-lea, în seara zilei de 4 septembrie, 
să-l investească cu depline puteri. Iniţial, Carol a refuzat, 
dar dîndu-și seama că nu avea pe cine se sprijini, a sem- 
nat, în dimineaţa zilei de 5 septembrie (ora 3,50) decre- 
tul prin care generalul Ion Antonescu era investit „cu 
depline puteri pentru conducerea statului român“ 8. Re- 
gele era .despuiat de principalele prerogative ; el răminea 
în continuare cu unele atribute nominale : era capul oș- 
tirii, avea dreptul de a bate monedă; conferea decora- 
ţiile române; avea drept de grațiere, amnistie și redu- 
ceri de pedepse; primea și acredita ambasadorii și mi- 
niștrii plenipotenţiari ; încheia tratate. În aceeași zi a 
fost suspendată Constituția din 27 februarie 1938 și au 
fost dizolvate Corpurile legiuitoare 8. Prin aceste decrete 
se punea de fapt capăt regimului instaurat la 10 februa- 
rie 1938. m | 

Pe fondul continuării manifestaţiilor publice, în seara 
zilei de 5 septembrie (ora 21,30), Antonescu i-a cerut lui 
Carol să abdice, avertizîndu-l că în cazul unui refuz nu 
mai răspundea de securitatea persoanei și anturajului re- 
gal. I-a lăsat totuşi timp de gîndire pînă a doua zi, la 4 
dimineaţa %. Într-o atmosferă de extremă surescitare, în 
dimineaţa zilei de 6 septembrie, Carol a semnat actul prin 
care anunţa că a hotărit să treacă fiului său „grelele sar- 
cini ale domniei“ 8%. Prin această formulă Carol lăsa des- 
chisă calea revenirii sale pe tron atunci cînd împrejură- 
rile se vor fi schimbat. De la 6 septembrie 1940. Carol al 
II-lea a devenit un simplu particular *. 


*. Carol a plecat din ţară în dimineaţa zilei de 7 septembrie 
1940 (ora 3), cu un tren special, alcătuit din 12 vagoane, fiind 
însoţit de Elena Lupescu și de Ernest Urdăreanu ; după o scurtă 
şedere în Elveţia, s-a stabilit în Portugalia, în schimbul anga- 
jamentului că nu va desfășura nici un fel de activitate politică. 
La 7 iulie 1947 s-a. căsătorit cu Elena Lupescu. În ziua de 3 aprilie 
1953 a murit în urma unui atac de cord, fiind înmormîntat în 
cimitirul regal al mănăstirii San Vicente din Lisabona, alături 
de regii Portugaliei, întrucît mama tatălui său (Ferdinand). era 
principesă portugheză: Deoarece Carol nu şi-a scris testamentul, 

În cei 10 ani de domnie a lui Carol al II-lea, Româ- 
nia a parcurs mai multe etape de evoluţie. Din punct de 
vedere economic, criza din 1929—1933, apoi puternicul 
avînt din anii 1934—1938 şi, în sfîrşit, începutul recesiu- 
nii (1939—1940) ; în ansamblu a fost o perioadă de pro- 
grese notabile, cu deosebire în ceea ce privește industria. 
Viaţa politică a fost foarte agitată, au avut loc mari con- 
fruntări între forțele democratice şi cele dictatoriale ; par- 
tidele politice au cunoscut un proces de erodare, ceea ce 
a înlesnit lui Carol al II-lea să treacă la dizolvarea lor 
formală,.în martie 1938, pe fondul unei evidente ascen- 
siuni a Gărzii de Fier. În plan cultural s-au înregistrat 
progrese remarcabile, atit în privinţa ridicării nivelului 
de cultură al maselor, cît şi în afirmarea unei pleiade de 
savanţi de talie mondială. Politica externă a României 
s-a caracterizat prin dinamism, prin efortul depus la ni- 
vel continental pentru salvgardarea păcii ; pînă la. urmă, 
decisivă a:fost poziția marilor puteri, care a condus 'spre 
cea. de a doua conflagrație mondială, ţara noastră fiind 
victima politicii de forţă şi dictat. 

Între 10 februarie 1938 şi 5 septembrie 1940 monarhia 
din România s-a aflat în apogeul ei, reușind să acapa- 
reze principalele pirghii ale statului, să impună propria-i 
voință celorlalţi factori politici. În vara anului 1940 s-a 
ajuns la totalitarism, regele Carol al II-lea legindu-și nu- 
mele de cea dintii dictatură din istoria României. Neso- 
cotirea normelor constituționale devenite tradiţionale, în 
care monarhia își avea locul bine stabilit, instituţionali- 
zarea unui regim care să graviteze în jurul tronului s-au 
dovedit, pînă la urmă falimentare. La 5 septembrie 1940 


a urmat. un lung proces între Elena Lupescu şi Mircea Grigore 
Lambrino (Zizi Lambrino a murit la 26 martie 1953); în fe- 
bruarie 1957 Tribunalul Suprem al Portugaliei l-a declarat pe 
Mircea Grigore Lambrino fiu legitim al lui Carol, obţinînd ast- 
fel drept de moştenitor. Elena Lupescu a murit la 7 iulie 1977 
(Barbara Cartland, op. cit., p. 231—239 ; Terency Elsberry, op. 
ċit., p. 287—288 ; Cosma Neagu şi Dumitru Marinescu, Fapte din 
umbră, vol. III, p. 235—236). 

Carol al II-lea a fost silit să renunţe la principalele pre- 
rogative regale — nu numai la cele înscrise în Consti- 
tuţia din 1938, dar şi la cele statuate în 1866 și 1923 — 
monarhul rămînînd cu unele funcţii onorifice, mai mult 
de decor, fără a se mai putea implica efectiv în conduce- 
rea statului român, iar a doua zi a trebuit să abdice. 

0. 


DOMNIA REGELUI MIHAI 


În dimineaţa zilei de 6 septembrie 1940 noul rege, Mi- 
hai IĮ, 'a depuș jurămiîntul într-o formulă nouă, dictată de 
conducătorul statului : „Jur credinţă națiunii române. Jur 
să păzesc cu sfințenie legile statului. Jur să păzesc şi să 
apăr ființa statului şi integritatea teritorială a României. 
Așa să-mi ajute Dumnezeu“ î. Ion Antonescu avea să de- 
clare că prin schimbarea formulei. de jurămînt „am vrut 
să subliniez că pe viitor națiunea va trece întotdeauna 
înaintea regelui“ 2. La ceremonie a luat cuvîntul conducă- 
torul statului, care a rostit doar aceste cuvinte: „Dum- 
nezeu să ajute nației, Majestății Voastre şi mie“ 3. 

Tradiţia și normele constituţionale (din 1866, 1923 și 
1938) cereau ca jurămîntul să fie depus în faţa parlamen- 
tului, dar acesta fusese dizolvat, fapt ce-l va determina 
pe fostul rege Carol.al II-lea să susțină că urcarea lui 
Mihai pe tron nu era legală. 


Imediat după ceremonia depunerii jurămîntului, regele 
Mihai I a semnat următorul decret: „Art. I Investim pe 
d-l general Antonescu, președintele Consiliului de Miniş- 
tri, cu depline puteri pentru conducerea statului român. 
Art. II. Regele exercită următoarele prerogative regale : 
a) El este capul oştirii ; b) El are dreptul de a bate mo- 
nedă ; c) El conferă decoraţiunile române ; d) El primeşte 
şi acreditează ambasadorii şi miniștrii plenipotenţiari ; e) 
El numește pe primul ministru, însărcinat cu depline 

puteri ; f) El are dreptul de amnistie și grațiere. Art. III. 
Toate celelalte puteri ale statului se exercită de președin- 
tele Consiliului de Miniştri“ 4. Comparativ cu decretul de 
la 5 septembrie, semnat de Carol al II-lea, nu mai figura 
dreptul de a încheia tratate, dar apărea cel de a numi pe 
primul ministru înzestrat cu depline puteri. Practic, la 
6 septembrie :1940 s-a produs o. modificare esenţială a 
formei de guvernămint, România avind pentru prima 
dată un conducător al statului care-și însușea cea mai 
mare parte a prerogațivelor regale. 

După preluarea puterii, I. Antonescu a declanşat. atacuri 
foarte dure împotriva lui Carol al II-lea care, în mog 
evident, aveau menirea de a slăbi cît mai mult poziţiile 
monarhiei. Fostul rege era declarat delapidator, escroc, 
„pervers epileptic“, „degenerat“ *, singurul vinovat de si- 
tuaţia dramatică în care ajunsese România. 

Asemenea declaraţii erau urmate de măsuri. Astfel, 
au fost blocate toate acţiunile proprietate directă sau in- 
directă a lui Carol; au fost blocate. toate acţiunile și ti- 
tlurile nominative sau la purtător, obligaţiunile și orice 
drepturi de creanţă de. orice natură, proprietatea directă 
sau indirectă a fostului rege ; s-a constituit o comisie spe- 
cială cu misiunea de a ancheta gestiunea secretariatului 
general al Casei Regale, şi condiţiile în care Carol ob- 
ţinuse unele proprietăţi. După minuţioase. cercetări, co- 
misia a întocmit un amplu raport, care. a fost predat in- 
stanţei speciale de judecată creată pe lîngă Curtea de 
"Casaţie. Raportul a fost împărţit în mai multe capitole €. 
Redăm citeva date concrete din acest document : În pri- 
mul capitol, intitulat Daruri, avantagii şi subvenţii pri- 
mite de la particulari, se arăta că fostul suveran „a primit 
de la particulari o serie întreagă de daruri și de avan- 
taje prin care şi-a mărit în mod. considerabil averea. Prin 
valoarea lor, toate aceste daruri au. depășit semnificaţia 
unor manifestări protocolare sau a unor mărturii de de- 
votament şi afecţiune deosebită, devenind pur și simplu 


* Pe o scrisoare a principelui Nicołae, din 23 februarie 1941, 
I. Antonescu a pus, la 10 martie 1941, următoarea rezoluție : 

„Degenerat ca şi fratele său“ (Arh. ist. centr., fond Casa Regală. 
Mihai I, dos. 3/1941, f. 10). 

mijloace ilicite de îmbogăţire în dauna particularilor“. 
Astfel, de la N. Malaxa a primit diverse daruri, între care 
întregul său grajd de curse în valoare de circa 2.000.000 
lei, o colecţie de mărci de circa 5.000.000 lei, un tablou 
de Grigorescu, un tablou de Luchian etc. Max Auschnitt 
a plătit contravaloarea a 6.000 de lire sterline, cu care 
a fost cumpărat un armăsar de prăsilă pentru herghelia 
lui Carol al II-lea. 

Fostul rege a mai primit: de la societatea „Reșița“ în 
decurs de 3 ani suma de 150.000.000 lei, de la Armand 
Călinescu o stemă a Frontului Renașterii Naţionale în- 
conjurată cu pietre de valoare, costind 250.000 de lei, de 
la C.F.R. o plachetă de platină cu briliante şi rubine, va- 
lorînd 900.000 de lei. Banca Naţională a României a oie- 
rit regelui suma de 81.000.000 lei pentru Fundaţia Re- 
gală, 225 colecții mari de monete jubiliare de aur bătute 
cu prilejul împlinirii a 10 ani de domnie, 22 monete mari, 
22 mijlocii şi 22 mici emise cu ocazia comemorării a 100 
de ani de la naşterea întemeietorului dinastiei române; 
pentru confecționarea unui buzdugan a primit 225.345 lei 
de la B.N.R şi 689.684 lei de la Ministerul Apărării Na- 
tionale. A mai primit 24,578 kg aur în valoare de 5.652.963 
lei pentru confecționarea unui pahar, a unei farfurii, pre- 
cum și a hărţii României în relief. Comisia cerea ca fos- 
tul rege să restituie suma de 7.444.992 lei reprezentind 
„contravaloarea aurului sustras din stocul destinat aco- 
peririi monedei“. 

De la societatea „Techirghiolul“ (anexă a Băncii Mar- 
morsch, Blank ete comp.) Carol a primit vila „Cetatea de 
Nisip“, construită pe terenul statului (4,5 ha)” de la so- 
cietatea „Lujani“ — 435.000 acțiuni în valoare nominală 
de 217.500.000 lei; de la Banca Marmorosch, Blank. et 
comp. — 10.000 acţiuni în valoare de 5.756.000 lei ; de la 

„Societe Financiere Textile pour la France et l'Etranger“ 
— 9.000 acțiuni în valoare de 13.565.000 lei ;. de la Socie- 
tatea „Astra-Vagoane“ — 30.000 acțiuni în valoare- de 
46.227.252lei. În total, averea: lui Carol al II-lea a fost 
sporită prin acțiunile fără plată cu 204.113.231 lei. ` 

Capitolul al II-lea al raportului se ocupa de Sporirea 
patrimoniului fostului suveran in dauna statului. Pe acedstă 

linie se înscria obținerea a 100 pogoane din pădurea 
Snagov, din partea primăriei municipiului Bucureşti ; 

dobiîndirea ilegală de imobile ale statului prin procedeul 
dării în plată : ferma Clinciu-Spanţov (770,8 ha), o parte 
din terenul Școlii de Horticultură de la Băneasa (3.540 m?), 
stațiunea de Montă Băneasa (5 ha cu construcții), pepi- 
niera de la Murfatlar (72 ha), balta lezerul-Mostiştea 
(1.010,4 ha), balta Boianu-Sticleanu (6.206,6 ha), pădurea 
Hereasca (34,8 ha), teren de cultură în prelungirea pă- 
durii Hereasca (6,5 ha), toate obţinute de la Ministerul 
Agriculturii și Domeniilor în schimbul exproprierii unor 
proprietăți aparţinind Coroanei pentru a fi demolate și a 
se construi palatul regal din Bucureşti, care era folosit 
tot de suveran. După o serie de manevre, Carol al II-lea 
a obţir:::; 15 ha de vie la Cotnari („donate“ de cooperativa 
din tata) pe care au fost construite pivniţa și in- 
stalaţiile de vinificaţie, plătite din fondurile Ministerului 
Agriculturii și Domeniilor (14.713.907 lei). 

O cale importantă de sporire a. veniturilor regelui Ca- 
rol al II-lea a fost acordarea și întrebuințarea de devize 
din fondul statului în valoare de 533.227.214 lei (pentru 
cumpărarea a 302 automobile, în intervalul 1930—1940, 
lichidarea unor drepturi succesorale, achiziționarea iahtu- 
lui „Luceafărul“, cheltuieli de întreţinere în străinătate, 
transferuri pentru persoane străine și pentru interese fa- 
miliale, transferuri pentru depozite în străinătate, exportul 
în compensație al domeniilor Coroanei ș.a.). 

Scutirile și reducerile de impozite şi taxe au consti- 
tuit o altă cale de îmbogăţire a suveranului (numai scu- 
tirile de taxe. pentru produsele petroliere utilizate de 
Casa Regală se ridicau la 28.915.699 lei, pentru taxele de 
consumaţie la diverse produse la 38.168.485 lei, pentru 
:_xele de apă, canal, electricitate, gunoi în intervalul 

:.34—1940 la 10.992.215,10 lei, pentru ţigări eliberate 
ratuit de C.A.M. suma de 1 284 200 lei etc. etc.). Pen- 
iru castelul de la Scroviştea, Carol a obţinut de la gu- 
vern circa 69 milioane lei (pentru construirea de străzi, 
asanarea lacului din preajmă ş.a.) ; guvernul a mai oferit 
127.899.000 lei din fondul „Ordinea Publică“ folosiți pen- 
tru cumpărarea a două automobile pentru vinătoare, pen- 

tru plata pensiei unei foste.metrese a tatălui Elenei Lu- 
pescu, pentru piata poliţei personale a lui Ernest Urdă- 
reanu, pentru plata rentei unei artiste (Tatiana Grossu) de 
la Teatrul Naţional din Bucureşti care, pentru probleme 
de ordin sentimental, a trebuit să se stabilească la Paris 
la insistența Elenei Lupescu ș.a. Deși iahtul „Luceafărui“ 
era proprietatea lui Carol al II-lea, el a fost înscris în 
lista vaselor marinei române, cheltuielile de întreţinere 
și plata personalului (37.132.034 lei) fiind suportate de sitzt. 
De asemenea, numeroase persoane, detașate pentru a-fzce 
serviciul la Palat, erau plătite de guvern. 

Priceput și pasionat filatelist, Carol al II-lea a obţinut 
din partea Direcţiei Generale a P.T.T. numeroase timbre 
românești și străine, precum și un specialist în materie, 
detaşat la palat pentru a aranja colecția suveranului >; 
suma cheltuită de menţionata  Direcţie se ridica la 
3.759.901 lei. Casa Regală nu a ezitat să folosească auto- 
mobile rechiziţionate, nici să obţină plata de către Socie- 
tatea de Telefoane a abonamentelor (6.784.838 lei) şi a 
convorbirilor telefonice în ţară și în străinătate (17.963.648 
lei). Carol al II-lea şi-a însușit circa 6 milioane lei, pro- 
veniţi din fondul „Soldaţi“ (depunerile soldaţilor în ter- 
men detaşaţi la Palat pentru ca la încheierea stagiului 
să aibă o sumă de bani). Pe cheltuiala statului s-au făcut 
amenajări la proprietatea particulară a regelui de la Bă- 
neasa (circa 1.500.000 lei). 

La categoria „diverse“ raportul menţiona : Regia Au- 
tonomă a C.F.R. a executat pentru Casa Regală un auto- 
motor regal de vînătoare cu două remorci platformă în 
valoare de 2 milivane lei; două vagoane frigorifice spe- 
ciale pentru vînat la preţul de 9.900.000 lei. Prefectura 
Poliţiei Capitalei : a acordat o echipă de gardieni com- 
pusă din 18 oameni şi un șef de secţie cu misiune spe- 
cială pe lîngă casa Elenei Lupescu, începind din anul 
1934 ; nu a perceput nici un fel de taxe de timbru, în- 
registrare și impozit pentru mașinile Casei Regale ; a exe- 
cutat la tipografia proprie diverse lucrări, registre și im- 
primate pentru care n-a perceput nici o sumă, în afară 
de costul hirtiei ; a furnizat, în: mai 1932, palatului regal 
o instalaţie completă de cinema în valoare de 298.000 lei; 

Direcţia Comercială a Pescăriilor nu a aplicat Casei Re- 
gale pentru livrările de icre negre taxa de lux de 16,50% 
care, potrivit calculelor, se cifra la 30.197 lei ; a oferit în 
perioada 1936—1940 cantitatea de 328,236 kg icre negre 
pentru care nu s-au reținut impozitele datorate statului 
în valoare de 76.017 lei; a predat gratuit Casei Regale 
-icre negre în valoare de 6.482 000 lei Direcţia Generală 
a Poliţiei şi Siguranţei Statului a plătit lunar 10.000 lei, 
sub formă de dirună, soției unui maior mort la Jilava; 

300.000 lei lunar lui Eugen Bianu pentru urmărirea lui 
B. Stirbey. Direcția Generală a Pădurilor Statului a acor- 
dat lui Carol lemne în vâloare de 288.572 lei, a efectuat 
în 1937 lucrări la Castelul de vipătoare de la Lăpușna 
în valoare de 997.420 lei şi în 1938 lucrări de înfrumuse- 
tare a aceluiași castel în valoare de 1.097.914 iei. Ministe- 
rul Sănătăţii şi Asigurărilor Sociale a dat Casei Regale 
două aparate de radiologie în valoare de 1.130.000 lei. 
Fondul Bisericesc Ortodox Român din Bucovina a dat 
pentru castelul de vinătoare din Poiana Ițcani două va- 
goane de lemne de foc şi a cheltuit 420.000 lei pentru re- 
paraţii şi ameliorări la menţionatul castel. Primăria mu- 
nicipiului București a cumpărat colecţii de inele vechi și 
diferite tablouri în sumă de 925.000 lei, pe care le-a dă- 
ruit lui Carol al II-lea. Primăria municipiului Ploieşti a 
oferit regelui o cantitate de produse petroliere 'în valoare 
de 485 961 lei. 

Suveranul şi-a sporit averea și pe- calea obţinerii de 
subvenţii din partea statului, în valoare totală de 
125.337.805 lei (pentru întreţinerea palatelor regale, pen- 
tru transportul de persoane și materiale pe C.F.R., asi- 
gurarea tablourilor ; numai pentru vinătorile regale, Mi- 
nisterul Agriculturii şi Domeniilor a acordat subvenţii în- 
sumînd 10.020.000 lei, iar pentru construirea grajdurilor 
din str. Virgiliu din București suma de 4.900.792 lei). 

La capitolul al III-lea al raportului, intitulat Sume a 
căror proveniență nu s-a putut stabili, comisia de anchetă 
înscria două lăzi cu bani lichizi, totalizind 110.850.000 lei, 
predate de Ernest Urdăreanu în ziua de 6 septembrie 
1940 administratorului bunurilor private ale lui Carol 
al II-lea, precum şi suma de 32.950.000 lei transformați 

în dolari prin Banca Naţională a României și depuşi la 
The Chase Bank din New-York. Sume însemnate au fost 
deturnate din ordinul lui Carol al II-lea din fondurile 
destinate de guvern construirii palatului regal; astfel, 
s-au construit locuinţe pentru personalul palatului regal 
din Splaiul Independenţei (circa 250.000.000 lei) şi graj- 
durile de la staţia de montă Mogoşoaia (44.851. 810 lei) ; 
pentru diverse cheltuieli de întreţinere şi deplasări s-au 
cheltuit 11.363.938 lei ete. 

După întinse cercetări, instanţa specială de judecată 
de pe lîngă Curtea de Casaţie, prin decizia nr. 1 din 26 
noiembrie 1941, a obligat pe Carol al II-lea să restituie 
statului proprietăţile dobindite pe căi ilegale. De ase- 
menea, fostul rege trebuia să plătească statului român des- 
păgubiri în valoare de 1.161.762.359 lei *. Este de înţeles 
că statul n-a primit niciodată această sumă. Chiar in- 
complete, concluziile Comisiei de anchetă aveau menirea 
de a arăta care era valoarea declaraţiilor lui Carol al II-lea 
privind spiritul de economie, de ordine şi legalitate care 
trebuia să anime pe toți cetățenii României. 


Evident că. publicarea acestor date viza un obiectiv 
foarte direct, şi anume năruirea poziţiilor monarhiei în 
viaţa de stat. Într-o ședință a Consiliului de Miniștri, ge- 
neralul Ion Antonescu declara : „Palatul nu se va mai 
amesteca în nici o problemă a statului și acel ministru sau 
funcţionar al statului ce va fi prins de. mine [că între- 
ţine legături cu regele] va fi destituit imediat şi sancţio- 
nat / ... / Pînă cînd regele va deveni cu virsta și mintea 
ca să-și dea seama de problemele statului, vă rog să luaţi 
notă de agest lucru, nimeni nu va putea să-i supună pro- 
blemele de stat și oricine 'şi pe orice treaptă s-ar găsi în 
stat, va fi destituit de mine. Nimeni nu va trece prin fața 


+ În această sumă nu intră 41 de tablouri din colecţia lăsată 
prin testament de Carol I să rămînă „pentru totdeauna şi în 
întregul 'său în ţară, ca proprietate a Coroanei României“ şi 
care au fost sustrase de Carol al II-lea şi trecute peste graniţă; 
ele sînt creaţia lui El Greco, Van Dyck, Tizian, Velasquez, An- 
tonio Allegri, Giorgio Barbarelli etc. (vezi detalii în C. Neagu 
şi D. Marinescu, Fapte din umbră, vol. III, SUN, Edit. Po- 
litică, 1980, p. 213—233). 

palatului decit ca să se închine în fața unui simbol. El 
este un simbol și nu are dreptul să se amestece în con- 
ducerea statului“ 7. Pentru a sublinia și mai pregnant 
ideea că Mihai nu avea calitatea de a participa la con- 
ducerea statului, generalul a adresat, în ziua de 6 sep- 
tembrie 1940, mamei regelui, aflată la Dresda, în Ger- 
mania, următoarea telegramă : „Generalul Antonescu vă 
roagă respectuos să luaţi primul tren și să veniţi cu un 
minut mai devreme lingă prea tînărul rege al ţării, spre 
a-i completa educaţia pe care patria noastră și a lui i-o 
dorește fierbinte“ 8. 

În calitatea pe care osavea, la 14 septembrie 1940 re- 
gele Mihai a semnat următorul decret: „Art. 1. Statul 
român devine stat naţional-legionar. Art. 2. Mișcarea le- 
gionară este singura mișcare recunoscută în noul stat, 
avînd ca ţel ridicarea morală și materială a poporului ro- 
mân şi dezvoltarea puterilor hui creatoare. Art. 3. D-l ge- 
neral Ion Antonescu este conducătorul statului. legionar 
și șeful regimului legionar. Art. 4. D-l Horia Sima este 
conducătorul mișcării legionare“ 9. În acest spirit, regele 
Mihai adresa generalului Ion Antonescu, la 6 octombrie 
1940, următoarea telegramă : „Legiunea subordoniîndu-se 
azi hotărît acţiunii de refacere a ţării pe care domnia voas- 
tră aţi pornit-o, vă felicit, domnule general și vă urez, 
atit domniei voastre personal, cît şi mișcării legionare, 
complectă reușită pentru binele românismului“ 10. Pen- 
tru a anăta că era alături de „tineret“, regele a parti- 
cipat la manifestaţia. de la Iaşi, din 8 noiembrie 1940, 
- alături de I. Antonescu şi H. Sima.tt. Cu acel prilej, Horia 
Sima a ţinut să reliefeze momentul de „adincă semnifi- 
cație“ al „coboririi regelui“ în mijlocul legionarilor 12. 

Aflaţi la guvern, legionarii au dat friu liber spiritu- 
lui lor răzbunător, răfuindu-se cu adversarii politici în ma- 
niera care le era caracteristică. În noiembrie 1940 au fost 
asasinați N. Iorga și Virgil Madgearu, precum și 64 de 
deţinuţi politici aflaţi la Jilava, între care gen. Gh. Ar- 
geşanu, Victor Iamandi, Gabriel Marinescu — care au 
făcut parte din guvernele lui Carol al II-lea (primul fiind 
chiar preşedinte al Consiliului de Miniştri) £. 

După aceste asasinate, conflictul dintre Antonescu şi 
Horia Sima a devenit tot mai acut, îndreptindu-se spre 

o confruntare violentă. Legionarii au încercat să-l atragă 
şi pe Mihai I de partea lor; spre exemplu, în seara zilei 
de 20 ianuarie un grup masiv de legionari a manifestat 
în fața palatului regal din Calea Victoriei, cîntînd. imnul 
regal şi scandînd lozinci în favoarea suveranului 14. A doua 
zi, legionarii au declanșat o rebeliune cu scopul de a-l 
înlătura pe Antonescu şi a acapara întreaga putere poli- 
tică în stat. Primind „mină liberă“ din partea lui Hitler, 
generalul Antonescu a trecut la înăbușirea rebeliunii le- 
gionare. În noaptea de 22/23 ianuarie 1941 fruntașii miş- 
„cării legionare au încercat să obţină un „arbitraj“ din par- 
tea regelui Mihai, trimițind în acest scop doi emisari la 
Sinaia. Regele a pornit în dimineaţa zilei de 23 ianuarie 
spre București, „dar s-a înapoiat de la Cimpina din sfatul 
d-lui general Antonescu“ î5. Conducătorul statului nu în- 
găduia regelui să se „amestece“ în această dispută. 


La 27 ianuarie 1941, I. Antonescu, fără a-l consulta pe 
suverân,-a constituit un „guvern pe bază militară“ din 
care legionarii au fost definitiv înlăturați. Pentru a-și 
face cunoscută opinia, Mihai a adresat generalului o te- 
legramă publică : „Ați binemeritat de la patrie redîndu-i 
ordinea și liniștea. Odată cu formarea guvernului, vă ex- 
prim întreaga admiraţie şi încredere“ 16. 

Mijloacele de propagandă în masă şi mai ales presa 
elogiau, zi de zi, activitatea lui Ion Antonescu. Despre 
rege se vorbea puțin şi în termeni neutri. Este semni- 
ficativ faptul că pînă la jumătatea anului 1943 presa ofi- 
cială a publicat 1.293 de articole elogioase la adresa lui 
Ion Antonescu și numai 261 despre regele Mihai 17. Suve- 
ranului i s-a stabilit, pentru perioade lungi, reşedinţă la 
Sinaia, nefiind pus la curent cu treburile statului. La pa- 
lat a fost creată o adevărată rețea de informatori, iar per- 
sonalul Casei Regale era obligat să raporteze conducăto- 
rului statului asupra oricărei „acţiuni supecte“ ; de ase- 
menea, convorbirile telefonice erau interceptate şi im- 
primate 8. 


Din proprie iniţiativă, I. Antonescu a decis ca Româ- 
nia să participe la război alături de Germania, împotriva 

„Uniunii Sovietice. Deşi era, conform decretului din 6 sep- 
tembrie 1940, „capul oștirii“, regele Mihai n-a fost consul- 
tat în legătură cu această decizie °. Îndată ce a luat cu- 
noștință de antrenarea României în război, regele i-a tri- 
mis lui I. Antonescu următoarea telegramă: „În clipa 
cînd trupele noastre trec Prutul și codrii Bucovinei pentru 
a reintregi sfinta ţară a Moldovei lui Ștefan cel Mare, 
gindul meu se îndreaptă către domnia voastră domnule 
general, şi către ostașii ţării“ ; el afirma că-i era „recu- 
noscător“ pentru acest act, iar ostașilor le ura „sănătate 
și putere“ 19. 

În zilele de 9 și 10 iulie 1941, Mihai I l-a însoţit pe 
I. Antonescu ** pe front 2. Cu prilejul reintegrării Basa- 
rabiei și Bucovinei de nord la România, regele a rostit o 
alocuţiune la radio, în care a elogiat acţiunea armată 2t, 
iar la 24 iulie Mihai I a făcut, împreună cu I. Antonescu, 
o vizită la Cernăuţi 2. În ziua de 21 august 1941 regele 
a semnat decretul prin care, pentru „servicii aduse pa- 
triei şi tronului pe cîmpul de bătaie“, generalul I. Anto- 
nescu a fost avansat la gradul de mareşal 2. La rîndul 
său, Mihai, care era „capul oștirii“, fusese avansat, în ziua 


* Arthur Gould Lee notează: „cu puţin înainte de ora 1 
dimineaţa, a zilei de 22 iunie, un aghiotant i-a telefonat regelui 
că comandantul garnizoanei Sinaia l-a informat, din prietenie, că 
începînd de la miezul nopţii România se află în război cu Rusia. 
Imediat regele a încercat să vorbească la telefon cu Antonescu, 
dar dictatorul nu era de găsit. În cursul dimineţii nu a venit 
nici o veste de la el“. Atunci Mihai a plecat, împreună cu mama 
sa, în obişnuita plimbare cu maşina prin munţi. „Ei au oprito 
dată pentru a deschide aparatul de radio al maşinii şi au as- 
cultat buletinul de ştiri al BBC-ului, aflind astfel că ţara lor 
a fost tirîtă în dezastru. Regelui Mihai nu i s-a notificat nici- 
odată, în mod oficial, că ţara lui era în război, nu a semnat 
o declaraţie de război împotriva Rusiei și nici mai tîrziu îm- 
potriva Marii Britanii şi a Statelor Unite“ (op. cit., p. 31). 

+*+ Biograful regelui scria „În seara zilei de 8 iulie, Anto- 
nescu, fără nici o înştiinţare prealabilă, i-a telefonat regelui la 
Sinaia şi i-a spus că fie gata în două ore ca să plece într-o in- 
specţie pe front. Deşi indignat de un asemenea ordin pe ton 
de :comandă, regele nu a vrut să piardă această ocazie“. La 
miezul nopţii Mihai a pornit spre Bucureşti, iar a doua zi 'di- 
ninaa s-a deplasat în zona frontului (Arthur Lee, op. cit., 
p. 33), | | 

de 14 septembrie 1940, la gradul de general de divizie 2%, 
iar la 10 mai 1941 la cel de mareșal, bastonul fiindu-i 
înmînat de I. Antonescu 2%. > 

Deoarece aflase că în anturajul lui Mihai se exprima 
dezacordul față de continuarea războiului dincolo de Nis- 
tru, Ion Antonescu a insistat ca regele să facă o nouă vi- 
zită pe front, iar acesta a acceptat. La 30 iulie 1942, „cînd 
a sosit pe aeroportul Băneasa pentru a-și începe călă- 
toria, el a fost exasperat văzînd că va fi însoţit de ofi- 
teri germani, de ziarişti şi de cineaşti, o escortă aranjată 
de Antonescu ca măsură de propagandă“ %. La aeropor- 
tul din București a fost condus și de baronul Manfred 
von Killinger, de gen. Alfred Gersttenberg, atașat militar 
al aerului, de col. Spalcke, atașat militar şi alte oficia- 
lităţi hitleriste 27. La sosirea la Simferopol a fost aştep- 
tat de gen. Erik Hansen și alți ofițeri germani 2. Între 
localităţile vizitate s-a numărat și oraşul Sevastopol, cu- 
cerit, cu grele pierderi, de armata română. Vizita a durat 
pînă la 3 august 79, iar mijloacele de propagandă ale re- 
gimului antonescian i-au dat o importanţă excepţională, 
tocmai pentru a acredita în opinia publică ideea că regele 
era pentru continuarea războiului *. 


Treptat, Mihai I a început să se delimiteze faţă de po- 
ziţiile lui I. Antonescu. Discursul rostit de rege la radio 
în noaptea Anului Nou 1943 a avut o semnificaţie aparte : 
„Urarea ce fac cu acest prilej poporului meu, căruia is- 
toria i-a hărăzit pînă acum atitea suferinţe, întretăiate 
doar de rare luminișuri de dreptate, este ca- sfîrşitul fră- 
miîntărilor sîngeroase care sfişie omenirea să-i aducă con- 
sfinţirea definitivă -a drepturilor sale nepieritoare“ %. 
Acest discurs — elaborat de I. Mocsony-Stircea 3t — l-a 
înfuriat pe. Killinger, care s-a prezentat la președinția 
Consiliului de Miniştri pentru a protesta împotriva a ceea 
ce el credea că reprezintă voința guvernului de a înceta 
participarea României la război %.. Pentru a-l potoli pe 
Killinger şi a da o „lecţie“ celor de la palat, I. Antonescu 

* Spre exemplu, ziarul „Universul“ a publicat pină la 28 
august fotografii înfăţişindu-l pe regele Mihai „pe cimpurile de 
luptă“. 

a decis trimiterea lui I. Mocsony-Stircea pe front. Dar 
pe ordinul de mobilizare regele a scris: „Nu aprob“ și 
a cerut să se transmită conducătorului statului că „mai 
bine părăsește ţara decit să renunţe la imunitatea Casei 
Regale“ 33. Mareșalul Antonescu a trebuii să cedeze. 

Contradicțiile intre Casa Regală şi mareşal se mani- 
festau și cu prilejul unor probleme minore, de protocol. 
Astfel, în timpul ceremoniilor din sala tronului regele se 
așeza pe tron, regina-mamă stătea alături de el cu o 
treaptă mai jos, iar I. Antonescu se plasa pe a treia trzantă 
a tronului. La ceremonia desfăşurată cu prilejul Anului 
Nou 1943, regele Mihai a observat că I. Antonescu se ur- 
case pe a doua treaptă, aflindu-se la acelaşi nivel cu re- 
gina-mamă ; neacceptind această „ascensiune“, Mihai I 
a cerut maestrului de ceremonii să-i arate lui Antonescu 
necesitatea de a-şi ocupa locul ce i se cuvenea; primind 
mesajul, „conducătorul“ a declarat furios că fusese jignit 
și a cerut regelui să-i trimită scuze în scris%. Mihai I 
n-a dat curs acestei pretenţii. 

Un alt moment critic s-a ivit la parada militară din 
10 mai 1943, cînd maşina regelui şi a reginei-mamă a 
trecut prin mulţime, în timp ce maşina lui Ion Antonescu 
a fost direcţionată spre locuinţa acestuia. Crezînd că era 
vorba de o manevră a regelui, care nu dorea ca mare- 
șalul să fie „aclamat“, acesta a refuzat să vină la prinzul 
oficial organizat la palat ; explicaţiile suveranului — trans- 
mise prin Mihai Antonescu — și anume că n-a avut nici 
un amestec în dirijarea mașinilor nu l-au înduplecat pe 
mareșal %. 

Multe momente de tensiune au fost generate de fap- 
tul că Maria Antonescu, soţia lui Ion Antonescu, o eclipsa 
.— la manifestaţiile publice — pe regina-mamă Elena. 
Soţia mareșalului, care avea titulatura oficială Maria ma- 
reşal Antonescu, semna uneori numai Maria — imitînd-o 
pe regină, care semna Elena. De asemenea, Maria Anto- 
nescu și-a creat o „curte proprie“ cu doamne de onoare 
și ceremonial princiar, s-a instalat în fruntea Comitetului 
de Patronaj. Vizitind împreună — regina-mamă și soția 
mareșalului — un spital de răniţi, au împărţit fotografii 
cu autografe ; Maria Antonescu a semnat doar cu numele 

mic. Clocotind de mînie, regina a cerut să se stringă ime- 
diat pozele rivalei sale și să i se restituie printr-un ofiţer, 
pentru a le completa cu numele potrivit rangului % 


Impresionaţi de evenimentele din Italia, unde la 25 
iulie 1943 regele Victor Emanuel III îl înlăturase pe Mus- 
solini, fruntașii naţional-ţărăniști şi naţional-liberali au 
început să ia în calcul posibilitatea destituirii lui Anto- 
nescu de către regele Mihai şi a creării unui guvern care 
să scoată ţara din război. Peste aproape o lună, la 22 au- 
gust 1943, Iuliu Maniu și Constantin I. C. Brătianu au 
adresat regelui o primă scrisoare în care arătau : „Nu am 
înțeles pînă astăzi să aducem la cunoștința Majestății 
Voastre nici-un fel de întîmpinare cu privire la eveni- 
mentele care se desfăşoară, socotind că delegarea puterii 
de a conduce statul dată domnului mareşal Antonescu era 
totodată o indicație de a ne adresa domniei sale atît timp 
cît Majestatea Voastră îi menține puterile cu care a fost 
investit. De asemenea, nu socoteam că e bine ca în timp 
de război Coroana să fie amestecată sub nici o formă în 
discuţiunile de ordin politic“. Avînd în vedere evoluţia 
evenimentelor, cei doi oameni politici îi trimiteau - suve- 
ranului un exemplar din memoriul pe 'care-l adresaseră 
lui Ion Antonescu la 12 august 1943%. Din toamna anu- 
lui 1943 regele a stabilit contacte cu fruntașii național- 
ţărănişti şi liberali. | 

În lunile ianuarie—aprilie 1944 trupele sovietice au 
întreprins acţiuni ofensive pe toată lungimea frontului de 
Est, ajungind la 24 martie pe Nistru, iar la 26 martie pe 
cursul superior al Prutului. În a doua jumătate a lunii 
martie, Armata Roșie a pătruns pe teritoriul României ; 
repetatele încercări de a dezvolta imediat ofensiva au 
eșuat, astfel că unităţile militare sovietice au trecut în 
apărare pe frontul Iaşi — Chişinău. | 

Preocuparea forţelor politice româneşti de a găsi o so- 
luţie de salvare a ţării s-au intensificat 38: Pe această li- 
nie se înscrie plecarea lui B. Știrbey la Cairo, unde, la 
17 martie 1944, a început negocierile cu Aliaţii. El s-a 
prezentat ca emisar al lui Iuliu Maniu dar a precizat că 
„guvernul şi regele, precum şi opoziţia sint dornici să 

facă o schimbare a frontului“ %. În fapt, misiunea lui 
Știrbey n-a dat rezultatele sperate, deoarece încă de la 
Conferinţa de |a Casablanca (ianuarie 1943) președintele 
S.U.A. și- primul ministru al Marii Britanii au hotărît să 
nu angajeze negocieri cu statele Axei și sateliții ei, ci să le 
impună formula „capitulării necondiționate“ 40. Conferinţa 
de la Moscova '(octombrie 1943) a stabilit că S.U.A., Ma- 
rea Britanie şi Uniunea Sovietică „vor acţiona împreună 
în toate problemele privitoare la capitularea și dezarma- 
rea dușmanului cu care se aflau în război“ 41, Din acel 
moment, diplomații englezi și americani au primit indi- 
caţii ca nici un demers din partea României să nu fie luat 
în considerare dacă el nu era adresat în același timp și 
guvernului U.R.S.S., -avînd la bază principiul capitulă- 
rii necondiționate. S.U.A. și Marea Britanie au recunos- 
cut dreptul guvernului de la Moscova de a decide în pri- 
vinţa tratativelor cu statele care se aflau în stare de răz- 
boi cu Uniunea Sovietică, ceea ce însemna începutul aban- 
donării României de către marile democrații occidentale. 
Conferinţa de la Teheran (28 noiembrie — 1 decembrie 
1943), la care s-au întilnit Stalin, Churchill și Roosevelt, 
a confirmat orientarea stabilită la Moscova, exprimînd 
hotărîrea celor trei mari puteri de a conlucra „atit în 
timpul războiului, cît şi în perioada de pace ce va urma“ 42, 

La 21 martie 1944, Iuliu Maniu și C. I. C. Brătianu au 
inaintat lui I. Antonescu un nou memoriu în care-i su- 
gerau : „să arătaţi M. S. regelui că nu puteţi conduce mai 
departe "politica țării și că trebuie să avizeze la formarea 
unui nou guvern“ 43. Era pentru prima dată cînd Partidul 
Naţional-Ţărănesc și Partidul Naţional-Liberal cereau lui 
Ion Antonescu să scoată țara din război sau să-și prezinte 
demisia: regelui Mihai. Dar Ion Antonescu n-a conside- 
rat util să se adreseze regelui — pe care continua să-l 
considere un copil, fără maturitate politică —, ci l-a so- 
licitat pe Maniu, căruia i-a declarat că personal nu putea 
accepta condițiile armistițiului, dar dacă liderul național- 
țărănist le considera acceptabile, el era gata să-i predea 
conducerea statului. Iuliu Maniu a răspuns peste cîteva 
zile, într-o formă alambicată care, de fapt, însemna un. 
refuz &. 

La palat se' urzeau diverse planuri, unele fanteziste : 
„uriui grup de entuziaşti lipsiţi de experienţă le venise 
ideea ca regele Mihai să plece cu avionul la Moscova 
pentru a lua personal contact cu Stalin — +Gîndiţi-vă 
ce impresie ar face în America, îi spuseră ei. Închipui- 
ţi-vă titlurile ziarelor :. „Unchiul Iosif şi tînărul Mihai dis- 
cută despre pace». — «Dar dacă unchiul Iosif nu acceptă 
ideea, ce facem ?» răspunse regele, căruia nu-i suridea 
cituși de puţin propunerea“ 45. O altă variantă a fost aceea 
a trimiterii generalului Victor Dombrovski, apoi a gene- 
ralului Aurel] Aldea la Moscova pentru a încheia armis- 
tiţiul 46, dar măsurile de pază a frontierelor luate de An- 
tonescu și întirzierea cu care a venit răspunsul guvernu- 
lui sovietic au făcut ca acest plan să nu se poată mate- 
rializa. A existat şi ideea ca regele să se declare prizonier, 
iar Iuliu Maniu să plece în nordul Moldovei şi să formeze 
acolo un guvern ; o variantă „îmbunătăţită“ prevedea ca 
regele şi alți fruntaşi politici să plece în nordul Moldovei, 
unde să constituie un guvern antihitlerist cu sprijinul 
armatei 47. Potrivit altor planuri. o lovitură de stat ini- 
ţiată de rege, chiar dacă nu ar fi reușit, era utilă deoarece 
se demonstra Aliaților că suveranul se desolidariza de regi- 
mul antonescian ; în caz de eșec, regele urma să pără- 
sească ţara la bordul unui avion și să revină cu ajutor 
anglo-american. 

Între timp, contactele între Casa Regală și reprezentan- 
ţii partidelor politice s-au intensificat. La sfîrşitul lunii 
aprilie 1944 a avut loc prima întilnire între rege și Lu- 
crețiu Pătrășcanu ; cu acest prilej suveranul a primit o 
explicație clară privind poziţia P.C.R. față de monarhie : 
„D. Lucrețiu Pătrășcanu a definit atitudinea acestui par- 
tid, arătînd că deși este republican, el înțelege să nu facă 
din problema formei de stat — monarhie sau republică 
— o problemă de actualitate. Partidul Comunist se de- 
clară hotărît să conlucreze cu monarħia și să o sprijine, 
in orice acțiune destinată să scoată România din război 
şi să schimbe politica noastră externă“ 46. În condiţiile 
respective, atit liderii partidelor istorice, cit și regele au 
considerat utilă participarea Partidului Comunist la ac- 
ţiunea de înlăturare a lui Ion Antonescu, apreciind că 

astfel vor fi obţinute condiţii de armistițiu mai uşoare 
din partea guvernului comunist de la Moscova. De altfel 
„și emisarii englezi și americani recomandaseră o colabo- 
rare cu Partidul Comunist. 


La 20 iunie 1944, Lucrețiu Pătrășcanu, Constantin Ti- 
tel Petrescu, Iuliu Maniu şi C. I. C. Brătianu au semnat 
platforma: Blocului Naţional-Democrat, care prevedea : 
încheierea fără întîrziere, pe baza ofertei făcute de Aliați, 
a unui armistițiu cu Naţiunile Unite, căutind a obţine 
condițiile cele mai bune posibile pentru interesul țării ; 
ieşirea României din Axă, eliberarea ţării de sub ocupația 
germană, alăturarea ei Naţiunilor Unite şi restabilirea 
independenței și suveranităţii naţionale ; înlăturarea re- 
gimului de dictatură. și înlocuirea lui cu un regim consti- 
tuțional democratic pe baza acordării drepturilor şi liber- 
tăţilor civice tuturor cetățenilor ţării 49. 

După această dată au avut loc mai multe întilniri în- 
tre reprezentanții- Blocului Naţional-Democrat și ai pala- 
tului în vederea stabilirii măsurilor şi acţiunilor concrete 
pentru scoaterea ţării din război și a înlăturării lui Anto- 
nescu. Așa cum era firesc, o atenţie deosebită a fost acor- 
dată constituirii noului guvern. Reprezentanţii Partidului 
Comunist au propus un guvern politic prezidat. de Iuliu 
Maniu. Dar liderul naţional-ţărănist, sprijinit de Brătianu, 
afirma că problemele ce stăteau în faţa României aveau 
un pronunţat caracter militar și, ca atare, a susţinut ne- 
cesitatea unui guvern de generali. Regele, care dorea ca 
actul înlăturării lui Antonescu să aibă o bază politică 
largă, a pledat în favoarea punctului de vedere susținut 
de Partidul Comunist. Potrivit afirmațiilor lui I Mocsony- 
Stîrcea, într-una din şedinţe, după ce suveranul a argu- 
mentat necesitatea guvernului politic, L. Pătrășcanu l-a 
felicitat, declarîndu-i că „aţi vorbii de-a dreptul ca un 
comunist, daţi-mi voie să vă string mîna“ 50. 

În seara zilei de 20 august (ora 23) regele, aflat de două 
zile la Sinaia, a urcat la volanul „Lincoln“-ului său, por- 
nind, împreună cu Mircea Ioaniţiu, I. Mocsony-Stircea, 
gen. Gh. Mihail şi Emilian Ionescu, spre București. Ajuns 
la palat, regele a participat la o reuniune secretă, la care 

erau prezenţi Iuliu Maniu, C. I. C. Brătianu, C. Titel- Pe- 
trescu, Lucrețiu Pătrășcanu, Gr. Niculescu-Buzeşti, C. Să- 
nătescu, Al. Aldea, col. D. Dămăceanu, I. Mocsony-Stircea 
și col. Emilian Ionescu, unde s-a discutat „situația legată 
de plecarea lui Antonescu pe front“ 51. 

În noaptea de 21/22 august a avut loc la palat o nouă 
consfătuire : au participat cei din noaptea precedentă (mai 
puțin Maniu, Brătianu și Petrescu), plus generalul C. An- 
ton şi comandorul Udriţki ; cu 'acest prilej a fost recon- 
firmată data de 26 august pentru răsturnarea lui Anto- 
nescu, dar nu a fost exclusă posibilitatea devansării aces- 
tei acţiuni „optindu-se pentru ziua de 24 august 52. 


Aflat pe front, mareşalul Antonescu a dat ordin, la 22 
august, ca trupele române să se. retragă pe linia fortifi- 
„cată Focşani — Nămoloasa — Brăila pentru a opri îna- 
intarea armatelor sovietice. În concepţia lui, stabilizarea 
frontului constituia un „atu“ pentru negocierea şi înche- 
ierea armistiţiului, care trebuia să asigure noul statut in- 
ternaţional al României. El obținuse deja, în cadrul tra- 
tațivelor de la Stockholm. promisiunea guvernului de la 
Moscova că trupele: sovietice nu vor intra într-o zonă li- 
beră (care cuprindea și Bucureştiul), că armatelor ger- 
mare li se va da un termen de 15 zile pentru a se retrage 
în scopul evitării unui război pe teritoriul României %. 

În noaptea de 22/23 august a avut loc ultima consfă- 
tuire conspirativă a reprezentanților Blocului Național- 
Democratic ; Lucrețiu Pătrășcanu a cerut, în numele Par- 
tidului Comunist, formarea unui guvern politic prezidat 
de Iuliu Maniu. Preşedintele Partidului Naţional-Ţără- 
nese a acceptat, în principiu, promițînd să prezinte lista 
a doua zi dimineață. S-a convenit ca acțiunea de înlătu- 
rare a lui Antonescu să aibă loc „cit mai curînd“, ceea ce 
însemna reconfirmarea datei de 26 august, cu posibilita- 
taa unei devansări de două zile, în funcție de programul 
mareșalului, ale cărui deplasări trebuiau. în continuare, 
supravegheate %. În dimineaţa zilei de 23 august, Iuliu 
Maniu: aprecia că era mai bine ca armistițiul să fie sem- 
nat de Ion Antonescu ; cît privește lista guvernului, Maniu 
a afirmat că nu o putea prezenta, deoarece de la consfă- 

tuire lipsea președintele Partidului Naţional-libera!, dar 
că-l va vedea în cursul dimineţii pe C.I.C. Brătianu, ast- 
fel încît, chiar în după amiaza acelei zile, reprezentanții 
Partidului Comunist şi Partidului Social-Democrat vor 
primi răspunsul cerut. Preşedintele Partidului Național- 
Ţărănesc l-a vizitat într-adevăr pe Brătianu, împreună cu 
Constantin Titel Petrescu, dar nu a discutat lista guver- 
nului, ci necesitatea unui nou demers pe lîngă Antonescu 
pentru a i se cere în mod imperativ să încheie el armis- 
tițiul, precizîindu-i că opoziţia îl va sprijini în acest scop. 
Revenit în Bucureşti în seara zilei de 22 august, Ion 
Antonescu a avut o discuţie cu Ion Mihalache, iar a doua 
zi dimineaţa a prezidat o ședință de cabinet în cursul că- 
reia a anunţat că după amiaza va pleca din nou pe front. 
În jurul orei 10 mareșalul l-a primit de Gh. Brătianu, care 
i-a cerut să încheie armistițiul. Ion Antonescu s-a declarat 
de acord, cu condiţia de a obține. asentimentul scris al opo- 
ziţiei. Gh. Brătianu a promis să aducă, pînă la ora 15, 
scrisori de garanţie semnate de Maniu și Brătianu %. La 
ora 10,30 mareșalul l-a însărcinat pe colonelul Radu Da- 
videscu, șeful cabinetului său militar, să telefoneze la 
Palat spre a cere o audienţă la ora 16*; peste cîteva mi- 
nute Mihai Antonescu a solicitat şi el o audienţă perso- 
nală și separată la rege pentru ora 15,30 56. 


După ce I. Antonescu s-a anunţat în audiență, regele, 
împreună cu pen. Sănătescu, gen. A. Aldea, Gr. Nicu- 
lescu-Buzești, I. Mocsony-Stircea. și Mircea Ioaniţiu au 
discutat atitudinea ce trebuia adoptată. Întrucît nu știau 
motivul pentru care mareșalul ceruse audienţă, s-a con- 
venit ea în cazul în care acesta ar comunica hotărîrea de a 
încheia armistițiul, regele să se declare de acord; dacă I. 
Antonescu ar anunţa intenţia de a continua războiul ală- 
turi de. Germania sau ar cere încuviințarea prealabilă a 
hitleriştilor, conducătorul să fie demis din funcţia sa și 
arestat 57. În acest scop, garda palatului a fost pusă în 
alarmă ; începînd de la ora 12 toate intrările în palat, mai 
puţin cea din aripa Creţulescu, pe unde urmau să intre cei 


* Potrivit unor Surse, mareşalul Ion Antonescu n-ar fi venit 
din proprie iniţiativă la palat, ci la insistenţele lui C. Sănătescu. 

doi Antonești, au fost baricadate și pregătite pentru res- 
pingerea unui eventual atac. 

Devansarea momentului trecerii la arestarea lui Anto- 
nescu a creat la palat o stare de neliniște. De aceea, C. 
Sănătescu a fost însăpcinat să discute cu Iuliu Maniu, iar 
I. Mocsony-Stircea cu Lucrețiu Pătrășcanu și Const. Titel 
Petrescu. În jurul orei 13, C. Sănătescu s-a întîlnit cu Ma- 
niu, care a ţinut să precizeze că nu acceptă să prezideze 
noul guvern şi a repetat vechoa sa argumentaţie 58. În dis- 
cuţia cu I. Mocsony-Stîrcea, atît L. Pătrășcanu, cît şi Const. 
Titel Petrescu s-au pronunţat pentru arestarea lui Ion 
Antonescu în timpul audienței. 

Mihai Antonescu s-a prezentat la palat la ora 15,30; 
el. a pledat în favoarea încheierii armistițiului, informind 
pe rege despre demersurile diplomatice întreprinse. Su- 
veranul nu a dat nici un răspuns, dar l-a invitat.să ră- 
mînă și la audiența acordată mareșalului. 


I. Antonescu a sosit la 16,05, fiind întimpinat de colo- 
nelul Emilian Ionescu: — „Ce face regele? Ce este în 
palat ?“ a întrebat. mareșalul. — „Majestatea Sa vă aş- 
teaptă la Casa Nouă, iar în palat viaţa se desfăşoară nor- 
mal“, a răspuns colonelul. 

Audienţa s-a desfășurat în salonul galben de la parte- 
rul Casei Noi; erau prezenţi : regele, mareșalul Ion An- 
tonescu, Mihai Antonescu şi gen. Constantin Sănătescu. 
Prin costumaţie, ragele, care purta pantaloni tricotaţi și 
o bluză de vînt, făcea o notă discordantă față de ceilalți. 
Mihai Antonescu era în costum negru, mareșalul Anto- 
nescu şi gen. C. Sănătescu în elegante uniforme militare. 

Discuţia a decurs astfel: Regele: — „Am aflat că 
rușii au spart frontul. Aș dori să știu ce măsuri inten- 
ționaţi să luaţi“. Ion Antonescu a recunoscut că rușii îna- 
intează, dar că această înaintare fusese prevăzută şi va 
fi oprită la timpul și locul oportun. — „Situaţia este foarte 
critică, interveni regele. N-avem timp de pierdut şi cred 
că trebuie să cereţi armistițiul imediat“. — „Voi cere ar- 
mistiţiul numai cu anumite condiţii — răspunse Antones- 
cu. Să mi se garanteze că nu voi pierde Basarabia şi 
Transilvania“. — „Nu putem începe să ne tocmim la 
această oră tirzie şi în situaţia în care ne aflăm“ — pro- 

testă regele Mihai. — „Dacă nu mi se dau garanții, voi 
continua lupta — declară Antonescu brusc. Voi retrage 
armata pînă la Carpaţi și cu ajutorul germaniiz: voi or- 
ganiza o fortăreață de rezistenţă, pe care rușii n-o vor 
lua niciodată“. Intervenţiile şi comentariile regelui îi 
creau mareșalului o stare de nervozitate, pe care n-o putea 
stăpini. Pe acest fond, veni o nouă replică a lui Mihai: 
a „Ceea ce Înseamnă că întreaga tară va fi ruinată. Pro- 
punerile dv. nu au sens şi nu le pot accepta. Trebuie să 
cereţi armistițiul !“ Timp de cîteva minute, I. Antonescu 
rămase buimăcit de această reală expresie de autoritate 
din partea tînărului pe care-l disprețuia. Apol sîngele i 
se urcă în obraji, într-un acces de furie : „Niciodată ! 
Cum o să las ţara pe miinile unui copil ! za e. Sănătescu se 
grăbi să intervină, vorbind cu convingere în spiritul ar- 
gumentelor expuse de rege. M. Antonescu interveni și 
el, insistind pe lingă mareșal să se gîndească dacă politica 
lui nu va costa mai mult ţara decit armistițiul. Mareşalul 
nu se lăsa înduplecat. După trei sferturi de oră, Mihai se 
ridică în picioare : — „E foarte cald, mă duc să beau un 
pahar cu apă“. Apoi ieși pentru cîteva momente. După o 
ultimă consultare cu colaboratorii săi, regele a revenit 
în salonul galben unde s-a adresat mareșalului : „Am 
ascultat expunerea dumneavoastră asupra situaţiei ; nu 
sint de acord cu propunerile ; consider situația extrem 
de gravă, deoarece pune în pericol existenţa ţării și a nea- 
mului românesc. Din această cauză vă demit din funcţia 
de conducător al statului !“: 

După ce a rostit aceste cuvinte, regele a părăsit sa- 
lonul. Imediat a intrat în sală echipa de militari care avea 
misiunea de a-l aresta pe mareşal. Surprins şi enervat, 
Ion Antonescu a dus mina spre buzunar — un gest re- 
flex, sau poate pentru a-şi căuta batista. Crezînd că vrea 
să scoată pistolul, plutonierul Dumitru Rusu l-a prins de 
coate, imobilizindu-l. Uluit, mareșalul se uită la Sănătes- 
cu : — „Cum îndrăznește un plutonier să pună mina pe 
conducătorul statului 7* Din obişnuinţa lui de general, 
Sănătescu ,ordonă : — „Plutonier, ia mîna de pe domnul 
mareşal!“ A intervenit însă promt Emilian lonescu: — 

„Executarea !“ Se înţelege, a înaltului ordin, privind ares- 
tarea lui Antonescu. Plutonierul. Bălă a deschis ușa și a 

somat pe cei doi Antoneșşti să-l urmeze. Pe hol, mareșalul 
a observat pe ciţiva dintre sfetnicii regelui: — „Miine 
veţi fi cu toţii spinzurați în piața palatului ! Nenorociţilor, 
nu vă daţi seama ce faceți? i Asirügeti țara și o daţi pe 
mîna comuriştilor !“ Cuvintele lui nu mai erau ascultate. 
La ora 17,05 se afla, împreună cu Mihai Antonescu, în 
camera blindată de ia etajul I al palatului regal. 


La ora 20 a fost emis decretul regal prin care C. Sănă- 
tescu era numit președintele Consiliului de Miniștri, apoi 
decretui privind componenţa noului guvern, din care fă- 
ceau parte cîte un reprezentant al Blocului Naţional-De- 
mocratic (reprezentantul P.C.R., Lucrețiu Pătrășcanu, de- 
tinind și interimatul Ministerului de Justiţie). Majoritatea 
miniștrilor erau milifari şi tehnicieni. De la 20,30 armata 
română a început blocarea principalelor instituţii de stat, 
a asediat obiectivele germane din oraş şi a barat căile ue 
acces ale trupelor hitleriste spre București. 


Sesizat despre cele întimplate, Manfred von Killinger, 
ambasadorul Germaniei, s-a prezentat la palat pentru a 
cere explicaţii în legătură cu soarta lui Antonescu. Re- 
gele i-a confirmat faptul că mareșalul fusese arestat. La 
cererea lui Killinger de a fi eliberat, regele a răspuns că 
„această cerere- nu poate fj satisfăcută, deoarece voinţa 
întregii ţări este aceea de a ieşi din războiul împotriva 
Naţiunilor Unite ; în aceste condiţii, trupele germane sint 
invitate să părăsească teritorul F.omâniei“ *. 

La puţin timp după plecarea lui Killinger a sosit Emil 
Bodnăraş cu echipa care avea să-i preia pe cei arestaţi și 
să-i transporte, în cursul nopţii, într-o casă conspirativă 
a Partidului Comunist. Regele a fost de acord cu predarea 
Antoneştilor, cerind doar ca ei să nu fie împușcați * 


* Un participant la evenimente, Gh. C. Teodorescu, coman- 
dantul companiei I de gardă a palatului, avea să declare peste 
mai mulţi ani: „Atunci eram convins că am făcut un act pa- 
triotic. Nu ştiam ce s-a discutat în cadrul audienței lui Anto- 
nescu. Astăzi, după toate cele întimplate, îmi dau seama că 
arestarea mareșalului a fost o mare greșeală şi am regretat toată 
viăța mea faptul că, cu aprobarea mea, a fost predat comuniş- 
tilor pentru a fi judecat, condamnat la moarte şi împuşcat“ (Gh. 

La ora 21,30 posturile centrale de radio au început să 
anunțe că în curînd vor transmite „un comunicât im- 
portant pentru ţară“. Echipa de tehnicieni ai Societăţii de 
Radiodifuziune, în frunte cu Vasile Ionescu, directorul 
general al acestei instituţii, a instalat, într-un birou de 
la primul etaj, aparatura necesară înregistrării proclama- 
tiei regale. Mihai I a citit textul proclamaţiei, după care 
Vasile Ionescu a.plecat cu placa înregistrată spre a fi di- 
fuzată. l | | 

Începînd cu ora 22,12 s-a transmis la radio proclama- 
ţia regelui Mihai * prin care se anunţa ieșirea României 
din alianţa cu puterile Axei, încetarea războiului împo- 
triva Naţiunilor Unite, formarea unui guvern de uniune 
naţională. | | 

Fătă îndoială, hotărîrea regelui Mihai I de a-l demite 


Buzatu, Mareșalul Antonescu în fața istoriei, vol. II, Iaşi, 1990, 
p. 69).. 

* Textul complet este următorul : 

Români, | a 

În ceasul cel mai greu al istoriei noastre am socotit, în. de- 
plină înțelegere cu. poporul meu, că nu este decît o singură 
cale pentru salvarea ţării de la o catastrofă totală: ieşirea noas- 
tră din alianţa cu puterile Axei şi imediata încetare a războiului 
cu Naţiunile Unite. 

Români, $ 

Un nou guverne de. uniune națională a fost însărcinat să 
aducă la îndeplinire voința hotărîtă a ţării, de a încheia pacea 
cu Naţiunile. Unite. România a acceptat armistițiul oferit de ` 
Uniunea Sovietică, Marea Britanie şi Statele Unite ale Americii. 
Din acest moment încetează lupta şi orice act de ostilitate îm- 
potriva armatei sovietice, precum şi starea de război cu Marea 
Britanie şi Statele Unite. Primiţi pe soldaţii acestor armate cu 
încredere. Naţiunile (Unite) ne-au garantat independenţa ţării 
şi neamestecul în treburile noastre interne. Ele au recunoscut 
xedreptatea dictatului de la Viena, prin care Transilvania ne-a 
tost râpită. ; 

Români, 

. Poporul nostru înțelege să fie stăpîn pe soarta sa. Oricine 
s-ar împotrivi hotărîrii noastre libere luate şi care: nu atinge 
drepturile nimănui este un duşman al neamului nostru. Ordon 
armatei şi chem poporul să lupte prin orice mijloace şi cu orice 
scrificii împotriva lui. Toţi cetăţenii să sè striîngă în jurul tro- 
nului şi al guvernului, pentru salvarea Patriei. Cel care nu va 
da -ascultare guvernului se opune voinței poporului este un tră- 
dător de ţară. 

Români, 

pe lon Antonescu din funcţia de conducător al statului a 
reprezentat un act de curaj, care se afla în consens cu 
voinţa naţiunii române. Manifestaţiile spontane desfășu- 
rate: în faţa palatului, în noaptea de 23/24 august 1944, 
precum şi declaraţiile tuturer partidelor politice. din acea 
vreme sînt o mărturie elocventă în acest sens * 

Desfăşurarea ulterioară.a evenimentelor, cunoașterea 
unor documente privind activitatea diplomatică a guver- 
nului Antonescu, dramatica deteriorare a statutului in- 
ternaţional al României după 23 august 1944 au generat 
unele poziţii critice faţă de actul arestării mareşălului An- 
tonescu, dar în âcel moment era greu, dacă nu chiar im- 
posibil, de imaginat ceea ce va urma. 

Se cuvine subliniat faptul că acest act a fost elogiat 


Dictatura a luat sfîrşit şi cu ea încetează toate asupririle. 
Noul guvern înseamnă începutul unei ere noi în care dreptu- 
rile şi libertăţile tuturor cetățenilor ţării sînt garantate și vor 
fi respectate. 

Alături de armatele Aliate şi cu ajutorul lor, mobilizind 
toate forţele naţiunii, vom trece hotarele impuse prin dictatul 
nedrept de la Viena, pentru a elibera pămîntul Transilvaniei 
noastre de sub ocupaţia Simama 

Români, 

De curajul cu care ne vom apăra cu armele în mină inde- 
pendenţa împotriva. oricărui -atentat la dreptul nostru de a 
hotărî singuri soarta depinde viitorul “ţării noastre. 

Cu deplină încredere în viitorul neamului românesc, să pă- 
şim hotărîţi pe. drumul înfăptuirii României de miîine,. a unei 
Românii libere, puternice şi fericite“. („România liberă“, III, 
nr. 11 din 24 august 1944). Ă 

* Constantin-Titel Petrescu, în articolul Cum s-a ajuns la 
armistițiu, aprecia. „rolul imens pe care l-a avut în această ac- 
țiune patriotică M.S. regele Mihai I“ („Libertatea“, I, nr. 9 
din 5 septembrie 1944). Preşedintele Partidului Naţional-Țără- 
nesc, Iuliu Maniu, afirma că 'regele “a arbitrat energic în acea- 
stă controversă dintre guvern şi naţiune şi a hotărît repede în 
favoarea tezei susținută de naţiune“ (Actul de la 23 August 
1944. imperativele nationale ale momentului, în „Universul“, 
61, nr: 241 din 3 septembrie 1914). În Manifestul Blocului Natio- 
nal Democrat — semnat de Iuliu Maniu, C. I. C. Brătianu, Const. 
Titel Petrescu şi Lucrețiu Pătrăşcanu — după ce se evidenţiau 
clipele hotărîtoare prin care trecea România, se arăta: „De 
aceea, noi.am socotit de a noastră datorie de a da sprijinul nos- 
tru M. S. regelui (...) Blocul Național-Democratic sprijină .guver- 
nul Sonstituit de M.S.,' cu scopul de'a realiza armistițiul, de.a 
scoate pe germâni din ţară şi pentru a desfiinţa regimul dicta- 
toriai („România liberă“, II, nr. 13 din 27 august 1944). 

de conducătorii statelor din coaliția Naţiunilor Unite. Ast- 
fel, la 6 iulie 1945, Prezidiul Sovietului Suprem al U.R.S.S. 
a acordat regelui Mihai ordinul „Victoria“, cea mai înaltă 
distincţie, pentru „actul curajos al: cotiturii hotărite a 
politicii României spre ruptura cu Germania hitleristă și 
alierea ei la. Naţiunile Unite, în clipa cînd nu se precizase 
clar înfrîngerea Germaniei“ 4. De asemenea, Harry A. 
Truman, preşedintele S:U.A., la numit pe regele Mihai I 
comandor şef al „Legion of Merit“ (Legiunea pentru Me- 
rit), deoarece prin acțiunea sa de la 23 august a avut un 
rol însemnat în pari ucai frontului hitlerist în sud-estul 
Europei t. 

Este semnificativ faptul că la 23 august, ora 24,00, Hit- 
ler dădea ordin armatei germane. din România „de a su- 
prima puciul,. a-l captura pe rege şi camarila de la palat 
și a constitui un guvern condus de un general filogerman, 
în cazul că mareșalul Antonescu nu ar mai fi disponi- 
bil“ 62. Dar, cum aveau să arate chiar oficialităţile ger- 
mane, nici un general n-a acceptat acest rol, cei: contactaţi 
declarind că nu se puteau împotrivi regelui României 65. 
Mult mai realist, generalul Erick Hansen, șeful Misiunii 
militare germane în România, raporta generalului Alfred 
Jodl, şeful Statului Major al O.K.W.-ului : „Nu este vorba 
deʻun puci al camarilei de la Curte, ci de o lovitură de 
stat bine pregătită de sus, în deplină concordanță cu ar- 
mata şi cu întreaga națiune. Pasul făcut se bucura de o 
largă încuviințare. Împotriva regelui și a noului: guvern 
nici un general nu 'vrea să formeze un contră guvern“ 61. 

Pe baza ordinului dat de Hitler, trupele germane au 
inceput pregătirile pentru înfringerea „puciului“. sia E 
era fără îndoială o ţintă importantă pentru hitleriști'; îr 
calitatea sa de șef al statului și comandant suprem al ar- 
matei, regele trebuia păzit de furia armatei germane. Uci- 
derea sau luarea lui ca prizonier putea complica foarte 
mult situaţia. De aceea, C. Sănătescu a_propus ca regele 
să plece din București, într-un loc sigur. După unele con- 
sultări, Mihai I a acceptat să meargă” la Dobriţa (Gorj). 
La ora 1 noaptea, patru maşini, dintre care una condusă 
de rege, au părăsit: curtea palatului, îndreptîndu-se spre 
noua reședință. 

În zorii zilei de 24 august hitleriştii au executat pri- 

mul bombardament masiv asupra capitalei, distrugind nu- 
meroase clădiri, avariind grav altele — între care şi pa- 
latul regal din Calea Victoriei, producind numeroase vic- 
time. Prin lupte grele, la 26 august, armata română a eli- 
berat capitala, după care a continuat acţiunea de alungare 
a hitleriștilor şi horthyştilor din teritoriul naţional. 


Decretul regal din 31 august, publicat la 2 septembrie 
1944, elaborat pe baza Jurnalului Consiliului de Miniştri 
din 30 august, prevedea : „Art. I. Drepturile românilor 
sint cele recunoscute de Constituţia din 1866 cu modifi- 
cările ce ulterior au fost aduse şi de Constituţia din 29 
martie 1923. Art. II. Sub rezerva celor cuprinse în art. III 
și IV puterile statului se vor exercita după regulile așe- 
zate în Constituţia din 29 martie 1923. Art. III. Un decret 
dat în urma hotăririi Consiliului de Miniștri va organiza 
Reprezentanţa Naţională. Pină la organizarea Reprezen- 
tanţei Naţionale, puterea legislativă se exercită de către 
rege la propunerea Consiliului de Miniştri 465, 

Decretul — prin care s-au repus în vigoare 37 de ar- 
ticole din cele 138 ale Constituţiei din 1923 — a creat baza 
juridică a măsurilor adoptate de noul guvern şi, totodată, 
izvorul de drept pentru măsurile ulterioare. În fapt, actul 
din 31 august 1944 a avut un caracter mai cuprinzător de- 
cît cele menţionate în decretul lege, fiind aplicate şi alte 
prevederi ale Constituţiei din 1923. De la 23 august 1944, 
forma de guvernămiînt a cunoscut 6 nouă modificare : Ro- 
mânia a redevenit o monarhie constituţională, suveranul 
exercitîndu-și prerogativele stabilite prin constituţiile din 
1866 și 1923. 

Conform planului stabilit, la 10 septembrie 1944 regele 
a revenit în Bucureşti, fiind întimpinat în gara Mogo- 
şoaia de C. Sănătescu şi de ceilalţi membri ai guvernu- 
lui 6. Deoarece palatul din. Calea Victoriei era avariat în 
urmă bombardamentelor hitleriste din 24 august, suve- 
ranul şi-a stabilit reşedinţa la palatul din şoseaua Ki- 
seleif. in ziua de 13 septembrie miniştrii numiţi la 23 au- 
gust au depus jurămînul în faţa suveranului €7. 


După înlăturarea lui Ion Antonescu, guvernul de la 
Moscova n-a mai luat în consideraţie acordul de la Stock- 

holm, astfel că relaţiile cu noile oficialități române au 
fost luate de la zero. Clauzele stabilite prin negocierile 
opoziţiei la Cairo au fost şi ele date uitării. În urma pro- 
clamaţiei regelui din seara zilei de 23 august, armata ro- 
mână n-a opus nici o rezistenţă trupelor sovietice, care 
— profitind de ocazie au ocupat întreg teritoriul Ro- 
mâniei, au luat aproape i: 900 de prizonieri, comportin- 
du-se ca o forţă de ocupaţie. Abia după 20 de zile, la 12 
septembrie 1944, a fost semnată la Moscova Convenţia de 
armistițiu cu Naţiunile Unite? -care consemna : ieșirea 
României din războiul antisovietic şi angajarea ţării noas- 
tre (începînd cu 24 august, ora 4 dimineaţa) în lupta îm- 
potriva Germaniei hitleriste, plata unor însemnate des- 
păgubiri de război, anularea dictatului de la Viena, sta- 
bilirea graniţei .româno-sovietice din 48 iunie 1940; tot- 
odată, Convenţia prevedea reglementarea unor probleme 
interne deja soluționate de guvernul român, sau care. re- 
veneau de drept acestuia ; s-a constituit o Comisie Aliată 
de Control, cu sediul în București, guvernul român fiind 
obligat să îndeplinească „toate instrucţiunile“ acesteia 
„care decurg din Convenţia de armistițiu“. În fapt, Ro- 
mânia devenea o ţară ocupată de sovietici *. Este semni- 
ficativ faptul că din partea Aliaților documentul a fost 
semnat numai de Malinovsky, deşi ambasadorii S.U.A. și 
Marii Britanii erau și ei prezenţi, jucînd rolul de simpli 
figuranţi. 

Regele și liderii partidelor istorice n-au realizat decît 
parțial faptul că marile puteri îşi delimitaseră sferele de 
influență şi că S.U.A. și Marea Britanie abandonaserå Ro- 
mânia” în braţele Uniunii Sovietice, care era hotărită să-i 
impună propriul ei sistem politic, folosindu- -se de Partidul 
Comunist Român. i 


* În şedinţa Consiliului de Miniştri din 15 septembrie 1944, 
Iuliu Maniu a reamintit că „lui Antonescu i s-a promis de către 
dl. Molotov o zonă neutră pe care noi nu o avem, iar Con- 
stantin I. C. Brătianu arăta. că sovieticii au negociat de pe po- 
ziţii de forţă, deoarece „se simțeau stăpîni în țara românească, 
fiindcă armata ocupase ţara“ (23 August 1944. Docmente, vol.’ 
III, P. 32, 12) 


152 


La 26 septembrie 1944, CC. al P.C.R. a dat publicității 
un proiect de platformă pentru crearea Frontului Naţio- 
nal-Democratic „din sînul căruia să se formeze un nou 
guvern“ 6., În ziua de 13 octombrie o delegaţie a F.N.D. 
— alcătuită din L. Pătrășcanu, Gh. Gheorghiu-Dej, C. Ti- 
tel Petrescu, Lothar Rădăceanu, Victor Brăttăleanu, Gh. 
Vlădescu-Răcoasa şi Gh. Micle — a prezentat suveranului 
Platforma Frontului și a subliniat necesitatea chemării 
acestuia la putere ; totodată delegaţia a informat că re- 
prezentantul P.C.R. şi cel al P.S.D. au demisionat din 
guvern. Organul central de presă al P.C.R., scria la 14 
octombrie : „Socotim că Majestatea Sa regele Mihai I, care 
la 23 august a fost alături de poporul hotărit să pună ca- 
păt unei stări care ducea ţara la dezastru, va înţelege şi 
astăzi chemarea poporului de a desăvirși prin Frontul Na- 
țional-Democratic actul de la 23 august 1944“. 

Pe acest fond de agitaţie politică s-a înregistrat scri- 
soarea înaintată generalului Constantin Sănătescu, la 2 
noiembrie, de generalul V. P. Vinogradov, prin care Co- 
misia Aliată de Control constata „mersul cu totul nesa- 
tisfăcător al aplicării Convenţiei de armistițiu“ și cerea 
guvernului român „să curme această politică de tărăgă- 
nare“ 70. 

După o serie de consultări cu şefii partidelor politice, 
regele a hotărit să-l însărcineze pe C. Sănătescu cu for- 
marea unui nou guvern „de largă colaborare politică“ 71. 
Noul guvern, format la 4 noiembrie, a durat mai puţin de 
O > lună. 


Pe plan inţernaţional avuseseră loc la Moscova tratative 
între I. V. Stalin şi W. Churchill (9—20 octombrie 1944), 
în -cursul cărora premierul britanic a propus ca influența 
Rusiei în România să fie de 90%, în Bulgaria de 75%, în 
Iugoslavia şi Ungaria de 50%, în Grecia de 1004, ceea 
ce Stalin a aprobat imediat 72 

Pe fondul unei permanente agitaţii politice, la 2 de- 
cembrie 1944, regele a acceptat demisia lui C. Sănătescu 
şi l-a numit, în aceeaşi zi, în funcţia de preşedinte al Con- 
siliului de Miniştri pe generalul N. Rădescu, șeful Ma- 
relui Stat Major, fost adjutant al reginei Maria şi unul 
dintre conducătorii: organizaţiei fasciste Cruciada Româ- 

nismului, înfiinţată de M. Stelescu in 1936, adversar al 
Germaniei hitleriste, motiv pentru care fusese internat în 
lagăr. După intense negocieri, la 6 decembrie, s-a consti- 
tuit guvernul Rădescu, dar nici acesta n-a avut o viaţă 
lungă. 

Privaţiunile la care cetăţenii fuseseră supuşi în ultimii 
ani datorită războiului, lipsirea de drepturi și libertăți de- 
mocratice, au creat o stare de spirit nouă, radicală, pe-care 
P.C.R. a ştiut s-o valorifice în folosul obiectivelor sale 
politice, organizind mari întruniri pe cuprinsul întregii 
ţări la care se cerea demisia lui Rădescu și formarea unui 
guvern F.N.D. 

La 11 februarie 1945, N. Rădescu a rostit un discurs, 
în sala „Aro“ din București, în care a spus . „În ce mă 
priveşte, afirm din nou că atita timp cît frînele guvernării 
vor fi în mîinile mele, voi apăra cu orice preţ liniștea şi 
ordinea în ţară“ 73. În şedinţa Consiliului de Miniștri din 
16 februarie a fost și mai categoric: „În situaţia pe care 
o am mă voi opune din toate puterile, și dacă este nevoie 
să ajungem la război civil, îl vom face, domnilor, oricare 
ar fi rezultatul“ 71. 

In ziua de 24 februarie 1945 au avut loc mari mani- 
festaţii organizate de F.N.D. în întreaga ţară. În Piaţa 
palatului regal din București s-au înregistrat evenimente 
singeroase ca urmare a încercării unor manifestanți de a 
ocupa Ministerul de Interne 75. În seara aceleiaşi zile, N. 
Rădescu a condamnat cu energie tulburările provocate de 
„niște indivizi fără neam şi fără Dumnezeu“ %. În re- 
plică, un grup de generali şi ofițeri superiori a dat publi- 
cităţii o declaraţie prin care anunțau că se desolidarizează 
„de acţiunea şi de declaraţiile d-lui general Nicolae Ră- 
descu, considerîndu-le pe amîndouă dăunătoare interese- 
lor armatei şi ţării“ “7. Între semnatari se aflau doi foşti 
adjutanţi regali : gen. D. Dămăceanu şi col. Radu Ruses- 
cu ; lor li se adăuga gen. C. Vasiliu-Răşcanu, vechi con- 
silier pe probleme militare al suveranului. Ministrul de 
război (gen. Ion Negulescu), de comun acord cu preşe- 
dintele Consiliului de Miniştri, a elaborat decretul privind 
scoaterea din cadrele active ale armatei a ofițerilor care au 
încălcat disciplina militară. Deşi afecta pe unii dintre foștii 
săi colaboratori, regele, respectind spiritul constituţional, 

şi-a pus semnătura, „uşor tremuratâ“, pe acest decret 78, 
La rîndul său, Comisia Aliată de Control (Sovietică) a 
trecut la dezarmarea trupelor române din interiorul ţării, 
fapt ce a determinat protestul Marelui Stat Major 7, dar 
fără rezultat. 


Hoţărîrile Conferinţei de la Ialta, din 4—11 februarie 
1945, erau interpretate de cercurile palatului ca venind în 
“sprijinul poziţiei lor. În declaraţia dată publicităţii, con- 
ducătorii U.R.S.S., S.U.A. şi ai Marii Britanii își afirmau 

„acordul comun de a duce! o politică comună din partea 
celor trei guverne ale lor în timpul perioadei temporare 
de instabilitate în Eùropa eliberată și acela de a ajuta 
popoarele Europei eliberate de sub dominaţia Germaniei 
naziste şi popoarele fostelor state satelite ale Axei, să re- 
zolve prin mijloace democratice problemele lor politice 
şi economice cele mai urgente 8. În fapt, la Ialta s-a ra- 
tificat împărţirea sferelor de influenţă hotărîtă anterior, 
în primul rînd la Moscova în octombrie 1944. 


Pe fondul unor extraordinare tensiuni politice, în ziua 
de 27 februarie a sosit în România, A. I. Vișinski, care în 
discuţiile cu regele Mihai şi-a exprimat nemulţumirea 
faţă de activitatea lui N. Rădescu, pe care-l considera fas-: 
cist. Asemenea aprecieri a făcut şi la adresa liderilor par- 
tidelor istorice, în special a lui Iuliu Maniu êt. În conse- 
cinţă, reprezentantul sovietic a cerut formarea imediată 
a unui guvern democratic, care să se sprijine pe. masele 
populare. 

Aflînd despre aceste demersuri, viceamiralul Stivenson 
și Burton Y. Berry, reprezentanţii Marii Britanii şi S.U.A. 
in Comisia. Aliată de Control, au propus, la 28 februarie, 
lui Vișinski „o consultare prealabilă“: asupra situaţiei şi 
stabilirea unui punct de vedere comun. privind rez -olvarea 
crizei de guvern din România 2. Dar Vîșinski a răspuns 
abia la 5 martie, arătînd că guvernul sovietic aprecia că 
noul guvern român trebuia să fie cu adevărat democratic,. 
pentru a „asigura' în România, care reprezintă spatele fron- 
tului Armatei Roșii, ordinea și liniștea, asigurînd totodată 
îndeplinirea onorabilă și conştiincioasă a condiţiilor Con- 
venţiei de armistițiu. Pe lingă aceasta — declara repre- 

zentantul sovietic — consider necesar să vă atrag atenţia 
asupra faptului să, Conferinţa din Crimeea cere smulge- 
rea din rădăcină a ultimelor urme ale nazismului şi fascis- 
mului, ceea ce constituie, de asemenea, o sarcină impor- 
tantă a noului guvern român“ 83, 

Pe de altă parte, ințervențiile lui C. Vişoianu — mi- 
nistrul de externe — pe lîngă diplomaţii S.U.A. şi Marii 
Britanii în România, pentru obținerea unui sprijin în fa- 
voarea soluției preconizate de rege, ca şi speranțele puse 
în „veştile“ de la Washington şi Londra s-au dovedit a 
fi iluzorii %. La rîndul său, Vîşinski a exercitat puternice 
presiuni asupra regelui Mihai, izbind cu puninul în biroul 
acestuia, trintind ușa, făcînd declaraţii ca acestea: „La 
Ialta nu s-a vorbit de Rădescu“, „Ialta sînt eu“ &. 


În aceste condiţii, la 2 martie 1945, Mihai I l-a însăr- 
cinat pe dr. Petru Groza cu formarea guvernului, insis- 
tind pentru obţinerea colaborării Partidului Naţional-Ţă- 
rănesc şi a Partidului Naţional-Liberal. Groza a propus li- 
derilor celor două partide să-și desemneze 2—3 repre- 
zentanţi în guvern, dar aceștia au respins oferta. În schimb, 
a fost realizat un acord de participare la guvern a Partì- 
dului Naţional-Liberal (Gh. Tătărescu) şi Partidului Wa- 
tional- Tărănesc (Anton Alexandrescu). Lista astfel întoc- 
mită a fost supusă aprobării suveranului. Maniu şi Bră- 
tianu au insistat pe lingă Mihai I să nu accepte lista 86 
dar acesta a considerat rezistenţă inutilă, astfel că în seara 
zilei de 6 martie a semnat decretul pentru numirea nou- 
lui guvern. 

Luînd cunoştinţă de această decizie, Gh. Gheorghiu- -Dëj 
declara la adunarea publică ce se desfăşura în capitală : 
„Să mulțumim Majestății Sale regelui .că a înțeles în cele 
din urmă să asculte glașul poporului. În ciuda clicii care 
îl înconjoară, îl izolează de popor, Majestatea Sa regele, 
ascultind glasul poporului și sfatul adevăraţilor conducă- 
tori ai poporului nostru are mult de cîștigat, deoarece con- 
ducățtorii partidelor aşa-zis istorice, în frunte cu Iuliu Ma- 
niu, serviţi de unelte — pentru că nu pot fi caracterizați 
altfel decît ca unelte oamenii de teapa generalului Rădescu 
— au căutat să tîrască monarhia în frămîntările politice; 
în viltoarea luptelor politice“ 57. 

În guvernul de la 6 martie 1945 erau reprezentate 6 
formaţiuni politice ; din cele 18 portofolii ministeriale, co- 
muniştii dețineau numai 5, dar de fapt P.C.R. era prin- 
cipala forţă conducătoare, deoarece se bucura de spri- 
jinul masiv al Moscovei, care primise din. partea aliaţilor 
occidentali mînă liberă de a acţiona în România. 

Una dintre primele măsuri ale noului guvern a fost 
legiferarea reformei agrare. Decretul-lege, semnat de rege, 
a fost publicat la 23 martie 1945 și prevedea exproprierea 
terenurilor arabile mai mari de 50 ha; prin art. 8 al de- 
cretului-lege Domeniile Coroanei au fost exceptate de la 
expropriere %, ceea ce arată că guvernul promova o poli- 
tică de menajare a monarhiei în acele împrejurări. În 
urma. reformei au fost expropriate 1 468 946 ha, dintre 
care 1 109 562 ha au fost împărțite la 917 777 ţărani &, pro- 
ducindu-se astfel o modificare substanţială în structura 
proprietăţii agrare. 


Abia instalat la conducerea S.U.A., preşedintele Harry 
Truman — care nu părea a fi la curent cu angajamentele 
predecesorului său — trimitea lui I. V. Stalin, la 7 iunie 
1945, un mesaj prin: care se declara „alarmat“ de faptul 
că în România și Bulgaria „există regimuri care nu asi- 
gură tuturor elementelor democratice ale poporului dreptul 
de a-și exprima liber părerea și care, prin sistemul lor de 
guvernare, nu reprezintă, după opinia mea, voința poporu- 
lui și nu-i corespund“ W. i 

În acest context, exprimînd aprecieri elogioase pentru 
contribuţia României la înfringerea Germaniei, Prezidiul 
Sovietului Suprem a hotărît decorarea regelui Mihai I cu 
ordinul „Victoria“ ”!. Decorația a fost înmiînată la 6 'iulie 


1945 — în cadrul ceremoniei desfășurate la palatul regal 
din Bucureşti — de către mareșalul Feodor Ivanovici 
Tolbuhin %2. 


În seria acţiunilor vizind organizarea lumii postbelice, 
un rol important a revenit Conferinţei de la Potsdam (17 
iulie—2 august 1945); cu acest prilej, conducătorii --celor 
trei mari puteri au hotărît înfiinţarea Consiliului Miniş- 
trilor Afacerilor Străine, însărcinat cu elaborarea trata- 
telor de pace cu România, Bulgaria, Ungaria şi Finlanda. 
În comunicatul dat publicităţii se preciza că tratatele de 

pace se vor încheia cu „guvernele democratice recunos- 
cute“ de marile puteri %. 

Iuliu Maniu a expediat la Potsdam mai multe mesaje 
prin care cerea sprijinul în vederea constituirii unui gu- 
vern reprezentativ în România, format dn exponențţii tutu- 
ror fortelor democratice şi. care să organizeze alegeri li- 
bere ”. Comunicatul final al Conferinţei l-a încurajat pe 
liderul! naiional-ţărănist, care s-a prezentat de îndată la 
palat pentru a cere regelui „să treacă la instituirea noului 
guvern“, întrucit cel existent nu era recunoscut de marile 
puteri %. 

Dar, la Potsdam, Stalin i-a precizat lui Truman că un 
guvern. liber ales în Bulgaria, România sau Ungaria „va 
fi un guvern antisovietic, ceea ce eu nu pot admite“ %. 
Președintele S.U.A. a fost de acord cu punctul de vedere 
al liderului de la Kremlin. 


La 6 august, Uniunea Sovietică, „ţinind seama de par- 
ticiparea activă a pearl începind de la 23 august 1944, 
la' lupta de partea Aliaților, în contra Germaniei hitleriste, 
precum și de îndepiinirea loială de către România a obli- 
gaţiilor luate prin Convenția de armistițiu“, a hotărît să 
stabilească relații diplomatice cu țara noastră %. Acest act 
reprezenta, fără îndoială, un sprijin politic internaţional 
acordat guvernului român. 

Pe de altă parte, în ziua de 18 august, Roy Melbourne, 
locţiitorul reprezentantului S.U.A. în România, a prezen- 
tat ministrului de externe Gh. Tătărescu o notă verbală 
prin care arăta că guvernul american „nu are nici o obiec- 
ţiune de făcut reluării raporturilor” diplomatice intre 
U.R.S.S. şi România“, dar că S.U.A. „doreşte în această 
ţară instituirea unui regim reprezentativ al opiniunii pu- 
blice române, constituit din toate grupările democratice 
ale tării“ a8, În consecință, ` „Guvernul Statelor Unite nu 
admite să aibă tratative şi nici să semneze un tratat de 
pace final româno-american, decît cu un guvern reprezen- 
tativ. democratic, deplin recunoscut de către Casa Albă“. 
Ministrul de externe Gh. Tătărescu, de comun acord cu 
dr. P. Groza, a respins nota, declarîind-o nulă şi neavenită, 
fără a intra în fondul ei, pentru că S.U.A. nu se putea 
adresa direct unui guvern pe care nu-l recunoștea ca ata- 

rere ; în cazul în care ar fi avut de comunicat ceva guver- 
nului României, trebuia s-o facă prin Comisia Aliată de 
„Control, instituită prin Convenţia de armistițiu din 12 sep- 
“tembrie 1944. 

Informiîndu-l pe rege, dr. P. Groza a arătat că, în forma 
în care a fost prezentată, nota era nulă și că, oricum, 
S.U.A. nu avea nici un drept så se amestece în trebu- 
rile interne ale României ; ţara noastră aflîndu-se sub 
regimul Convenţiei de armistițiu, cele trei mari puteri tre- 
buiau să se adreseze în comun guvernului român, iar nu 
fiecare in parte. 

La rîndul său, regele Mihai I a convocat la palat pe 
semnatarii Declaraţiei Blocului Naţional-Democrat, con- 
sultindu-i în legătură cu cele cuprinse în nota americană : 
Iuliu Maniu, C. I. C. Brătianu, C. Titel Petrescu s-au pro- 
nunţat pentru crearea unui nou guvern, în timp ce L. Pă- 
trăşcanu a arătat că nota nu avea nici o valoare practică. 

Între timp, s-au pus în mișcare și diplomaţi englezi ; ei 
au înaintat regelui, la 19 august, o notă prin care făceau 
cunoscut că Marea Britanie nu recurioștea guvernul ro- 
mân. Regele l-a chemat pe dr. Petru Groza în dimi- 
neaţa zilei de 20 august pentru a-i aduce la cunoştinţă nota 
engleză ; cu acel prilej, suveranul a spus : „Te rog să mă 
ajuţi să ies din această situaţie“ *. Președintele Consiliului 
de Miniștri a arătat că, potrivit spiritului Constituţiei, .re- 
gele domnește și nu guvernează, astfel că: nota nu. tre- 
buia să ajungă direct în mîinile suveranului ; apoi. a ară- 
tat că, din motivele prezentate anterior, nota engleză, ca 
şi cea americană, era de drept nulă. 

În după-amiaza aceleiași zile, mareșalul palatului -a 
comunicat lui Groza că regele a hotărit să se adreseze 
direct celor trei mari puteri „cu rugămintea de a arăta 
soluţiunea acestei chestiuni“. 

Într-adevăr, la 21 august, regele Mihai I a înmînat, suc- 
cesiv, generalului sovietic Susaikov, generalului american 
C. V.R. Schuyler, viceamiralului englez Ralph Stevenson, 


* Potrivit unor relatări, regele i-ar fi cerut deschis să. de- 
misioneze. 

cite o notă scrisă * în care se afirma: „Avind în vedere 
că președintele de Consiliu, Groza, refuză să-și dea demi- 
sia, rog să interveniţi“. 

Aflind despre această notă, șeful guvernului a avut o 
discuţie cu regele, întrebîndu-l cînd i-a cerut demisia, iar 
el a refuzat-o. Mihai a răspuns că „am înţeles să mă ajuţi 
și să mă lași să constitui un alt guvern care va fi recu- 
noscut“. Groza a replicat: „nu am ştiut că a da ajutor 
“înseamnă să demisionez. Eu nu am știut acest lucru și 
nici prin gînd nu mi-a trecut că Majestatea Sa are aceas- 
tă dorință“. Şeful guvernului a arătat: că, în mod normal, 
suveranul trebuia să. se adreseze celor trei mari puteri în 
forma următoare : „Mi s-a comunicat o notă verbală din 
partea Angliei printr-un funcţionar pe cale indirectă, sau 
am primit o notă verbală din partea reprezentantului An- 
gliei în care spune că cele două mari puteri nu recunosc 
guvernul actual. Acest guvern însă a fost recunoscut de 
una din cele. trei mari puteri. Vă rog să mă ajutaţi“. Cu 
alte cuvinte, U.R.S.S., S.U.A. şi Marea Britanie să se pună 
de acord între ele şi apoi să-i comunice hotărîrea. 

Suveranul a căutat să forțeze nota, declanşind acţiune 
împotriva guvernului în preajma primei aniversări a zilei 
de 23 august, cind era stabilită primirea triumfală a tru- 
pelor române întoarse de pe front. Programul fusese ela- 
borat încă de la 7 august, regele avind o participare sub- 
stanţială la desfăşurarea acestei festivități : în seara zilei 
de 22 august trebuia să înmiîneze decoraţiile militare, apoi, 
a doua zi, urma să treacă în fruntea trupelor pe sub Arcul 
de Triumf, să primească defilarea armatei în Piaţa pala- 
tului, să participe la banchetul organizat la Cercul Mili- 
tar şi la adunarea invitaţilor de la palatul regal %. Pentru 
ca atitudinea sa să nu fie interpretată ca ostilă armatei, 
Mihai I a fost prezent la decorarea ofiţerilor, dar a refu- 
zat — cu toate insistenţele depuse de dr. P. Groza, gen. 


* Nota a fost redactată de Victor Rădulescu-Pogoneanu, după 
ideile ce fuseseră stabilite într-o consfătuire anterioară la care 
au participat: Pogoneanu, B. Stirbey, Gr. Niculescu-Buzeşti, pre- 
cum şi Roy Melbourne şi William C. Bulit din misiunea politică 
a S.U.A. în România (Gh. Tuţui, Slăbirea rolului monarhiei în 
viața de stat. Proclamarea Republicii Populare Române, în 30 
Decembrie '47. Premise și semnificaţii, Bucureşti, 1972, p. 132). 

C. Vasiliu-Rășcanu, gen. sovietic Susaikov 101 — să parti- 
cipe la festivitățile din ziua de 23 august. El a rămas ferm 
pe poziţia sa, chiar şi după ce i-a fost înmînată o notă 
semnată de Molotov prin care se arăta că Uniunea Sovie- 
tică „se opune categoric demiterii guvernului Groza şi a 
notificat acest lucru şi la Londra şi la Washington“ 101. 


La 24 august regele Mihai I a primit — în prezenţa 
ministrului de externe Gh. Tătărescu — scrisorile de acre- 
ditare ale ambasadorului sovietic S. I. Kavtaradze, în ca- 
drul unei ceremonii desfăşurate la palat 1%, după care å 
intrat în „grevă“, refuzînd să mai aibă vreun contact exv 
membrii guvernului. Biograful regelui nota: „Minișiiii 
veneau să se consulte cu el, dar erau respinşi. Morrane 
de decrete şi de hirtii de stat erau aduse, dar erau trimise 
înapoi fără a fi semnate“ 103, Unii oameni politici — mai 
ales din emigrație — considerau că regele Mihai adoptase 
o poziţie greşită, care-i periclita tronul *. 

Pe cît de hotărît era guvernul Groza de.a nu părăsi 
conducerea ţării, pe atit de atent a fost în a nu adinci di- 
vergenţele, a respecta normele -protocolare şi a reintinde 
punţile de legătură cu suveranul. Astfel, la 6 septembrie 
1945, cînd s-au împlinit 5 ani de la urcarea lui Mihai I 
pe tron, presa guvernamentală a publicat fotografia aces- 
tuia și articole elogioase pentru roiul .avut de suveran la 
23 august 1944; la Patriarhie s-a oficiat un Te-Deum la 
care au participat membrii guvernului, iar dr. P. Groza şi 
Gh. Tătărescu (aflaţi într-o vizită la Moscova) i-au trimis 
o telegramă în care se arăta : „Sîntem bucuroşi să putem 
mărturisi în această zi credința neșovăitoare şi devotamen- 
tul neclintit cu care vom continua a sluji toate năzuințele 
Majestății Voastre pentru realizarea fericirii poporului 
român“ 10%. | m 


* La 21 septembrie 1945, fostul rege Carol al II-lea nota că 
mai rnulte ziare din Occident „spun multe adevăruri asupra mea. 
Ele apără teoria că n-am abdicat, că Mihăiță nu este rege & 
drept, deoarece nu a fost consfințit de parlament şi că sînt în 
drept de a-i retrage în orice moment delegația ce i-am dat-o 
Punct de vedere interesant şi juridiceşte corect“ (Carci II, 'n- 
semnări zilnice). i 

În ziua de 8 noiembrie 1945, regele se găsea la Sinaia. 
Membrii guvernului au participat la Te-Deum-ul de la 
Patriarhie oficiat pentru suveran, cu prilejul sărbătoririi 
numelui său, iar presa F.N.D. a publicat articole omagiale, 
cu referiri la rolul avut de Mihai I la 23 august 1944. În 
aceeaşi zi, din iniţiativa Tineretului Naţional-Liberal şi a 
Tineretului Naţional-Țărănesc, a avut loc o mare manifes- 
taţie în Piaţa palatului sub lozincile : „Regele și patria !“, 

„Brătianu și Maniu !“, „Jos teroarea pe” „Libertate !“. Timp 
de mai multe ore numeroși cetățeni ai capitalei şi-au ex- 
primat vehment opoziţia faţă de guvernul Groza. La che- 
marea guvernului au fost aduse mai multe camioane cu 
„muncitori“, care, au intrat în piaţă pentru “a „sparge“ în- 
trunirea. Manifestanţii le-au blocat, iar două camioane au 
fost incendiate. Dinspre clădirea Ministerului. de Interne 
a început să se tragă în mulţime, fiind omorite 11 per- 
soane, iar multe. altele au fost rănite 1%, după care — 
noaptea — a urmat un val de arestări. 


Evoluţia situaţiei din România depindea de marile 
puteri. Conferinţa miniștrilor de externe ai S.U.A., Marii 
Britanii și Uniunii Sovietice, desfășurată la Moscova în 
perioada 16—26 decembrie 1945, analizînd situaţia din 
România, a hotărît : „Cele trei guverne sînt gata să dea 
M. S. regelui Mihai sfatul pe care l-a cerut în scrisoarea 
sa din 21 august 1945 asupra lărgirii bazei guvernului ro- 
mân. M. S. regele va fi sfătuit ca un membru al Partidu- 
lui Naţional-Ţărănesc şi un membru a: Partidului Naţio- 
nal-Liberal să fie cuprinși în guvern /.../ Cele trei guverne 
iau notă că guvernul român astfel reorganizat va declara 
că alegeri libere și nestingherite vor fi ţinute cît de curînd 
posibil, pe baza votului universal şi secret. Toate parti- 
dele democrate. și antifasciste trebuie să aibă dreptul să 
ia. parte la aceste alegeri şi să prezinte candidaţi. Guver- 
nul reorganizat va da asigurări cu privire la acordarea 
libertăţii presei, a cuvîntului, a religiei și a asociaţiei“. Se 
făcea precizarea că după ce va fi astfel reorganizat şi va 
da asigurările cerute, guvernul român „va fi recunoscut 
de guvernul Statelor Unite și de guvernul Regatului 
Unit“ 106, i 

„Regele a aflat 'de conţinutul hotăririlor Conferinţei din 
emisiunile în limba română a postului de radio Mos- 
cova 107. La 30 decembrie, Mihai I a revenit în capitală, 
unde a adresat prin radio obișnuitul mesaj de Anul Nou; 
e] cerea să fie uitate luptele din trecut şi să se- treacă la 
unirea tuturor forţelor naţiunii. 

În seara zilei de 31 decembrie au. sosit în Bucureşti, 
A. E. Vîşinski, prim-locţiitor al comisarului poporului pen- 
tru afacerile străine al U.RS. S., Averel Harriman, am- 
basadorul S.U.A. în Uniunea Sovietică si Archibald 
Clark-Kerr, ambasadorul Marii Britanii în Uniunea So- 
vietică. La 1 ianuarie 1946 reprezentanții celor trei mari 
puteri au fost primiți de rege la palatul Kiseleff. Suve- 
ranul a înţeles clar că guvernul Groza nu era obligát să 
demisioneze, acesta urmînd a fi completat doar cu un 
reprezentant al Partidului Naţional-Ţărănesc și cu unul al 
Partidului Naţional-Liberal. 

După mai multe întrevederi, regele şi guvernul au ac- 
ceptat toate hotăririle Conferinţei de la Moscova. La 8 
ianuarie 1946 Mihai I a semnat decretul prin care Mihail 
Romniceanu (din partea Partidului -Naţional-Liberal) și 
Emil Haţieganu (reprezentant al Partidului Naţional-Ţă- 
rănesc) erau numiţi în guverni%. În aceeași zi „greva re- 
gală“ a luat sfîrşit. Încercarea monarhului de a răsturna 
guvernul Groza a eșuat; cea mai importantă. prerogtivă 
a regelui — aceea de a numi şi demite guvernul — n-a 
putut îi utilizată cu succes. 

Practie, guvernul Groza a ieşit întărit prin eşuarea 
„grevei regale“, iar poziţia sa pe plan internaţional s-a 
consolidat. În ziua de 5 februarie 1946, S.U.A. şi Marea 
Britanie au recunoscut verzi prezidat de dr. Petru 
Groza 109. T 


După experiența „grevei“ sale, regele. s-a arătat mult 
mai prudent în relațiile cu guvernul. În prima jumătate 
a anului 1946 Mihai I a ratificat actele legislative inițiate 
de guvern după 24 august 1945 110. Semnificativă este de- 
corarea de către rege a dr. Petru Groza, în mai 1946, cu 
„Ordinul Serviciului credincios în gradul de Colan“ şi, 
mai ales, motivația adusă : „Apreciind realizările guver- 

nului prezidat de d. dr Petru Groza, care a reușit: să 
uşureze greaua situaţie creată de urmările războiului ; să 
înceapă opera de reconstrucţie şi de refacere în toate do- 
meniiie vieţii economice, mobilizind forţele de producţie 
ale naţiunii şi să execūte în acelaşi timp toate obligațiile 
asumate prin Convenția de armistițiu ; să consolideze 
prestigiul statului în afară prin reluarea raporturilor di- 
plomatice cu' U.R.S.S., Statele Unite, Marea Britanie, pre- 
cum şi prin stabilirea legăturilor de colaborare cu tările 
vecine şi prietene ; să obţină. reconsfințirea granițelor 
Transilvaniei. întregite“ 111, Asemenea aprecieri arată că 
suveranul se detaşă de partidele istorice, care continuau 
să spere în înlăturarea cabinetului prezidat de dr. Petru 
Groza. În ziua. de 10 mai 1946 regele Miliai a participat, 
alături de dr. Petru Groza, Gh. Gheorghiu-Dej, mareşalul 
Tolbuhin şi alte oficialități, la dezvelirea Monumentului 
eroilor sovietici din Bucureşti 112. 


În vederea alegerilor parlamentare, din iniţiativa Par- 
tidului Comunist, la 17 mai 1946 s-a constituit Blocul 
Partidelor Democrate, care cuprindea: P.C.R., P.S.D, 
Partidul Național- Liberal (Gh. Tătărescu), Partidul N a- 
țional-Ţărănesc (A .Alexandrescu), Frontul Plugarilor şi 
Partidul Național-Popular. Platforma-program a Blocu- 
lui Naţional-Democrat cuprindea principalele obiective 
ale forțelor guvernamentale. în domeniile economic, so- 
cial, politic, sanitar, cultural ș.a. În privinţa formei de 
conducere a statului se prevedea : „Asigurarea regimului 

dat dela şi a suveranităţii depline -a statului român în 
cerul monarhiei constituţionale“ 113. La rîndul lor, par- 
uele istorice —'datorită contradicţiilor dintre ele — n-au 

„utut ajunge la un acord de colaborare. Atît Partidul Na- 
tional- Țărănesc, cît şi Partidul Naţional-Liberal se pro- 
nunţau pentru un „regim monarhic-constituţional“ 114 pu- 
nînd un accent deesebit pe sinceritatea Şi durabilitațea 
sentimentelor lor monarhice. 


În 'plină campanie di cctotalla s-a judecat „procesul 
marii trădări naţionale“, intentat lui I. Antonescu şi re- 
gimului său. Procesul, desfășurat. între 5 şi 15 mai 1946, 
& fost un „adevărât coşmar pentru rege Şi regina-mamă. 

Cu fiecare dezvăluire a implicării în marele dezastru na- 
tional a domnilor Maniu şi Brătianu, întrebările lui Mi- 
hai sînt din ce în ce mai nelinișştite: «Ce-a mai; ceclarat 
Antonescu ?»* 115 Totuşi, numele regelui nu a fost evocai 
decit în legătură cu acţiunile vizînd înlăturarea regimului 
antonescian. | 

© Procesul s-a încheiat cu sentințe grele pentru. cei ju- 
decâţi. În ziua de 1 iunie 1946 ministrul justiţiei, L. Pà- 
trășcanu, a prezentat regelui cererile de comutare a pe- 
depsei capitale făcute de cei condamnaţi sau de avocaţii 
lor. Suveranul a uzat de dreptul său numai în trei cazuri : 
C. Pantazi, Radu Lecca şi Eugen Cristescu, a căror pe- 
deapsă cu moartea a fost comutată în muncă silnică pe 
viaţă !!6. În aceeaşi zi, Ion Antonescu *, M. Antorescu, 
C. Vasiliu şi Gh. Alexianu au fost împușcați în curtea 
închisorii Jilava 117. 


Alegerile parlamentare s-au desfășurat în ziua de 19 
noiembrie: 1946 ‚iar din rezultatele date publicităţii re- 
ieșea că Blocul Partidelor Democrate a obţinut 68,62%/ 
din voturi şi 347 mandate, în timp ce Partidul Naţicnal- 
"Ţărănesc, cu 12,620%/g din voturi avea 33 de mandate, iar 
Partidul Naţiona'-Liberal. cîştigase 4,72% din voturi: şi 
3 mandate (18. | 

Luînd cunoştinţă de aceste rezultate, Partidul Național- 
Ţărănesc şi Partidul Naţional-Liberal afirmau că alegerile 
au fost fâlsificate şi cereau „imediata lor anulare“ 119. 
Totodată, ele „rugau“ Naţiunile Unite „să dăruiască şi 
pe viitor buna lor voinţă“ şi „să tragă de îndată conse- 
cinţele fireşti faţă de guvernul actual“ 120. 

Regele. a aşteptat reacţia guvernelor englez şi ameri- 
can; cu patru zile înaintea deschiderii parlamentului, 
„sperînd că avea să primească curînd un sfat din partea 
Washingtonului, el stătu treaz toată noaptea împreună cu 

+ Întrebat de R. Lecca dacă-_are ceva de transmis, I. Anto- 
nescu a lăsat acest. mesaj: „Spune-i regelui că nu plec supărat 
pe. el. Mai mult, spune-i că-i mulțumesc pentru că mi-a dat 
prilejul să mă aşez cu un minut maj devreme lingă martirii 


neamului » care cau luptat pentru gloria şi mărirea lui“ “(Larry 
Watts, În serviciul mareșalului. vol. I,-Munchen, 1985, p. 89). 

regina Elena, aşteptind oră de oră ajutorul care nu veni 
niciodată. În ultima noapte el se plimbă fără încetare 
prin cameră, singur, gîndindu-se la hotărîrea ce urma 
să ia. Toţi îi spuneau : nu ! Dar un instinct îi spuneau că 
ei greşeau“ £21, 

În ziua de 1 'decembrie 1946 regele Mihai a deschis 
lucrările” Adunării Deputaţilor, cu obişnuitul Mesaj al 
Tronului, în care afirma : „Sînt fericit să mă. găsesc în 
mijlocul reprezentanţilor ţării, întruniţi astăzi pentru în- 
tiia oară, după o îndelungată întrerupere a vieţii parla- 
mentare (.. .) Noul parlament are menirea de a desăvir- 
și opera de lichidare a tristelor urmări ale războiului, 
aşezind statul nostru pe baze sănătoase şi puternice. Am 
credinţa că veţi consacra acestei opere de mare răspundere 
„toată atenţiunea şi energiile domniilor voastre“ 12. În 
“continuare Mesajul schiţa programul. de activitate al gu- 
vernului şi al Adunării Deputaţilor. 

Prezenţa regelui şi cuvintele rostite depăşeau impor- 
tanţa unui act protocolar. Ele însemnau validarea rezul- 
tatelor alegerilor de către suveran şi o evidentă distan- 
tare a sa de partidele istorice. Aprecierile făcute la adresa 
activităţii guvernului şi angajamentul de a sprijini efor- 
turile acestuia în perioada următoare arătau limpede că. 
Mihi I nu mai era dispus să meargă pe linia sugerată de 
Maniu şi Brătianu. Un participant la evenimente, națio- 
nal-țărănistul N. Pascu, nota: „El (regele) nu mai putea 
năzui la demiterea. guvernului de vreme. ce a fost nevoit 
‘să se plece în faţa refuzului anterior al aceluiaşi prim- 
ministru de a executa forma regală de revocare, iar acum 
deschisese parlamentul aceluiaşi guvern“ 122. 

Regele a ratificat tuate legile. adoptate de Adunarea 
Deputaţilor, chiar dacă; în fond ,nu era de acord cu ele: 
De asemenea, actele guvernului, inclusiv numirea unor 
cadre din aparatul administrativ, erau avizate de suveran 
aproape fără nici o discuţie. 


În fapt, Mihai I. încetase a mai fi un arbitru în disputa 
politică, între partide, neputiîndu-și îndeplini principala 
sa prerogativă constituţională. 

Aflată sub ocupaţie sovietică, România se îndrepta i 
cu paşi repezi spre. sistemul stalinist de guvernăre. în- 

„temeiat. pe monopartidism.. La 29 iulie 1947, Adunarea 
Deputaţilor a- ratificat hotărirea Consiliului de Miniştri 
privind dizolvarea Partidului Naţional-Ţărănesc %4. A 
urmat arestarea principalelor cadre ale acestui, partid şi 
trimiterea lor în fața instanţei. Procesul, desfășurat în zi- 
lele de 29 octombrie — 4 noiembrie. 1947, a pus în cauză 
nu numai pe conducătorii Partidului Naţional-Ţărănesc, 
dar şi pe unii colaboratori apropiaţi ai lui Mihai I, ca: 
I. Mocsony-Stircea, Gr. Niculescu-Buzeşti, Alex. Cret- 
zeanu, C. Vişoianu. 

Sentința de condamnare, pronunţată la 11 noiembrie, 
începea cu formula obişnuită: „Mihai I-iu, Prin graţia 
lui Dumnezeu şi voința naţională, Rege al României“ ; 
Iuliu Maniu, Ion Mihalache, Grigore Niculescu-Buzeşti, 
Alexandru Cretzeanu, Constantin Vişoianu şi alţi frun- 
taşi național- ţărănişti fiind acuzaţi pentru crima de com- 
plot, înaltă trădare, tentativă de surpare a ordinii consti- 
tuţionale, răzvrătire, insurecție armată, instigare la înalţă 
trădare 1%, au fost condamnați la ani grei de temniţă. 


Cu aproape o săptămînă înainte, la 5 noiembrie, Adu- 

narea Deputaţilor adoptase o moţiune de neîncredere în 
Gh. Tătărescu, titularul Ministerului de Externe 1%. În 
ziua următoare reprezentanţii Partidului Național- Liberal 
(Tătărescu) în guvern au demisionat. Regele a. primit 
aceste demisii. şi a- semnat decretele pentru numirea unor 
noi titulari, în. majoritate comunişti şi -social-democraţi. 
Totalitarismul cîştiga teren de la o zi la alta. 
-= Pentru situaţia reală a României este semnificativ fap- 
tul că Groza a adresat lui I. V. Stalin, cu ocazia zilei de 
7 noiembrie o telegramă conținînd 200 de cuvinte, în 
timp ce telegrama trimisă regelui Mihai,: cu prilejul ono- 
masticii, avea doar 27 de. cuvinte. Monarhia era tot mai 
puţin implicată în viaţa politică, existenţa sa avind mai 
curînd un caracter formal. Biograful regelui nota : „Înda- 
toririle sale se reduseseră, şi odată cu ele şi posibilităţile 
sale de a-şi exercita influenţă. Deşi două sau trei zile 
pe săptămînă erau ocupate cu audiențele pe care le avea 
cu miniştrii, aceştia reduceau treptat cimpul discuţiilor 
sau raportau că nu aveau nimic de discutat“ 127. 

Pe acest fond politic, la care monarhia asista neputin- 
.cioasă, a venit invitaţia guvernului englez ca regele Mihai 
să participe la căsătoria principesei Elisabeta, moşteni- 
toarea Coroanei: Marii Britanii. Guvernul român a fost 
de acord cu deplasarea suveranuluij. 

În dimineaţa zilei de 12 noiembrie toţi miniștrii, în 
frunte cu dr. Petru Groza, l-au salutat pe rege la pleca- 
rea sa de pe aeroportul Băneasa. Suveranul a călătorit. 
cu avionul, pilotat chiar de el, făcînd.o escală la Geneva 
şi O deplasare la- Lausanne, după care şi-a continuat dru- 
mul spre Londra 1%. Ceilalți membri ai suitei au plecat 
cu trenul. Eugen Bianu şi Emilian Ionescu au însoţit două 
vagoane speciale în căre se aflau două maşini recent achi- 
ziționate de monarh. covoare, lucrări de artă, cîteva cu- 
fere şi valize secrete ; ele au rămas la Lausanne 1%: 


În momentul plecării din ţară, Mihai I a împuternicit 
guvernul ca în: lipsa lui să efectueze toate lucrările ne-: 
cesare. conducerii ţării, inclusiv „numirile şi revocările 
de funcţionari“ 1% ; era, în fond, un „cec în alb“ acordat 
guvernului, regele însuşi renunţind la una din preroga- 
tivele sale esenţiale. De altfel, Mihai I rămăsese singurul 
monarh în această parte a Europei, iar perspectivele sale 
erau cu totul incerte. 


În timpul cit s-a aflat la Londra, regele Mihai I a dis- 
cutat cu diferiți oameni politici. „Toţi considerau că era 
periculos să se întoarcă în România, dar ezitau să-şi ia 
răspunderea a-i da vreun sfat“ ti. Din acest punct de 
vedere este semnificativă atitudinea lordului Clement Ri- 
chard Attlee, şeful guvernului britanic : „Cînd: suveranul 
român intră în amănuntele problemei, "mărturisind „că 
la Bucureşti sînt destule puncte de neînțelegere între 'gu- 
vern şi tron, viitorul monarhiei fiind nesigur... omul de. 
stat englez se întoarse brusc spre un tablou şi-l întrebă 
pe Mihai ce părere are despre autorul celebrei pînze“ 132. 
Potrivit unor informaţii, Churchill şi Smuts i-au spus: 
„Alegeţi drumul curajos. Oricare ar fi riscul, întorceţi-vă 
acasă“. Pe de altă parte, âmbasadorul american Lewis 
Douglas i-a comunicat că guvernul S.U.A. nu găsea util 

ca Mihai I să se întoarcă în România 1%. Chiar unele per- 
soane din suită .afirmau că monarhul nu trebuia să se 
întoarcă în ţară, deoarece s-ar putea ca, sub un pretext 
oarecare, să fie nu numai înlăturat de pe tron, dar şi 
“arestat. „Regele asculta şi nu răspundea aproape nimic, 
căci deşi înţelegea prea bine că perspectiva care îl aştepta. 
nu era sigură, nu. s-a gîndit niciodată serios la o altă 
eventualitate decît aceea de a se înapoia în țară“ 134.. 
La Londra, Mihai a cunoscut-o pe principesa Anna de 
Bourbon-Parma, cu care a plecat în Elveţia, la Lausanne, 
unde s-au logodit neoficial la 6 decembrie 1947. Cerînd 
încuviințarea guvernului român — conform Statutülui 
Casei Regale — răspunsul, transmis la 16 decembrie, a 
fost vag : căsătoria nu era oportună în acel moment 135, 
Cum presa internaţională începuse deja să facă specula- 
ţii în legătură cu răminerea lui Mihai I în străinătate 
pentru.o femeie, abandonîndu-şi prerogativele constituţio- 
nale, în ziua de 18 decembrie acesta s-a urcat în tren. 
la Lausanne 1%, iar la 21 decembrie a sosit la Bucureşti. 


În gara Mogoşoaia a fost întîmpinat de membrii gu- 
vernului 157 ; aici „majoritatea miniştrilor îl primi cu ră- 
ceală. Pătrășcanu se prefăcu că priveşte în urma sa cînd 
regele se apropie să-i strîngă mîna „alții îi întinseră cîteva 
degete în silă, ţinîndu-şi buzele strîns lipite“ 138. 
= A doua zi, 22 decembrie, dr. P. Groza a avut o discu- 
ție cu Mihai I, privind rezultatele vizitei sale: în Oc- 
cident şi problema căsătoriei. Cu acest prilej, preşedin- 
tele Consiliului. de Miniștri s-a referit mai pe larg la si- 
tuaţia din ţară, avansînd ideea că monarhia era şi ea 
trecătoare, că va sosi o vreme cind România nu va mai 
avea nevoie de această instituţie. După convorbire, în 
cursul- căreia a semnat decretul pentru numirea lui Emil 
Bodnăraș în funcția de ministru al apărării naţionale, 
regele şi regina-mamă au plecat la Sinaia pentru sărbă- 
torile de iarnă | 


La 24 dâcembrie a fost investit noul ministru al apă- 
Tării naţionale, Emil Bodnăraș, membru în Biroul Politic 
al C.C. al P.C.R. — care, potrivit unor informații, abia 


e 

se întorsese de la Moscova, unde primise din partea lui 
Stalin indicații privind organizarea abdicării regelui Mi- 
hai. În cuvîntul rostit cu acest prilej, dr. P. Groza a pre- 
cizat că acest act era determinát „de rosturi mult mai 
adînci, rosturi care aparțin întregului popor“. La rîndul 
său, Emil Bodnăraş a ţinut să afirme că preia conducerea 
armatei „din însărcinarea Partidului Comunist Român şi 
cu asentimentul unanim al guvernului condus de dr. 
Petru Groza“ 140. Acest act marca trecerea organismului 
militar sub conducerea Partidului Comunist Român: 

A fost elaborat şi un plan de măsuri de securitate şi 
măsuri politice, care a început să se aplice începînd cu 
a doua jumătate a zilei de 29 decembrie. S-a trecut la: 
punerea sub paza gărzilor muncitorești înarmate și a 
unităților militare a punctelor strategice din Capitală 
şi din ţară, a principalelor întreprinderi şi instituţii ; au 
fost rechemaţi în ţară o serie de diplomaţi. cunoscuţi pen- 
tru concepțiile monarhiste ; s-a asigurat securitatea: mem- 
brilor guvernului şi fruntaşilor partidelor politice.; uni- 
tăţile. militare au fost puse. sub stare de alarmă şi pregă- 
tite să intervină în caz de necesitate; s-a efectuat o 
masivă. mobilizare la sedii a activului de partid şi de 
tineret ; a fost convecată sesiunea extraordinară a Adu- 
nării Deputaţilor ; ofițerii batalionului de gardă regală 
au fost consemnați în cazarma Regimentului 3: Care de 
luptă, iar militarilor în termen li s-a dat permisie; au 
fost efectuate treceri în rezervă şi numiri în comandă- 
mente şi în rîndul cadrelor. | 


in seara zilei de 29 decembrie (ora 20,30) regele Mi- 
hai a fost anunţat de mareşalul palatului (aflat în Bu- 
cureşti) despre cererea formală a dr. P. Gruza de a-i 
acorda o audienţă a doua zi, la ora 10; era rugată să fie 
de faţă și regina-mamă. Suveranul a înțeles că această 
chemare era determinată de ceva neobișnuit, dar nu-și 
putea da seama despre ce putea fi vorba ; presupunea că 
ar fi o discuţie în legătură cu căsătoria lui. În dimineaţa 
zilei de 30 decembrie regele, împreună cu regina-mamă 

— însoţiţi de persoane de la Curte şi garda obișnuită 
— au pornit cu maşina spre Bucureşti. La ora 12, Mihai 
I a sosit la palatul din şoseaua Kiseleff. 


Mareşalul palatului, Dimitrie Negel, l-a informat te- 
lefonic. pe Groza, care a sosit peste 15 minute împreună 
cu Gh. Gheorghiu- Dej. „Regele îşi dădu seama de im- 
plicaţiile pe care le avea prezenţa lui: Dej... El venise în 
calitatea sa de secretar general al Partidului Comunist, 
ceea ce însemna neplăcere“. Groza. explică de la intrare : 
„Am venit cu prietenul meu Dej şi am dori să fim. pri- 
miţi împreună“. Suveranu' nu avea altceva de făcut. decit. 
să accepte. Discuţia s-a desfășurat în .holul de la etaj al 
palatului 111, Participau : regele Mihai I, regina-mamă 
Elena, dr: Petru Groza şi Gh. Gheorghiu-Dej. Biograful 
regelui nota : „Nu exista atmosfera în care un monarh pri- 
mea în audienţă doi din miniştrii săi, ci aceea în care 
patru persoane stăteau liniştit de vorbă în colţul unei 
camere“. 

În esenţă ,a avut loc următoarea discuţie * : Dr. Petru 
Groza : — „Ei bine, Majestate, a sosit timpul să aranjăm 
o despărțire prietenească“. După o lungă pauză, regele, 
luat prin surprindere, întrebă ce trebuia să înţeleagă prin 
aceste cuvinte. — „Am venit în problema importantă pe 
care am discutat-o cu cîteva zile înainte. Proklema de 
„a pune capăt monarhiei. La urma urmei v-am avertizat 
că va trebui să vă pregătiţi pentru așa ceva. Trebuie să 
înţelegeţi că nu mai există loc în România pentru un 
rege“. Mihai I eontinua să fie uluit ; se aştepta la un ast- 
fel de deznodămînt, dar nu se gindise că el s-ar produce 
așa de brusc. Totuşi, teplică : „Nu dv. sînteţi cel care 
puteţi. să-mi spuneţi să plec.  Acbastă chestiune trebuie 

s-o notaras i poporul“. În discuție interveni Gheorghiu- 
Dej : „Majestatea Voastră trebuie să înţeleagă că nu 
v-am cere acest lucru, dacă România nu ar fi coaptă 
pentru a deveni republică“. Groza preciză că guvernul 
va aranja problemele materiale, astfel încît Mihai să 


* Reconstituire dipă Arthur Gould Lee, op. cit., p. 235— 
247 ; Nicolette: Frank, op. cit., p. 233—236 ; Azvirlirea României 
în prăpastie. (interviu cu regele Mihai), în „România liberă“, - 
XLVIII, nr. 306 din 29 decembrie 1990. 

ducă o viaţă confortabilă: „Vrem să rezolvăm această 
chestiune fără fricţiuni, în mod elegant“, 

Gheorghiu-Dej întări spusele primului ministru, dez- 
voitind ideea că „atît timp cît sînteți aici, vor fi întot- 
deauna frămintări. Fiecare reacționar priveşte la persoa- 
na dv. ca la inspiratorul rezistenței. Nu mai putem to- 
lera această situație“. El aminti că la procesul Partidului 
Națtional-Tărănesc, s-au dezvăluit documente care ates- 
tau implicarea suveranului în acțiuni îndreptate împo- 
triva guvernului Groza, iar „dacă se va produce vreo în- 
curcătură, nu vom putea împiedica scoaterea lor la iveală, 
şi atunci cum am putea opri legea să-şi urmeze: cursul gi 
Amenințarea cu un proces era mai mult decît evidentă 
poor rege. | 

„Propunerea dv. ridică grele probleme constitu- 
ționaleă, încercă el o manevră. — „Ne-am gîndit la toate, 
replică Groza scoțind o coală de” hîrtie din pergament 
alb din dosarul cu scoarţe roşii pe care-l ţinuse în mînă 
de cînd începuse audiența. Majestatea Voastră nu trebuie 
să faceţi altceva decît să semnaţi“. — „Voi studia această 
hîrtie“, declară regele, în speranța că va cîştiga timp. 

„Trebuie s-o citiți. acum. Nu părăsim această casă pînă 
cad. hîrtia nu va fi semnată, chiar dacă va trebui să 
stăm aici pînă diseară“, preciză Groza. — „Îmi trebuie 
48 de ore pentru a-mi analiza situația“, afirmă Mihai. 
Dar răspunsul şefului. guvernului fu lămuritor: „Este 
imposibil. Poporul nostru aşteaptă ştirea abdicării. Dacă 
nu vom avea semnătura dv., se vor ivi neplăceri“. 
`- Regele merse în camera de alături pentru a citi do- 
cumentul. Aici a aflat de la D. Negel că garda palatului 
fusese schimbată, că palatul era înconjurat de trupe, le- 
găturile telefonice erau decuplate, regele fiind complet 
izolat. 

În acest timp, P. Groza i-a comunicat reginei-mamă 
că guvernul va asigura „fiului Majestății Voastre mij- 
loacele necesare pentru a duce o viaţă confortabilă, pînă 
la sfîrşitul zilelor“. | 

Regele Mihai a revenit în cameră: — „Pentru ce 
trupe în jurul palatului ? Şi telefonul întrerupt ?“ — „Po- 
porul este impacientat Sire, sintem aici de un timp destul 

de lung“. — „Şi dacă eu refuz să semnez ?% — „Dv. aţi 
văzut, totul a fost. prevăzut. Ordinele sînt date, noi de- 
ținem poziţiile cheie. Și noi nu putem părăsi. acesi pa- 
„lat fără actul de abdicare semnat. Se poate ivi un război 
civil. Noi nu putem răspunde de securitatea nimănui. 
Și dv. veţi purta răspunderea“. — „Poporul a suferit 
deja foarte mult ; el nu trebuie să-și verse sîngele pentru 
mine. Mă simt obligat să consimt la acest âct de vio- 
lență“ * 

Apoi se așeză la masă şi semnă următorul document : 

„Mihai I-iu 

Prin grația lui Dumnezeu şi voința naţională, rege al. 
României. 

La toţi de faţă şi viitori sănătate. 

În viaţa statului român s-au produs în ultimii ani pre- 
"faceri politice, economice şi sociale care au creat noi ra- 
porturi între principalii factori ai vieţii de. stat. 

Areste raporturi nu mai corespund astăzi condiţiilor 
stabilite de pactul fundamental — Constituţia ţării — ce- 
rînd o grabnică şi fundamentală schimbare. 

În faţa acestei situaţiuni, în deplină înţelegere cu fac- 
torii de răspundere ai țării, conştient şi de răspunderea 
ce-mi revine, consider că instituţia monarhică nu mai 


* Într-o relatare din decembrie 1990, fostul rege Mihai afirma 
că Groza şi Gheorghiu- Dej au recurs „la un șantaj. Mi-au -co- 
municat' că, ' tergiversîndu-se semnarea actului, locuitorii Bucu- 
reştiului îşi vor da seama că aici se întîmplă ceva deosebit, iar 
ei, membrii guvernului, adică şi comuniştii, vor fi nevoiţi, pen- 
tru a putea contracara orice formă de opoziţie, să execute peste. 
o mie de studenţi dintre cei ce fuseseră arestaţi în ultimul an“ 

„De asemenea, a afirmat că Groza „s-a, apropiat de mine şi m-a 
rugat să-i pipăi vestonul în dreptul buzunarului. Mi-a spus.:. 
„<Pipăiţim. Și avea pistolul. în buzunar, dînd explicaţia: «Ca să 
nu Mi se întîimple şi mie ce i s-a întîmplat lui Antonescu». Cu 
“alte cuvinte, ca să poată riposta, dacă aş fi dat vreun -semn că 
vreau. să-l arestez“ (Azvirlirea României în prăpastie, loc. cit.). 
Dozumentele vremii, inclusiv relatările din perioada următoare 
abdicării, făcute de- Mihai de Hohenzollern lui Arthur Gould Lee 
şi Nicolettei Frank nu cuprind nici o referire la cei 1000 de 
studenţi. | 

corespunde actualelor condițiuni ale vieţii noastre de 
stat, ea reprezentind o piedică serioasă în calea dezvol- 
tării României. | 

În. consecinţă, pe deplin conştient de importanţa ac- 
tului ce fac în interesul poporului român, 


ABDIC 


pentru mine și pentru urmaşii mei de la tron, renunțind 
pentru mine şi pentru ei la toate prerogativele ce le-am 
exercitat ca rege al României. 

Las poporului român libertatea de a-și alege noua 
formă de stat. 

Mihai I 
Dată la Bucureşti, 
astăzi 30 decembrie 1947“ 

După ce regele semnă documentul şi-l înmînă preşe- 
dintelui Consiliului de Miniştri, acesta „nu se putu ab- 
ține să dea o ultimă notă melodramatică. Apropiindu-se 
de regina-mamă el se lovi cu mîna peste buzunarul de 
la spate şi îi spuse : «Ia vedeţi ce am aici». Regina se 
retrase un pas înapoi, iar Groza se întoarce spre rege, 
ridicînd clapa buzunarului pentru a se observa pistolul : 
: «Nu voiam să risc. Nu aveam de gind să vă las să proce- 
daţi cu mine cum ați făcut cu Antonescu». 


La ora 15, cu actul de abdicare semnat, dr. P. Groza 
şi Gh. Gheorghiu-Dej au plecat la Consiliul de Miniştri, 
care s-a deschis la ora 15,30. Dr. P. Groza a început cu 
următoarele cuvinte îî: „Doamnă și domnilor miniştri, 
v-am convocat pentru a vă comunica un fapt nou, care 
a intervenit de cînd nu ne-am văzut. Veţi lua cunoștință 
de acest fapt din conţinutul actului pe care vi-l voi citi“, 
şi a citit documentul semnat de Mihai I. În continuare, dr. 
P. Groza a.prezentat textul proclamaţiei guvernului că- 
“tre ţară. Proclamaţia aducea la cunoştinţă abdicarea re- 
gelui şi aprecia că „Astfel, poporul român a dobîndit 
libertatea de a-şi clădi o nouă formă de stat — Republica 
Populară“ Primul ministru a declarat : „Istoria va înre- 
gistra o lichidare prietenească a monarhiei, fără zguduiri, 

cum poate inamicii noştri n-ar fi dorit* Ca să citez o 
expresie a reginei-mame, poporul a făcut azi un divorţ 
şi decent, şi elegant de monarhie (...) Vreau să se ştie 
pretutindeni — şi aceasta este foarte important, că lu- 
crul acesta s-a făcut cu cuminţenie, la timpul său. Ni- 
meni n-a fost supărat cu ceva. Noi mergem înainte pe 
drumul nostru, cu minimum de zguduiri la maximum de 
foloase. Vom îngriji ca fostul rege să plece liniştit, aşa 
cum se cuvine, pentru ca nimeni să nu poată avea un 
cuvînt de reproș, pentru felul cum poporul nostru a ţinut 
să se poarte cu acela care, înţelegînd glasul vremurilor, 
s-a retras, lucru pentru care poporul român nu se poate 


arăta nerecunoscător. Deci fostul rege va fi respectat ca 


orice cetățean al ţării“ **. 


La ora 19,10 s-a deschis, sub preşedinţia lui Mihail 
Sadoveanu, şedinţa extraordinară a Adunării Deputaţi- 
lor 1⁄4, Primul a urcat la tribună dr. P. Groza, care a dat 
citire actului de abdicare a regelui Mihai I şi proclamaţiei 
guvernului. M. Sadoveanu a declarat, în numele deputa- 


-* Fostul rege Carol al II-lea nota: „Vestea a căzut ca o 
măciucă pe capul nostru, am rămas literalmente trăznit (...) 
Cine dracu l-a pus pe Mihăiţă să se întoarcă (din Anglia) ca 
după o săptămînă să plece în condiţiile cele mai urite şi dînd 
către popor o proclamaţie ruşinoasă. Nu numai că abdică pen- 
tru el și urmaşii săi, dar spune în proclamaţie că lasă popo- 
rului grija de a-şi alege felul cum doreşte să fie. guvernat, con- 
siderînd că monarhia este un obstacol serios în calea dezvoltării 
democratice a țării. Mă sufocă ideea că fiul meu, ca suveran, 
să poată să-și pună iscălitura sub un document astfel redactat 
(...) Chiar dacă abdicarea şi proclamația i-au fost smulse prin 
ameninţare, s-a pus în situaţia cea mai oribilă posibilă“ (Carol 
II, Însemnări zilnice, noţa din 30 decembrie 1917). 

** După ce a primit un paşaport pe numele Mihai de Ho- 
henzollern-Sigmaringen, fostul rege a plecat din ţară în seara 
zilei de 3 iânuarie 1948. De la castelul Foișor a mers, însoţit 
de mama sa, în gara Sinaia; aici, pînă la urcarea în vagon. 
cele două persoane au trecut printre două rînduri de ostaşi, 
care n-au mai prezentat onorul cum se obişnuia. Trenul era 
format din 8 vagoane, dintre care 2 de bagaje şi 6 vagoane 
salon. Odată cu Mihai au părăsit ţara 33. de persoane, majori- 
tatea aflate de mai mulţi ani în serviciul Casei Regale; ulterior 
au plecat şi alţii, care s-au adăugat la membrii familiei regale 
aflaţi deja în străinătate — în total 46 de persoane, dintre care 


Day 


175 


ților, că parlamentul „ia act de abdicarea regelui Mihai, 
cît şi de proclamația guvernului către ţară“. 

Deputatul Gh. Nechiti a prezentat.următorul proiect 
de lege din iniţiativă parlamentară : „Art. 1. Adunarea 
Deputaţilor ia act de abdicarea regelui Mihai I, pentru 
el şi. pentru urmașii săi. Art. 2. Constituţia din anul 1866, 
cu modificările. din 29 martie 1923 şi acelea din 1 septem- 
brie 1944 şi următoarele se abrogă.. Art. 3. România este 
Republică Populară. Denumirea statului român este : Re- 
publica Populară Română. Art. 4. Puterea legislativă va 
fi exercitată de Adunarea Deputaţilor pînă la dizolvarea 
ei şi pînă la constituirea unei Adunări legislative consti- 
„ tuante, care se va face la data ce se va fixa de Adunarea 


numai 17 făceau parte din suita fostului rege. În plină noapte 
trenul a trecut granița de stat a României, a parcurs teritoriile 
Ungariei şi Austriei, îndreptîindu-se spre Elveţia, unde - Mihai 
de :Hohenzollern şi-a stabilit domiciliul. Pe traseu şi la sosirea 
în Elveţia el a refuzat să facă declarații ziariştilor. 

La 4 martie 1948, aflîndu-se într-o vizită în Marea Britanie, 
Mihai a„,declarat presei că abdicarea i-a fost impusă prin forţă, 
astfel încît nu se simţea legat de acest act; asemenea afirmaţii 
au fost repetate în S.U.A, cu prilejul primirii lui, în aceaşi 
lună, de către H. Truman şi G. Marschall, precum şi în alte 
ocazii. Ca urmare, Consiliul de Miniştri a hotărît, la 22 mai 
1948, retragerea cetăţeniei române pntru : Mihai de Hohenzollern, 
Elena, mama sa ;. Elisabeta de Hohenzollern ; Ileana de Habs- 
burg şi -Nicolae 'de Hohenzollern. La 20 februarie 1948 fusese 
_ridicată cetăţenia fostului rege Carol al II-lea. 

Totodată s-a hotărît trecerea în proprietatea statului român 
a bunurilor familiei regale, şi anume: 15190 ha teren arabil, 
136 990 ha păduri, 29 castele cu 1081 camere, 114 alte palate 
în diferite zone ale ţării cu 1979 camere, 16 castele de vină- 
toare şi cabane cu 88 de camere, 3991502 bucăţi acţiuni la cele 
ma: importante întreprinderi industriale și bănci („Reşița“, „Astra 
Română“, „Titan-Nadrag-Calan“, „Mica“, „Steaua Română“, „Le 
tea“, Banca Românească, Banca de Credit etc.). Casa Regală 
poseda numeroase bijuterii, tablouri. yacht-uri și alte bunuri în 
valoare „de mai multe sute de miliarde de lei“. 

De la 30 decembrie 1947 a fost sistată plata listei civile pen- 
tru familia regală şi alte cheltuieli; ale instituţiei monarhice. 

La 10 iunie 1948 s-a oficiat în palatul regal din Atena (sala 
Tronului), căsătoria între Mihai de Hohenzollern şi Anna de 
Bourbon-Parma,. din care au rezultat cinci copii (Margareta, 
Elena, Irina, Sofia şi Maria) „Scînteia“, XVII, nr. 1128 din 
24 mai 1948; Nicolette Franck, op. cit, p. 239—242; Arthur 
Gould Les, op. cit., p. 245—260 ; Gheorghe Tuţui şi Gheorghe 
I. Ioniță, op. cit., p. 125—126). | 

Deputaţilor. Art. 5. Adunarea Constituantă va hotărî asu- 
pra noii Constituţii a R. P. Române. Art. 6. Pînă la in- 
trarea în vigoare a noii Constituţiuni, puterea executivă 
va fi exercitată de un Prezidium. compus din cinci mem- 
bri, aleşi cu majoritate de Adunarea Deputaţilor dintre 
personalităţile vieţii publice, ştiinţifice şi culturale ale 
Republicii Populare Române“. 

Proiectul a fost adopta; prin vot secret (cu bile) în 
unanimitate. În continuare, deputatul Gh..Apostol a pre- 
zentat, din iniţiativă parlamentară, proiectul de lege prin 
care se numeau membri ai Prezidiumului Republicii Popu- 
lare Române : C. I. Parhon, M. Sadoveanu, Șt. Voitec, 
Gh. Stere şi I. Niculi. Proiectul a fost adoptat în unani- 
mitate (295 bile albe), după care cei aleşi au depus jură- 
miîntul. Şedinţa s-a încheiat la ora 19,55. 


În aprecierea actului de la 30 decembrie 1947 trebuie 
să se ţină seama de contextul concret istoric în care se de- 
rula istoria României, şi mai ales de presiunea factorilor 
externi. Practic, România era înconjurată de state care 
evoluau în aceeaşi direcţie şi în care -se instauraseră deja 
regimuri republicane : Uniunea Sovietică (1917), Bulga- 
ria (septembrie 1946), Iugoslavia (decembrie 1945), Uñ- 
garia (februarie 1946). Asemenea altor state europene, 
România se afla în zona de influență şi dominație so- 
vietică. | 

De asemenea, se cuvine subliniat faptul că în Româ- 
nia se afirmase un curent republican, cu rădăcini încă din 
sec. al XVIII-lea. Dar, desigur, nu pentru Republica 
Populară, înfeudată marii puteri de la Răsărit, milita- 
seră cei care, de-a lungul vremii, s-au pronunţat pentru 
un regim republican în România. 

ÎNCHEIERE 


Instaurarea 'monarhiei străine în România s-a reali- 
zat într-un context intern şi internațional complex, mar- 
cat de abdicarea silită a domnitorului român Alexandru 
Ioan Cuza în noaptea de 11/12 februarie 1866 şi aduce- 
rea pe tron a lui Carol I de Hohenzollern-Sigmaringen.. 
Acest act se înscrie în practica vremii, cu rădăcini în epo- 
ca medievală, cînd înrudirile de familie jucau un rol im- 
portant pentru existenţa şi afirmarea statelor. 

Treptat, forma de guvernămînt în Europa a cunoscut 
evoluţii importante. Luînd ca reper anii 1866 (instaura- 
rea dinastiei de Hohenzollern în România), 1919 (sfirşi- 
tul primului război mondiäl şi afirmarea statelor naţio- 
nale), 1948 (anul imediat următor abdicării lui Mihai I) 
şi 1991 (tipărirea acestei cărţi), se .constată următoarele : 


| 
Ţara 1866 1919 1948 1991 
I. Albania ` Stă R R R 
_2. Austria D* R R R 
3. Belgia | | D D D D 
4. Bulgaria — D R R 
5. Cipru - = == ai -R 
6. Cehoslovacia — R.. R R 
D D D 


--7. Danemarca ` 


* D = dinastie 


z. 
hi 
po 


8. Elveţia 
“9. Finlanda 
10. Franţa 
11. Germania 

12. Grecia 

13. Irlanda 

14. Islanda 

15. Italia 

16. Iugoslavia 

17. Lichtenstein 
18. Luxemburg 

19. Malta 

20. Marea Britanie 

27. San Marino 
28. Spania 
29. Suedia 
30. Turcia 
31. Ungaria 
32. Rusia (U.R.S.S.) 
33. Vatican 


N 

Y 

je) 

O 

5 

= 
JERR 


Tiy 


si ue 


19 
J 


J 
a 
pe) 
pe) 


lolo 
SEJE: 
DEEE 
SEJE: 


La o analiză sintetică, rezultă următoarele : 


Forma de. guvernămiînt 1866 1919 1948 1991 
Dinastie | 21. 18 11 11_ 


Republică 2 13 20 29 


N —[ <. u a 


Dacă în 1866 în Europa existau două state cu formă 
de guvernămînt.republicană (Elveţia și San Marino), după 
primu. război mondial aceasta a crescut la 13, pentru ca 


** R = republică, 


hi 


86 


în 1948 să ajungă. la 20, iar în 1991 la 22. În acest 
interval de timp (1948—1991) un stat a devenit republică 
(Grecia, în 1973), iar un altul a trecut de la republică la 
regimul monarhic (Spania, în 1975). Dacă se consideră 
că regimul republican a fost impus de Uniunea Sovietică, 
-situația este valabilă numai pentru statele în care exis- 
tau regimuri monarhice (Bulgaria, Iugoslavia, România), 
nu şi pentru celelalte, care aveau forme republicane din 
1919 şi chiar de mai înainte. 

Forma dinastică are tradiţie (continuitate) în şapte 
state europene (Belgia, Danemarca, Luxemburg, Marea 
Britanie, Norvegia, Olanda, Suedia), toate aflate în zona 
de nord a continentului, la care se adaugă Lichtenstein, 
Monaco, San Marino — state lilipuţ. În aceste tări" mo- 
narhul este mai curînd un simbol, neimplicîndu-se efectiv 
în activitatea de guvernare. 

La nivel mondial, în 1991 existau 118 state cu “regim 
republican şi 44 cu dinastii (împărat, rege, sultan, emir, 
duce, prinţ). Toate statele din zona centrală şi sud-est 
europeană au regim republican. România este inconjurată, 
încă din septembrie 1946, de state avînd formă de gu- 
vernămint republicană. 

. Regele Ferdinand 

